
EDITORIAL 





Leul în iarnă al 
Ardealului ortodox 


În seara zilei de 31 ianuarie (ora 19.25), la Secţia de Terapie Intensivă 
a Clinicii Chirurgie 1 din Cluj-Napoca, s-a curmat aventura pămîntească 
a vlădicăi Bartolomeu, scriitorul Valeriu Anania, slujitorul fără preget 
al lui Dumnezeu şi al Limbii Româneşti. Pe 18 martie ar fi împlinit 90 
de ani, dar voia dumnezeiască a fost să-i ridice mai din vreme crucea 
suferinței și să-l adauge în plină iarnă la neamul lui cel adormit. 





Răzvan Codrescu 





(ruşinii) noastre naționale n-a întârziat să 

pună început unei posterități confuze, 
ingrate şi indigne, prezentîndu-l, în loc de înfio- 
rată pomenire, ca pe un “legionar” şi ca pe un 
“securist” ajuns în scaunul arhiepiscopal şi mitro- 
politan de la Cluj. Iată că insinuările sau deducţi- 
ile vicioase, pe care le-a răbdat creştineşte în 
iarna vieții, îi războiesc sufletul şi după moarte. 
Nici lămuritoarele sale Memorii, nici fermele sale 
declaraţii publice, nici lipsa oricăror dovezi că ar 
fi săvirşit ceva reprobabil ca “legionar” sau că ar 
fi făcut mai tîrziu “poliţie politică” n-au putut 
pune capăt voluptăţilor calomnioase ale abjecţiei 
noastre ambiante. Din fericire, adevărata jude- 
cată nu aparține oamenilor, ci lui Dumnezeu, 
Care i-a dat robului Său Bartolomeu Valeriu ani 
îndelungați, putere şi har ca să-l tălmăcească 
Scripturile şi să-l păstorească turma, la răscruce 
de veacuri şi de milenii. 

Sigur că, în anii tinereții, drumul vieţii “călu- 
gărului Anania” s-a intersectat, ca al aproape 
întregii lui generaţii, cu complexul şi controver- 
satul “fenomen legionar”, mai ales prin interme- 
diul Frăţiilor de Cruce, dar tînărul scriitor şi 


d pe monumentală a televiziunii 


monah n-a fost nici membru fanatic al Legiunii şi 
nici propagandist ulterior al ideilor legionare, ci 
doar un creştin cu firească atitudine anticomu- 
nistă, lider aproape legendar al protestelor stu- 
dențeşti de Ia Cluj din 1946, iar după aceea client 
al temniţelor comuniste (unde i s-a pus teribila 
etichetă - în mare măsură abuzivă - care avea să-l 
urmărească în viață şi în moarte). Iar ca fost 
deţinut politic, sigur că a avut de-a face în fel şi 
chip cu Securitatea, atit în anii de închisoare, cât şi 

după aceea. Este cazul tuturor foştilor deținuți 
politici, care constituie o categorie aparte, ca vic- 
time directe şi predilecte ale terorii. Aceştia s-ar 
cuveni judecaţi - într-o lume a oamenilor cu frică 
de Dumnezeu, iar nu a bestiilor vorbitoare - cu 
alte criterii decât cei care n-au luat în viaţa lor o 
bită pe spinare, ci au acceptat compromisuri doar 
din dorința de a se pune bine cu puterea şi a pro- 
fita de pe urma oportunismului cinic sau laş. S-a 
speculat mult despre “misiunea” pe care “călu- 
gărul Anania” ar fi avut-o din partea Securității în 
anii cât a stat în America, dar faptele arată că n-a 
făcut rău nimănui - nici episcopului Trifa, nici 
structurilor bisericeşti de acolo, nici altcuiva. Ba 
mai mult, a băgat frica în securişti că, dacă nu-l 
vor lăsa în pace cu presiunile lor, va da totul în 
vileag în presa americană. Securitatea va fi avut 
planuri cu el, dar pur şi simplu “n-a mers”. Iar 
astăzi la C.N.S.AS. sînt vreo 11 dosare ale sale, 
dar numai dosare de urmărire, care mai degra- 
bă îl onorează decit să-l înjosească (aşa cum pro- 
babil că şi-ar dori, cu instinctele lor impure de 
trepăduşi senzaționalişti, firțîngăii şi piţipoancele 
maidanelor noastre “mediatice”). 

Sînt cu totul alte lucruri - esenţiale şi incon- 
testabile - care s-ar cădea ştiute şi mărturisite 
despre cel căruia în tirziul vieții i s-a spus “Leul 
Ardealului”: că este unul dintre marii scriitori 
creştini români ai secolului XX (poet, dramaturg, 
prozator), tălmăcitor al Bibliei şi cărturar bise- 
ricesc, monah de la 20 de ani, arhiereu autoritar 
(şi la un pas - fără a şi-o dori cu tot dinadinsul - de 
a fi fost chiar Patriarhul României), vajnic luptător 
anticomunist şi fost deţinut politic, paznic ne- 
zdruncinat al Ortodoxiei şi al tradiţiilor naționale. 
Informaţii mai detaliate despre viaţa şi opera sa 
puteți găsi în paginile următoare ale revistei. 

Eu unul l-am socotit şi îl socotesc pe Înaltul 
Bartolomeu drept cel mai experimentat şi mai 
prestant arhiereu postdecembrist al Bisericii 
mele şi mi-ar fi plăcut să-l văd în ultimii săi ani pe 
scaunul patriarhal, avînd în vedere şi faptul că 
merituosul mitropolit Daniel oricum ar fi ajuns 
patriarh după aceea, fiind limpede că n-avea 
vreun concurent hotărît şi redutabil în generaţia 
sa. Ar fi fost frumos ca imediat după greu încer- 
catul Părinte Patriarh Teoctist, să vină în fruntea 


Bisericii, fie şi doar pentru puţini ani, tot un om 
din aceeaşi generaţie, dar cu alt „traseu”, din 
ceata nu puţin numeroasă a răscumpărătorilor 
de vremuri, luptător împotriva ateismului comu- 
nist, prigonit pentru Hristos, scriitor şi cărturar 
de seamă, şi acesta să predea ştafeta generaţiei 
următoare, în numele şi în duhul martirilor crucii 
din Gulagul românesc. Sînt şi voi rămîne încred- 
ințat că Înaltul Bartolomeu ar fi fost un patriarh 
cum n-am mai avut pînă acum şi cum poate nici 
nu vom avea vreodată, căci oameni de forța şi 
înzestrarea sa nu se nasc în fiecare generaţie şi nu 
sînt experienţial repetabili. Din grabă interesată 
sau din alte pricini (aici oficialii Patriarhiei m-ar 
trage de mînecă, şoptindu-mi doct: „Duhul 
Sfint!”), n-a fost să fie aşa. În orice caz, a-l prețui 
pe unul (Dumnezeu să-l ierte) nu înseamnă a-l 
disprețui pe celălalt (Dumnezeu să-l ţină), aşa 
cum, dacă îmi aleg drept patron spiritual un 
anume sfint, nu înseamnă că-i desconsider pe 
ceilalți sfinți. Honni soit qui mal y pense! 

Azi, omul unic şi irepetabil nu mai e printre 
noi. În ce ne-a rămas nepervertit, îl plînge 
Ardealul şi toată ţara. Ce va fi în urma lui? Îşi va 
asuma Sf. Sinod al B.O.R. imaginea publică a 
slăbiciunii versatile şi va reface Mitropolia 
Ardealului după cum a fost înainte de 2006, 
dîndu-i mitropolitului de la Sibiu satisfacția de a 
recupera acum ceea ce a pierdut atunci? Are vreo 
şansă la scaun - fie el mitropolitan sau doar 
arhiepiscopal - P. $. Irineu, vicarul de la Cluj pe 
care răposatul mitropolit şi l-ar fi numit succesor, 
cu limbă de moarte? Va scăpa P. S. loan Selejan 
(favorit, se pare, al celor din Deal) de crucea 
Covasnei şi Harghitei? Un lucru e cert: oricine şi 
în orice variantă i-ar urma în scaun, nu-i va fi 
deloc uşor să se măsoare cu umbra marelui 
răposat şi să dea impresia că acesta ar fi lăsat în 
urmă un gol mai mic decât a lăsat de fapt. Ceea ce 
rămîne deocamdată de sperat este că nu ne-am 
pervertit şi n-am decăzut într-atât încât să confir- 
măm româneşte proverbul că “de leul mort îşi 
bat joc pînă şi iepurii”... 

Deocamdată să-l petrecem cu toată cuviința 
pe ultimul drum şi să ne rugăm pentru pacea 
sufletului său. Şi ca Dumnezeu să ne facă vredni- 
ci de dreapta lui pomenire. 

Biserica luptătoare 
pierde un mare ierarh: 
Bartolomeu Anania 


Claudiu Târziu 





uni, 31 ianuarie, ora 19.25, ÎPS Bartolomeu 

Anania, mitropolitul Clujului, Albei, Crişa- 

nei şi Maramureşului, şi-a încheiat viața 
pământească. 

A murit Leul Ardealului! Vestea a cuprins 
țara, în câteva minute, ca o flacără mânată de 
vânt. Chiar dacă medicii ne preveniseră, am păs- 
trat speranța până la sfârşit. Iar când am aflat că 
vlădica s-a stins, pentru o clipă am simțit că ni se 
goleşte sufletul. Căci nu ne-a părăsit o statuie, ci 
un părinte. Un părinte te iubeşte fără să te strice, 
te învaţă binele prin propriul exemplu, te apără şi 


DZ 








te ajută fără să te facă neputincios, te dojeneşte 
fără să te rănească, nu aşteaptă laude şi recom- 
pense, ci tânjeşte numai după puţină dragoste. 
Nu ştiu câtă dragoste i-au arătat românii arhi- 
ereului Bartolomeu cât a fost în viață, dar am vă- 
zut cât îl iubesc, după moarte. Mii de creştini din 
toată țara au mers la Catedrala Mitropolitană din 
Cluj, unde a fost depus, pentru a-şi lua rămas bun. 
Mitropolitul Bartolomeu s-a mutat la cele 
veşnice la aproape 90 de ani de viaţă şi 70 de că- 
lugărie, lăsând în urmă o vastă operă cărtură- 
rească şi arhierească, pentru care, fără îndoială, 
va fi pomenit din neam în neam. A atins exce- 
lenţa în tot ce a făcut: ca scriitor creştin (poet, dra- 

maturg, prozator, cu 30 de volume publicate), tra- 
ducător al Bibliei (cea mai bună variantă în limba 
română de până acum), excelent predicator, ier- 
arh cu mari realizări pastorale şi misionare, patri- 
ot neînfricat şi luptător anticomunist, fost deţinut 
politic (singurul din Sf. Sinod al BOR), apărător 
neclintit al Ortodoxiei şi al tradiţiilor naţionale. 

Născut lider, n-a căutat niciodată să iasă în 
față cu tot dinadinsul, dar evenimentele şi cali- 
tățile sale incontestabile l-au obligat să-şi asume 
responsabilităţi. Aşa a ajuns, de pildă, conducător 
al revoltei studenţeşti din 1946 de Ia Cluj. Tot la 
Cluj a fost ales arhiepiscop, în 1993, de către Sf. 
Sinod, fără voia sa şi în absenţa lui. Apoi a accep- 
tat arhieria ca pe o chemare sub drapel a unui 
bătrân oștean. lar în 2006, când majoritatea epis- 
copilor ortodocşi ardeleni au cerut o mitropolie 
la Cluj, s-a pus chezaş pentru ea. În fine, un an 
mai târziu, când a murit PF Teoctist, deşi a refuzat 
ferm să candideze la demnitatea de patriarh, în 
ultimul ceas vlădica Bartolomeu s-a lăsat înduple- 
cat de rugăminţile foştilor săi camarazi din tem- 
niţele comuniste. Şi a fost foarte aproape să urce 
şi această treaptă a ierarhiei bisericeşti. 

L-am cunoscut pe vlădica Bartolomeu la în- 
ceputul anilor 2000, într-o împrejurare fericită. ÎL 
însoțeam pe Părintele Gheorghe Calciu, unul din- 
tre părinții sufletului meu, la Patriarhie, cu oare- 
ce treburi, şi acolo m-a prezentat Înaltului Barto- 
lomeu. În chilia ierarhului din Palatul Patriarhiei, 
am asistat, intimidat şi fericit, vreme de vreun 
ceas, la revederea a doi prieteni buni, cu adevărat 
îndumnezeiți. 

De atunci, am ţinut o lungă corespondență 
cu vlădica Bartolomeu şi ne-am mai întâlnit în 
câteva rânduri. Şi mi l-am apropiat tot mai mult 
ca model. Era imposibil să nu te cucerească 
dragostea sa pentru oameni, curajul mărturisi- 
tor, neastâmpărul creator, libertatea incandes- 
centă - toate alcătuind o personalitate care i-a 
atras supranumele de “Leu al Ardealului”. 

Ultima oară ne-am întâlnit față către față în 
primăvara lui 2008, la reşedinţa sa de la Nicula. 
Pentru că nu mai fusesem acolo, întâi mi-a arătat, 
cu febrilitatea celui care vrea să împărtăşească o 
bucurie unui prieten, mănăstirea şi superba sa 
casă construită în stil brâncovenesc - după pla- 











nurile lui. Pe urmă, am petrecut o după amiază 
întreagă discutând despre problemele Bisericii, 
Sfânta Scriptură şi proiectele sale literare. Între 
altele, mi-a cerut părerea dacă să-şi publice 
Memoriile antum sau postum. Am opinat că mai 
bine e să le tipărească înainte, pentru a putea 
răspunde şi da explicaţii dacă va fi cazul. S-a 
declarat de acord. 

A fost cea mai emoţionantă întrevedere a 
noastră, pentru că i-am simţit mai mult decât 
oricând delicatețea sufletească. Şi m-am temut să 
nu fie ultima, chiar dacă ierarhul era încă vigu- 
ros. Mi-am propus să revin la Nicula, dar diferitele 
mele urgențe profesionale şi apoi boala lui, ne-au 
împiedicat să ne mai întâlnim. 

Astăzi, dinaintea mormântului său, îmi 
amintesc o spusă a părintelui Bartolomeu Anania 
cu valoare de crez de viață: „Mama ne zicea nouă, 
copiilor, un proverb pe care-l moştenise de la 
înaintaşii ei: Decât să întind în unt şi să mă uit în 
pământ, mai bine să întind în sare şi să mă uit la 
soare. Dacă m-ar întreba cineva «Ce-ai învăţat de 
la mama dumitale?», i-aş răspunde: Asta am 
învățat: să mă uit la soare. Şi dacă Dumnezeu va 
hărăzi această lumină și dincolo de mormânt, voi 
[i într-adevăr fericit”. 

Dumnezeu să-i împlinească aşteptarea! 

Un senior dintre 
cei de demult 


Teodora Roșca 





unei dimineți geroase de februarie, adică 

undeva de la gradaţia de - 10, câteva linii 
în jos. În lumina soarelui, jocul lor pare ireal, dar 
este o dimineață perfectă - alb, argint şi lumină - 
de început de lume. De fapt, privesc undeva 
departe, dincolo de zapădaă şi lumină, spre jumă- 
tatea vieţii mele de până acum, pe-atunci când L 
am auzit vorbind prima dată pe un om despre 
care aflasem că este episcop şi scriitor. Nu ştiam 
prea bine ce face un episcop şi nu eram sigură nici 
că la biserică sunt slujbe în alte zile în afară de du- 
minică şi joi, când aveau loc şi seri duhovniceşti. 

Aşadar am ajuns la conferință şi, din pricina 
alurei mele de liceancă de la Arte Plastice, am fost 
nevoită să iau loc mai în spatele sălii. Îmi 
amintesc doar că se vorbea şi despre Mioriţa, iar 
ceva din elocinţa oratorului a deschis o poartă 
spre inima mea. Aşa că, în zilele următoare, am 
renunțat, nu fără oarecare regret, la geanta hand- 
made atipică, pe care, dimpreună cu geaca de 
blugi, o bănuiam cauza distanței pravoslavnice 
dintre mine şi Biserică şi am început să citesc din 
scrierile episcopului Bartolomeu al Clujului, în 
viața literară Valeriu Anania. De fapt, orizontul 
pe care îl dechidea acest om era cu mult deasupra 
oricăror probleme de etichetă şi cel mai impor- 
tant lucru pe care l-am învățat de la el a fost po- 
ziția verticală: şi a sufletului, şi a trupului. 

Prima dată față către faţă l-am întâlnit atunci 
când pregăteam dosarul pentru examenul de 
admitere la teologie, la începutul toamnei anului 
1995. Formal, toţi candidaţii făceau o cerere ie- 
rarhului, aşa că am vrut să-l văd pe ierarh în per- 
soană. Şi chiar dacă mi s-a explicat că nu se poate 
(în sensul probabil şi că nu era necesar), m-am 
dus foarte hotărâtă, m-am înscris în audiență şi 
m-a primit. Numai că n-am mai putut eu vorbi. În 


p rivesc pe geam printre cei câţiva fulgi ai 


fața mea era un om impunător, care aştepta cu 
răbdare... 

După câteva luni reveneam în cabinetul său, 
de data asta cu probleme „foarte importante”. 
Era în timpul unui festival organizat de ASCOR. 
Îmi amintesc doar că purtam o ie de Bistriţa şi, 
când am intrat, a zâmbit larg şi m-a întrebat di- 
rect, poate uşor amuzat: „Cu ce îţi pot fi de folos?” 

În acei ani ai studenţiei, întâlnirile „de lucru” 
cu ierarhul meu deveniseră o bucurie constată. 
Îmi luam ceva de citit, aşteptam răbdătoare până 
îmi venea râdul lîn audiență sau, uneori, mai 
săream peste el - singură sau în „grup organizat” 
- şi Înalt Prea Sfinţitul Bartolomeu se obişnuise 
cu acele adevărate pomelnice cu caracter mana- 
gerial. Şi, printre altele, cum nu se poate spune că 
studenţii sunt prea bogaţi şi internetul era doar la 
începuturile sale, faxul arhieresc avea parte de o 
gamă variată de mesaje. Ba, mai mult, părintele 
mitropolit chiar răspundea Ia celular. Odată l-am 
sunat imtempestiv. Mă aştepta deîndată, să vadă 
care-i problema. Doar că eu eram la Cluj şi dânsul 
la Nicula... 

Pot spune că în preajma acestui om m-am 
obişnuit şi cu răspunderea cuvântului scris, în 
sensul că, fiind vorba despre calitatea mea de 
redactor la publicaţia lunară editată de ASCOR şi 
ulterior la revista „Renaşterea”, ştiam că toate 
textele mele (sau parcurse şi de mine) erau lec- 
turate de Înaltul Bartolomeu, până la diacritice. 

Uneori mai invoca vârsta înaintată, în fața 
ofensivei culturale studenţeşti, atunci când dore- 
am Să îl aducem la conferințe, expoziţii, şi câte 
mai pot gândi tinerele minţi universitare, dar 
nota în agendă şi, când putea, răspundea invi- 
taţiei noastre. Antologic rămâne un moment în 
care, pe fondul presiunilor din partea unei orga- 
nizaţii civice atee, fuseseră interzise, prin 1998, 
conferințele religioase în universităţi. A trecut şi 
asta, aşa cum a trecut şi scandalul icoanelor, dar 

Portret realizat de Nane Crăsnean 


atunci noi nu am luat în calcul ucazul, am făcut 
afişele şi i-am spus simplu secretarei de la rec- 
torat că va conferenţia Înaltul Bartolomeu 
Anania. Totul a ieşit bine. Şi, mai mult decât atât, 
în decursul anilor am remarcat modul practic în 
care a reuşit să armonizeze relaţiile între cele 
două medii şi să fie apreciat ca om de mare valoa- 
re de către eminenţe ale culturii române. 

Când scriu despre ierarhul meu că era un om 
vertical şi înţelegător în acelaşi timp, îmi amin- 
tesc de diferite situaţii, dintre care două se leagă 
între ele, îmi revin în minte chiar cu umor şi, me- 
taforic spus, pot face parte din gama întâmplă- 
rilor neobişnuite în hortus conclusus. 

Într-o dimineață am aflat că am făcut-o lată. 
Aşa că am urcat cu nădejde şi teamă cele două 
şiruri de trepte care mă despărțeau de nuiaua 
arhierească. În loc de asta, de fapt am întâlnit un 
om cu multă înțelegere pentru tineri. A luat ca pe 
un fapt întâmplat constituirea ad-hoc a Ligii 
Studenţilor în Facultatea de Teologie, fără să se 
supere că nu i-am cerut binecuvântare. Dar deja 
de a doua zi unii dintre liderii asociaţiei nu-şi mai 
aminteau că au constituit-o, aşa că... 

Dincolo însă de zâmbetul pe care nu mi-l pot 
opri când îmi reamintesc această întâmplare, 
consider că Înaltul Bartolomeu era un om cum 
nu am întâlnit mulți în jur şi cum nu mai cred să 
fie mulți în zilele noastre. Avea o statură seniori- 
ală, prin faptul că dispunea de o generozitate, dar 
şi fermitate, a sufletului. 

Celălalt moment mi-a fost definitoriu într-un 
anume sens pentru cursul preocupărilor artistice 
ulterioare. De data asta, se poate spune că ieşise 
prost, deorece eram după o grevă studențească 


terminată în coadă de peşte, ceea ce a şi pus 
punct presupusei mele vocaţii sindicale. Şi ochiu- 
lui atent al Înaltului Bartolomeu nu i-a scăpat - în 
grupul de tineri pictori absolvenţi invitați la 
reşedinţa sa - expresia chipului meu. M-a înțeles 
perfect şi, în mod providenţial, antidotul a fost un 
itinerariu moldovenesc în compania maestrului 
Sorin Dumitrescu. Pentru acest lucru ne invitase, 
deoarece atunci dorea să constituim o echipă 
care să realizeze repictarea catedralei. A fost să 
fie altfel, dar acelea rămân zile binecuvântate. 
Istoria vechilor mănăstiri, pictura de altădată, 
sfinţii, verva profesorului şi totodată artistului, 
toate erau lumină pentru sufletul meu. 

O întâlnire importantă pentru mine a fost 
prezența sa la o ediţie a Zilelor Artei Bizantine, la 
Muzeul Etnografic al Transilvaniei, când, în dublă 
calitate de membru al grupului „Sfântul Ioan 
Damaschin” şi muzeograf, am putut să-l întâmpin 
şi eu pe cel care la reşedinţa sa mă întâmpina de 
fiecare dată cu bucurie. 

L-am reîntâlnit cu drag pe Înaltul Bartolo- 
meu, când şi când, în anii care au urmat. Am 
văzut cum se întorcea încet spre sine, spre sfârşi- 
tul vieţii sale, spre multele lucruri şi scrieri pe 
care le mai avea de oferit. De aceea nu am mai 
îndrăznit să-i spun tot, ca altădată. 

Ultima dată lam întâlnit - fiind internat la 
cardiologie - cu câteva zile înaintea susținerii te- 
zei mele de doctorat. Era în ianuarie 2009. A fost 
o întrevedere scurtă, în timpul căreia în fundal se 
proiecta vocea Prea Sfinţitului Vasile Fluieraş. În 
acel moment, pe patul său de suferință, Înaltul 
Bartolomeu asculta, cred, reluarea predicii 
duminicale din catedrală. În felul acesta, mi-am 
amintit de vorbele sale şi de dorința sa, ca radio 
Renaşterea să fie o mângâiere şi pentru bolnavii 
din spitale. 

Se bucura pentru realizările mele, m-a 
binecuvântat şi m-am îndepărat uşor, în timp ce 
îmi dădea ultimele sfaturi. Am lăsat o discuţie 
oarecum neterminată şi aici a luat sfârşit un capi- 
tol important din viața mea. 

Privindu-l acum pe catafalc, nu am putut 
decât să-i mulțumesc. Am simțit cum se revarsă o 
linişte a sufletului şi o bucurie neaşteptată peste 
mine pentru că am avut şansa de a-l cunoaşte. 

Radu Preda: 


„IPS Bartolomeu își 
dorea o Biserică 
liberă de corupție“ 


„Ştia să asculte, să fie termecător, să vibreze Ia soarta celor năpăstuiți, să 
încurajeze pe cei de valoare, să iubească și să respecte omul”, astfel îl 
descrie teologul Radu Preda pe cel căruia a avut şansa de a-i îi ucenic şi 
prieten - Arhiepiscopul şi Mitropolitul Bartolomeu Anania. L-am rugat pe 
Radu Preda, director al Institutului Român de Studii Inter-ortodoxe, Inter- 
confesionale și Inter-religioase, să analizeze moştenirea spirituală şi insti- 
tuțională a mentorului său, precum și speculațiile privind viitorul 
Mitropoliei Clujului pe care le-a stârnit trecerea ÎPS Bartolomeu Ia cele 


veșnice. (Mihnea Măruţă) 


Mihnea Măruţă: Care sunt principalele modi- 
ficări pastorale şi administrative introduse de ÎPS 
Bartolomeu în cei 18 ani în care a fost Arhi- 
episcop al Clujului? 

Radu Preda: Venirea, la începutul anului 
1993, a Arhiepiscopului Bartolomeu la Cluj a co- 
incis, la propriu, unui capitol cu totul nou în viața 
eparhiei. Acest lucru are mai multe cauze. Înainte 
de toate, să nu uităm că, urmându-i vrednicului 
Arhiepiscop Teofil - cel care a îndurat cu stoicism 
creştin deceniile de ingerințe şi grosolănii ale 
comunismului, reprezentat în teritoriu de per- 
sonaje abjecte, gata să se folosească de slăbiciu- 
nile slujitorilor Bisericii pentru a întinde mai 
bine plasa controlului de stat asupra societăţii -, 
Arhiepiscopul Bartolomeu era, practic, primul 
ierarh post-comunist al eparhiei. Altfel spus, pas- 
toraţia lui a fost pusă explicit sub semnul liber- 
tăţii regăsite după căderea dictaturii. 

Apoi, tocmai datorită acestei libertăţi, Arhi- 
episcopul Bartolomeu a avut posibilitatea de a 
deschide noi canale de comunicare ale Bisericii 
cu lumea: a refondat practic revista Renașterea, 
întemeiată de Episcopul Nicolae Ivan imediat 














Radu Preda 


după unirea din 1918 şi înființarea episcopiei 
ortodoxe de Ia Cluj, a dat un suflu nou editurii şi 
a organizat postul de radio omonime. Tot ca pe 
un fruct al libertăţii am putea interpreta deschi- 
derea către dialogul inter-confesional cu Biserica 





anul IX e nr. 95-96 


IN MEMORIAM 











Evanghelică din Wuerttemberg (Germania), dar 
şi către dialogul, nu mereu acceptat ca atare, cu 
fraţii greco-catolici. 

Legat de acest ultim aspect, să ţinem cont de 
temperatura emoţională foarte ridicată a primi- 
lor ani după 1990, de formula fără compromisuri 
a lui restitutio in integrum, de retorica exclusiv 
acuzatoare a greco-catolicilor la adresa orto- 
docşilor, a căror jertfă în comunism era pur şi 
simplu negată în numele unui bizar şi necreştin 
monopol asupra suferinței, de puseurile naţiona- 
liste, mai ales la nivel politic, de amestecul de pla- 
nuri şi, de ce nu, de lipsa de soluţii a Bisericii 
Ortodoxe ca atare în fața unei astfel de situații. 

Orice se poate spune, dar, în acele vremuri 
tulburi, Arhiepiscopul Bartolomeu nu a incitat la 
violență, nu a încurajat extremele, de orice fel. 
Mai mult, tot legat de fraţii greco-catolici, a resti- 
tuit de bunăvoie biserica “Bob”, tocmai pentru că 
nu putea sluji în Catedrală în timp ce ei stăteau 
afară, în piața de lângă “Sfântul Mihail” [biserică 
romano-catolică situată în centrul Clujului - n. 
M.M.]. Sigur, ar mai fi multe de spus doar despre 
acest capitol. Ce doresc să semnalez aici este toc- 
mai existența unor nuanţe care interzic oricărui 
om de bună credință să facă apel la imagini cari- 
caturale, să simplifice realităţi complicate oricum 
de la sine. 


Referitor la suflul pastoral nou adus de 
Arhiepiscopul Bartolomeu la Cluj, aş mai aminti 
de ordinea şi transparența introduse în procesul 
de selectare şi promovare a clerului, de înființa- 
rea şi reînființarea mânăstirilor, de articularea 
unei impresionante reţele de instituţii filantro- 
pice, de procesul (nu lipsit de dramatism) de ridi- 
care a Arhiepiscopiei la rangul unei Mitropolii, de 
grija față de elevii şi studenţii merituoşi, dar fără 
resurse materiale, fapt vizibil în zecile de burse 
date până acum de Fundaţia “Mitropolitul Barto- 
lomeu” etc. 

M.M.: Care dintre proiectele lansate de ÎPS 
Bartolomeu în Mitropolia Clujului e imperios să 
fie continuate de succesorul său? 

R. P: Toate! De la revista Tabor la proiectul 
artistic-teologic de Ia biserica parohială “Schim- 
barea la Faţă”, de la aşezămintele filantropice la 
corectitudinea administrativă de zi cu zi. 

M.M.: În perspectiva reunirii Sfântului 
Sinod, se vorbeşte inclusiv despre eventualitatea 
refacerii Mitropoliei Ardealului, adică destiinţa- 
rea actualei Mitropolii clujene. Ce şanse acordaţi 
acestei posibilități şi ce reacţii locale credeţi că ar 
stârni o asemenea decizie a Sfântului Sinod? 

R. P: Chiar dacă geneza Mitropoliei Clujului 
cuprinde şi elemente dramatice, aşa cum am 
amintit, a pune problema desființării sau reduce- 

rii ei la o formă fără fond (de genul unui titlu ad 
personam) trădează nu doar lipsa unei minime 
sensibilități pastorale, cât mai ales o plăcere sus- 
pectă de “răzbunare”. Gestul înființării Mitropo- 
liei la Cluj, după alegerile pentru scaunul mitro- 
politan de la Sibiu, s-a dorit un semnal de alarmă, 
nici unul dintre ierarhii ardeleni nevotând pen- 
tru cel care ar fi trebuit să le fie mitropolit, adică 
superior direct [Radu Preda se referă la ÎPS Lau- 
renţiu Streza, Mitropolitul Ardealului - n. M.M.]. 
Adică este o chestiune de reprezentativitate şi 
comuniune pe care nici Statutul actual al BOR, 
revizuit din temelii, nu a rezolvat-o. 

Se poate discuta eventual despre o reaşezare 
echilibrată a graniţelor canonice, dar în nici un 
caz despre desființare. Ar fi un gest care ar ofensa 
pe clujeni şi ar demonstra că duhul politicianist, 
al puterii de dragul puterii, fără grija faţă de 
binele comun, începe să pună stapânire şi peste 
slujitorii Bisericii noastre majoritare. La urma ur- 
melor, nu numărul de kilometri pătraţi dă impor- 
tanță unei eparhii sau unui ierarh. Arhiepiscopul 
Bartolomeu a fost o voce de autoritate şi înainte 
de a fi mitropolit, ba, aş spune, cu mult înainte de 
a fi hirotonit episcop. Ceea ce contează este 
măreţia, nu mărimea, calitatea, nu cantitatea! 

M.M.: Moartea ÎPS Bartolomeu redeschide 
separaţia dintre tradiționaliști şi ecumeniști? 

R.P: Cine sunt aceştia? Recursul insistent la 
astfel de categorii în mass-media de la noi este cel 
puţin problematic, dacă nu chiar profund inadec- 
vat pentru viața eclezială. Legat de opera pas- 
torală a Mitropolitului Bartolomeu, în ce cate- 
gorie intră el? A avut relaţii ecumenice excelente 
cu protestanții germani, a deschis drumul unui 
artist catolic de talia lui Marko Rupnik, artistul 
papilor Ioan Paul II şi Benedict XVI, s-a înțeles 
admirabil cu episcopul greco-catolic Florentin, a 
întreținut un exemplar dialog cu laicatul, cu oa- 
menii de litere şi de cultură, a continuat şi am- 
plificat tradiţia concertelor inter-confesionale de 
colinde, a pledat pentru o Ortodoxie pe cât de 
deschisă, pe atât de fermă, a condamnat decă- 
derea morală, activitatea necinstită sufleteşte a 
sectelor profitând de naivitatea sau sărăcia 
oamenilor, a ținut clasa politică la o distanță 
respectuoasă - în care dintre cele două categorii 


intră toate acestea? Tradiţionalism? Ecumenism? 
Sau în amândouă şi, de fapt, în nici una? 

A treia cale este, după mine, răspunsul adec- 
vat. Măcar şi pentru simplul fapt că nu poţi fi ecu- 
menic, deschis dialogului, dacă nu îţi cunoşti 
Tradiţia. Demnitatea nu exclude dialogul aşa cum 
grija față de propria turmă duhovnicească nu ex- 
clude solidaritatea cu alţi creştini. Tradiţiona- 
lismul, aşa cum îl înțelegea Mitropolitul Bartolo- 
meu, nu se confundă cu bădărănia extremiştilor, 
aşa cum nici ecumenismul nu este sinonim cu re- 
lativismul confuzilor. În acest sens, sunt cât se 
poate de sugestive cazurile Nicolae Corneanu şi 
Sofronie Drincec [Mitropolitul Banatului, care s-a 
împărtăşit la o liturghie greco-catolică, respectiv 
Episcopul Oradiei, care a concelebrat alături de 
un ierarh greco-catolic - n. M.M.]. 

M.M.: Care consideraţi că este moştenirea 
majoră pe care o lasă ÎPS Bartolomeu Bisericii şi 
României? 

R.P: A fost un iubitor ardent al libertăţii, 
trăind-o din plin şi plătind enorm pentru ea. În 
plină epocă interbelică, în Frăţiile de Cruce fiind, 
nu a putut ignora faţa cealaltă a legionarilor 
maturi, a celor din Garda de Fier, violenţa şi rasis- 
mul pe care le practicau. Apoi, în comunism, a 
fost deţinut politic pentru un ideal politic pe care 
nu l-a împărtăşit în întregime niciodată. A suferit 
pentru prezumția de legionarism, pentru ca, ple- 
cat apoi în America, să plătească pentru prezum- 
ţia de comunism, de colaborare cu Securitatea. 
După 1989, a plătit, ca pe o “încununare”, pentru 
amândouă! 

Lecţia personală a libertăţii, atât de preţi- 
Oasă şi atât de greu de obținut, şi apoi de păstrat, 
a încercat să o traducă în viaţa bisericească. Îşi 
dorea o Biserică, referindu-ne aici mai ales a co- 
legii lui sinodali, liberă de corupție, de complici- 
tăţi, de angajamente subterane, adică o ierarhie 
capabilă să înveţe poporul credincios această 
lecţie a libertăţii după aproape un secol de dicta- 
turi şi două decenii de tranziţie confuză. Îşi dorea 
o Biserică, ierarhie şi laicat la un loc, în stare să fie 
“sarea pământului”, să foreze în adâncuri, cât mai 
adânc, prin Liturghie şi cuvânt de învățătură, să 
ajungă în cele din urmă la “apa cea vie a Ortodo- 
xief'. Adică să nu se mulțumească atât de uşor cu 

mâlul sau apa tulbure, ci să aibă curajul de a dori 
ceva mai mult, ceva autentic. 

M.M.: Ce v-a învățat Mitropolitul şi numai el? 

R. P: Multe. De la asumarea până la capăt a 
propriilor decizii, cu riscurile de rigoare, la dorin- 
ţa de a fi înconjurat de oameni mai buni de la care 
să poți învăţa, din a căror existenţă să iei imbol- 
duri pentru propria ta viață. Îmi rămâne senti- 
mentul de a fi trăit o prietenie (ce cuvânt straniu 
pentru mediile noastre bisericeşti obişnuite doar 
cu raporturi ierarhice, de forță!), inegală ca vârstă 
şi anvergură, cu un om care ştia să asculte, să fie 
critic, dar să şi primească (mai greu, dar pri- 
mind!) criticile, mai ales pe cele întemeiate, să îşi 
ceară scuze pentru eventualele excese de autori- 
tate sau pentru procesele de intenţie, să fie fer- 
mecător, amfitrion perfect, fără să monopolizeze 


discuţia şi fără să îşi domine musafirii, să vibreze 
la soarta celor năpăstuiţi, să facă gesturi discrete 
de filantropie personală, să încurajeze pe cei de 
valoare, să se distanţeze de mediocri sau de cei 
lipsiţi de caracter (e adevărat, nu de toţi!), să se 
mire de frumuseţile naturii, să guste fără exces 
bucuria vieții, să iubească şi să respecte omul. 

M.M.: Puteţi să-mi povestiți, pe scurt, O amin- 
tire dragă care vă leagă de ÎPS Bartolomeu? 

R. P: Poate şi datorită apropierii în timp, ulti- 
ma amintire, chiar dacă nu este şi cea mai plăcută în 
întregime, este şi cea mai pregnantă. Zilele petre- 
cute în spitalul din Viena au fost presărate de dia- 
loguri şi mai ales de câteva replici memorabile, din- 
tre care cea că se simte fără teamă în fața morţii, sau 
îndemnul adresat celor de față de a continua, de a 
merge mai departe, îmi răsună cu putere. 

VALERIU ANANIA 


(18 martie 1921 - 31 ianuarie 2011) 
Cronologie 


* 1921- 18 martie: în localitatea Glăvile, 
judeţul Vâlcea, se naşte Valeriu Anania, fiul lui 
Vasile şi al Anei, născută Mărgăritărescu. 

e 1927-1933- urmează şcoala primară în 
comuna natală. 

* 1933-1941- este elev al Seminarului 
Central din Bucureşti. 

- în clasa a doua de seminar, are loc întâlnirea 
cu Anton Holban, profesor de limba română, în 
care va găsi sprijinul şi îndrumarea necesare pen- 
tru formarea viitorului scriitor şi om de cultură. 

e 1935- debutează, poetic, cu versurile Pă- 
mânt și cer, în revista teologică „Ortodoxia“. Va 
colabora, în decursul vremii, la alte reviste de 
teologie: „Biserica Ortodoxă Română“, „Studii 
Teologice“, „Mitropolia Olteniei“/ Craiova, „Gla- 
sul Bisericii“, „Telegraful Român“/ Sibiu, alma- 
nahul şi revista „Credinţa“/ Detroit, „Renaşterea“/ 
Cluj-Napoca, „Vestitorul Ortodoxiei“, „Deisis“/ 
Regensburg, „Candela Moldovei“/ Iaşi ş.a. 

* 1937 - debutează, publicistic, cu articolul 
Camaradul Anton, în revista „Vremea“. Mai târ- 
ziu, va colabora şi la alte multe reviste de cultură: 
„Dacia rediviva“, „Convorbiri literare“, „Gazeta 
literară“, „Gândirea“, „Tribuna“, „Amfiteatru“, 
„Caiete critice“, „Ateneu“, „Albina“, „Luceafărul“, 
„Magazin istoric“, „Destin“/ Madrid, „Revista de 
istorie şi teorie literară“, „Vatra“, „Steaua“. 
„Scara“ ş.a. 

* 1938 - 26 noiembrie: debutează, drama- 
turgic, cu scenariul radiofonic în versuri Jocul 
fulgilor, în regia lui Atanasie Mitric. Aceeaşi piesă, 
adaptată pentru decor de Eugenia Brebenaru, e 
reprezentată pe scena Operei Române în februar- 
ie 1939. Piesă nepublicată. 

* 19309 — 11 mai: cu concursul lui Nicolae 
Iorga, o trupă de amatori îi joacă piesa în versuri 
La furcărie, pe scena Teatrului Ligii Culturale, în 
regia autorului. Piesă nepublicată. 

* 1940 - martie: Teatrul „Studio Naţional“ 





din Bucureşti îi reprezintă poemul dramatic 
Dochia, în regia lui Nicolae Kirilov. Piesă nepubli- 
cată. 


* 1942 - 2 februarie: intră în monahism la 
Mânăstirea Antim din Bucureşti, primind numele 
Bartolomeu. 

- 15 februarie: este hirotonit ierodiacon; în 
peregrinările prin ţară, va fi ierodiacon la 
Mânăstirile Polovragi şi Baia de Arieş. 

- primăvara: îl cunoaşte pe Tudor Arghezi, 
căruia îi va fi apropiat vreme de un sfert de secol. 

* 1942-1943 - urmează cursuri de diferență 
şi îşi ia bacalaureatul la Liceele „Dimitrie Can- 
temir“ şi, respectiv, „Mihai Viteazul“. 

* 1943 - iulie: Ia Sibiu, îl cunoaşte pe Victor 
Papilian. 

* 1941-1948 - urmează studii superioare de 
Teologie la Bucureşti, Cluj şi Sibiu; este absolvent 
al Academiei Teologice „Andreiane“ din Sibiu. 

* 1945-1946 - studii incomplete de medi- 
cină la Sibiu şi Cluj şi de muzică instrumentală la 
Cluj. Aici, frecventează şi participă activ la cena- 
clul literar al lui Victor Papilian, reactivat - după 
întoarcerea din pribegie a Universităţii clujene - 
în casa protopopului ortodox Florea Mureşanu; îl 
cunoaşte pe dramaturgul Ion Luca, căruia îi va fi 
foarte apropiat între anii 1951-1955, pe când Ion 
Luca locuia la Vatra Dornei. 

* 1946 - în Cluj, la o şezătoare literară, îl 
ascultă pe Gala Galaction - preotul Grigore Pişcu- 
lescu -, pe care-l va reîntâlni ceva mai târziu la 
Bucureşti. 

- iunie: student al Universităţii din Cluj şi 
preşedinte al Centrului Studenţesc „Petru Maior“, 
conduce greva studențească antirevizionistă şi 
anticomunistă. Urmează un lung şir de arestări. 

- este expulzat din Cluj. 

* 1947 - iulie-decembrie: este stareţ al 
Mânăstirii Topliţa. 

- iarna: la Cluj, îl cunoaşte pe Lucian Blaga. 

* 1948 - toamna: la Mânăstirea Bistriţa vâl- 
ceană îl cunoaşte pe Patriarhul Justinian, căruia îi 
va fi colaborator apropiat timp de peste 25 de ani. 

* 1948-1949 - ocupă funcţia de intendent al 
palatului patriarhal. 

* 1949-1950 - este inspector patriarhal pen- 
tru învățământul bisericesc. 

* 1950-1951 - asistent al profesorului Teo- 
dor M. Popescu, la Catedra de Istorie Bisericească 
Universală din cadrul Institutului Teologic Uni- 
versitar din Bucureşti. 

* 1951-1952 - este decan al Centrului de În- 
drumări Misionare şi Sociale a clerului, la Curtea 
de Argeş, unde predă cursuri de istorie biseri- 
cească şi omiletică. 

* 1952 - îl cunoaşte pe Vasile Voiculescu. 

* 1952-1958 - este director al bibliotecii pa- 
triarhale. 

* 1956 - 14 august: moare Victor Papilian. 

* 1958 - este condamnat politic la 25 de ani 
de muncă silnică, pentru „uneltire contra ordinei 
sociale“; închis la Securitate, Jilava, Piteşti şi Aiud; 
eliberat după şase ani şi două luni, în 1964, prin 
decret general de grațiere. 

* 1962-1964 - în detenţie, la Aiud, sub pro- 
hibiţia hârtiei şi creionului, „scrie” pe creier şi fix- 
ează în memorie piesele de teatru Steaua Zim- 
brului şi Meşterul Manole, precum şi numeroase 
poezii, toate însumând peste zece mii de versuri. 

* 1963 - 26 aprilie: moare Vasile Voicu- 
lescu. 

* 1964-1965 - este numit, din nou, director 
al bibliotecii patriarhale. 

* 1965-1976 - funcţionează, în cadrul Ar- 
hiepiscopiei Misionare Ortodoxe Române din 


America şi Canada, ca secretar eparhial, consilier 
cultural, secretar general al Congresului bis- 
ericesc, director al Cancelariei eparhiale, director 
al Departamentului Publicaţiilor, reprezentant al 
relaţiilor interbisericeşti. Este membru în două 
comisii ale Conferinței Permanente a Episcopilor 
Ortodocși din America de Nord şi de Sud: Comisia 
Ecumenică şi Comisia de Studii şi Proiecte. 
Susţine conferințe în Detroit, Chicago, Windsor şi 
Honolulu. Redactor al revistei şi almanahului 
Credinţa şi al casetei de literatură Noi. 

* 1966 - debutează, editorial, cu poemul 
dramatic Miorița, Editura pentru Literatură, 
Bucureşti; volumul apare cu o Predoslovie de 
Tudor Arghezi. 

* 1967 - 14 iulie: moare Tudor Arghezi. 

- 29 octombrie: primeşte harul preoţiei, 
fiind hirotonit de episcopul Victorin al Americii; 
ceva mai târziu, Sfântul Sinod al Bisericii 
Ortodoxe Române îi acordă rangul de arhiman- 
drit. Ulterior, este distins - pe linie bisericească - 
cu „Crucea patriarhală“, „Ordinul Sfântului 
Mormânt“ al Patriarhiei lerusalimului, „Ordinul 
Sfinţilor Apostoli Petru şi Pavel“ al Patriarhiei 
Antiohiei. 

* 1967-1968 - Teatrul „Barbu Delavrancea“ 
din Bucureşti îi pune în scenă poemul dramatic 
Miorița, regia şi scenografia fiind semnate de 
Marietta Sadova, Mircea Marosin şi Zoe Anghel- 
Stanca. 

* 1968 - apare poemul dramatic în versuri 
Meşterul Manole, Editura pentru Literatură, 
Bucureşti. 

* 1969 - ianuarie: poemul dramatic Mioriţa 
este transmis la Televiziunea Română. 

- 30 martie: la Teatrul „Al. Davila“ din Piteşti 
are loc premiera poemului dramatic Meșterul 
Manole, în regia Mariettei Sadova; partitura muzi- 
cală e interpretată de Corul Madrigal. În turneu, 
piesa este jucată şi pe scene dramatice din 
Polonia. 

- poemul Meșterul Manole e jucat la Teatrul 
„Casandra“, de către promoţia clasei Ion Olteanu 
a Institutului de Artă Teatrală şi Cinematografică 
Bucureşti. 

- poemul dramatic Du-te vreme, vino 
vreme! apare la Editura Tineretului, Bucureşti. 

- este publicat volumul Păhărelul cu nectar, 
fantezie dramatică în versuri, pentru copii, 
Editura Ion Creangă, Bucureşti. 

- este membru în delegaţia Bisericii Ortodo- 
xe Române care vizitează Bisericile Vechi Orien- 
tale din Egipt, Etiopia şi India. 

* 1970 - aprilie: Teatrul „Al. Davila“ din 
Piteşti joacă poemul dramatic Mioriţa, în regia lui 
Constantin Dinischiotu. 

* 1971 - volumul de versuri Geneze este pu- 
blicat de Editura Cartea Românească, Bucureşti. 

- apare poemul dramatic Steaua Zimbrului, 
Editura Eminescu, Bucureşti. 

* 1972 - 30 ianuarie: moare dramaturgul 
Ion Luca. 

- la Editura Cartea Românească, îi apare 
volumul de teatru Poeme cu măști, ediţie defini- 
tivă. 

* 1973-1974 - Teatrul Dramatic din Baia 
Mare îi pune în scenă poemul dramatic Steaua 
Zimbrului. 

* 1975 - noiembrie: poemul dramatic Stea- 
ua Zimbrului este transmis de Televiziunea Ro- 
mână. 

* 1976 - apare volumul File de acatist, ver- 
suri, colecţia caietelor „Noi“, ediţie bibliofilă, 
hors comerce, Detroit. 

- se publică volumul Istorii agrippine, ver- 
suri, Cartea Românească, Bucureşti. 

* 1976-1982 - la Bucureşti, este directorul 
Institutului Biblic şi de Misiune al Bisericii 
Ortodoxe Române. 

* 1977 - 260 martie: moare Patriarhul 
Justinian Marina. 

* 1978 - devine membru al Uniunii Scrii- 
torilor din România. 

* 1979 - la Editura Cartea Românească, 
apare romanul Străinii din Kipukua. 

* 1981 - ediţia a doua a volumului de ver- 
suri File de acatist, Editura Institutului Biblic şi de 
Misiune al Bisericii Ortodoxe Române, Bucureşti. 

* 1982 - la Editura Eminescu, în seria „Tea- 
tru comentat“, apare Greul pământului, o penta- 
logie a mitului românesc, în două volume. 

- premiul de dramaturgie al Uniunii Scriito- 
rilor din România, pentru opera Greul pământu- 
lui. 


- se pensionează şi se retrage la Mânăstirea 
Văratec. 

* 1983 - apare volumul de memorii Roton- 
da plopilor aprinşi, Cartea Românească, Bucu- 
reşti. 

* 1984 - volumul Anamneze, versuri, Edi- 
tura Eminescu, Bucureşti. 

* 1989 - Radiodifuziunea Română îi înregis- 
trează amplul poem Imn Eminescului, dar cenzu- 
ra interzice difuzarea, care va avea loc la 16 ian- 
uarie 1990. 

* 1990 - apare volumul de istorie şi exegeză 
iconografică Cerurile Oltului. Scoliile arhiman- 
dritului Bartolomeu la imaginile fotografice ale 
lui Dumitru F. Dumitru, Editura Episcopiei Râm- 
nicului şi Argeşului, cu versiuni în limbile 
română, franceză şi engleză. 

- la Cartea Românească, apare volumul de 
nuvele şi povestiri fantastice Amintirile peregrin- 
ului apter. 

- 24 decembrie, ajunul Crăciunului: începe 
munca de revizuire în limba română şi de 
comentare a Bibliei, începând cu textul Noului 
Testament, acţiune extinsă ulterior asupra 
întregii Sfintei Scripturi, pe o perioadă de 
unsprezece ani. 

+ 1991 - este ales preşedinte de onoare al 
Fundaţiei „Sf. Antim Ivireanul“ din Râmnicu- 
Vâlcea. 

- refuză calitatea de „membru de onoare” al 
Academiei Române. 

- colaborează la Universitatea Radio cu 
patru prelegeri despre Poezia religioasă română 
modernă. 

* 1992 - îi este publicat volumul Pro memo- 
ria. Acțiunea catolicismului în România interbe- 
lică, Editura Institutului Biblic şi de Misiune al 
Bisericii Ortodoxe Române. 

- Imn Eminescului, poem în stil bizantin, 
este publicat la Editura Cartea Românească, Bu- 
cureşti. 

* 1993 - 21 ianuarie: Colegiul Electoral 
Bisericesc îl alege pe arhimandritul Bartolomeu 
Anania pentru scaunul de Arhiepiscop al Vadului, 
Feleacului şi Clujului. 

- 7 februarie: în Catedrala arhiepiscopală 
din Cluj-Napoca, este hirotonit şi instalat 

arhiereu. Ca arhiepiscop al Clujului, va urmări şi 
va lupta pentru dinamizarea activității pastorale 
a clerului şi pentru diversificarea ei în funcţie de 
cerinţele actuale ale societăţii, pentru implicarea 
Bisericii în acţiunile de asistență socială organi- 
zate, pentru refacerea legăturilor dintre Biserică 
şi Cultură, pentru îndrumarea expresă a tineretu- 
lui - de la amvon şi prin diverse întâlniri -, pen- 
tru dezvoltarea relaţiilor ecumenice practice prin 
păstrarea identităţii proprii. 

- Noul Testament. Versiune revizuită, redac- 
tată şi comentată de Bartolomeu Valeriu Anania, 
apare la Editura Institutului Biblic şi de Misiune al 
Bisericii Ortodoxe Române, Bucureşti. 

- la aproape cinci decenii de la scriere, 
apare volumul de teatru Hoţul de mărgăritare, 
parabolă în patru acte, la Casa de Editură Dokia, 
Cluj-Napoca, jucată public pentru prima dată în 
1992 pe scena Teatrului din Turda. În anii urmă- 
tori, piesa se bucură de un succes deosebit, pe 
scenele din întreaga țară. 


- i se acordă titlul de membru de onoare al 
Senatului Universităţii de Medicină şi Farmacie 
„Iuliu Haţieganu“ din Cluj-Napoca. 

- este ales preşedinte de onoare al Fundaţiei 
„N. Steinhardt“. 

* 1995 - apare ediţia a doua a Noului Testa- 
ment. Versiune revizuită, redactată şi comentată 
de Bartolomeu Valeriu Anania, Editura Institutu- 
lui Biblic şi de Misiune al Bisericii Ortodoxe Ro- 
mâne, Bucureşti. 

- volumul de eseuri teologice şi culturale 
Din spumele mării. Pagini despre religie şi cul- 
tură, apare, sub îngrijirea şi cu postfaţa lui Sandu 
Frunză, la Editura Dacia, Cluj-Napoca. 

- este publicat volumul de articole şi studii 
Pledoarie pentru Biserica neamului, Editura 
Omniscop, Craiova; ediţie îngrijită şi postfațată 
de Sandu Frunză. 

- ediția a doua a volumului de memorialis- 
tică Rotonda plopilor aprinşi, Editura Florile 
dalbe, Bucureşti. 

- la Salonul de Carte din Oradea, primeşte 
premiul special pentru volumul Din spumele 
mării. 

* 1996 - Cartea lui lov. Versiune revizuită 
după Septuaginta, redactată şi comentată de 
Bartolomeu Valeriu Anania, Editura Anastasia, 
Bucureşti. 

- volumul de memorii Clujul universitar al 
generaţiei 1946 în memoriile lui Valeriu Anania, 
e publicat la Editura Arhidiecezana, Cluj-Napoca. 

- apare ediţia a treia a volumului în versuri 
File de acatist, Editura Arhidiecezana, Cluj- 
Napoca. 

- primeşte titlul de “Cetăţean de onoare” al 
municipiului Cluj-Napoca. 

- este ales Senator de onoare şi membru al 
Marelui Senat al Universităţii “Babeş-Bolyai” din 
Cluj-Napoca. 

- la Salonul Naţional de Carte din Cluj- 
Napoca, primeşte premiul “Cartea anului”, pen- 
tru volumul Din spumele mării. 

* 1997 - apare Pentateuhul sau Cele cinci 
cărți ale lui Moise. Versiune revizuită după Sep- 
tuaginta, redactată şi comentată de Bartolomeu 
Valeriu Anania, Editura Institutului Biblic şi de 
Misiune al Bisericii Ortodoxe Române, Bucureşti. 

* 1998 - Cartea Psalmilorsau Psaltirea profe- 
tului și regelui David. Versiune revizuită după Sep- 
tuaginta, redactată şi comentată de Bartolomeu Va- 
leriu Anania, Editura Arhidiecezana, Cluj-Napoca. 

- Cântarea Cântărilor. Versiune revizuită, 
redactată şi comentată de Bartolomeu Valeriu 
Anania, Editura Anastasia, Bucureşti. 

- apare volumul Poeme alese, Editura Dacia, 
Cluj-Napoca, cu o prefață de Liviu Petrescu. 

- ediţia a doua a volumului Cerurile Oltului, 
Editura Pro, Bucureşti. 

- Editura Kâlvin Jânos a Bisericii Reformate 
din Ungaria publică, în ediţie bilingvă româno- 
maghiară, Noul Testament, varianta Bartolomeu 
Valeriu Anania 

* 1999 - Cartea Profetului Isaia. Versiune 
revizuită după Septuaginta, redactată şi comen- 
tată de Bartolomeu Valeriu Anania, Editura 
Anastasia, Bucureşti. 

- Cartea Profetului Ieremia. Versiune 
revizuită după Septuaginta, redactată şi comen- 
tată de Bartolomeu Valeriu Anania, Editura 
Anastasia, Bucureşti. 

- volumul de studii şi conferințe Atitudini, 
Editura Arhidiecezana, Cluj-Napoca. 

- ediţia a patra a poemului dramatic Mioriţa, 
Editura Dacia, Cluj-Napoca, cu o Predoslovie de 
Tudor Arghezi şi Postfaţă de Liviu Petrescu. 

- primeşte marele premiu pentru poezie al 
Festivalului Internaţional de Poezie “Lucian 
Blaga”, Cluj-Napoca. 

* 2000 - este publicat volumul Poezia 
Vechiului Testament: Cartea lui lov, Psaltirea, 
Proverbele lui Solomon, Ecclesiastul, Cântarea 
Cântărilor, Plângerile lui Ieremia. Versiune 
revizuită după Septuaginta, redactată şi comen- 
tată de Bartolomeu Valeriu Anania, Editura 
Institutului Biblic şi de Misiune al Bisericii 
Ortodoxe Române, Bucureşti. 

- Cartea Profetului Iezechiel. Versiune 
revizuită după Septuaginta, redactată şi comen- 
tată de Bartolomeu Valeriu Anania, Editura 
Anastasia, Bucureşti. 

- Cartea Profetului Daniel și ale celor doi- 
sprezece profeți mici. Versiune revizuită după 
Septuaginta, redactată și comentată de Bartolo- 
meu Valeriu Anania, Editura Anastasia, Bucureşti. 


- apare ediţia a doua a volumului de nuvele 
şi povestiri fantastice Amintirile peregrinului 
apter, Editura Paralela 45, Cluj-Napoca. 

- De dincolo de ape, pagini de jurnal şi alte 
texte, Editura Dacia, Cluj-Napoca. 

- primeşte diploma şi medalia Academiei de 
Artă, Cultură şi Istorie din Brazilia. 

- de la Preşedinţia României: medalia jubili- 
ară “Mihai Eminescu”; Ordinul Naţional pentru 
Merit în gradul de Mare Cruce. 

* 2001 - 18 martie: este sărbătorit la împli- 
nirea a 80 de ani, moment marcat prin tipărirea 
volumului omagial Logos - ediţie îngrijită de 
arhid. Ştefan Iloaie -, prin imprimarea CD-Rom- 
ului Arhiepiscopul - realizator: Radu Preda - şi 
prin susținerea unui spectacol aniversar pe scena 
Teatrului Naţional din Cluj-Napoca. 

- apare Apocalipsa Sfântului loan. Tradu- 
cere, introducere și note de Bartolomeu Valeriu 
Anania, Editura Paralela 45, Cluj-Napoca, cu ilus- 
traţii de Albrecht Direr. 

- ediţia a doua a piesei de teatru Hoţul de 
mărgăritare, Editura Renaşterea, Cluj-Napoca. 

- la Editura Renaşterea, apare volumul 
Bartolomeu Valeriu Anania. In honorem şi 
lucrarea Introducere în citirea Stintei Scripturi. 

- în anul întâi al mileniului trei este publi- 
cată Biblia sau Sfânta Scriptură, ediţie jubiliară a 
Sfântului Sinod, versiune diortosită după Septua- 
ginta, redactată şi adnotată de Bartolomeu 
Valeriu Anania, arhiepiscopul Clujului, sprijinit 
pe numeroase alte osteneli. Lucrarea, tipărită 
deja în mai multe tiraje, se bucură de un interes 
cu totul deosebit din partea specialiştilor, dar nu 
mai puţin din partea credincioşilor, pentru nou- 
tatea de ordin teologic şi filologic pe care o aduce 
față de variantele româneşti precedente, pentru 
aşezarea textului într'o limbă română actuală şi 
mai ales pentru utilitatea celor peste 8.000 de 
note subsidiare menite să-i ofere cititorului căi de 
acces spre adevărul textului; în spaţiul Orto- 
doxiei româneşti, Ediţia jubiliară a Bibliei este 
prima versiune adnotată. Activitatea de revizuire 
depusă de Arhiepiscopul Bartolomeu este evalu- 
ată de către specialişti în întâlnirile ocazionate de 
prezentarea lucrării către publicul din Bucureşti 
- la Patriarhie şi Academia Română -, la 

Râmnicu-Vâlcea, Bistriţa, Oradea, Cluj-Napoca; la 
Craiova, în 2003. În anul 2004, apare Biblia - 
ediţia jubiliară, în format electronic pe CD. 

- Universitatea “Babeş-Bolyai” din Cluj- 
Napoca îi acordă titlul de “Doctor Honoris Causa” 

- primeşte titlul de “Doctor Honoris Causa” 
din partea Universităţii de Medicină şi Farmacie 
„luliu Haţieganu” din Cluj-Napoca 

- primeşte titlul de “Cetăţean de onoare” din 
partea consiliilor locale Bistrița, Râmnicu-Vâlcea, 
Glăvile/Vâlcea ş.a. 

- premiul pentru opera omnia al Uniunii 
Scriitorilor, filiala Cluj. 

* 2002 - este publicat volumul Apa cea vie 
a Ortodoxiei, Editura Renaşterea, Cluj-Napoca, ce 
cuprinde cuvântări, articole şi scrisorile pas- 
torale din anii 1993-2001 emise ca arhiepiscop al 
Clujului; ediţie îngrijită de Nicoleta Pălimaru şi 
Maria-Elena Ganciu. 

- broşura Icoana patriei vâlcene este publi- 
cată de Editura Almarom din Râmnicu-Vâlcea. 

- exegeza iconografică, parte a volumului 
Cerurile Oltului, este publicată în Germania, la 


SE 7 





Editura Sternberg, sub titlul Bilder vom Reich 
Gottes. Ikonen und Fresken rimânischer Kloster. 

- “Doctor Honoris Causa” al Universităţii 
din Oradea. 

* 2003 - apare lucrarea Atelier biblic. Caiete 
de lucru - Editura Renaşterea, Cluj-Napoca -, repre- 
zentând munca de analiză şi comparare, la Noul 
Testament, a diferitelor variante de text, din care a 
rezultat versiunea publicată în Biblia jubiliară. 

- cele mai importante puncte de vedere 
referitoare la ultima ediţie din Sfânta Scriptură 
sunt cuprinse în volumul Primele mărturii 
despre Biblia jubiliară 2001, versiunea Arhiepis- 
copului Bartolomeu Valeriu Anania, ediţie îngri- 
jită de arhid. Ştefan Iloaie, Editura Renaşterea, 
Cluj-Napoca. 

- prin poetul Mircea Petean, Editura Limes 
din Cluj-Napoca inițiază proiectul de publicare a 
integralei literare Valeriu Anania; apare volumul 
întâi din Opera Literară: Străinii din Kipukua, cu 
o prefață de Aurel Sasu. 

- primeşte titlul de “Doctor Honoris Causa” 
al Universităţii din Craiova. 
ASE At 

2004 - apare lucrarea Canonul cel Mare al 
Sfântului Andrei Criteanul, în diortosirea Arhi- 
episcopului Bartolomeu 

- ediția jubiliară a Sfintei Scripturi în format 
informatizat, pe CD-Rom, apare cu sprijinul teh- 
nic al Institutului de Tehnică de Calcul din Bu- 
cureşti 

- Editura Limes îi publică al doilea volum 
din Opera Literară: Amintirile peregrinului apter, 
cu prefața scriitorului Mircea Muthu 

2005 - primeşte titlul de cetăţean de onoare 
din partea conisliului local Dej 

- în Biserica Ştefaniană, primeşte titlul de 
cetăţean de onoare al localităţii Vad, județul Cluj. 

- Editura Institutului Biblic şi de Misiune al 
BOR îi publică volumul consistent de exegeză - 
pasaj cu pasaj - a Liturghiei ortodoxe, sub titlul 
Cartea deschisă a Împărăției. O însoţire liturgică 
pentru preoți şi mireni. 

- al treilea volum din Opera Literară: 
Rotonda plopilor aprinși, cu prefața lui Dan C. 
Mihăilescu, apare la Editura Limes. 

- la Editura Renaşterea sunt reeditate volu- 
mele Apa cea vie a Ortodoxiei şi Pro memoria. 
Acţiunea catolicismului în România interbelică. 

* 2006 - în urma hotărârii Sfântului Sinod 
al Bisericii Ortodoxe Române din 4 noiembrie 
2005 de înființare a unei Mitropolii la Cluj, iniţia- 
tivă validată de Adunarea Naţională Bisericească 
la 1 martie 2006, Bartolomeu Anania este insta- 
lat - la 25 martie, praznicul Bunei Vestiri -, de 
către Patriarhul Teoctist al României, Mitropolit 
al Clujului, Albei, Crişanei şi Maramureşului. În 
lunile imediat următoare, Mitropolitul se implică 
concret în activitatea de dinamizare a vieții reli- 
gioase din noua structură bisericească. 

- la Editura Renaşterea, apare volumul 
Sfintele Evanghelii după Matei, Marcu, Luca şi 
Ioan, versiune diortosită, redactată şi adnotată 
de Bartolomeu Valeriu Anania, sprijinit pe 
numeroase alte osteneli. 

- prefaţat de Petru Poantă, apare volumul 
Poeme, ca cel de-al patrulea din Opera Literară a 
lui Valeriu Anania. 

- primeşte titlul de „Cetăţean de onoare” al 
comunei Iara. 

* 2007 - primeşte, din partea redacţiei săp- 


tămânalului „Clujeanu!”, titlul şi diploma „Clujea- 
nul anului 2006”. 

- Editura Limes îi publică piesele de teatru, 
care se constituie în volumele 5, 6 şi 7 din lu- 
crarea Valeriu Anania, Opera literară. 

- primeşte titlul de „Cetăţean de onoare” al 
comunei Spermezeu. 

e 2008 - pe scena Teatrului Naţional din 
Cluj-Napoca are loc Gala inaugurală a Fundaţiei 
„Mitropolitul Bartolomeu”, instituţie ce are drept 
scop conferirea de burse de studiu, în ţară sau 
străinătate, tinerilor merituoşi, cu rezultate 
deosebite la învățătură şi posibilităţi materiale 
reduse. 

- Doctor Honoris Causa al Universităţii „| 
Decembrie 1918” din Alba Iulia 

- Volumul omagial „Rotonda unui suflet 
aprins pentru Dumnezeu şi Neam”, editura 
Reîntregirea, Alba-Iulia, reuneşte comunicările şi 
referatele ştiinţifice prezentate la simpozionul 
naţional „Universul spiritual românesc oglindit 
în opera Mitropolitului Bartolomeu Anania”. 

- Editura Limes îi publică volumele 8 şi 9 din 
lucrarea Valeriu Anania, Opera literară, care cu- 
prind publicistica, însoţite de o prefaţă semnată 
de Ovidiu Pecican. 

- Editura Polirom din Iaşi publică volumul 
Memorii. 

* 2009 - Doctor Honoris Causa al Universi- 
tății de Medicină şi Farmacie „Gr. T. Popa” din Iaşi. 

- apare la Editura Renaşterea, volumul 
Cuvinte de învățătură. 

- primeşte Premiul specialal Uniunii Scriito- 
rilor din România pentru volumul Memorii. 

- Editura Polirom din Iaşi deschide seria de 
autor Valeriu Anania cu volumele „Amintirile 
peregrinului apter” şi „Rotonda plopilor aprinși. 
De dincolo de ape. 

* 2010 - Primeşte din partea Primăriei Cluj- 
Napoca titlul de „Senior al cetăți?” 

- La Editura Polirom, apar romanul „Străinii 
din Kipukua”, volumul ” Poeme”, şi cele două vo- 
lume de dramaturgie „Teatru P' şi „Teatru IP. 

- La 22 noiembrie este ales membru de 
onoare al Academiei Române. 

* 2011-31 ianuarie s-a mutat la cele veşnice, 
la Cluj-Napoca. 

10.000 de credincioși l-au 
petrecut pe ÎPS Bartolomeu 
pe ultimul drum 


N PS Bartolomeu Anania, mitropolitul Clujului, 
Albei, Crişanei şi Maramureşului a fost îngro- 
pat joi, 3 februarie a.c., după o slujbă plină de 

emoție, oficiată de un sobor de 30 de ierarhi, con- 

dus de PE Patriarh Daniel. Pe un ger de crăpau 
pietrele, la înmormântare au participat peste 

10.000 de credincioşi veniţi din toată ţara, între 

care oameni de cultură (s-au remarcat Andrei 

Marga, rectorul Universităţii Babeş-Bolyai, Con- 

stantin Ciuce, rectorul UMF “Iuliu Haţieganu” şi 

Ionel Haiduc, preşedintele Academiei Române), 

oameni de afaceri locali şi politicieni (în frunte cu 

premierul Emil Boc şi ministrul de Externe 

Teodor Baconshi). 

Primii creştini au venit la Catedrala Mitropo- 
litană încă de la ora 7 dimineaţa. În biserică n-au 
avut loc mai mult de 200, restul au urmărit slujba 
pe două ecrane imense amplasate în fața cate- 
dralei mitropolitane. De la un capăt la altul al ce- 
remoniei, care a durat până la ora 13.00, pe 
scările bisericii, în mulțimea de haine cernite, s- 
au aflat doi țărani bătrâni din Maramureş, îmbră- 
cați în port popular, cu opinci şi cojoace. Soții 
Pălăguţa (65 ani) şi Dumitru Hodor (79 de ani) 
au spus: “Am venit anume la înmormântare, că 
am fost la Cluj şi când l-au pus pe ÎPS Bartolmeu 
mitropolit. Ne-a plăcut de el că a fost tare bun”. 


Asociaţia “ROST” a avut şi ea reprezentanţii 
săi la marea despărțire de cel care ne-a fost un 
adevărat părinte: ].V. Iamandi, Demostene An- 
dronescu (foşti deținuți politici şi membri în 
Senatul Asociaţiei ROST), Răzvan Codrescu (pre- 
şedinte de onoare), Claudiu Târziu (preşedinte) 
şi Iulian Capsali (vicepreşedinte). 

Patriarhul Daniel, şi episcopul-vicar Irineu 
Bistrițeanul au evocat erudiţia regretatului ie- 
rarh, intransigența şi curajul cu care şi-a spus me- 
reu opinia, dragostea sa pentru oameni, care s-a 
trades în multe lucrări filantropice şi meritul de a 
apropia Biserica de cultură. 

După ce familia şi apropiații, printre care 
consilierii mitropolitului Bogdan Ivanov şi Ştefan 
Iloaie, şi-au luat rămas bun de la ÎPS Bartolomeu, 
sicriul a fost purtat în jurul catedralei. Proce- 
siunea s-a desfăşurat în dangătele de clopot ale 
catedralei, cu toaca purtată de un călugăr şi muzi- 
ca intonată de fanfara militară şi a fost urmărită 
cu lacrimi în ochi de către miile de credincioşi. 
Trupul neînsuflețit al marelui ierarh a fost înhu- 
mat în Cripta Ierarhilor de sub altarul catedralei 
mitropolitane din Cluj. Înainte de intrarea în 
criptă, a fost intonat Imnul României. 

De a doua zi, mormântul său a început să fie 
loc de pelerinaj. (R.R.) 

TESTAMENI 


de călugăr BARTOLOMEU, Arhiepiscop al 

Vadului, Feleacului şi Clujului şi Mitropolit 
al Clujului Albei, Crișanei şi Maramureşului, do- 
miciliat în Cluj-Napoca, P-ţa Avram Iancu nr. 18, în 
vârstă de 88 de ani, aflându-mă în deplinătatea 
facultăților mintale, nesilit de nimeni, din voința 
mea liberă şi neviciată, dar cu sănătatea trupului 
din ce în ce mai şubredă şi cu sentimentul că nu 
mai e mult până când Domnul mă va chema acolo 
unde va crede El de cuviință, pentru cazul 
încetării mele din viață, însemnez aici câteva gân- 
duri testamentare, spre cuvenită plinire şi fac ur- 
mătoarea dispoziţie testamentară: 

Las toate drepturile mele de autor Fundaţiei 
„Mitropolitul Bartolomeu”, pe care am înfiin- 
țat-o, din economiile proprii, pentru a oferi burse 
tinerilor merituoşi, dar lipsiţi de posibilități ma- 
teriale. 

Vreau ca drepturile mele de autor de pe ur- 
ma Bibliei, la diortosirea căreia am lucrat 11 ani, 
să revină Fundaţiei „Mitropolitul Bartolomeu”. 

Doresc ca Fundaţia „Mitropolitul Bartolo- 
meu”, al cărei fondator sunt, să îmi ducă mai de- 
parte memoria, să nu fie niciodată desființată, să 
nu-i fie schimbat scopul principal pentru care a 
fost înființată, iar banii şi întregul ei patrimoniu 
să nu poată fi folosit în alte scopuri de către ni- 
meni. 

Fiind călugăr de la vârsta de 20 de ani, am re- 
nunțat la orice fel de moştenire de la părinţii mei, 
totul revenindu-le copiilor şi nepoților lor. 
Economiile mele băneşti din ultimii ani, depuse 
în conturile mele de la bancă sau în casa de fier 
pentru eventualele trebuințe medicale şi aflate, 
sub semnătură şi cheie, în grija arhidiaconului 
Gavril Vârva, vor fi transferate în contul Funda- 
ției „Mitropolitul Bartolomeu”. 

Singura mea avere sunt biblioteca şi manu- 
scrisele personale, precum şi colecția de acte, 
scrisori şi fotografii, toate aflate în reşedinţa mea 
din Mânăstirea Nicula, pe rafturi şi în două seifu- 
ri metalice, sub auspiciile Fundaţiei Mitropolitul 
Bartolomeu, din al cărui colegiu director face 
parte şi stareţul acestei mânăstiri. Dacă şi când se 


$ ubsemnatul ANANIA VALERIU, pe numele 


va considera că acestea pot prezenta un oarecare 
interes pentru cultura românească, prefer ca la 
ele să aibă acces profesorul universitar Aurel 
Sasu, care mi-a dat acordul în acest sens. 

Obiectele personale mărunte din reşedinţa 
de la Cluj vor rămâne pe seama instituţiei; cele 
din reşedinţă niculeană vor rămâne pe loc. 

Doresc să fiu înmormântat în groapă de pă- 
mânt reavăn, având deasupra piatra pe care mi- 
am pregătit-o din timp. 

Să nu mi se acorde distincții post mortem, de 
nici un fel. 

La cârma Mitropoliei îmi doresc un urmaş 
vrednic şi demn, credincios Bisericii Ortodoxe, 
responsabil, integru, adversar al corupției de 
orice fel şi sub orice formă, care să continue şi să 
desăvârşească ceea ce am început eu. Dintre 
acestea: 

1. Pictarea catedralei în tehnica mozaic. 

2. Radio Renaşterea 

3. Revista TABOR 

4. Fundaţia „Mitropolitul Bartolomeu” 

5. Policlinica „Sfântul Pantelimon” 

6. Continuarea lucrărilor la mozaicurile din 
biserica „Schimbarea la Faţă” din Cluj-Napoca, 
sub coordonarea pictorului şi teologului italian 
Marko Ivan Rupnik. 

7. Canonizarea şi cultul Sfântului Pahomie 
de la Gledin 

8. Canonizarea şi cultul Sfinților Martiri 
Năsăudeni 

9. Grădiniţa „Sfântul Stelian” 

Cer iertare tuturor celor cărora le-am greşit, 
într-un fel sau altul, aşa cum şi eu, la rându-mi, îi iert 
pe toți cei care, cu voie sau fără voie, mi-au greşit. 

Declar că nu am copii, iar părinţii îmi sunt 
decedați. 

Numesc executor testamentar, în baza art. 
910 şi următoarele din Codul Civil pe preotul 
Bogdan Ivanov, actualul meu secretar de cabinet 
căruia îi încredinţez spre executare acest testa- 
ment. 

Orice Testament anterior acestuia devine 
nul şi neavenit. 

+ BARTOLOMEU VALERIU ANANIA 

Idei, vorbe, 


Viitorul Mitropoliei Clujului, Albei, 
Crișanei și Maramureșului 
Patriarhul Daniel le-a cerut, pe 4 februarie a.c., 
sinodalilor şi tuturor creştinilor (inclusiv jur- 
naliştilor care mai poartă nume de creştin) 
linişte, pentru 40 de zile, în privinţa succesiu- 
nii la Mitropolia Clujului, Albei, Crişanei şi 
Maramureşului şi a dat asigurări că nu se pune 
problema desființării acesteia. Puțin cam târ- 
ziu, întrucât ÎPS Laurenţiu Streza, mitropolitul 
Ardealului, apucase deja să declare belicos că 
aşteaptă să treacă perioada de doliu pentru a 
se convinge dacă înființarea Mitropoliei 
Clujului, Albei Crişanei şi Maramureşului „a 
fost de la Duhul Sfint sau nu” şi dacă nu, 
eparhiile care o compun vor reveni la 
Mitropolia Ardealului. Asta deşi Înaltpresfinţia 
Sa a susținut prin vot, în Sf. Sinod, înființarea 
Mitropoliei Clujului, Albei, Crişanei şi 
Maramureşului, acum câțiva ani. 

De asemenea, vreo doi ziarişti, care cultivă 
asiduu dezbinarea şi denigrarea BOR, au ple- 
dat pentru “reunificarea Ardealului ortodox” - 
de parcă n-am fi cu toţii în aceeaşi Biserică. Ba 
unul susţine că Sibiul este dintotdeauna inima 
Ardealului şi că numai acolo trebuie să fie 
mitropolie. Mi-e drag şi mie Sibiul, am prieteni 
acolo şi amintiri foarte plăcute legate de fru- 
mosul oraş, dar, să fim serioşi, Clujul a fost şi 
rămîne inima Ardealului (cultural, religios, 
economic, politic). În plus, Clujul este 
metropolă, de unde şi dorinţa firească de a 
avea mitropolie. 

Mă gindeam că, după demonstraţia de 
dragoste pentru vlădica Bartolomeu făcută de 
peste 10.000 de creştini, joi, la înmormântarea 
mitropolitului, detractorii acestuia vor avea 
minima precauție să tacă o vreme. Destul că 
l-au înjurat încă din ziua morții. Dar ţi-ai găsit! 
Nu-şi pot stăpîni accesele de ură față de tot ce 
ține de memoria marelui ierarh, deci şi faţă de 
Mitropolia de la Cluj. 


pte 


Aşadar, mă tem că îndemnul la pace şi 
reculegere al PF Daniel nu va fi urmat decât de 
o parte dintre sinodali. 

Desființarea Mitropoliei Clujului, Albei 
Crişanei şi Maramureşului ar fi însă o greşeală 
şi din punct de vedere pastoral-misionar, tul- 
burînd creştinii din Ardeal, şi de imagine (ar 
însemna că un întreg Sinod a fost învârtit pe 
degete de ÎPS Bartolomeu, în 2005, cînd a fost 
creată Mitropolia şi că opozanţii săi au aşteptat 
să moară pentru a face ceva împotriva lui şi a 
ceea ce a construit el). Și nu cred că PF Daniel 
poate permite comiterea unei astfel de greşeli. 
Mai bine ne-ar preocupa cine îi va urma în 
scaunul de mitropolit vlădicăi Bartolomeu, că 
nu va fi simplu pentru nimeni să se măsoare 
cu această personalitate a Bisericii. 

Ştiu că ÎPS loan Selejean, arhiepiscopul 
Covasnei şi Harghitei, este dat ca favorit, şi n- 
ar fi deloc o alegere rea. Înaltpreasfinţitul are 
experiență de misionarism în condiţii foarte 
dificile, este un patriot autentic şi un apărător 
al Ortodoxiei şi are realizări importante în 
arhiepiscopia sa. 

Însă, la fel de nimerit, prin calitățile şi lucrarea 
sa, mi se pare a fi şi ÎPS Andrei Andreicuţ, 
arhiepiscopul Alba Iuliei, care are şi o latură 
duhovnicească mai pronunțată. 

Ar mai putea apărea şi alţi candidaţi, dar 
numai dintre episcopii cu cel puţin şapte ani 
vechime la cîrma eparhiei lor, din câte am înţe- 
les. Oricum, nădejdea ne este că Sinodul va 
alege persoana cea mai potrivită. (C.T.) 


Mărturia ortodoxă azi. Lecţia 
secolului XX pentru secolul XXI 
Expoziţia foto-documentară itinerantă „Pe dru- 
mul Învierii” a ajuns la Oradea, unde a fost 
deschisă vineri, 14 ianuarie 2011, ora 18.00. La 
vernisaj, care a avut loc în Casa de Cultură, au 
vorbit pr. Ioan Alexandru Mizgan (moderator), 
cel căruia îi mulțumim pentru strădania orga- 

ROST 








Claudiu Târziu şi Răzvan Codrescu 


nizării locale, pr. Lucian Augustin şi Claudiu 
Târziu (preşedintele Asociaţiei ROST şi direc- 
torul revistei omonime). A urmat imediat con- 
ferința intitulată Mărturia ortodoxă azi. Lecţia 
secolului XX pentru secolul XXI, susținută de 
scriitorul Răzvan Codrescu (preşedintele de 
onoare al Asociaţiei ROST). 

Claudiu Târziu a spus că scopul expoziţiei (în 
care sînt evocaţi pr. Arsenie Boca, pr. Sandu 
Tudor, pr. Gheorghe Calciu, Valeriu Gafencu, 














De Ia stânga: pr. loan Al. Mizgan, Claudiu Târziu, 
Răzvan Codrescu şi pr. Lucian Augustin 





Ioan Ianolide şi pr. Arsenie Papacioc) este 
acela de a arăta prigoana la care a fost supusă 
de către regimul comunist Biserica Ortodoxă 
Română şi cum au l-au mărturisit pe Hristos 
unii creştini români, pînă la ultimele con- 
secințe. “Din documentele găsite pînă acum în 
arhive, cel puţin 2.200 de preoţi ortodocşi, din 
cei 10.000 cât existau în anii '50, au fost 
arestați, maltrataţi, condamnați la închisoare 
şi domiciliu obligatoriu, în timpul regimului 
comunist. La sfârşitul anilor '50, jumătate din 
cele aproape 500 de mănăstiri au fost desfi- 
ințate. Dar în prigoana comunistă au suferit şi 
foarte mulţi mireni, căci comuniştii au dorit 
să-l scoată pe Hristos din sufletele oamenilor”, 
a subliniat Claudiu Târziu. 

Părintele Lucian a evocat cîteva personalităţi 
ale Bisericii care au suferit în temnițele comu- 
niste şi pe care sfinţia sa le-a cunoscut după 
anul 1976, la Oradea: părinţii Teodor Savu, 
Ioan Bărdaş, loan Iovan şi Constantin Olar. 
Răzvan Codrescu a constat că, „din păcate, 
stăm prost cu memoria, iar jertfa este foarte 
uşor uitată“. 

El a vorbit despre uriaşa jertfă dată de români 
în secolul XX şi despre ce ar trebui să învăţăm 
din faptele martirilor şi eroilor noştri. „Pentru 
credință, unii au fost în stare să meargă până 
la jertfa supremă. Zeci de mii de laici au fost 
închişi şi au murit în închisori. Pînă la 
începutul '60, am avut o adevărată rezistență 
armată anticomunistă în munţi, fenomen unic 
în lagărul socialist, despre care se vorbeşte 
prea puţin. Dar nu mai ştim să preţuim jertfa 
acelor oameni și nici nu mai sîntem capabili să 
ni-i luăm ca modele. Nu ştim să ne cinstim 
martirii şi de aici ne vin multe necazuri, după 
cum a spus şi părintele Iustin Pârvu, de la 
Petru Vodă.” 

Organizatorii evenimentelor au fost Asociaţiei 
Rost, Biserica Sf. Ap. Andrei din Oradea şi 
ASTRADROM Oradea. 

Expoziţia a mai fost deschisă pînă acum, pen- 
tru câte două săptămîni, în Bucureşti, 
Constanţa, Vaslui, Brăila, Galaţi, Chişinău, 
Slobozia, Tecuci, Târgu Neamţ, Piatra Neamţ, 
Suceava, Bacău şi Arad. În majoritatea 

oraşelor a fost dublată de cîte o conferință, pe 
o temă apropiată, susținută de personalităţi 
ale Asociaţiei „Rost“ sau prieteni ai noştri. 


Tuţea, „patronul“ revistei ROST 
Pe 3 decembrie 2010 s-au împlinit 19 ani de la 
naşterea în Cer a unui mare român: Petre Ţuţea 
- filosof creştin, jurist şi economist de mare 
anvergură, specializat în formele de guver- 
nămâînt, dar mai presus de toate chip jertfelnic 
dintr-o generaţie care a răscumpărat prin sînge 
parte dintre păcatele neamului nostru. 

Cu opt ani în urmă, în luna decembrie a lui 
2002, apărea numărul-pilot al revistei ROST, 
aşezat nu întîmplător sub patronajul spiritual 
al lui Petre Ţuţea. Aşa încît marcarea fiecărui 
an de viață al ROST este totodată şi un omagiu 
adus lui Petre Ţuţea şi generaţiei sale 
mucenicite. Credem că pînă acum n-am rătăcit 
drumul arătat de cel pe care ni l-am ales 
călăuză şi nădăjduim că Bunul Dumnezeu ne 
va ajuta să nu o facem nici de-acum înainte. 
Petre Ţuţea: „Din punctul meu de vedere, omul 
autonom, oricât ar explora el viața şi univer- 
sul, n-are acces la adevăr. Dacă nu exită 
Dumnezeu, nu există adevăr, fără revelaţie. 
Fără Dumnezeu, fără credință, omul devine un 
animal rațional care vine de nicăieri şi merge 
spre nicăieri“. (B.T.) 


A murit și disidentul 

Vasile Paraschiv 

Vasile Paraschiv (83 de ani), una dintre cele 
mai cunoscute figuri ale disidenţei anticomu- 
niste, a decedat vineri, 4 februarie a.c., la 
Ploieşti. În urma sa rămâne o biografie 
excepțională, demnă de manualele de istorie, 
şi un destin căruia România postcomunistă i-a 
refuzat orice despăgubire pentru torturile la 
care a fost supus de Securitate. 

În 1971, Paraschiv a fost primul care a militat 
pentru sindicate libere în România comunistă. 
Membru al partidului comunist până în 1968, 
Vasile Paraschiv a devenit cel mai curajos luptă- 
tor anticomunist în contextul dat. Pentru ca 
lupta lui să nu devină molipsitoare, Securitatea 
l-a expulzat din ţară în 1978. La scurt timp, spre 





Vasile Paraschiv 


uimirea Securității şi a dictatorilor României 
ceauşiste, Vasile Paraschiv s-a întors în infernul 
comunist pentru a-şi continua lupta. 

Vasile Paraschiv s-a alăturat în 1977 Mişcării 
iniţiate de scriitorul Paul Goma pentru 
apărarea drepturilor omului în România, con- 
stant încălcate şi batjocorite de regimul totali- 
tar comunist. 

În cartea autobiografică Lupta mea pentru 
sindicate libere in Romania. Terorismul politic 
organizat de statul comunist, Vasile Paraschiv 
descria astfel tratamentul la care a fost supus 
de Securitate: “Am fost lovit cu pumnii în față, 
în stomac şi în ficat, cu săculeţii de nisip în cap 
şi cu bastonul de cauciuc Ia tălpi, până când 
îmi pierdeam cunoştinţa şi cădeam în nesim- 
țire pe bancă, apoi aruncau o galeată cu apă 
rece peste mine şi mă lăsau aşa până seara sau 
dimineața, când supliciul începea din nou - şi 
tot aşa, de două ori pe zi, seara şi dimineața, 
şapte zile şi şapte nopți, fără apă şi fără mân- 
care”. 

Vasile Paraschiv a refuzat în 2008 distincția 
Steaua României în grad de cavaler, pe care i-o 
înmânase preşedintele Traian Băsescu, 
motivând că nu poate fi decorat “de un comu- 
nist la fel ca toți ceilalti care ne-au condus ţara 
de la Revoluţie”. 

Cucerirea pașnică a unei naţiuni. 
In patru pași 

Un fost agent KGB, Yuri Bezmenov defectat la 
americani, dezvăluie, într-un interviu din 
1985, etapele cuceririi unei naţiuni prin ceea 
ce numeşte „subversiune ideologică“. 
Indiferent ce am putea crede despre această 
intervenţie, că e contra-propagandă, că e încă 
o piesă în teoria conspirației etc., cert este că 
planul expus de Bemenov se potriveşte perfect 
cu ceea ce trăim noi, românii cel puţin, de 20 
de ani încoace. Chiar dacă am admite că 
maeştrii păpuşari ai spălării de creier 
naţionale nu mai sînt marxişti leninişti, pare- 
se că au împrumutat metodele bolşevicilor. În 
tot cazul, consecinţele sînt aceleaşi. Şi nu doar 
România este vizată. 

Bezmenov susține că „subversiunea ideolo- 
gică“ se face în patru paşi: 

1. Demoralizarea, care are drept consecinţă 
lipsa de repere şi de energie de a te mai opune 
(durează 15 - 20 de ani). În România de azi 
foarte puţini mai cred în ceva şi se mai luptă 
pentru un ideal. Impresia generală este că nu 
se mai poate face nimic în afară de a te salva 
personal. 

2. Destabilizarea (economică, pe relații 
externe şi apărare), care poate dura între 2 şi 
5 ani. După cum observăm, în toate cele trei 
domenii România depinde exclusiv de puteri 
exterioare. 

3. Criza, care duce la schimbarea violentă a 
structurilor de putere şi economice şi care se 
desfășoară rapid, în numai 6 săptămîni. Ştim 
că am intrat în criză pe nepusă masă, după un 
an de creştere economică record de 8%. Criza 
se prelungeşte şi macină orice opoziţie, ne 
îndatorează pentru generaţii întregi şi ne pune 
la cheremul unui „salvator“ din afară. 
Operaţiunea e în desfăşurare. 

4. „Normalizarea“ - care înseamnă ocupaţia 
asupra națiunii care este supusă acestei sub- 
versiuni ideologice de către o putere străină şi 
care nu are o durată limitată în timp. 

Yuri Bezmenov a arătat că instrumentele de 
subversiune sînt intelectualii stîngişti, care, 
după ce războiul se va fi sfîrşit, vor fi eliminați 


de ocupanți (aşa cum s-a întîmplat peste tot în 
lume unde au ajuns la putere marxiştii 
leninişti). Aviz unei anumite părți a elitei noas- 


tre. (B.1.) 


O presă de mic tiraj 

Cifrele de difuzare pe trimestrul al treilea 
furnizate de Biroul Român de Audit al 
Tirajelor arată că presa scrisă continuă să 
piardă cititori. La nivelul ăsta de vînzări, mă şi 
mir că mai există unele ziare şi reviste. Cali- 
tatea slabă, concurenţa internetului şi ticăloşia 
distribuitorilor le ameninţă cu falimentul. 
Dintre cotidiene, peste 100.000 de exemplare 
vind numai tabloidele. Jurnalele serioase nu 
reuşesc să treacă pragul de 50.000 de exem- 
plare, cu excepţia Adevărului, în care se 
investeşte enorm şi care are inserturi cu tona; 
cele mai bine vindute dintre acestea fiind şi 
cele mai populiste. Cotidienele de sport au 
marcat 0 uşoară creştere. 











| ă | : 
Săptămînalele stau şi ele jalnic (nu intră în dis- 
cuţie Formula AS, care rămâne campioană ab- 
solută, dar nu e auditată BRAT, pentru că nici 
n-are nevoie de asta ca să obțină publicitate). 
Redau mai jos vînzările celor mai cunoscute 
publicaţii. La săptămînale şi lunare m-am oprit 
doar la cele pe care le mai citesc eu. (C.T.) 
Cotidiene quality 

* Adevărul - 91.000 de exemplare 

* Jurnalul Naţional - 46.100 

* România liberă - 40.300 

* Evenimentul Zilei - 20.000 

* Gândul - 12.200 


A 

Cotidiene financiare 

* Ziarul Financiar - 12.200 

* Financiarul - 3.800 
Cotidiene de Sport 

* Gazeta Sporturilor - 44.500 

* Pro Sport - 39.000 

Tabloide 

* Click - 193.000 

* Libertatea - 126.000 

* Cancan - 55.500 
Săptămînale 

* Academia Caţavencu - 22.100 
* Săptămâna Financiară - 17.400 
* Felicia - 17.240 (care se vrea principalul 
concurent al Formulei As :) ) 

* Capital - 12.250 

* Dilema Veche - 12.239 

* Business magazin - 8.500 

* Kamikaze - 6.600 

* Forbes - 6.100 

Lunare 

* National Geographic - 16.267 
* Historia - 11.360 

* Men's Health - 8.423 

* Esquire - 6.037 

* Flacăra - 1.847 


Deputaţii au votat încă 

O lege inutilă. Concluzii la 
„tăzboiul creditelor“ 

Pe 23 decembrie 2010, Camera Deputaţilor, 
care este şi decizională, a votat Ordonanța 50/ 
2010, privind creditele, în forma modificată 
după dorința băncilor. Prevederile ordonanţei, 
din care a mai rămas un ciot, nu se aplică şi 
creditelor aflate în derulare, adică majorităţii 
covîrşitoare a creditelor (4,5 milioane de 
români au 8 milioane de credite). 

Prin legiferarea ordonanţei în această formă, 
parlamentarii anulează practic prevederile 
ordonanţei şi redau liniştea băncilor. 
Principalul scop al ordonanţei era eliminarea 
comisionului de risc (o dobîndă mascată, căci 
riscul este oricum acoperit de proprietatea 
pusă gaj în favoarea băncii), ceea ce ar fi dus la 
o scădere semnificativă a ratelor. Or această 
prevedere nu se aplică şi creditelor în curs. 


Pentru cele viitoare băncile vor găsi o altă for- 
mulă de a introduce o dobîndă mascată. 

Din acest punct de vedere, cred că legea votată 
azi este inutilă. Am pierdut şase luni de poma- 
nă, ca să ne întoarcem de unde am plecat. Le- 
gea este utilă numai pentru bănci, căci anulea- 
ză ordonanța care le-a dat atita bătaie de cap şi 
atitea palpitaţii, căci le-ar fi scăzut profiturile: 
n-ar mai fi cîştigat de opt ori mai mult decât în 
țările civilizate, ci numai de vreo 3-4 ori. 
„Războiul creditelor“ a fost cîştigat definitiv de 
bănci (pentru că nu-mi închipui că Băsescu ar 
putea să nu o promulge şi nici că legea va fi 
declarat neconstituţională - oamenii răspund 
şi ei la comandamente din afară). Iată con- 
cluziile mele după acest „război“. Poate că sînt 
truisme, dar le pun aici pe două coloane, ca să 
ne ajute să vedem mai bine întregul tablou al 
României de azi. În tot cazul, de unele dintre 
aceste adevăruri mulţi vor fi conştienţi abia de 
azi încolo. 

1. Parlamentarii nu reprezintă interesele celor 
care i-au ales nici măcar atunci cînd asta îi 
poate costa locul în Parlament. Înseamnă că 
democraţia nu funcţionează. „Puterea poporu- 
lui“ exercitată prin reprezentanţi este doar o 
minciună care le permite unora să ajungă la 
privilegii. 

2. PDL suferă de schizofrenie politică. Guver- 
nul hotărăşte una, parlamentarii votează alta. 
Partidul acesta se apropie cu paşi repezi de 
ieşirea definitivă de pe scena politică. 

3. România este condusă de Comisia 
Europeană, de FMI şi uneori de cîte un 
ambasador al SUA sau chiar al Rusiei. 
Politicienii noştri nu sînt decât nişte slugi ale 
acestei „Înalte Porţi“ postmoderne cu mai 
multe fețe. N-au nici un crez, nici o urmă de 
mîndrie naţională, nici un pic de demnitate, 
nu mai vorbesc de devoțiune pentru binele 
public şi cinste sufletească. Cel mai deranjant 
este însă că se fac preş pretinzînd că astfel 
urmăresc binele public. Văzîndu.-i, înţelegi că 
la noi comunismul a învins: a creat omul nou - 
un monstru. 

4. Băncile sînt stat în stat. Ele îşi permit ca, 
vreme de şase luni, să nu respecte o lege şi nu 





26 


anul IX e nr. 95-96 


MARTORI Al VEACULUI 


ROST 





li se întîmplă nimic. A, au plătit nişte amenzi 
comice în comparaţie cu banii pe care atita 
timp i-au încasat ilegal. 

5. Toate acestea se întîmplă pentru că noi o 
permitem. Deputaţii au călcat azi în picioare 
4,5 milioane de persoane din cele 6 milioane 
active. Replica ar trebui să fie simetrică: elimi- 
narea tuturor din viața politică pentru tot- 
deauna. 

6. Băncile au, în sfîrşit, imaginea reală: cămă- 
tari cu ştaif, cu care nu trebuie să ai de-a face. 
7. Lecţia asta ar trebui să fie ultima din ciclul 
celor care ne învață că n-avem ce aştepta de la 
actuala clasă politică. Trebuie să ne organizăm 
şi să o schimbăm. 


„Demascarea“, un film despre 
„reeducarea“ de la Piteşti 

În ianuarie a.c. a apărut pe piaţă filmul docu- 
mentar „Demascarea”, în regia lui Nicolae 
Mărgineanu, după un scenariu de Alin 
Mureşan. Filmul este o coproducție a Fundaţiei 
Arsenie Boca, AGER Film şi a IICCMER, cu spri- 
jinul Konrad Adenauer Stiftung, şi a fost real- 
izat în intervalul 2009-2010. 


Pelicula se întemeiază pe îmbinarea relatărilor 
a opt supraviețuitori ai „reeducării“ din 
închisoarea Piteşti, care povestesc etapele şi 
torturile prin care erau forțați să treacă, stările 
sufleteşti pe care le-au cunoscut şi ne oferă 
consideraţiile lor generale despre scopul şi 
efectele acțiunii. Mărturii pline de emoție, 
dure, dar lipsite de ură şi patimă. 


Un alt român închis la Tiraspol 
Jurnalistul român Ernest Vărdănean a fost con- 
damnat la 15 ani de închisoare pentru „înaltă 
trădare“ de către Curtea Supremă a Republicii 
Moldoveneşti Nistrene, fiind acuzat de spionaj 
în favoarea Republicii Moldova - relatează 
Unimedia.md. 

Alexandru Postica, avocatul lui Ernest 
Vărdănean a declarat în cadrul unei inter- 
venţii la Publika TV că decizia Curtii de la 
Tiraspol va fi contestată. „Rezultatul con- 
testării, însă, nu cred că va fi altul decât cel 
emis deja“, a subliniat Postica, menţionînd că 
dosarul a fost depus la CEDO. 

Vărdănean, cetățean al R. Moldova, se afla în 
arest preventiv din 9 aprilie. EI a lucrat mai 








Supraviețuitorii de Ia Piteşti au revăzut locul torturilor kp 
ci EA E 4 

mulți ani pentru publicaţia „Novii Reghion“ la 
Tiraspol, unde locuia împreună cu familia. 


Agenda necreştină 
a Comisiei Europene 
De mai mulţi ani, Comisia Europeană publică 
o agendă destinată elevilor de gimnaziu şi de 
liceu din Uniunea Europeană. Această agendă, 
distribuită gratuit instituţiilor de învățământ 
pe baza unei simple cereri, a fost editată în trei 
milioane de exemplare şi anul acesta. În ediția 
2010-2011, care este propusă în prezent per- 
sonalului didactic din Uniunea Europeană, 
figurează numeroase sărbători religioase: 
evreieşti, hinduse, sikh şi musulmane, dar nu 
este menţionată nici măcar o singură sărbă- 
toare creştină! 

Această omisiune este inacceptabilă pentru că: 

* Rolul religiei creştine în formarea Europei 
este un fapt istoric de netăgăduit. Cum poate 
această agendă, în a cărei prezentare se afirmă 
că este „o mină de informaţii despre Uniunea 


Europeană”, să înlăture orice referință Ia creşti- 
nism?! Cum să pretinzi că îi înveţi pe tineri des- 
pre Uniunea Europeană negând o religie care a 
contribuit într-o măsură atât de mare la con- 
strucția şi la unitatea ei?! * Religia creştină este 
cea dintâi dintre religiile Europei. Este de ne- 
conceput un fapt ce are o atât de mare impor- 
tanță în viața tuturor acestor persoane, ca acest 
soclu de valori şi de convingeri pe care euro- 
penii le au în comun, să fie negat în acest fel. * 
Mai mult decât un element religios, religia creş- 
tină este, de asemenea, un element cultural 
fondator al istoriei şi al identităţii marii majo- 
rități a naţiunilor europene. Sărbătorile creştine, 
precum Crăciunul sau Paştile, uitate în această 
agendă, sunt celebrate pe tot întinsul Europei de 
către numeroase persoane, chiar necreştine. 
Din aceste motive, mai multe organizaţii civice 
şi personalități au cerut ca agenda, în versi- 
unea ei actuală, să nu fie distribuită şi urmă- 
toarea ediţie a agendei să conţină sărbătorile 
creştine. 











Liderii UE au uitat de rădăcinile creştine ale bătrînului continent 

Cardul de sănătate, 
un experiment 
pe pielea noastră 


lulian Capsali 





terea publică organizată de Ministerul Să- 
nătăţii pe marginea hotărârii de guvern 
prin care se intenţionează implementarea noului 
sistem informatic de identificare a asiguraţilor pe 
baza unui card de sănătate cu cip obligatoriu. 
Dezbaterea a decurs într-o atmosferă carac- 
teristică pentru atitudinea de sfidare a normelor 
de bun simţ, civilitate si democraţie din partea 
autorităților: în primul rând, au fost trimişi doar 
reprezentanți de la CAS. Au lipsit oficialitățile din 
partea Ministerului Sănătăţii şi, mai cu seamă, 
secretarul de stat Cristian Irimia, cel care îşi luase 
angajamentul că autorităţile vor căuta alterna- 
tivă la card pentru cei care nu îl doresc. În al doi- 
lea rând, oficialii prezenţi au venit cu aceleaşi 
răspunsuri stereotipe, propagandistice, prin care 
justificau ”necesitatea” introducerii sistemului in- 
formatic şi a cardurilor, atunci când, totuşi, au ca- 
tadicsit să răspundă interpelărilor din sală. Nimic 
nou, nimic fundamentat, nici un studiu, nici o 
estimare a costurilor, a impactului bugetar, social 
etc. În al treilea rând, judecând după atitudinea 
superficială şi, totodată, crispată a oficialilor, a 
fost limpede că dezbaterea s-a organizat pur for- 
mal şi că respectivele doamne şi respectivii 
domni au avut simple roluri de figuranți. În trea- 
căt fie spus, este cel puţin rizibil că la o dezbatere 
în care se preamăresc beneficiile noilor tehno- 
logii oficialităţile (organizatorii, în speţă) să nu 
fie în stare să asigure măcar o sonorizare decentă 
a sălii. 
Aceasta în condiţiile în care în sală, în ciuda 
orei imposibile fixate pentru o dezbatere publică 
(UI dimineața, cand mai toţi trebuie să fie la ser- 


F orul Ortodox Român a participat la dezba- 


viciu), au fost prezente numeroase asociaţii ale 
societății civile, avocaţi, specialişti în IT, precum 
şi reprezentanţi ai medicilor de familie. Cel mai 
mare interes din partea sălii, aşa cum era de aş- 
teptat, a fost legat de modul în care oficialii vor 
justifica. încălcarea promisiunii de a asigura o 
alternativă la card. Răspunsul oficialilor a fost că 
"s-a analizat” o soluţie pentru găsirea alternati- 
vei, dar că (surpriză!)... nu s-a găsit. Răspuns de- 
montat imediat de insistențele sălii, din dialogul 
ce a urmat reieşind că autoritățile, de fapt, nu 
doar că nu s-au obosit să caute soluții alternative 
la card, dar nu au luat în seamă nici măcar soluţi- 
ile propuse de societatea civilă. Lucru care este 
perfect ilegal, după cum s-a demonstrat, deoare- 
ce, conform legii, autorităţile au obligaţia să mo- 
tiveze atunci când refuză să ia în considerare vari- 
antele propuse de societatea civilă. 

Specialiştii IT prezenţi în sală au demontat 
argumentul „necesităţii” cardului de sănătate cu 
cip, folosit de oficiali pentru a justifica refuzul 
alternativei - din punct de vedere tehnic, siste- 
mul informatic nu este legat, în mod necesar şi 
determinant, de existența unui card cu cip. Pot 
exista. sisteme informatice performante şi în 
absenţa cardurilor. Reacţia oficialilor a fost de- 
rutantă: cardul cu cip e necesar deoarece doar 
prin... semnătura digitală se poate asigura securi- 
tatea (electronică) a actului medical şi doar prin 
cip se pot proteja datele personale criptate! De 
când are vreo legătură semnătura digitală cu car- 
dul de sănătate? Dacă va avea, aflăm atunci lu- 
cruri noi, inexistente în proiectul legislativ actual 
şi în toate declaraţiile de până acum ale autorită- 
ților. Cât priveşte "siguranța” datelor personale 
acordată de un cip la care vor avea acces multiple 
instituţii ale statului, dar şi furnizori, medici şi 

farmacişti, precum şi oricine se pricepe la noile 
tehnologii, este un mit pe care probabil nici ofi- 
cialii nu îl mai cred. S-a demontat şi argumentul 
„infailibilității tehnice a sistemului informatic cu 
card, invocându-se faptul că există numeroase 
fraude realizate în cadrul sistemelor informatice 
ce operează cu carduri cu cip şi cu semnătură 
electronică. Disputa tehnică s-a încheiat cu urmă- 
toarea concluzie: nu se poate vorbi despre o dez- 
batere publică reală în condiţiile în care autori- 
tăţile nu au adus nici un inginer de sistem IT şi 
merg pe ideea doar card cu cip şi altceva nu. 

Reprezentanții medicilor de familie au pro- 
testat vehement împotriva intenţiei autorităţilor 
de a impune cardurile de sănătate. Practic, con- 
form actualului proiect, costurile sistemului sunt 
suportate de medici, furnizori de servicii medi- 
cale şi asiguraţi - deoarece sunt obligaţi, prin 
lege, să achiziţioneze cardurile şi cititoarele de 
carduri. În plus, furnizorii de servicii medicale 
vor trebui să achiziționeze nu doar cititoarele de 
carduri, ci şi certificatele digitale. O prevedere 
care aruncă întreaga responsabilitate asupra 
medicilor de familie este şi cea conform căreia 
editorul datelor medicale din cip este medicul, 
ceea ce îl transformă pe acesta din prestator de 
servicii medicale în prestator de servicii IT! Se 
porneşte de la prezumția că toți medicii au astfel 
de abilităţi - ceea ce este fals -, se pretinde din 
partea lor prestarea unui nou serviciu pentru 
care nu vor fi plătiți şi, în plus, întreaga respons- 
abilitate pentru eventualele erori în trecerea 
datelor medicale cade exclusiv asupra lor. Noul 
sistem este imoral şi inaccesibil, deoarece se im- 
pune pe banii şi responsabilitatea cetățenilor. 
Concluzia medicilor de familie: introducerea 
acestui sistem este un experiment efectuat pe pie- 
lea asiguraţilor şi a medicilor. 

Din punct de vedere juridic, avocaţii şi juriş- 
tii prezenţi în sală au insistat asupra riscurilor 
legate de protejarea datelor personale. Asttel, 
integrarea centralizată a fişelor medicale elec- 
tronice (de notat ca oficialii CAS au aprobat fap- 
tul ca proiectul cardului de sănătate este parte a 
proiectului e-România) pune în pericol siguranța 
datelor medicale ale persoanei. Datele medicale 
sunt de maximă intimitate pentru persoană şi ar 


fiun dezastru dacă s-ar ajunge la scurgeri de tipul 
WikiLeaks, prin care o serie de informaţii dintre 
cele mai sensibile care pot ajunge la discreţia 
oricui, putând fi folosite împotriva unei persoane 
publice, de pildă. S-a pus în evidenţă faptul că 
actuala hotărâre de guvern nu respectă legea în 
ceea ce priveşte instituţiile care au acces Ia datele 
medicale ale persoanei. Conform legii, doar per- 
sonalul medical are acces la aceste date - nu şi 
instituţiile enumerate în proiectul de hotărâre. 
De notat că actuala legislație nu dă voie nici 
măcar rudelor de gr. 1 să aibă acces la informaţi- 
ile medicale ale persoanei după deces. 

Forul Ortodox Român a punctat lipsa de res- 
ponsabilitate a autorităţilor, remarcând absența 
“strategică” a secretarului de stat Cristian Irimia, 
şi a invocat recentele declaraţii ale preşedintelui 
Colegiului Medicilor, dr. Vasile Astărăstoae, prin 
care acesta aprecia cardul de sănătate drept un 
abuz asupra asiguraţilor. De asemenea, s-au invo- 
cat situaţiile generate de sisteme similare din 
Marea Britanie, Franța şi Germania, unde cos- 
turile au fost imense, s-au pierdut datele asigu- 
raților şi nu s-au putut opri fraudele. Astfel, scop- 
ul declarat al autorităţilor (economisirea banilor 
şi încetarea fraudelor) este contrazis flagrant de 
realitate. De asemenea, FOR a citat din răspunsul 
oficial al Ministerului de Interne prin care se pre- 
ciza explicit că drepturile constituționale sunt 
respectate de noul proiect normativ al cărții de 
identitate deoarece se asigură alternativă (drept 
Ia opțiune). Având în vedere că înseşi autoritățile 
recunosc atingerea ce se aduce drepturilor civice 
prin aceste proiecte, este absolut firesc ca şi 
Ministerul Sănătăţii să asigure dreptul la opţiune. 

Dezbaterea publică organizată pe 31 ianua- 
rie a. c. nu a făcut decât să adeverească faptul că 
statul, în aplicarea programelor de digitalizare a 
guvernării, urmăreşte politica faptului împlinit. 
Este evidentă lipsa de disponibilitate la dez- 
batere reală, este evident faptul că democraţia, 
drepturile constituționale, dreptul la intimitate, 
la decizii raţionale şi conforme interesului public 
sunt vorbe în vânt pentru autorităţi care par că 
sunt captive în mod definitiv iluziei cipului- 
panaceu, "soluţia-minune” [a toate problemele cu 
care ne confruntăm. 

Forul Ortodox Român îşi exprimă profundul 
dezacord cu asemenea tertipuri necinstite şi speră 
Că, totuşi, fie şi în al 11-lea ceas, autorităţile vor fa- 
ce un pas către normalitate şi vor lăsa măcar drep- 
tul la opțiune, la alternativă, dacă întregul proiect 
pare că a devenit deja, din motive ce transgre- 
sează voința decidenţilor locali, inevitabil. 

Alăturăm acestei dări de seamă şi o serie de 
argumente sintetice pentru care FOR respinge car- 
durile de sănătate cu cip şi sistemul informatic 
centralizat în care sunt strânse datele personale. 


Argumente procedurale 
și etice împotriva cardului 
de sănătate 


1. Sistemul de identificare a asiguraţilor pe 
baza cardului cu cip este experimental, în sensul 
în care nu există o experiență probată suficient 
care să ateste că introducerea lui serveşte scopu- 
rilor enunțate de autorităţi: eradicarea fraudelor 
şi economisirea banului public. 

2. Dimpotrivă, introducerea unui nou sistem 
de gestionare şi administrare a asiguraţilor în 
timp de criză înseamnă schimbarea radicală a ve- 
chiului sistem cu unul nou - proces întotdeauna 
costisitor şi riscant. Nimeni nu a discutat în mod 
real despre noile costuri şi riscuri. 

3. Drept dovadă că sistemul e nesigur: în 
Marea Britanie, în sistemul centralizat al Naţional 


Health System, s-au pierdut datele a 93% din asi- 
guraţi; iar în Franța fraudele se fac în continuare 
fără nici o oprelişte, în cadrul unui sistem infor- 
matic de carduri. Cât despre costuri, în Germania 
implementarea - doar parțială - a acestui sistem 
a costat 1, 7 miliarde de euro. 

4. Nu există nici un fel de studii (de fezabili- 
tate, de impact, de politici publice etc.) făcute de 
autorități pe marginea acestor probleme. Nu avem 
date reale, probate, verificate, despre dimensi- 
unea fraudelor, nu avem studii comparative cu alte 
țări care au încercat sistemul etc. 

5. Încă o dovadă că sistemul este nesigur este 
dată de blocarea recentă a serverelor CAS, Încă 
înainte de a fi implementat sistemul exclusiv elec- 
tronic şi-a arătat limitele: o singură problemă 
tehnică reuşeşte să blocheze întreg sistemul. Oricât 
de greoi şi birocratic ar fi un sistem administrativ 
clasic, el nu se poate bloca în mod similar. 

6. Riscurile asupra drepturilor constituțio- 
nale şi asupra datelor personale nu au fost abor- 
date în mod serios. Astfel: 

A. Nu există nici un audit de securitate pen- 
tru cipurile care vor stoca datele personale; 

B. În acest sens, ce garanţii efective există 
asupra protecţiei datelor personale şi informaţi- 
ilor asupra stării de sănătate ce vor fi criptate pe 
cip? Şi, având în vedere că nu se pot aduce 
garanții tehnice infailibile, la ce bun construirea 
unui sistem informatic în care cetățeanul devine 
vulnerabil, prin expunerea datelor personale, şi 
a celor asupra sănătății sale, în fața statului şi a 
unor terțe entităţi? (conform legii, farmacişti, 
medici, furnizori, dar şi oricine poate procura 
aparate de citire a cipurilor). 

C. Nu există nici acum, în ciuda solicitărilor 
asociaţiilor societăţii civile, nici un fel de infor- 
maţie asupra existenţei - sau non-existenţei - 
unei baze de date centralizate, cu informaţiile 
medicale despre persoană; 

D. Singurul care devine transparent în fața 
autorităţilor şi a terțelor entități este cetățeanul 
în schimb, statul este complet opac în ceea ce 
priveşte modul în care va proceda cu datele per- 
sonale. 

E. Obligaţia de a te identifica drept asigurat 
prin deținerea unui card cu cip - respectiv lipsa 

unei alternative - încalcă grav dreptul la opţiune 
bazat pe dreptul la viață privată şi pe libertatea 
conştiinţei. 

7. Reamintim faptul că MI, într-un răspuns 
către FOR, a precizat că „prin recunoaşterea drep- 
tului la opțiune al cetățenilor români, sunt res- 
pectate dreptul la viaţă privată, cât şi libertatea 
de conştiinţă ale acestora, precum şi libertăţile 
civice specifice unui stat de drept constituţiona!”. 
Implicit, lipsa acestui drept la optiune înseamnă 
încălcarea celorlalte drepturi constituționale. 

8. Autorităţile au procedat în cel mai nefericit 
mod cu putință față de societatea civilă și faţă de 
necesitatea asigurării unei dezbateri publice reale, 

* au demarat procedurile licitaţiei publice 
pentru achiziţionarea cipurilor ÎNAINTEA orga- 
nizării primei dezbateri publice asupra proiectului; 

* au promis, public şi oficial, drept la opți- 
une şi alternativă la card, promisiune încălcată 
prin faptul că un asemenea drept a fost exclus din 
noul proiect; 

* au descurajat orice discuţie serioasă, pro- 
fundă, asupra acestui subiect prin lipsa oricăror 
studii asupra proiectului; 

* au considerat de la bun început, în notele de 
fundamentare ale proiectelor legislative, că nu este 
necesară consultarea societăţii civile şi a Bisericii; 

* au organizat ambele dezbateri publice în 
urma solicitărilor exprese ale unor asociaţii civile 


şi le-au fixat la ore aproape imposibile, în terme- 
ne scurte de timp. 

9. 'Toate aceste lucruri duc la o relaţie de sus- 
piciune între stat şi cetățeni. 

* statul îşi suspectează cetățenii de fraude şi 
încearcă, în mod opac, încălcând drepturile civile 
şi normele democratice, introducerea unui sis- 
tem informatic obligatoriu şi riscant pentru liber- 
tatea persoanei; 

* cetățeanul suspectează, pe bună dreptate, 
statul că intenționează să îşi crească marja de 
control asupra societăţii şi persoanelor, având în 
vedere şi tertipurile jenante de care se folosesc 
autoritățile pentru a asigura introducerea. car- 
durilor cu cip obligatorii; 

* prin propaganda de care se serveşte pen- 
tru a justifica introducerea noului sistem infor- 
matic, statul acuză categorii întregi de populaţie 
(medici de familie, asiguraţi) de faptul că sunt 
necinstiţi în raport cu legea şi cu ceilalți; acest 
lucru nu poate duce decât la anomie socială şi la 
suspiciune generalizată, vina pentru funcțio- 
narea proastă a sistemului aparținând în primul 
rând responsabililor, nu plătitorilor de taxe. 

10. Având în vedere toate aceste argumente 
procedurale şi etice, FOR consideră că lipsa drep- 
tului la opţiune afectează grav, şi de această dată, 
drepturile şi libertăţile cetăţeneşti prevăzute în 
Constituţie. 









3, Data naşteri! 


5. od de gsigurat 


CNAS 9% 


ALEXANDRU 10 


95/06/1979 


CLUMU 









NUT= CRISTIAN 


a. Cod umeri PS 


1234567890123 

S-a stins încă un luptător 
de elită, Raul Volcinschi 


umnezeu l-a chemat la EI, în ziua de 9 ia- 
[) nuarie a.c., la sfârşitul Sfintei Liturghii, pe 
fostul deținut politic Raul Volcinschi, unul 
dintre cei mai demni şi curajoşi oameni pe care i- 
a dat România vremurilor noastre. Provenea din- 
tr-o familie veche de boieri (unul din strămoşii lui 
făcea parte din ceata lui Bogdan Vodă care a reali- 
zat al doilea descălecat al Moldovei) şi a benefici- 
at din plin de preocupările intelectuale ale înain- 
taşilor. Născut de Ziua Sfintei Cruci (14 septem- 
brie 1923) în Liov, unde tatăl său era consul al 
României, şi-a trăit primii ani ai copilăriei alături 
de bunicul său, care era stareţ al Mănăstirii Putna. 
La dorința tatălui, şi-a dezvoltat educaţia atât 
pe plan intelectual, cât şi pe plan fizic, excelând în 
ambele. A urmat două facultăți: Dreptul şi Academia 
de Înalte Studii Comerciale şi Industriale din 
Bucureşti, şi a obținut titlul de doctor în ştiinţe eco- 
nomice. În paralel, a făcut mai multe sporturi de per- 
formanță, iar mai târziu a fost preşedinte al clubului 
sportiv Universitatea Cluj. Pe plan politic, a fost în- 
scris în Tineretul Universitar Naţional Țărănist. 
După terminarea studiilor, s-a mutat la Cluj şi a 
fost angajat la Facultatea de Drept. Încet, încet a in- 
trat în contradicție cu realităţile epocii şi poziţia an- 
ticomunistă i s-a radicalizat, ajungând să îşi formeze 
un grup de studenţi alături de care dorea să sprijine 
grupurile de luptători din munţii Făgăraşului. A fost 
arestat însă imediat după izbucnirea Revoluţiei din 
Ungaria, la 23 noiembrie 1956. Torturat în mod 
groaznic în ancheta de la Securitatea Cluj, a încercat 
să evadeze în forță alături de un coleg, pe data de 5 
mai 1957. Spectaculoasa tentativă a eşuat abia după 
ce a lovit mai mulți gardieni şi a reuşit să iasă din 
clădire, din cauza faptului că ghetele primite de la 
Securitate îi erau prea mari şi nu aveau şireturi. 
Raul Volcinschi a fost considerat şef de lot şi 
condamnat la 25 de ani muncă silnică, plus alți 20 
pentru tentativa de evadare. A executat 8 ani de 
închisoare la Cluj-Napoca, Jilava şi Gherla. După eli- 
berarea din 1964 şi-a găsit cu greu de muncă din 


cauza intervențiilor Securităţii, în ciuda înaltei cali- 
ficări profesionale şi a faptului că vorbea nu mai 
puțin de şapte limbi. Incapabil să se resemneze cu 
situaţia grea a țării, s-a zbătut în permanență să orga- 
nizeze grupuri de rezistenţă şi la începutul anilor'80 
a încercat să pună la cale asasinarea lui Nicolae 
Ceauşescu. A renunțat în momentul în care a aflat că 
sovieticii doreau să se implice în preluarea puterii. 

Vara lui 2010, Nicula. Un grup de foşti deți- 
nuți politici, între care şi Raul Volcinschi, L-au vi- 
zitat pe vlădica Bartolomeu 

Deşi implicarea în tentativa de asasinat nu 
i-a fost descoperită, Securitatea l-a şicanat încon- 
tinuu şi i-a înscenat o condamnare de drept co- 
mun (anulată prin recurs după 1990). O vreme, 
Raul Volcinschi a fost trimis în domiciliu obligato- 
riu la Craiova. A fost prieten cu mulți foşti deţi- 
nuţi politici de seamă, ca Marcel Petrişor, I.D. Sâr- 
bu, ÎPS Bartolomeu Anania, pr. Gheorghe Calciu- 
Dumitreasa. În perioada guvernării Emil Con- 
stantinescu a fost secretar de stat în Ministerul de 
Interne, unde a lucrat alături de Gavril Dejeu 
(fratele unui fost coleg de suferinţă din detenţie). 

Raul Volcinschi a fost un neobosit luptător 
pentru dreptate şi pentru demnitate naţională. 
Personaj de excepție, intelectual rasat, poliglot, 
credincios, de un curaj ieşit din comun, galant, 
mereu volubil şi cu un dezvoltat simţ al umorului, 
profesorul Raul Volcinschi lasă un gol imens în 
urma lui şi în sufletele noastre. Fie ca pilda vieții 
tale demne să ne călăuzească şi pe noi! 

Ne exprimăm adânca durere pentru trecerea 
la Domnul a celui care ne-a fost, în ciuda difer- 
enței semnificative de vârstă, cel mai bun prieten 
în ultimii ani. Cu această tristă ocazie, anunțăm 
că avem în lucru un volum despre personalitatea 
remarcabilă a lui Raul Volcinschi. Suntem alături 
de soţia şi fiica sa, pe care ne rugăm ca Dumnezeu 
să le întărească în această grea încercare. 
Dumnezeu să te ierte şi să te odihnească în pace 
alături de cei drepți! (EP) 

Conferinţele 


„Mircea Vulcănescu“ la 
Muzeul Ţăranului Român 


nevoie decit în actuala stare de criză identi- 

tară şi de confuzie moral-spirituală din so- 
cietatea românească de o reexaminare a temeiu- 
rilor şi a devenirii tradiţiei noastre naţionale, de 
o reînviere evocativă a unor mari personalităţi 
adeseori ignorate din trecutul nostru recent, încă 
în măsură să constituie pilde şi modele - morale, 
intelectuale, creatoare - pentru tinerii secolului 
XXI. 

Ciclul de conferințe găzduit în acest an de 
Muzeul Ţăranului Român din Bucureşti îşi propu- 
ne să abordeze teme diverse de istoria culturii şi 
a civilizației româneşti, teme ţinînd de antropolo- 
gie, sociologie, teologie, etnologie şi, în general, 
de istoria ideilor. Se vor lansa întrebări şi se vor 
încerca răspunsuri, totul pentru a readuce la tim- 
pul prezent cultura dialogului intelectual, efer- 
vescența dezbaterii de idei, dinamica spiritului 
creator. 

Punem acest ciclu de conferințe sub numele 
şi semnul lui Mircea Vulcănescu (1904-1952); 
exemplar în tot ce a întreprins, el concentrează în 
sine tipul intelectualului implicat în viaţa cetăţii şi 
a poporului său. Reprezintă, de asemenea, tipul 
creştinului jertfelnic, în luptă cu demonia veacu- 
lui. Credem că Mircea Vulcănescu este omul de- 
plin al culturii române contemporane: lasă 
moştenire o gîndire mereu vie, darnică, centrată 
pe problemele cruciale, precum şi pilda unei vieţi 


p oate că niciodată nu a fost mai multă 







Ianuarie 
ora 18 





MIHAI SORA 


MIRCEA VULCĂNESCU 


EVOCARE 


+ 
-_ —_ maori re 











oferite ca jertfă aproapelui - pînă la moartea 
martirică din temnița Aiudului, cu sublimul ei tes- 
tamentar: „Să nu ne răzbunaţi!”. 

Dragostea absolută a lui Mircea Vulcănescu 
pentru civilizaţia tradițională românească şi pen- 
tru „omul românesc” îl fac în mod necesar părtaş 
la aventura intelectuală a MŢR, aşa cum a inițiat: 
o regretatul Horia Bernea. Onorăm astfel în 
Mircea Vulcănescu un precursor şi un model. 

Prima conferință - o evocare a lui Mircea 
Vulcănescu însuşi - a fost susținută de d-l Mihai 
Şora, miercuri 19 ianuarie a. c., la Clubul 
Tăranului din Muzeul Ţăranului Român, fiind de 
faţă şi fiica filosofului, d-na Măriuca Vulcănescu. 


(.C) 


Fragmente din conferinţa d-lui Mihai Șora 


„Era Mircea Vulcănescu polul liniștit al acelei 
febrilități în căutare de Sens, pentru bunul motiv 
că, din capul locului, Sensul acesta îi fusese lui 
însuşi dăruit fără vreo altă mijlocire: încorporat 
în el, dar nu limitat la el şi închistat în el; dim- 
potrivă: conferindu-i, lui, o deschidere infinită 


spre Înalt şi spre Adânc, precum şi spre vasta 
întindere a tuturor celor ce-i erau semeni. În 
ambele direcții (atât pe verticală, cât şi pe orizon- 
tală) şi, spre deosebire de colegii săi de generaţie, 
autocentrați (prinşi cum erau cu toţii în propriile 
efervescente căutări), Celălaltul transcendenței îi 

era din capul locului la îndemînă, ca deschidere şi 
disponibilitate, dar şi ca venire în întâmpinare 
din propriul impuls. 

Este de-a dreptul uluitor cît de vastă era 
cuprinderea a ceea ce ştia pînă în străfunduri şi 
cât de precisă era organizarea a ceea ce apuca să 
comunice, fie că vorbea despre tomism şi augusti- 
nism sau despre eros şi logos în gîndirea creştină, 
fie despre arhitectura sonoră a compozițiilor lui 
Bach şi despre muzicalitatea catedralelor gotice. 
Cel mai important lucru (şi care-l singularizează 
în sânul celei mai strălucite generaţii căreia i-a 
fost dat să-şi înceapă în România cariera univer- 
sală) este fără îndoială deschiderea spre tran- 
scendență, uitarea-de-sine în înţelesul cel mai 
bun - ba chiar sublim - al cuvîntului; în sfârşit, 
bucuria luminoasă a împlinirii în chiar limitele 
bietei noastre condiții umane. 

Dacă sfințenia este însoțită mereu de această 
lumină învăluitoare a bucuriei de a fi, Mircea 
Vulcănescu a fost - dintre toți marii săi colegi de 
generație - singurul care ne face să ne îndreptăm 
gîndurile, în modul cel mai firesc, spre acest virf 
al condiţiei de făptură care este sfințenia”. 

„L-am cunoscut pe Mircea Vulcănescu nu atât 
ca profesor, pentru că el făcea seminarii la cate- 
dra de sociologie şi etică a profesorului [Dimi- 
trie] Gusti, care nu era frecventat decât de cei care 
îşi aleseseră această specializare, ceea ce nu era 
cazul meu. Era însă cunoscut ca om public, ca 











Mihai Șora la Muzeul Ţăranului Român 


unul din marii conferenţiari în domenii extraor- 
dinar de diverse, în care temeinicia şi amănunți- 
mea cunoştinţelor lui erau fără egal. Dar era şi un 
om extraordinar, cald, disponibil pentru a sări în 
ajutorul celui care avea nevoie de aşa ceva”. 

„Nu ştiu dacă cineva îşi poate închipui care a 
fost şi a rămas pînă la sfirşitul vieții lui pofta de 
vorbire şi elocința lui Emil Cioran, dar mi-a fost 
dat într-o seară, la Paris, pe Boulevard Saint- 
Michel, la o cafenea deschisă toată noaptea, să 
stau la o masă împreună cu Mircea Vulcănescu, 
care tocmai venise într-o misiune economică, tre- 
cea prin Paris cu destinația spre Anglia. Şi am 
petrecut împreună, eu - un student tăcut şi timid, 
împreună cu el şi cu Emil Cioran, o noapte în 


Măriuca Vulcănescu şi Mihai Şora 

jurul unei mese. Şi mi-a fost dat pentru întiia dată 
ca pe acest vorbitor impenitent care era Emil 
Cioran să-l văd rămînînd numai ochi şi urechi la 
lucrurile pe care le-a putut, de-a lungul unei nopți 
întregi, depăna Mircea Vulcănescu. 

Cine l-a cunoscut pe Cioran, ştie că era un 
vorbitor intarisabil: o dată pornit, nu-l mai puteai 
opri. Să fie Cioran pe post de ascultător timp de o 
noapte întreagă era un miracol de la Dumnezeu. 
Ei bine, acest miracol de la Dumnezeu l-a obținut, 
într-o cafenea pariziană, Mircea Vulcănescu...” 

„Era un orizont intelectual uluitor, cu o 
cursivitate a exprimării gîndului pentru care nu 


pot avea nici un fel de exemplu. Elocuţia lui Nae 
Ionescu era o elocuţie liniştită şi rară, în care 
cuvintele veneau gospodăreşte, unul după altul. 
Aici însă era o febrilitate extraordinară şi în 
acelaşi timp o extraordinar de rapidă organizare 
a discursului, în aşa fel încât nu erau nici un fel de 
umpluturi care să invoce cu disperare ideea”. 

„A murit în plină putere. Cu vitalitatea pe 
care 0 avea, se puteau aştepta foarte multe 
lucruri de la el, dacă şi-ar fi putut duce viața pînă 
la sfirşitul ei firesc. A murit însă ca puscariaş 
[deţinut politic], alături de elita intelectuală şi 
politică a României dintre cele două războaie”. 


Citeva mărturii ale d-nei Măriuca Vulcănescu 


„Tatăl lui era foarte sever, iar mama lui era 
extrem de artistă şi de generoasă. În copilărie, 
cînd tatăl lui lucra la Petroşani, ca director admi- 
nistrativ (tot economist era şi de-aceea l-a silit pe 
tata să urmeze calea asta aridă), bunica mea ieşea 
cu copiii la spectacole pe care tata şi cu sora lui le 
învațau pe dinafară şi le jucau apoi acasă, cu copi- 
ii din vecini. Ajunsese să păstreze această bogaţie 
culturală şi să ne-o transmită şi nouă. Cînd se 
juca, de pildă, cu noi, participa mai mult decăt noi. 
Avea această bogăţie sufletească să interpreteze 
orice gînd, orice faptă din toată inima. În tot ce 
făcea, chiar şi în joacă, punea atâta seriozitate!... 
Toată fiinţa lui şi-o implica atunci cînd făcea un 
lucru, oricare ar fi fost acela”. 

„Tata a făcut parte din echipa lui Gusti. A fost 
cel care s-a ocupat de economia țăranilor. ÎL 
pasiona şi partea literară, şi tradiția folclorului, 
însă, fiind silit de tatăl lui să urmeze economia, i 
s-a încredințat această latură”. 

„Cînd a fost mutat de la Datoria Publică pe 
post de subsecretar de stat la Finanţe, tata ar fi 

E Ri | 





vrut să meargă pe front. Însă i s-a spus că dacă nu 
se conformează ordinului, e ca şi cum ar dezerta, 
şi ar urma consecințele... Atunci tata s-a silit ca în 
cei patru ani cât a ocupat postul de subsecretar de 
stat, în timp ce trei miniştri s-au perindat (mai în- 
tîi generalul Stoenescu, apoi Alexandru Neagu şi 
în cele din urmă Gheron Netta), să ia asupra lui tot 
greul. De pildă, la proces el a făcut pentru gene- 
ralul Stoenescu (care a fost judecat separat) toată 
pledoaria, toată apărarea. Tata ştia mai bine ca 
subaltern ceea ce ar fi trebuit să ştie superiorii lui. 

În consiliile de miniștri, la care Antonescu 
era destul de tăios, dacă tata voia să intervină cu 
un amănunt important, i se tăia adeseori vorba, 
iar tatei ii dădeau lacrimile că nu putea să-şi 
susțină ideea. În cele din urmă, însă, făcea tot 
posibilul să facă aşa cum ştia el că este bine”. 

„Cu ajutorul Băncii Naţionale şi cu tenaci- 
tatea celor care erau de partea lui, a reuşit să 
obţină de la aliați răscumpărarea cheltuielilor de 
hrană şi de întreținere a armatelor germane. 
Faptul că au fost trimise 13 vagoane de aur în țară 
este în mare parte meritul tatei, dar cu siguranță 
că nu numai al lui. Mai avea tata o calitate: să nu- 
şi atribuie numai sieşi nişte lucruri pe care, de 
fapt, le făcea chiar el. [...] A avut, în toată perioa- 
da ministeriatului său, sentimentul răspunderii 
extrem de grele care apăsa asupra umerilor lui. 
Lucru devenit, spre marea lui părere de rău, 
inutil, pentru că tot tezaurul a fost luat de cuceri- 
torii ulteriori”. 

D.na Măriuca Vulcănescu, una dintre cele trei fiice 
ale filosofului-martir 


„Îmi aduc aminte că în timpul procesului, 
cînd şi-a susţinut cauza, completul de judecată 


ISTORIE 









iat „sea Di = aiaț ea 2 
București: statuia lui Mircea Vulcănescu din Piaţa St. Ştefan 





era fascinat. Pe urmă însă a trebuit să-l judece 
conform poruncilor primite. Însă lunga expune- 
re a tatei, pe care n-au întrerupt-o decît la mo- 
mentul prânzului, a durat patru ore. Era atât de 
amănunțit încât ţi se părea că eşti la fața locului şi 
că trăieşti lucrul acela la care se referea. A spus 
toată strădania lui de a ajuta țara într-un moment 
extrem de greu”. 

„Fusese transportat la Jilava. Stătea într-o 
cameră [celulă], în condiţii cumplite. Pereţii 
curgeau şi pe jos era umed. Unul din cei mai tineri 
nu a rezistat şi era să leşine, fiind şi bolnav de 
plămiîni. Tata l-a luat asupra lui, să se odihnească 
puțin, pentru că ei erau siliți să umble, să nu stea 
pe jos. Tata s-a lungit, ca acel tînăr să se poată odi- 
hni pe el. 

După aceea, domnul Constant, care ne-a mai 
povestit o mulțime de lucruri de acolo, ne spunea 
că se deprinseseră să facă pe rînd acest lucru cînd 
erau prea obosiţi de a merge în cerc, aşa, ca să se 
mai încălzească. Condiţii pe care nu ni le putem 
închipui! Dacă s-ar face filme, nu m-aș putea uita 
la ele, pentru că ar fi departe de a te face să 
trăieşti ce au trăit oamenii aceia... Din cauza aia s- 
a îmbolnăvit tata de plămîni şi în anul următor, 
înainte de a-şi ispăşi pedeapsa de 8 ani (după 6 
ani), s-a prăpădit [la Aiud] din cauza condiţiilor 
[pe care le îndurase] de Ia Jilava”. 

„15 ianuarie e pentru 
mine o zi sfintă...“ 


O mărturisire a Părintelui Nicolae Steinharăt, 
Mănăstirea Rohia, 24 martie 1989) 


i-am pus demult întrebarea: dacă mi 

M se va cere să scriu despre Eminescu, 

99 oare ce voi face? Să cutez a scrie? Nu 
va fi impertinență şi abatere de la modestia cea 
mai elementară? 

Iată însă că, pînă la rezolvarea teoretică a 
problemei, am scris şi am publicat câteva texte 
despre Eminescu: în Viața românească, în Caiete 
critice, în volumele Escale în timp și spațiu şi Prin 
alții spre sine, în cuvîntul înainte la Eminescu - 
abisul ontologic de Svetlana Paleologu. Am învă- 
țat şi predat euforic multe poezii eminesciene la 
Jilava, Gherla şi Dej. 

Ştiu bine că am scris copilării şi banalități; 
dar cu teamă, dragoste, credință şi adînc respect. 
Aşa încât s-ar putea ca păcatul de temeritate şi 
poftă de fală să-mi fie iertat. 

ÎL iubesc pe Eminescu. Ziua de 15 ianuarie e 
pentru mine o zi sfintă; nu uit, cînd sînt în Bucu- 
reşti, să depun şi eu o floare la statuia din fața 
Ateneului, a sculptorului Anghel. 

Cu ce drept îl iubesc pe Eminescu? Fără nici 
un drept. Prin declaraţie unilaterală de voință, 
pentru că oricine are dreptul să iubească, oricât 
de nevolnic şi de neîndreptăţit este. Pentru că, 
după cum spun englezii, o pisică poate privi un 
rege. Tot astfel, fără nici o justificare, iubesc în 
mod arbitrar şi total poporul român şi “fenome- 
nul românesc”. 

Şi-apoi Eminescu, prin fermitatea şi curăția 
caracterului, îmi este sprijin de nădejde în cre- 
dința că poporului român îi este menit a se îm- 
părtăşi în cultură şi în viața spirituală de o soartă 
cu mult deasupra mediocrităţii - acea bine- 
cuvintată soartă în care au crezut Hasdeu, Pâr- 
van, Blaga, Mircea Eliade şi Constantin Noica. 





Cît de fericit sînt că mi-aţi dat prilejul să-mi 
mărturisesc dragostea pentru Eminescu şi 
fenomenul românesc!” 


Nota bene: 

Această mărturie sintetică a lui N. Steinhardt, 
făcută cu doar câteva zile înaintea morţii sale (30 
martie 1989), are valoarea unui testament în eter- 
nitate. Socotesc că ea spune mai mult decit toate 
vociferările festiviste care au marcat şi în acest an 
aniversarea naşterii Poetului. Simţim cu toţii că 
Eminescu şi Fenomenul Românesc sînt termeni 
corelativi, dar într-un fel sună în mărturisirea 
monahului de la Rohia şi cu totul altfel în gura 
unor protocronişti obscuri de azi, care nu fac 
decît “să ieftinească” toate lucrurile despre care 
se cred datori să nu tacă. Să-i dorim posterităţii lui 
Eminescu vorbirea celor care chiar ştiu ce spun și 
tăcerea celor care doar spun ce ştiu! (R.C.) 

Tadeusz Mazowiecki în anii de biruinţă ai Solidarităţii 
z 2 


Un martor al istoriei recente, ex-premierul polonez 
Tadeusz Mazowiecki, a vorbit la Bucureşti despre 


Căderea paşnică a 
comunismului în Polonia 


Florin — Ciprian Mitrea 





sovietic, polonezul Tadeusz Mazowiecki,! 

ne-a vizitat, recent, capitala. În contextul 
numeroaselor vizite diplomatice şi politice care 
au avut loc în ultima vreme în România (şefi de 
state, miniştri de externe, ca să nu mai vorbim de 
momente precum destul de recentul summit 
NATO) şi al atâtor aspecte presante ale actualită- 
ţii, acest eveniment ar putea părea destinat mai 
degrabă ştirilor de coloană din cotidiene şi 
reviste. Şi poate ca aşa am fi considerat şi noi 
dacă domnul Mazowiecki n-ar fi insistat ca, pe 
lângă agenda oficială (întrevederi cu preşedin- 
tele Băsescu şi cu ministrul de externe), să aibă şi 
o întâlnire, pe 22 noiembrie 2010, cu studenții de 
la Facultatea de Ştiinţe Politice a Universității Bu- 
cureşti. Un lucru remarcabil şi cu consecințe 


p rimul premier necomunist din fostul lagăr 


probabil mai importante (e adevărat, pe durată 
lungă) decât celelalte puncte, bineînțeles nece- 
sare, de pe agenda domniei sale. Afirmăm aceas- 
ta ținând cont şi de faptul că sala „Alexandru 
Duţu”, din incinta FSP, a fost arhiplină de stu- 
denți, cercetători şi profesori care lau asaltat cu 
întrebări pe venerabilul oaspete. Motive, credem 
suficiente, pentru a justifica o cronică ceva mai 
detaliată. 

De ce a fost Polonia prima ţară care a ieşit 
din blocul socialist? Iată explicaţia oferită de 
Mazowiecki studenţilor: „În Polonia noi credem 
că schimbările din 1989 au început în anul 1980. 
Atunci, în urma grevelor care au cuprins întreaga 
țară, s-a produs un fenomen neobişnuit pentru 
acea perioadă: Sindicatul Liber Solidaritatea”. 
Având experiența grevelor şi manifestaţiilor din 
1970, pe care puterea comunistă le-a înăbuşit în 
sânge, muncitorii polonezi au decis ca la grevele 


1 Important intelectual catolic polonez şi consilier marcant al Sindicatului Solidaritatea, Tadeusz Mazowiecki avea 
să intre în istorie pe 12 septembrie 1989 când, în urma negocierilor şi a primelor alegeri libere organizate în 
interiorul blocului sovietic, a fost numit premier de către preşedintele Woicech Jaruzelski (constrâns Ia această 
decizie de votul de blam dat de către polonezi comuniştilor şi de contextul astfel creat). 

din 1980 să nu mai iasă pe străzi, ci să protesteze 
în interiorul şantierelor. Aceste greve, a subliniat 
Mazowiecki, au lovit în punctul cel mai vulnerabil 
al sistemului, scoţându-i la iveală o contradicție 
fundamentală: reprimarea brutală a protestelor 
muncitorilor, deşi aceştia erau consideraţi drept 
cea mai importantă clasă socială. Ceea ce a ampli- 
ficat în mod decisiv forța de impact a mişcărilor 
muncitorilor din 1980 a fost alăturarea intelectu- 
alilor la lupta lor, printre liderii importanţi ai 
comitetului de sprijinire a greviştilor fiind 
Bronislaw Geremek şi Tadeusz Mazowiecki.2 O 
contribuție esenţială adusă de intelectuali a fost 
ideea Juptei pașnice, fără arme. Acest principiu a 
avut atât o fundamentare filosofică (repre- 
zentată de raportarea la valorile creştine) cât şi 
una practică (impusă de pericolul iminent al 
aplicării, şi în cazul Poloniei, a doctrinei Brejnev 
privind intervenţia armată în țările recalcitrante 
din cadrul blocului sovietic). Astfel, obiectivul 
major formulat de intelectuali pentru grevele 
muncitorilor din 1980 a fost ca prin crearea unui 
sindicat de 10 milioane de membri să se coagu- 
leze o zonă de libertate, de societate civilă şi de 
autoorganizare. În acest context, Mazowiecki a 
povestit cum în acea atmosferă de îngrijorare 
privind iminenta invazie sovietică în Polonia, 
greviştii le-au adresat intelectualilor următoarea 
întrebare: „Până când veţi sta aici cu noi?. Răs- 
punsul a venit prompt: „Până la sfârşit”. Deşi „nu 
ştiam dacă ruşii vor interveni şi când va fi acest 
sfârşit”. Este, s-o recunoaştem, un detaliu suges- 
tiv pentru calitatea legăturii stabilite între inte- 
lectuali şi muncitori în Polonia anilor '80. 


Schimbarea perspectivei asupra modului de 
purtare a luptei împotriva totalitarismului comu- 
nist a fost inspirată, în mare parte, de pelerinajul 
istoric făcut în Polonia, în 1979, de Papa loan 
Paul all-lea. Din acel moment, a evidenţiat Ma- 
zowiecki, polonezii au început să se simtă liberi, 
au încetat să mai fie o mulțime, o gloată, şi au 
devenit o societate capabilă de schimbări. Lucrul 
acesta nu le-a fost clar de la început jurnaliştilor 
străini veniți în Polonia în 1980, ei mirându-se de 
numeroasele fotografii cu suveranul pontif puse 
de grevişti pe zidurile şantierului naval din 
Gdansk. Rostul acestui gest a devenit evident 
pentru jurnalişti de-abia după ce au văzut cât de 
importante erau pentru muncitori liturghiile ofi- 
ciate în interiorul zonei de grevă. În acest con- 
text, Mazowiecki a arătat cât de importantă a fost 
dimensiunea catolică a activităţii sale în calitate 
consilier al Solidarităţii. De fapt, a arătat fostul 
premier polonez, această dimensiune a fost 
imprimată de primul papă polonez întregii lupte 
de rezistență anticomunistă a societăţii poloneze 
prin faptul că le-a transmis în mod repetat lui 
Lech Walesa şi celorlalţi lideri ai Solidarnosc (mai 
ales în perioada de ilegalitate dintre 1981 - 1989) 
că nu este importantă lupta împotriva a ceva, ci 
lupta pentru ceva. Fostul primat al Poloniei, 
Karol Wojtyla, a insistat asupra acestei idei şi 
după momentul mesei rotunde 4, ale cărei rezul- 
tate le-a acceptat ca pozitive, chiar dacă erau doar 
parţial democratice. Astfel, a subliniat Mazo- 
wiecki, „Papa ne-a învăţat lupta fără ură. E ceva 
care lipseşte foarte des în viaţa politică. La fel şi 
azi, foarte frecvent, simțim această lipsă.” Prin 


2 Pe lângă Geremek şi Mazowiecki, reprezentanţi ai intelectualităţii poloneze catolice, trebuie amintiţi, ca membri 
ai KOR (Comitetul pentru Apărarea Muncitorilor), şi intelectuali de stânga revizionişti precum Adam Michnik şi 


Jacek Kuron. 


3 Considerăm că referirile lui Mazowiecki a rolul esenţial jucat de Papa Ioan Paul al-II-lea în coagularea rezis- 
tenţei anticomuniste a societăţii poloneze sunt juste, fostul suveran pontif reprezentând, exclusiv din acest 
punct de vedere, un model pentru întreaga lume răsăriteană. Această chestiune este lamurită, de Ia înălțimea 
discernământului duhovnicesc, chiar de pr. Gheorghe Calciu, care mărturiseşte că, aflându-se în temnița 
Aiudului, în a doua parte a detenţiei sale, a aflat de alegerea unui papă polonez, ceea ce i-a insuflat „o nadejde şi 
un curaj nou“. Recunoştinţa şi admirația sincere pe care Pr. Calciu le-a nutrit pentru Papa loan Paul aHl-lea pen- 
tru lupta sa antitotalitară, nu l-au împiedicat, însă, să critice tranşant compromisurile politice şi doctrinare 
făcute ulterior de suveranul pontif. (A se vedea, în acest sens, volumul Pr. Gheorghe Calciu, mărturisitorul 
prigonit, ed. Crigarux, Piatra Neamţ, 2007, pp. 197 - 218.) 


4 Masa rotundă se referă la discuţiile derulate în perioada februarie - aprilie 1989 între reprezentanții Solidar- 
nosc şi cei ai puterii comuniste, cu scopul scoaterii Poloniei din criza economică. Tratativele s-au finalizat cu un 
acord (pe 5 aprilie 1989) privind reintrarea Solidarităţii în legalitate şi procedurile de împărțire a puterii 


politice. 





40 


anul IX e nr. 95-96 


MARTORI Al VEACULUI 


ROST 





urmare, potrivit lui Mazowiecki, „dimensiunea 
nat de ură. Acest lucru nu se cucereşte o dată pen- 
tru totdeauna, ci trebuie reluat frecvent.” 

În acest context, interesantă a fost şi conexi- 
unea făcută de Mazowiecki între scoaterea din le- 
galitate a Solidarităţii, ca urmare a legii marțiale 
instaurate de generalul Jaruzelski în decembrie 
1981, şi înrăutățirea situaţiei economice a 
Poloniei pe parcursul anilor 80. Ca atare, a expli- 
cat Mazowiecki, puterea comunistă s-a văzut 
nevoită să accepte pe de o parte eşecul tentativei 
de a înăbuşi sindicatul (Solidaritatea supravie- 
țuind în ilegalitate, chiar dacă numărul de mem- 
bri s-a redus), cât şi nevoia de acesta (întrucât şi- 
au dat seama că stabilirea unei legături cu soci- 
etatea în vederea redresării dramaticei situații 
economice nu se poate face decât prin intermedi- 
ul Solidarnosc). Astfel, s-a ajuns la discuţiile pre- 
mergătoare mesei rotunde, în cadrul cărora „po- 
ziţia noastră a fost fermă”, întrucât „am văzut o 
legătură strânsă între repunerea în legalitate a 
Solidarităţii şi îmbunătăţirea situaţiei econo- 
mice.” Obţinerea reintrării în legalitate a sindica- 
tului (concesie pe care comuniştii au făcut-o cu 
greu, în urma presiunii sociale) a generat efecte 
importante la nivelul drepturilor: redobândirea 
libertăţii presei, a libertăţii de întrunire şi 
realizarea unei înţelegeri referitoare la alegerile 
parlamentare. Acest acord prevedea că opoziția 
va primi 35% din locurile Camerei Inferioare a 
Sejmului, restul revenind blocului de la putere, 
iar locurile din Senat urmau să fie repartizate în 
funcţie de rezultatele alegerilor libere. În urma 
competiției electorale succesul Solidarităţii a fost 
total, lista naţională cu reprezentanții puterii 
fiind complet respinsă de alegători. În urma aces- 
tei grave înfrângeri, chiar şi celelalte două par- 
tide de pe eşichierul politic polonez, care func- 
ționau în regim de dependenţă față de Partidul 
Comunist Polonez, s-au dezis de comunişti, 
aceştia fiind puşi în imposibilitatea de a forma 
guvernul. Ca atare, i s-a solicitat lui Tadeusz 
Mazowiecki, ca reprezentant al Solidarităţii, să 
formeze Executivul astfel încât acesta să fie com- 
pus din toate partidele. Un aspect important al 
acestei situaţii a fost că s-a căzut de acord ca mi- 





Tadeusz Mazowiecki 


nistrul de interne şi ministrul apărării, precum şi 
numirea preşedintelui să revină comuniştilor. Cu 
tot acest compromis, a arătat Mazowiecki, noul 
guvern a reuşit să reorienteze țara spre direcția 
democratică (rămânând totodată în cadrul pactu- 
lui de la Varşovia), să orienteze politica externă 
spre Occident, să demareze o reformă a adminis- 
traţiei locale şi să restaureze libertatea presei. 
Altfel spus, „am început să facem schimbările într- 
un mod decisiv”, într-un moment „când eram sin- 
gura țară care nu mai era comunistă din întregul 
bloc”. Au urmat, la puţină vreme, binecunos- 
cutele reacții în lanţ: căderea Zidului Berlinului şi 
revoluțiile de catifea din Cehia şi din Ungaria. 

În ceea ce priveşte România, Mazowiecki şi-a 
exprimat opinia că în acest caz presiunea totali- 
tară asupra societăţii a fost cea mai mare din 
întregul bloc sovietic, adăugând că răsturnarea 
regimului a fost atât de sângeroasă pentru că ţara 
noastră „a avut o cale dramatică a transformă- 
rilor”. Totodată, Mazowiecki a mărturisit că „am 
privit înspăimântați scena împuşcării lui Ceau- 
şescu în România”. 

După ce a expus şi a dezbătut toate aceste 
aspecte din calitatea unui „martor al istoriei” con- 

vins de valoarea pedagogica a trecutului, Tadeusz 
Mazowiecki a trebuit să răspundă (spre surpriza, 
credem plăcută, atât a domniei sale, cât şi a profe- 
sorilor prezenți) unor întrebări percutante şi 
bine documentate ale studenților (atât români, 
cât şi polonezi aflaţi cu burse la Universitatea 
Bucureşti). Una dintre acestea s-a referit la con- 
ceptul de „linie groasă”, reprezentând rezervele 
pe care fostul premier polonez le-a manifestat 
față de aplicarea unei legi a lustraţiei imediat 
după 1989, aspect care i s-a imputat insistent de 
către o parte a opiniei publice de pe malurile 
Vistulei. Mazowiecki a ridicat mănuşa explicând: 
„Am spus atunci aşa: vom despărți trecutul 
printr-o linie groasă şi vom fi responsabili numai 
pentru ce facem noi”, prima semnificaţie a aces- 
tui enunț fiind aceea a unui „nou început”. Tot- 
odată, Mazowiecki a precizat că ideea principală 
care l-a călăuzit în calitate de premier a fost una 
evolutivă şi nu una revoluționară, în sensul că 
„nu vroiam Să ucidem comuniștii, ci să colabo- 
răm cu ei”. La baza acestei filosofii au stat două 
argumente: unul moral şi unul pragmatic - po- 
litic. Din punct de vedere moral „nu doream să 
fim la fel ca cei împotriva cărora luptaserăm”, ci 
„să acţionăm pozitiv, să dăm tuturor posibilitatea 
vieţii în democraţie”. Din punct de vedere politic 
n-ar fi fost înţelept ca celor două milioane de 
membri ai Partidului Comunist Polonez să li se 
transmită mesajul că au devenit cetăţeni de 
categoria a doua. Totodată, Mazowiecki a atras 
atenţia asupra pericolului real care exista în acel 
moment ca serviciile secrete să intervină, în cazul 
adoptării de către Solidaritatea a unei atitudini 
mai radicale. Argumentul pentru această ipoteză 
ar fi acela că „dacă acele forțe, în timpul legii 
marţiale, au ucis un preot, pe Jerzy Popieluszko, 
de ce n-ar fi făcut-o cu premierul Mazowiecki ?” Pe 
de altă parte, fostul activist al Solidarităţii, a ţinut 
să precizeze că „n-am spus niciodată că toate 
crimele din perioada comunistă nu vor fi trase la 
răspundere, dar asta trebuie s-o facă tribunalul şi 


opinia publică prin vot (refuzând să-i mai aleagă 
pe politicienii compromişi)”. „Lustraţia trebuie 
făcută, dar foarte responsabil”, a adăugat Mazo- 
wiecki subliniind că în momentul în care a fost 
premier nu a avut aparatul necesar pentru un ast- 
fel de demers. În orice caz, opinia sa este că „nu e 
nevoie de o lustraţie generală, a tuturor”, ci doar 
a „persoanelor cu funcţii”. 

Dacă întrebarea privind problema lustraţiei 
a fost adresată de un student român, un tânăr 
polonez cu bursă Erasmus la Bucureşti a vrut să se 
lămurească în legătură cu un aspect de politică 
internă poloneză, rugându-l pe Mazowiecki să 
spună care crede că este soluţia pentru încetarea 
„războiului polono - polon”5 care încă persistă şi 
pentru „încheierea urii în politică”. Constatând, 
cu regret, că, într-adevăr, „acest război există”, 
Mazowiecki a plasat o parte din vină în zona mass- 
media care, în opinia sa, de multe ori „aţâță con- 
flictul şi-l dezvoltă”. Această problemă (a disensiu- 
nilor interne din societatea poloneză), devine 
uneori atât de adâncă încât „pune sub semnul 
întrebării chiar identitatea naţională, de parcă ar 
fi două comunități”. Totuşi, în ciuda „diferențelor 
foarte mari” existente în viața politică actuală 
poloneză, trebuie apărată foarte intens identi- 
tatea de comunitate. „Este misiunea grea a actu- 
alului preşedinte şi vreau să-l ajut”, a accentuat 
Mazowiecki, adăugând că „trebuie să conştien- 
tizăm că există un canon fundamental pe care 
toată lumea trebuie să-l respecte: ideea de stat, 
ideea de comunitate.” Contestarea acestui canon 
reprezintă un fenomen „care poate apărea mereu, 
dar datoria noastră este să luptăm împotriva lui.” 

În ceea ce priveşte dezbaterea publică 
despre comunism vs. anticomunism, Mazowiecki 
a observat că, din păcate, interesul pentru aceas- 
tă temă se diminuează de la an la an. Ca atare, dis- 
tinsul oaspete a ţinut să le atragă atenția stu- 
denților că trebuie să conştientizeze complexi- 
tatea celor întâmplate în 1989, întrucât „e impor- 
tant ca generația dumneavoastră să ştie că aceste 


5 Expresia de „război polono - polon” a fost consacrată de Adam Michnik în celebrele sale „Scrisori din 
închisoare”, definind astfel situaţia creată prin instaurarea legii marţiale, în decembrie 1981, de către generalul 


Jaruzelski. 


€ În prezent, Tadeusz Mazowiecki îndeplineşte funcţia de consilier pe probleme strategice al preşedintelui 
Bronislaw Komorowski, recent ales ca şef al statului polonez, după moartea tragică a fostului preşedinte, 


Lech Kaczynski. 

Pierwsze, 1989. Tadeusz Mazowiecki, Bronislaw Geremek si Zdzislaw Najder 


schimbări nu s-au întâmplat uşor şi natural, ci cu 
multe victime.” 

Referitor la propria sa generaţie, cea care a 
îndurat şi, până la urmă, a răsturnat comunismul, 
Mazowiecki a mărturisit că „nu suntem ideali, am 
făcut multe greşeli, dar ceea ce era doar un vis 
îndepărtat, a adevenit realitate”. 

Cele prezentate mai sus pot argumenta, cre- 
dem, de ce consideram că întâlnirea lui Mazo- 
wiecki cu studenţii a fost un eveniment din care 
reies cel puţin cateva idei - forță despre lecţia 
poloneză de istorie recentă: 

1. Dacă în toate celelalte state din Europa 
Centrală şi de Est comunismul şi-a demonstrat, 
din plin, forța de a subjuga societatea, Polonia a 
fost singura ţară în care comunismul, de la înce- 
put până la sfârşit, şi-a demonstrat mai degrabă 
contradicţiile şi slăbiciunile. De fapt, se poate spu- 
ne că, în Polonia, regimul comunist a început să 
agonizeze încă de la instaurarea sa. 

2. Eficienţa rezistenței anticomuniste polo- 
neze, ajungând la scara întregii societăți, reiese 


din faptul că, în acord cu o lungă tradiţie de luptă 
pentru libertăţi şi drepturi colective dar şi de 
reflecţie politică, prioritatea planului etic față de 
cel politic a fost recunoscută drept imperativ in- 
discutabil al vieţii publice poloneze. 

3. Valorificarea exemplară a resurselor spiri- 
tuale şi culturale naţionale: în primul rând 
ataşamentul față de valorile crestine şi față de 
Biserică. 

4. Adoptarea unei strategii moderate, de tip 
conservator şi nu revoluționar, pentru schimba- 
rea regimului politic. 

Putem conchide, prin urmare, că dacă Po- 
lonia, deşi deloc lipsită de frământări interne, 
este astăzi, una dintre țările ce încă rezistă cu 
succes presiunii exercitate de actuala criză care 
răvăşeşte lumea, aceasta se datorează, în mare 
parte, faptului că are o cultură politică bine an- 
trenată pentru situaţii grele, mobilată cu prin- 
cipii puternice, lipsită de complexe de inferiori- 
tate şi înrădăcinată temeinic în propria tradiţie 
naţională. 

Al. Busuioceanu, 
omul universal sub 
stelele polului getic 


Membru al unei generaţii strălucitoare şi în parte martirice, care şi-a 
dat deopotrivă măsura spiritului şi a patriotismului, Alexandru 
Busuioceanu este încă unul dintre cărturarii noștri cu amplitudine 
universală prea puțini cunoscuţi în România. Ca şi altora, 

exilul i-a salvat viața şi opera, dar a făcut ca și uitarea să se aştearnă 


mai repede peste numele său. 


ceanu s-a născut la 10 ianuarie 1896, în 

oraşul Slatina. După absolvirea Liceului la 
Ploieşti urmează, în două reprize, Facultatea de 
Litere şi Filosofie din capitala țării, pe care o ter- 
mină în 1920. 

În timpul studenţiei, împreună cu Tudor 
Vianu, Mihai Ralea şi Tudor Teodorescu-Branişte, 
conduce revista “Lumina nouă”. La sfârşitul războ- 
iului, la care a participat ca voluntar, lucrează ca 
redactor la “Luceafărul”, “Lamura” şi “Dacia” şi 
apoi ca profesor în învățământul secundar la Cluj. 

Este unul dintre fondatorii revistei “Gândirea” 
(1921; alături de Nichifor Crainic, Cezar Petrescu şi 
Lucian Blaga) şi colaborator la “Drum drept”, 
“Solia”, “Revista critică” şi “Universul literar”. 

Este preocupat de desăvârşirea pregătirii 
sale profesionale şi în acest sens face studii de 
estetică şi istoria artei la Viena şi Roma. În anul 
1925, obţine titlul de doctor la Bucureşti (magna 
cum laude), cu teza „Un ciclu de fresce din sec. al 
XVI-lea: Sant Urbano alla Caffarella”. 

În calitate de creator, participă activ la acti- 
vitatea breslei, fiind membru fondator al Asocia- 
ției Ziariştilor Profesioniști şi membru al Socie- 
tății Scriitorilor Români. 

Face carieră în învățământ şi cultură, ocu- 
pând poziţiile de consilier al Editurii Cultura 


E seist, poet şi traducător, Alexandru Busuio- 


Naţională, conferenţiar şi profesor universitar la 
Academia de Arte Frumoase din Bucureşti. 
Desfăşoară o activitate culturală dinamică, orga- 

















Al. Busuioceanu în viziunea lui Vasquez Diaz 

nizând congrese ori participând la astfel de reuni- 
uni internaţionale mai ales în domeniul istoriei, 
artei, în centrele culturale europene. Este iniţia- 
torul colecţiei de monografii de istoria artei. 

In 1942, când deja era considerat unul din- 
tre cei mai mari critici de artă din lume, Al. 
Busuioceanu ajunge la Madrid ca ataşat cultural. 

După venirea comuniştilor la putere în Ro- 
mânie, el se stabileşte în Spania, unde predă lim- 
ba română la Universitate, este redactor la re- 
vista “Insula” şi se dedică, cu precădere, activită- 
ţii literare. Soţia sa (de care se despărţise înainte 
de exil) şi fiica (Oana Busuioceanu, scriitoare, 
italianistă şi hispanistă, care la rându-i a emigrat 
în SUA, în 1984, tot din cauza dictaturii comunis- 
te de la noi) rămân în țară şi nu le va mai vedea 
niciodată. 

În spaţiul iberic, Al. Busuioceanu a publicat 
volumele de versuri Poemas pateticos (1948; 
volum pentru care criticii l-au considerat cel mai 
bun poet de limbă spaniolă al momentului); Ino- 
minada luz (1949); Proporcin de vivir (1954). 
Dar i-au mai apărut şi la Paris opt poeme din 
ciclul „Nenumita lumină“ în traducerea lui 
George Ciorănescu şi cu o introducere de Al. Cio- 
rănescu, în 1963, şi, în acelaşi an, sub îngrijirea 
lui Virgil Ierunca şi cu o prefaţă a acestuia, o 
antologie din creaţia sa lirică în limba română, 
alcătuită de poetul însuşi cu putin înainte de 
moarte, sub titlul Fructul de a trăi. 

Fragmente din studiul Zamolxis sau mitul 
dacic în istoria şi legendele spaniole (tipărit inte- 
gral, după moartea autorului) i-au publicat revis- 
tele “Destin”, “Îndreptar”, “Oriente”, “Secolul 20”, 
“Magazin istoric” şi “Luceafărul”. 

A întreținut lungi corespondențe cu pri- 
etenii săi români aflaţi în exil: Mircea Eliade, Emil 
Cioran, Vintilă Horia, Virgil Ierunca, Monica Lovi- 
nescu ş.a. 

Noua sa teorie estetică privitoare la metafo- 
ră ca instrument de cunoaştere este inclusă în 
istoriile literare spaniole şi hispano-americane, 
de la care se va revendica şcoala de poezie “Ori- 
genes”. 

Opera sa mai cuprinde traduceri din Tagore 
şi W. Whitman, studii de istoria artei - adunate 
postum în volumul Scrieri despre artă - eseistica 


şi critica românească, precum Figuri şi cărți 
(1922) şi Ethos (1941). 

Analiştii operei sale l-au numit întâiul nostru 
istoric de artă în sensul tehnic al cuvântului, mai 
ales pentru studiile solide din domeniul istoriei 
artei medievale şi renascentiste. 

Eseistul este şi un promotor al valorilor artei 
moderne româneşti, cu o contribuție importantă 
la impunerea studiului limbii şi literaturii 
române în universitățile din Spania. 

Personalitate prestigioasă în lumea literară, 
artistică şi universitară madrilenă, Alexandru 
Busuioceanu este un personaj dorit şi căutat, 
solicitat şi aşteptat în cercurile elitei intelectuale 
şi ale oamenilor de artă spanioli, precum şi în 
saloanele moderne şi ale recepțiilor oficiale. 

AL. Busuioceanu a trecut Ia cele veşnice pe 24 
ianuarie 1961, dar personalitatea sa culturală 
continuă să lumineze deopotrivă la meridian 
românesc şi spaniol. (R.T.) 


Volume publicate 


* Une miniature inedite du XIIle siccle 
reproduisant une oeuvre de Pietro Cavallini, 
1928 

* [ser, 1930 

* Daniel Da Volterra e Ia storia di un 
motivo pittorico, 1932 

* Intorno a Franco-Bolognese, 1934 

* Les Tableaux au Greco dans Ia collec- 
tion royale de Roumanie, 1934 

* Preziosi, 1935 

* Domenico Theotocopuli El Greco. 
Exposition organis6e par la Gazette des 
Beaux-arts, 1937 

* Poemas pateticos, 1948 

* Proporciân de vivir - poemas, 1954 

* Georges Cioranescu. Un poete 
roumain en Espagne, 1962 

* Zamolxis Sau mitul dacic în istoria şi 
legendele spaniole, Editura Meridiane, 
Bucureşti, 1985, editor, prefaţator şi îngriji- 
tor Dan Sluşanschi, cu o evocare de Eugenio 
Battisti; reeditare Editura Dacica, 2009 

Alexandru Busuioceanu 
— jurnalist în Spania 


Irina Dogaru 





Î: 1942, Alexandru Busuioceanu descinde în 


peisajul cultural spaniol, pe alocuri dezolant. 

Câţiva ani mai târziu, când România va 
deveni comunistă, criticul de artă român nu se va 
mai putea întoarce în țară şi va deveni exilat în 
Spania. Din fericire pentru el, regimul franchist 
nu îi persecuta pe refugiații politic care veneau 
din astfel de țări. În paralel cu activitatea sa de 
profesor la universitatea Complutense, unde el 
însuşi înființează catedra de limba şi literatura 
română, Busuioceanu va primi, în 1948, la foarte 
scurt timp după înființarea revistei Insula, un 
post de redactor permanent, de la Enrique Cani- 
to, la intervenţia prietenului său Jos6 Luis Cano. 

Scriitorului român i se va încredința o 
rubrică pe care o intitulează Letra y espiritu, în 
care va publica, vreme de trei ani încheiaţi, exce- 
lente articole cu tematică diversă, organizate 
totuşi în funcţie de câteva constante: teoria artei, 
incluzând articole privind adevăruri estetice de 
ordin general, literatura şi, în cele din urmă, 
foarte discret, politica, orientată către respin- 
gerea - cu diplomaţie - a unei demagogii de stân- 
ga de care el, unul, era sătul, într-o ţară ca Spania, 
în care mulți dintre intelectuali priveau cu nesaţ 
prea mult spre stânga, deoarece fuseseră obligaţi 
să întoarcă mereu gâtul în direcția contrară. Din 
poziţia în care se afla, prin relaţiile pe care şi le 
făcuse, prin imaginea de care se bucura - căci era 
deja o somitate când se hotărâse să rămână în 
Spania -, Alexandru Busuioceanu îşi putea alege, 
cu mare libertate şi fără teama că ar fi fost prea 
abitir „controlat”, subiectele pe care considera că 
merită să le trateze în rubrica sa. 

Articolele din această perioadă sunt foarte 
variate. Le enumerăm în ordine cronologică, spre 
a le analiza apoi mai amănunțit pe câteva dintre 
cele mai importante. Primul, publicat în numărul 


28 al revistei, tratează „noul medievalism“ al lui 
Louis Aragon, precum şi întoarcerea propusă de 
acesta la formulele artei ermetice din lirica vechi- 
lor trubaduri provensali. Îi urmează un articol de 
foarte mari dimensiuni, pe aproape două pagini 
de revistă, despre Somerset Maugham şi judecă- 
țile de valoare ale acestuia cu privire la El Greco, 
în care Busuioceanu, deşi detesta acest cuvânt, 
era specialist (a publicat şi o monografie El Greco 
în Spania, care s-a bucurat de un enorm succes în 
rândurile criticilor); urmează articole despre 
Eugenio d'Ors, Ortega y Gasset, Juan Ramân ]i- 
mânez, o relativ scurtă prezentare a mitului eter- 
nei reîntoarceri al lui Mircea Eliade, care îl făcea 
astfel cunoscut publicului spaniol pe istoricul 
român al religiilor, un interviu cu Enrique Canito, 
o prezentare a lui Jos6 Luis Cano, un articol 
despre mitul lui Don Juan. 

Prezenţa sa în redacția Insulei s-a făcut sim- 
țită şi printr-o serie de articole care încercau să 
explice inefabilul: astfel, esența poeziei, botezată 
de el „epifanism“ (cuvânt folosit la început pen- 
tru a vorbi despre poezia lui Vicente Aleixandre), 
este scoasă la iveală odată cu un adevărat mani- 
fest artistic care deşteaptă un mare interes în 
mediile literare spaniole. Tot în aceşti ani, apare 
un articol intitulat „Adevărul metaforic“, în care 
Busuioceanu îşi dezvoltă noua teorie cu privire la 
metaforă ca mijloc de cunoaştere de sine stătător 
şi cu nimic mai prejos decât alte tipuri de cunoaş- 
tere (este teoria care avea să facă mare vâlvă în 
cercurile poetice ale vremii), un altul intitulat 
„Poezie şi adevăr“, care merge în aceeaşi direcţie. 

Articolul despre Louis Aragon, intitulat 
„Louis Aragon sau noul medievalism“ se înscrie 
pe aceeaşi linie, a extrem de subtilei ironii la 
adresa unui autor de stânga, un scriitor „angajat“, 
dedicat în întregime „noului - pe atunci - ideal 
democratic“, care în acel caz purta numele evi- 
dent de comunism. Busuioceanu nu se poate opri 

Alexandru Busuioceanu înainte de plecarea din România 


să constate, cu umor, că tocmai un asemenea scri- 
itor angajat manifestă o preferință singulară pen- 
tru formele estetice antidemocratice şi o nostal- 
gie irepresibilă pentru formele artistice medie- 
vale. Articolul demontează, cu o logică imbata- 
bilă, toate mecanismele de gândire ale autorului 
de stânga, care susţinea, în cartea sa Les yeux 
d'Elsa că Dante şi Petrarca sunt strict rezultatul 
epocii de aur a literaturii franceze medievale, de 
final de veac al XII-lea. După opinia acestuia, 
această literatură a izvodit, în Franţa, „toate valo- 
rile care aveau să domine expresia occidentală 
până în epoca modernă!“. 

Acest medievalism al lui Aragon luase naş- 
tere încă din anii ocupaţiei germane, când fusese 
un model de operă cu dublu sens, respectiv o 
operă simbolică menită să reveleze un adevăr 
ocult. Însă şi după terminarea războiului, după 
cum scoate la iveală Busuioceanu în articolul său, 
Aragon transformă această armă secretă într-o 
doctrină estetică şi etică. „Aragon subliniază că în 
acea jumătate de veac care reuneşte numele celor 
doi prodigioşi trubaduri [Arnaud Daniel şi Chr& 
tien de Troyes] întreaga poezie franceză, epică 


sau lirică (precum şi romanul) a fost inventată în 
principiile şi mijloacele sale cele mai rafinate de 
expresie. Asonanţa, rima, octosilabul, versul 
alexandrin, decasilabul, distincția între rimele 
feminine şi cele masculine, strofele şi sextina dan- 
tescă şi-au făcut apariţia într-o manieră atât de 
strălucitoare şi de definitivă, încât poeţii veacului 
al XIX-lea, de la Hugo la Verlaine, încercând să 
găsească ceva nou, n-au reuşit decât să reinven- 
teze găselniţele celor din veacul al XII-lea2* - afir- 
mă Busuioceanu. 

Alte motive de exaltare, din partea lui Ara- 
gon, a literaturii medievale sunt marile teme poe- 
tice, tipurile umane zămislite în Franţa, de unde 
au trecut, ca eroi, în toată Europa, precum şi la 
morale courtoise exprimată în această artă 
ermetică. Busuioceanu îl ironizează pe Aragon 
într-un pasaj magistral: „lată că ne aflăm astăzi 
înafara oricărei contradicții dintre arta cermet- 
ică şi cea «angajată». Păşim în realitate şi, prin 
intermediul lui Chrttien de Troyes, morala de 
curteni şi curtezane din evul mediu atinge în 
sfârşit morala democratică a revoluţiei ruse. Un 
mare gol istoric s-a umplut dintr-o dată de vir- 
tuțile poeziei noi şi de iluminarea acestui frenetic 
al rimei care este Louis Aragon. Cine ar fi crezut? 
Acum peste un secol, marele poet al democraţiei, 
Walt Whitman, hegelian până-n măduvă, fanatic 
al lui Shakespeare şi al profeților biblici, cataloga 
intreaga literatură europeană drept «literatură 
feudală». Dar cuvintele îşi schimbă sensul. Şi nu 
ştiu dacă astăzi nu ar fi Whitman însuşi, pentru 
scriitorii angajați, catalogat drept antidemocrat 
sau fascists*. 

Ironia este evidentă. Concluzia ar fi că 
medievalismul lui Aragon nu are nici o legătură 
cu democraţia sau cu revoluţia rusă, că respecti- 
vul scriitor era „angajat“ fără a avea prea mult 
habar ce înseamnă regimul de stânga şi la ce 
monştri poate el să dea naştere, ba mai mult, că 
nici măcar poezia sa nu era atât de ermetică şi de 
elevată pentru ca autorul ei să se poată considera 
un descendent direct al marii poezii trubadureşti. 


1 Cf. Busuioceanu, art. „Louis Aragon o el nuevo medievalismo“ [„Louis Aragon sau noul medievalism“], în rev. 


Insula, nr. 28/1948. 
2 Idem. 
3 Idem. 

Şi mai captivant în demonstrațiile sale, şi de 
data aceasta polemice, este Busuioceanu în arti- 
colul referitor la „Somerset Maugham, El Greco şi 
alte lucruri“, articol care acoperă aproape două 
foi de ziar în format mare. De data aceasta, criti- 
cul de artă român se erijează, cu argumente de 
nezdruncinat, în apărător al lui EI Greco. Nu pen- 
tru că acesta ar fi avut nevoie de apărători, ci pen- 
tru că pe Busuioceanu îl revoltă frivolitatea, sufi- 
ciența şi uşurinţa de a emite păreri ale unor per- 
soane care, în mod evident, nu sunt în măsură să- 
şi dea cu presupusul despre genialitatea pictoru- 
lui cretan. 

În acest articol este totuşi vorba şi despre 
câteva momente de jenantă mediocritate ale lui 
Somerset Maugham, care îşi îngăduie, după ce 
deformase cu totul imaginea unui artist ca Gau- 
gain în Luna şi doi bani jumate, să facă afirmaţii 
de-a dreptul hazardate despre El Greco. Pentru a 
pune lucrurile la punct, Busuioceanu începe 
acest articol de departe, prin aluzii care se învârt 
concentric în jurul temei vizate şi ajunge să îşi 
demonstreze punctul de vedere într-un amestec 
singular de causticitate extremă şi maximă deli- 
cateţe. Mai precis, el îşi începe articolul pornind 
de la conceptul de subiectivitate, de la raţiunile 
de afinitate sau repulsie temperamentale, de la 
gustul de a şoca opinia curentă prin idei para- 
doxale, care, toate laolaltă, îl pot face pe scriitor 
(pe scriitor în general) să „formuleze judecăţi 
arbitrare, pasionale şi uneori nedrepte““. Un arti- 
Col ca al său este cu atât mai important, cu cât nu 
face referire exclusivă la cazul El Greco, ci trage 
un semnal de alarmă cu privire la riscul pe care îl 
reprezintă, pentru lumea culturală, opinia nefon- 
dată a unui scriitor faimos. După expresia sa, 
„părerile poeţilor şi ale scriitorilor au o aseme- 
nea influență asupra gustului şi judecății celor- 
lalţi, încât de multe ori generaţii întregi de critici 
trebuie să lupte (şi nu întotdeauna cu succes) 
pentru a rectifica o interpretare deformată sau o 
flagrantă alterare a realităţii, impuse numai prin 
prestigiul unui cuvânt aşternut de pana unui scri- 
itor5*. 


Pentru a-şi dovedi teza, se sprijină pe câteva 
exemple: de pildă, cititorul actual al lui Goethe 
află cu surprindere că, în călătoria acestuia în Ita- 
lia, vizitase orăşelul Assisi numai pentru a înălța 
imnuri la micul templu al Minervei din această lo- 
calitate, repugnându-i bazilica „tristă şi babilo- 
nică“ în care pictori ca Giotto şi Cimabue îşi aveau 
pictate frescele de geniu; Tolstoi, alt exemplu 
demn de a fi luat în seamă, îşi convinsese cititorii 
că Sonata Kreutzer a lui Beethoven putea, printr- 
o influență tenebroasă, să-i facă pe ascultători să 
comită o crimă pasională, deşi linia melodică a 
respectivei sonate era desprinsă de orice obiect 
material; Gautier scrisese la întâmplare un 
cuvânt despre el Greco, numindu-l pe acesta „ne- 
bunul de geniu”, pe care criticul diletant Barres îl 
folosise mai apoi pentru a-şi clădi o întreagă 
teorie, frivolă din păcate, cu privire la pictorul 
născut la Fodele,; în sfârşit, nici unui critic nu i-ar 
veni prea lesne să lupte împotriva falsei imagini 
create de romancierul Somerset Maugham în 
Luna şi doi bani jumate, la care se adaugă, colac 
peste pupăză, un catastrofal succes cinematogra- 
fic, ce îl demolează cu totul pe bietul Gaugain aşa 
cum fusese el în realitate, înlocuindu-l cu un si- 
mulacru, cu o imagine complet falsă, în fond. 

Singurul dispus să lupte, în aceste vitrege 
condiţii, cu aureola de artist îndreptăţit să afirme 
orice a lui Maugham este Busuioceanu însuşi, 
aflat la adăpostul unei solide pregătiri în dome- 
niul istoriei artei, cu un doctorat făcut la Viena 
sub îndrumarea profesorului Josef Strzygowski şi 
mai apoi singurul capabil să se ocupe, în 
România, de expertiza colecţiei de artă a lui Carol 
I, stabilind paternitatea celor nouă tablouri 
extrem de valoroase ale lui EI Greco din pomeni- 
ta colecţie regală. Tot el organizase şi expoziția 
internațională El Greco de la Paris din 1937. 

Prin urmare, era în măsură să îl contrazică 
pe scriitorul englez, pe care altfel îl numeşte în 
articol „un romancier admirabil“, când acesta se 
dezlănțuie, dintr-o iubire rănită, împotriva lui El 
Greco. Şi o va face pornind de la ideea că scri- 
itorul, poetul, romancierul care emit o opinie 


4 Cf. Alexandru Busuioceanu, art. „Somerset Maugham, El Greco y otras cosas“ [ „Somerset Maugham, El Greco şi 


alte lucruri“), în rev. Însula, nr. 30/1948. 
5 Idem. 

despre un artist, nu sunt deloc străini de critică, ci 
se transformă ei înşişi în critici „care se opun criti- 
cii obiective“. Dar în fond, există, se întreabă Bu- 
suioceanu, o critică „obiectivă“, de vreme ce fie- 
care critic are propria sa personalitate6? 

Concluzia este că vorbim despre un super- 
critic, care „nu se opune criticii în sine, ci metode- 
lor indiferente, care vor să reducă totul la un cri- 
teriu comun şi să excludă reacția individuală în 
fața operei de artă sau a personalității creatoru- 
lui”.“ Este cazul lui Maugham, super-criticul care 
interpretează contradictoriu acelaşi artist, la o 
distanță de douăzeci de ani, reflectând „nu atât o 
capricioasă versatilitate de opinie”, cât „mai de- 
grabă variaţia opiniei generale în faţa unui caz 
atât de singular şi neliniștitor ca acela al lui El 
Greco. Sindromul de care suferă scriitorul englez 
este „complexul modern al lui El Greco“. Mau- 
gham se ocupă de două ori, pe larg, de personali- 
tatea artistului, dar ciudat este că, deşi e „super- 
critic“ în ambele rânduri, cu alte cuvinte deşi nu e 
niciodată indiferent, publică Of Human Bondage 
în 1915 omagiindu-l pe El Greco şi, un sfert de 
veac mai târziu, tipăreşte Don Fernando, în care 
afirmă despre pictorul cretan că portretele sale 
pălesc în comparaţie cu ale lui Zurbarân şi mai 
ales că reprezintă un caz de anormalitate, respec- 
tiv de psihoză. 

Busuioceanu intuieşte că motivul pentru 
care S. Maugham îşi schimbă opinia cu privire la 
El Greco, ajungând să-l considere „lipsit de ima- 
ginaţie şi de profunzime” după ce, cu douăzeci de 
ani în urmă, mersese pe urmele pictorului său 
preferat la Toledo, se datorează unei serii de 
dezamăgiri succesive, care-l făcea să se arunce 
întotdeauna în căutarea unui ideal mai bun. 
Maugham fusese decepționat în Anglia de idealis- 
mul romantic, care nu îi oferise satisfacţiile 
dorite, mai apoi în Germania, unde exista o totală 
libertate de gândire dublată, din păcate, de o 
exasperantă uniformitate de acţiune, imediat 
după aceea în Franța, unde orice era permis, cu 


6 Idem. 
7 Idem. 
3 Idem. 
9 Idem. 
10 1dem. 


condiţia de a gândi mereu ca ceilalți, pictorii 
impresionişti născocind un realism care învăţa că 
nu există frumuseţe sau urâţenie, ci numai ade- 
văr. Şi tocmai când Maugham se dedicase -cum 
făcea întotdeauna- acestui ultim ideal, cel realist, 
care părea, în sfârşit, să îl satisfacă, descoperise 
ceva mult mai bun: un realism nou, după expre- 
sia lui Busuioceanu „elevat și iluminat, care îi 
impunea omului constrângerile morale, dar îi 
lăsa posibilitatea de a găsi forţa necesară şi liber- 
tatea în propriul său suflet8“. 

Acest realism nou era stilul inconfundabil, 
sprijinit pe mistica creştină, al lui El Greco. Un 
sfert de secol mai târziu însă, nici acest ideal nu îl 
mai satisface pe Maugham, care simte o ade- 
vărată „ranchiună față de iluziile pierdute ale tre- 
cutului”. El Greco i se înfăţişează acum, aidoma 
unei alte iubiri rănite care se adaugă unui lung şir 
de decepții, drept un portretist lipsit de imagi- 
nație şi profunzime, ba chiar şi nebun, tocmai el, 
care fusese idolatrizat o vreme de către Maugham 
pentru portretele sale, în special pentru EI 
caballero de la mano al pecho. Locul i-l ocupă 
Zurbarân, nu se ştie pentru câtă vreme, căci, aşa 
cum afirmă Busuioceanu, „într-o zi vom citi şi 
această poveste10“. 





Maugham Somerset 

Despre Vicente Aleixandre, fără îndoială cel 
mai bun prieten al său dintre spanioli, Busuiocea- 
nu scrie mai multe articole în anul 1949, care îi 
prilejuiesc totodată şi lansarea propriei teorii cu 
privire la metaforă. Într-un prim articol, intitulat 
„Vicente Aleixandre îşi dezvăluie secretele“, 
criticul român descoperă o schimbare stilistică 
majoră în poezia lui Aleixandre, până atunci er- 
metică, precum şi dispoziţia manifestă a poetului 
pentru un contact direct cu publicul cititor, prin 
încercarea acestuia de a sta chiar de vorbă cu citi- 
torii săi, explicându-le versurile sale. De aseme- 
nea, articolul scoate la iveală ideea că sensibili- 
tatea poetică însăşi se schimbase în epocă, deoa- 
rece tot mai multe voci lirice, dintre cele mai re- 
prezentative (Dâmaso Alonso e unul dintre exem- 
ple), se simt atrase de eficiența cuvântului accesi- 
bil şi de „comunicarea imediată cu afectivitatea 
cititorilor“. Noua misiune a poeziei este, potrivit 
noului curent, să ajungă direct la sufletul recepto- 
rilor. 

Intrând în detalii despre noua experiență 
stilistică a Lui V. Aleixandre, Busuioceanu 
descoperă stilul direct al acestuia, „de confe- 
siune intimă şi total lipsit de ceea ce s-ar putea 
numi ornamente literare, ca o căinţă, o abjurare 
estetică şi o încercare de a vorbi cu maximă sim- 
plitate, de Ia tu la tu, cu cititoruli!.“ Viitorul lau- 
reat al premiului Nobel pentru literatură se dis- 
tinge printr-o lirică amoroasă care face din el un 
adevărat prototip al poeziei pasionale, încât, 
după expresia lui Busuioceanu, „cu greu ne-am 
putea imagina temperamentul acestuia recur- 
gând la alte teme decât dragostea!” Elementele 
de expresie sunt însă acum reduse la simplitatea 
maximă şi în acest sens, redactorul Însuleiîl con- 
sideră pe Aleixandre un „congener“ al lui Byron 
sau Walt Whitman. 

Dar, cum Aleixandre „nu e un poet de stil 
definitiv“, căci se află într-o continuă curgere he- 


racliteană, de formă şi de spirit, criticul nostru nu 
exclude câtuşi de puţin posibilitatea ca acesta să 
mai treacă şi prin alte experienţe stilistice, ceea 
ce, de altfel, se va şi întâmpla. Intuiţiile profetice 
ale lui Busuioceanu nu dau greş nici de această 
dată. După cum se ştie, Aleixandre primeşte pre- 
miul Nobel în 1977 şi moare în 1984, iar exegeţii 
săi vor identifica cel puţin patru stiluri diferite de- 
a lungul celor şaizeci de ani de poezie, de la 
primul volum, publicat în 1924 şi până la ultimul, 
apărut postum, în 1991. 

Articolul se încheie cu o întrebare deschisă, 
privitoare la esenţa geniului poetic, menit întot- 
deauna să surprindă „pe cei dispuşi să admire 
numai ce înțeleg şi nu le solicită efortul sau 
riscul de a se aventura în imprevizibil şi necu- 
noscutI5”. 

În acelaşi an, apare în paginile revistei un al 
doilea articol despre Aleixandre, care va suscita 
polemici şi va avea ecouri îndelungate în poezia 
spaniolă a acelei perioade. Este vorba despre 
„Epifanismul lui Vicente Aleixandre“, în care 
Busuioceanu lămureşte, pentru prima oară, ter- 
menul întrebuințat mai întâi într-un interviu 
acordat lui Enrique Canito şi găzduit în paginile 
aceleiași reviste, cu numai câteva numere 
înainte. „Prevedeam încă de pe-atunci, scrie 
Busuioceanu, că mi se vor cere explicaţii cu 
privire la acest cuvânt”. Se vede nevoit să 
explice urgent termenul, deoarece la redacţie se 
primise o scrisoare, venită de la o cititoare din 
Franţa, în care aceasta îi semnala redactorului 
român că termenul de „epifanism“ folosit de el 
exista deja într-o teorie a criticului francez 
Perruchot. Busuioceanu susține că i se pare 
„interesantă“ acea teorie, dar, continuă el, „tre- 
buie să mărturisesc, cu toată umilinţa, că habar 
nu aveam de existența ei, nu cunoşteam cărțile 
semnalate şi (...) nici numele autorului fran- 
cezi5.“ Prin urmare, este o pură coincidență 


11 Cf. Alexandru Busuioceanu, art. „Vicente Aleixandre revela sus secretos“, [„Vicente Aleixandre îşi dezvăluie 


secretele“], în rev. insula, nr. 37/1949. 
2 dem. 
13 Idem. 


14 C£. Alexandru Busuioceanu, art. „EL epifanismo de Vicente Aleixandre“, [„Epifanismul lui Vicente Aleixandre“], 


în rev. Însula, nr. 39/1949. 
15 Idem. 

folosirea unui cuvânt care „pare esenţial în teoria 
domnului Perruchot!6“. 

În scurta sa comunicare de la Salamanca, re- 
putatul hispanist Alexandru Ciorănescu acordă o 
importanţă deosebită conceptului de epifanism şi 
ține să puncteze faptul că acesta fusese găselnița 
lui Busuioceanu, chiar dacă mai fusese întrebuin- 
țat, într-o teorie cu totul diferită, de către pome- 
nitul critic francez: „«Epifanismul» - scrie Ciorănes- 
cu - fusese la început un cuvânt lansat într-o doară, 
vorbind despre opera lui Vicente Aleixandre. In- 
vitat să-şi explice punctul de vedere, Busuioceanu 
s-a văzut într-un fel obligat să-l dezvolte şi să-l apro- 
fundeze, scoțând la iveală un adevărat manifest 
artistic, în ale cărui detalii nu putem intra aici. E de- 
ajuns să spunem că baza constructului său ideolo- 
gic este axioma potrivit căreia «poezia nu este o 
ramură a literaturii, ci a cunoaşterii» şi că nu tre- 
buie confundată cu cunoaşterea metafizică, după 
cum 0 făceau unii critici englezi, printre care şi 
Eliot, ea fiind o modalitate independentă, a cărei 
cheie sau instrument de lucru este metafora, înțe- 
leasă ca metodă sau logică a poeziei. Aşa cum, prin 
Epifanie, Hristos se arată credincioşilor, adevărul i 
se revelează poetului prin intermediul imaginii. 
Cuvântul «epifanism» fusese folosit în Franţa, cu 
puţin înainte, de către Perruchot; dar este sigur că 
Busuioceanu nu ştia asta, după cum nici nu se 
lăsase influențat de ideile, destul de diferite de ale 
sale, ale criticului francez!”“. 

Desigur, Busuioceanu se afla oricum în afara 
oricărei bănuieli de plagiat, deoarece, după cum 
explică el, „dacă există epifanie în poezia lui V. 
Aleixandre, aceasta e total independentă de orice 
idee sau sugestie legată de vreo teorie filosofică“. 
Mai mult, concepţia poetică a lui Aleixandre, „uni- 


tară şi cu rădăcini adânci în temperamentul scri- 
itorului, s-a format de-a lungul a peste douăzeci 
de ani, iar poetul n-a folosit niciodată acest ter- 
men!8“. Spre a spulbera orice îndoieli, Busuiocea- 
nu doreşte că lămurească faptul că termenul de 
„epifanism” era necesar pentru a vorbi concis şi 
sintetic despre sensul esenţial din opera poetului 
spaniol, căci -şi distincţia este importantă, pen- 
tru că se făcuseră confuzii în acest sens- epifanis- 
mul lui Vicente Aleixandre se leagă de viziunea 
poetică a acestuia, nu de stilul sau temperamen- 
tul său, deoarece „în concepția mea, afirmă răspi- 
cat criticul român, poezia, în sensul ei modern, 
nu este doar literatură, ci cunoaştere!””. 

Această idee apăruse exprimată pentru 
prima oară tot în interviul acordat lui Enrique 
Canito, dar se cerea nuanțată, explicată mai pe 
larg şi „întărită“, ca o casă pe care o doreşti nu nu- 
mai posibilă şi clătinându-se pe şubrede temelii, ci 
împlinită şi solidă. Busuioceanu nu pierde ocazia 
de a-şi dezvolta şi aici punctul de vedere. „Orice 
activitate creatoare se caracterizează -afirmă el- 
prin efortul spiritului de a scăpa de realitatea ime- 
diată şi de tirania logicii raţionale, pentru a atinge 
libertatea revelatoare a irealului, iraționalului 
sau, dacă vreţi, a acelei prezențe abstracte şi 
absconse pe care o presimțim, dar care rămâne 
inaccesibilă cunoaşterii logice, raționale20”. 

Mai departe, instrumentul raţiunii poetice 
fiind metafora, „La fel de ireductibilă în esența ei 
şi la fel de iraţională ca şi axioma pentru cu- 
noaşterea matematică”, trebuie să ținem seama 
de faptul că mecanismul metaforei este complet 
invers față de cel al logicii raționale, iar „gândirea 
poetică e din această pricină revelatoare şi în con- 
secință epifanică?1.“ Quod erat demonstrandurm. 


16 În articolul intitulat „Los duendes“ („Spiriduşii“), apărut în nr. 46 al revistei, Busuioceanu discută din nou pro- 
blema paternității termenului de epifanism. E povesteşte că lămurise chestiunea cu Perruchot însuşi ajungând 
la concluzia că, în general, „cuvintele sunt spiriduşi” năstruşnici, care profită de ocazie pentru a-şi face men- 
drele. „Nici eu nu cunoşteam, repetă Busuioceanu, nici un cuvânt din manifestele domnului Perruchot, nici scri- 
itorul francez, presupun, nu putea recunoaşte în articolele mele ideile sale. Poziţiile noastre erau tot atât de 
diferite pe cât de diferite sunt albul şi negrul.” 

17 Cf. Alexandru Ciorănescu, „Alejandro Busuioceanu en Espafia” [Alexandru Busuioceanu în Spania”], la 
Congresul Societăţii Române din Salamanca, oct. 1966, ed. Romae: Societas Academica Dacoromana, 1966, pag. 
213. 

18 Cf. Op. cit. 

19 Idem. 

20 Idemm. 

21 1dem. 

Casa lui Vicente Aleixandre din Madrid 














Este evident faptul că numai prin acest con- 
cept de epifanism se poate trasa o paralelă între 
poeţi de geniu care, din toate celelalte puncte de 
vedere (istoric, religios, social, cultural) nu au 
aparent nici o legătură. Concluzia articolului este 
că „aceeaşi stea epifanică luminase, în noaptea ei 
mistică, fruntea lui San Juan de la Cruz?” şi, în 
veacul al XX-lea, pe cea a lui Dâmaso Alonso, a lui 
Juan Ram6n Jimenez sau a lui Vicente Alei- 
xandre. 

Conceptul de „epifanism“ a avut o mare în- 
râurire asupra poeţilor spanioli din acea perioa- 
dă, după cum scoate în evidență Alexandru 
Ciorănescu: „Interesul deşteptat faţă de articolele 
privitoare la epifanism rămâne demonstrat de 
corespondenţa pe care i-a prilejuit-o autorului, de 
polemicile pe care le-a suscitat şi de faptul că ecoul 
ei încă mai persistă în memoria multor intelectu- 
ali spanioli. Busuioceanu introducea astfel, în 
poezia spaniolă contemporană, un ferment ideo- 
logic care, în chip firesc, nu se poate pretinde că a 


22 Idem. 
23 Cf. Alexandru Ciorănescu, Op. cit, p. 213. 


schimbat poezia, dar care justifica şi explica dorin- 
ţa multor poeţi întorşi în mod declarat împotriva 
poeticii tradiționale, şi care nu găseau nicăieri o 
hrană satisfăcătoare pentru neliniştile lor. Criticul 
român se situa astfel în centrul însuşi al creaţiei 
poetice a unei mari țări, ca un ferment nu doar 
util, ci şi necesar într-o oarecare măsură?5*. 

Articolele cele mai grăitoare în acest sens, 
ilustrând. aşadar noua teorie a lui Busuioceanu, 
vor apărea în două luni succesive din primăvara 
anului 1949 (aprilie-mai), purtând titlul de 
„Poezie şi epifanism“ şi „Adevărul metaforic“. De 
data aceasta, criticul român se va referi, pe câte o 
pagină întreagă de ziar (reiterăm că formatul 
Însuleieste mare), la gândirea poetică şi la instru- 
mentul acesteia, metafora. 

Concluzia este că în noi există posibilitatea 
ambelor cunoașteri: una logică, rațională şi con- 
formă cu realitatea, cealaltă ilogică, iraţională, în 
conflict cu realitatea, în care caută mereu o breşă. 
Poetul autentic preferă acest mod nebunesc, 

absurd de cunoaştere, deoarece astfel i se oferă 
„un extaz care umple de bucurie şi de lumină spi- 
ritul nostru.“ Este vorba despre „presentimentul 
sau amintirea despre care vorbea Platon, ale unei 
lumi superioare, ideale, căreia i-am aparținut 
când nu aveam conştiinţă şi eram puri, şi la care 
ne vom întoarce când ne vom fi eliberat de 
mecanismul vieții - Epifanie24%“. 

Astfel definit epifanismul, este limpede că 
arta în sensul cel mai larg, ca de altfel însăşi viaţa, 
nu sunt altceva decât urcuşul către această 
Epifanie. Însă pentru a ajunge Ia artă e nevoie de 
acel moment de nebunie sau uitare care înde- 
părtează logica. De aceea, mai întotdeauna prețul 
creaţiilor mari sunt un efort şi o suferință. 

De titlul „Adevărul metaforic“, Busuioceanu 
se slujeşte pentru a-l prezenta pentru prima dată 
publicului spaniol pe Lucian Blaga, „mare poet şi 
filosof, prieten de-al meu, (...) condamnat la 
tăcere în ţinutul său transilvan, unde gândirea 
filosofică sau poetică e astăzi un delict?5.” El se 
lasă cuprins de o digresiune pe care o numeşte 
„neaşteptată în seria articolelor mele”, pentru a 
afirma în aceste pagini că „virtutea creatoare a 
metaforei se extinde nu numai asupra poeziei, ci 
şi asupra oricărei încercări a spiritului de a 
descoperi adevăruri ascunse logicii raţionale, slu- 
jind drept instrument sau metodă sigură a rațiu- 
nii până şi în ştiinţele cele mai pozitiviste şi une- 
ori chiar şi în matematică26“. 

După cum explică mai târziu, metoda care 
pune metafora în slujba ştiinţei este, pe cât de 
prolifică, pe atât de veche. Exemplul îl constituie 
„fenomenul originar“ - Urphânomen -, „teoreti- 
zat şi aplicat de Goethe“, care îşi propunea să pă- 
trundă cu mintea taina lucrurilor, să aibă acces la 
o viziune subiectivă transcendentală cu ajutorul 
mijloacelor figurative ale raţiunii, prin afirmaţii 
de genul „Planta înseamnă frunza“, metaforă 
acceptată de botanică, deşi e Ia fel de logică sau 
de ilogică pe cât este afirmaţia 2 = 1. Criticul 


24 1dem. 


român susține că orice metaforă poetică este ase- 
meni acestei afirmaţii (2=1) şi nu are nici o 
importanță dacă matematicianul acceptă sau nu 
această relaţie. „Cine ştie să citească o poezie şi 
are înţelegere poetică e încredințat: 2 =1 este evi- 
denţa însăşi“. 

Şi în acest punct intervine Lucian Blaga, cu al 
său „fenomen originar“ care reprezintă „0 analo- 
gie, oviziune plastică şi o polaritate în care gândi- 
rea se defineşte printr-un contrast al propriilor 
sale elemente.” Dar analogia este şi metaforă, 
potrivit însăşi etimologiei greceşti, care înseam- 
nă „transfer“, prin urmare şi transfer de sens, iar 
viziunea plastică şi contrastul interior de elemen- 
te corespund gândirii metaforice, aşa încât „Goe- 
the nu inventa un instrument nou (...), ci transfor- 
ma numai în metodă aplicabilă ştiinţei un mod de 
gândire, intuitiv şi organic, prin care s-au creat 
toate miturile umanităţii, fiind minunat de fe- 
cund în fantezia poetului“. 

Ducându-şi mai departe raţionamentul, 
Busuioceanu descoperă că „viziunea creatoare -fie 
ea ipoteză sau soluție- în matematică sau în ştiin- 
țele exacte, este întotdeauna o intuiție şi de multe 
ori o sugestie concretă, care în realitate nu e altceva 
decât o metaforă.“ Ajuns în acest punct, el dă exem- 
plul antologic al descoperirii empirice a principiu- 
lui lui Arhimede şi faimosul măr al lui Newton, care 
este „«fenomenul originar» al legii gravitaţiei28“. De 
regulă, soluțiile la problemele complicate survin 
atunci când omul de ştiinţă, exasperat, aban- 
donează calculele şi insolubila problemă e lăsată în 
voia subconştientului, care găseşte răspunsul cu 
ajutorul genialei intuiţii de tip metaforic. 

Prin urmare, „fenomenul originar“ de care 
vorbeşte Blaga este „ceva mai mult decât o meta- 
foră obişnuită: un conţinut complex, apt pentru a fi 
dezvoltat, în care ideea metaforică originară 
rămâne ca o imanență de-a lungul unei întregi serii. 
Metaforă-lege sau metaforă-matrice, care se verifică 
nu numai în ea însăşi, ci se verifică la nesfârşit?9.“* 


25 Busuioceanu, Alexandru, art. „La verdad metatbrica“, [ „Adevărul metaforic“], în rev. Însula, nr. 41/1949. 


26 Idem. 
27 Idem. 
28 Idem. 
29 Idem. 

Articolul se încheie cu un exemplu bazat pe 
ipoteza extrasă din geometria neeuclidiană, 
potrivit căreia spaţiul are mai mult de trei dimensi- 
uni. Ipoteza lansată este următoarea: „Să pre- 
supunem că spaţiul are mai mult de trei dimensiu- 
ni.” În acest caz, „Să presupunem“ este, după cum 
explică Busuioceanu, metafora-matrice, cea care 
permite o dezvoltare raţională a unor consecințe 
incalculabile. Şi asta deoarece una dintre posibil- 
ităţile ce derivă din admiterea acestei ipoteze este 
că lumea însăşi a fost la început „o frumoasă 
metaforă în mintea lui Dumnezeu“, după cum este 
la fel de posibil ca sfârşitul ei „să vină tot printr-o 
metaforă, de data aceasta nu frumoasă, ci fatală30“. 

Ne întrebăm şi noi, făcând la rândul nostru, 
o supoziţie în finalul acestui capitol, ce s-ar fi 
întâmplat dacă Busuioceanu ar fi continuat, cu 
consecvență, să publice, număr de număr, arti- 
cole de calibrul acestora pe care a găsit cu cale să 
le scrie în mai puţin de trei ani! Şi credem că de 
data aceasta, posibilitatea devine certitudine 
pentru oricine a avut ocazia de a-i cunoaşte activ- 
itatea jurnalistică la Insula: cititorii ar fi fost cu 
mult îmbogățiți, iar desfătarea lor spirituală s-ar 
fi copt ca mărul lui Newton care nu cade fără 
folos pe pământ, ci, cu sămânța sa, rodeşte, 
sporind nu doar inestimabila descoperire ştiinți- 
fică pe care a prilejuit-o, ci însăşi taina aceste 
lumi, în care încap, fericite, atâtea metafore. 

Introducere la 
Mitul dacic: 


Alexandru Busuioceanu 





tudiul de față trebuia să fie capitolul intro- 

ductiv la o lucrare mai întinsă, în pregătire, 

în care culeg ecouri de istorie reflectate în 
vechile izvoare şi în literatura spaniolă. Intenţia 
mea era de a căuta în textele medievale tradiția 
spaniolă - pe care o presupuneam - despre cuce- 
rirea Daciei de către împăratul Traian. Cred a fi 
parcurs în acest scop toate cronicile şi textele pu- 
blicate, în care urmele unei asemenea tradiţii se 
puteau afla. Dar rezultatul cercetării mele a fost 
altul decit cel pe care îl aşteptam. Oricât de curios 
ar părea, cronicile spaniole n-au păstrat nici o 
tradiție în legătură cu această faptă a împăratului, 
la care au contribuit legiuni hispanice şi soldați 
spanioli. Traian însuşi nu ocupă un loc excepţion- 
al în relatările vechilor cronicari. Originea lui his- 
panică e notată, fireşte, de toți, dar marile lui fap- 
te sînt amintite extrem de sumar în pasaje care 
compilează autori latini şi care nu revelează nici 
elemente noi, nici vreo tradiţie locală despre 
împărat. 

Cercetarea mea, infructuoasă în această 
privință, m-a dus însă - cum se întîmplă adeseori 
- la rezultate neaşteptate în altă direcție. Căutînd 
tradiția hispanică a lui Traian, am dat peste o le- 
gendă dacică, independentă de Traian şi copios 
dezvoltată de aproape toți vechii cronicari spani- 
oli. Un vers echivoc al lui Lucan, interpretat ca un 
vaticiniu (profeție - n. red.) de Sfintul Isidor, a 
dus la această legendă, după care dacii, identifi- 
cați cu goții, au năvălit în spania şi au început isto- 
ria nouă a poporului hispanic. De la Isidor din 
Sevilla, legenda a prosperat, a prins rădăcini în 
toate cronicile şi istoria dacilor, într-o formă fabu- 


loasă, a intrat ca un capitol întins în însăşi istoria 
Spaniei. Numele dacice ale lui Zamolxis, Bure- 
bista, Deceneu, Decebal ş.a. se întîlnesc astfel la 
Sf. Isdor, la arhiepiscopul Rodrigo Jimenez de 
Rada, la Alfonso el Sabio - pentru a nu-i cita decât 
pe cei mai mari - luînd loc în genealogia însăşi a 
poporului hispanic. De la un cronicar la altul, 
faptele şi numele se transmit alterate, se 
împodobesc cu elemente noi şi tind din ce în ce 
mai mult către fabulos. Sîmburele de istorie se 
transformă în legendă şi ia culoarea celorlalte 
fapte care alcătuiesc istoria pierdută în neguri. 
Nici o mirare deci dacă aşa numita Cuarta 
Cronica general de Espatial, sub pana episcopu- 
lui Gonzalo de Hinojosa din secolul XIV sau a vre- 
unui compilator ulterior, Seneca însuşi ajunge un 
filosof „muy maravilloso”? al dacilor, nici dacă în 
Anacephalaeosis a episcopului Alonso de Car- 








/AmolXiS 








“ Prolog la cartea sa Zamolxis sau mitul dacic în istoria şi legendele spaniole (Ed. Dacica, Bucureşti, 2009) 


1 „A patra cronică generală a Spaniei” 
2 „Cu totul minunat” 
3 „Racapitulare” 

tajena, în vremea lui Enrique al IV-lea, ni se ex- 
plică faptul că regii Spaniei coboară din principii 
daci, luîndu-şi numai numele de la locul unde 
trăiesc, pentru că era mai ilustru decăt al strămo- 
şilor. 

Evident că ne găsim cu Zamolxis, cu Dece- 
neu, cu Burebista şi ceilaţi, în pădurea de legende 
atit de înfloritoare în cronicile medievale. 
Izvoarele sînt, fireşte, în autorii antici, dar elabo- 
rarea acestei legende - care îşi află ecouri pînă la 
un Luis Vives şi mai departe - şi încorporarea ei 
în istoria Spaniei aparţine cronicarilor şi tradiției 
spaniole. Am încercat să reconstitui această 
tradiţie prin menţiunile cele mai vechi despre 
daci în autori latini de origine hispanică şi prin 
posibilele amintiri istorice rezultate din contactul 
spaniolilor cu dacii. Elemente restrînse şi nu în- 
totdeauna concludente. Ele ne îngăduie să dis- 
tingem totuşi avatarul curios al unei tradiţii le- 
gendare despre Dacia, care se apropie încetul cu 


încetul de istorie, pînă Ia risipirea ei prin contac- 
tul direct al spaniolilor cu dacii în vremea lui 
Traian; apoi al unei amitiri istorice care, începînd 
de la Orosius, îşi pierde din ce în ce consistenţa, 
transformîndu-se fabulos, pentru a se întoarce 
iarăşi în legendă şi a lua forma unui mit. 

Mi s-a părut că nu e lipsit de interes a urmări 
acest dublu joc de legende care, prin izvoarele lui, 
s-ar putea aşeza la umbra titlului prestigios al lui 
Men6ndez Pidal: Foresta de legendast. Am intitu- 
lat studiul cu un nume care poate nu acoperă tot 
conținutul cărţii, dar subliniază elementul mitic 
al legendei culese şi dezvoltate de cronicarii 
spanioli. Zamolxis, zeul carpatic al nemuririi, 
coboară în cronicile spaniole pînă la rangul unui 
filosof sau se disimulează sub nume deformate în 
care nu mai poate fi recunoscut; dar mitul său 
rămîne nedespărțit de legenda dacică, aşa cum i-a 
impresionat ea pe antici şi a trecut sub pana scri- 
itorilor hispanici. 

Dostoievski, critic al individualismului (UI) 


„Individualismul 
posesiv“ în Rusia 


Anca Simitopol 


ostoievski nu a criticat doar societatea 
[= europeană, ci şi echivalentul 

rus al acesteia. În Rusia, sub influența so- 
cietăţii europene, noua nobilime care-şi pierdu- 
se rădăcinile tradiţionale, se purta, de fapt, ca şi 
burghezia, fiind alienată de poporul rus, pe care 
îloprima din vremea ui Petru cel Mare. Pe scurt, 
Petru cel Mare a transformat o Rusie medievală 
într-un concurent al Europei occidentale, în 
urma călătoriei pe care a făcut-o la Londra, 
Berlin şi Paris între anii 1697 şi 1698.1 Vestul era 
privit de către Țar şi nobilime ca “regat al lumi- 
nilor”, “locul de unde coborau pe pământ lumi- 
nile rațiunii”2, aşa încât Parisul a devenit locul 
sfânt de pelerinaj pentru nobilul rus al secolului 
XVIII. Aşa cum spune Stâphane Vibert, una din- 
tre reconfiguraţiile centrale din timpul domniei 
lui Petru cel Mare a fost “transformarea nobilimii 
tradiționale din nobilime cu funcţii militare în bi- 
rocraţie de stat”.3 Noua nobilime birocratizată a 
căutat să determine puterea să-i asigure statutul 
socio-economic. Sub influența lui Voltaire şi Di- 
derot, “despotul luminat” Ecaternina cea Mare 
(1762-1795) a introdus mai multe reforme, pre- 
cum toleranța religioasă sau dreptul la proprie- 
tate privată. Însă reformele Ecaterinei nu urmă- 
reau libertăţi politice veritabile, ci doar legi civi- 
le. Şi este important de menţionat că toate aces- 
te reforme s-au făcut numai pentru nobilime, pe 
seama unei țărănimi reduse la condiția de 





sclavie, condiţie care s-a înrăutățit drastic datori- 
tă “emancipării” nobilimii. Dacă rezultatul aces- 
tor reforme a fost o Rusie occidentalizată sau 
una încă mai “rusificată” este o altă discuţie. Ori- 
cum, reformele au generat, în secolul XIX, o dez- 
batere bogată pe tema rolului Rusiei, părerile fi- 
ind împărțite între occidentalişti - care susţi- 
neau că Rusia ar trebui să urmeze modelul ves- 
tic, mai exact, idealurile vestice de organizare a 
societăţii pe baze raționaliste şi ştiinţifice - şi sla- 
vofili - care susțineau că Rusia ar trebui să vină 
cu un răspuns dialectic la raționalismul vestic, şi 
anume, credinţa. În acest sens, Bruce Ward are 
dreptate când spune că, dacă “strămoşii” - no- 
bilimea rusă de secol XVIII - s-au rupt de popor 
pe baza circumstanțelor socio-economice, occi- 
dentalştii din anii 1840 s-au separat într-un mod 
încă mai radical, ca urmare a ideilor moderniza- 
toare străine de tradiţia creştină a poporului rus: 
“reprezentau o intelighenţie în devenire”.5 Fără 
a ignora aspectele barbare ale poporului rus, pe 
care le-a prezentat cu multă profunzime, Dosto- 
ievski susţine că nu trebuie ignorată nici fru- 
museţea acestuia, care, în viziunea Sa, îşi ia seva 
din secolele de creştinism şi din “nenumăratele 
şi nesfârşitele suferințe pe care poporul le-a 
îndurat de-a lungul istoriei”.€ Potrivit lui Dosto- 
ievski, aceste două fenomene au înscris “învăță- 
tura lui Hristos” în inima poporului, în ciuda fap- 
tului că acesta “nu ar fi în stare să treacă un exa- 
men de cateheză”. Sfatul pe care Dostoievski l-a 
dat intelighenţiei - din care el însuşi făcea parte 


1 St&phane Vibert, “Pravda: Vârite et Justice. Essai sur le devenir thâologico-politique de la Russie”, in Societe, 


n0.24-25, 2004, p.250. 


21. Lotman and B. Ouspenski, in St&phane Vibert, Op. cit., p.256. 


3 Ibidem, p.251. 
4 St&phane Vibert, Op. cit, p.261. 
5 Bruce Ward, Op. cit. p.15. 


6 Feodor Dostoyevsky, Jurnalul unui scriitor, voLIl, p.983. 

- a fost ca aceasta să trăiască într-o relaţie simbi- 
otică cu poporul: fără a renunța la realizările cul- 
turale, intelighenţia ar trebui să se hrănească din 
credința veche de secole a poporului pe care să-l 
lumineze, la rândul său, treptat, cu aceste rea- 
lizări. 

Produsul unui proces îndelungat, generaţia 
anilor 1840, ale cărei idei sunt întruchipate de 
personajul Stefan Trofimovici, din Demonii, a 
respins tot ce era rusesc ca înapoiat şi a îmbrăţi- 
şat, în mod idealist şi necritic, Occidentul, ajun- 
gând, aşa cum spune Drouilly, la “o înţelegere 
superficială a omului şi a lui Dumnezeu”? Tre- 
buie menționat că, în viziunea lui Dostoievski, 
națiunea e strâns legată de religie: atunci când se 
naşte o nouă religie, apare şi “o nouă naţiune”. 
Aşa a fost în cazul poporului evreu, care s-a for- 
mat în urma legilor lui Moise, sau în cazul “națiu- 
nilor islamice” care “s-au format după ce s-a scris 
Coranul'.8 Potrivit lui Dostoievski, un popor îşi 
păstrează adevărul religios atâta vreme cât 
oamenii cred în națiunea lor şi în rolul acesteia în 
istorie, pentru că o religie nu e un adevăr ab- 
stract, ci manifestarea concretă a unui popor. O 
dată ce oamenii nu-şi mai preţuiesc pământul 
strămoşesc, îşi pierd şi credința. Așa s-a întâm- 
plat, în opinia lui Dostoievski, cu intelighenția 
rusă care dispreţuia poporul şi, în consecinţă, şi-a 
pierdut credința şi a îmbrățișat raționalismul şi 
individualismul produse de Iluminism. Bruce 
Ward arată că semnificaţia faptului “de a se rupe 
de popor” este dată de “încercarea dezrădăci- 
naţilor de a-şi trăi viața în afara ordinii asigurate 
cândva de tradiția religioasă”, pe care dezrădăci- 
naţii o dispreţuiesc drept “formalism şi ritual 
mort”. 

Generaţia rusă din anii 1840 a dat naştere 
unei generații pe care Dostoievski o defineşte ca 
“membrii accidentali ai unor familii accidentale”, 
cu alte cuvinte, tineri dezrădăcinaţi, care încer- 
cau să-şi ia viața în propriile mâini, fără ajutorul 


7 Jean Drouilly, Op. cit. pp.356-357. 


semenilor, şi, mai ales, fără ajutorul lui Dumne- 
zeu, întrucât, spune Dostoievski, tot ce întâlneau 
în jurul lor era “cinismul şi negarea arogantă şi 
indiferentă”.10 Acesta este cazul tânărului Arkadi 
Makarovici, din Adolescentul, fiul unui nobil pro- 
gresist cu o țărancă pe care o iubeşte din milă. În 
copilăria adolescentului Arkadi, Versilov, tatăl 
biologic al acestuia, călătorea prin Europa, lăsân- 
du-şi fiul în grija diferitelor şcoli şi diferiților 
tutori care îl disprețuiau şi îl băteau pentru origi- 
nea sa țărănească. Din punctul de vedere al lui 
Dostoievski, ordinea socială este completă atunci 
când omul trăieşte într-o comunitate organică şi 
totul în jurul lui aduce mărturie pentru finali- 
tatea vieţii omului. Când omul se dezrădăcinea- 
ză, când se alienează de comunitate, nici sufletul 
omului nu mai este un întreg, ci e fragmentat. 
Pierzând sensul comunităţii şi credința, omul îşi 
uită scopul final şi este chinuit de neputința de a 
distinge între bine şi rău, de “conştiinţa unei vieți 
mai bune şi imposibilitatea împlinirii acestei 
vieţi” 11 Crescut în afara tradiţiei ruseşti, Arkadi 
conchide cu mânie că legătura dintre el şi soci- 
etate se reduce la aceea dintre un individ care 
plăteşte taxe şi un garant al securității. Arkadi a 
ajuns posedat de ideea lui, aceea “de a deveni un 
Rothschild” pentru că banul, această “putere 
despotică” şi “cel mai mare uniformizator al tutu- 
ror inegalităţilor” oferă izolare şi putere: “Vreau 
ceea ce se obține numai şi numai prin putere; şi 
anume, conştiinţa liniştită şi însingurată a pute- 
rii! Aceasta e definiţia libertăţii în toată pleni- 
tudinea ei, pentru care lumea-ntreagă se luptă”. 

Dacă Arkadi e un tânăr idealist, dorindu-și 
banii nu de dragul banilor, ci pentru a dobândi 
conştiinţa puterii (conştiinţa că dacă vrea poate 
să distrugă lumea într-o lovitură, rămânând, în 
acelaşi timp, hotărît să-şi arate clemența față de 
lume), colegul său Lambert duce dorința burghe- 
ză de îmbunătăţire a propriei condiţii un pas mai 
departe, transformând-o în propriul vis, pe care 


3 Feodor Dostoyevsky, Jurnalul unui scriitor, vol.I, pp. 1000-1001. 


9 Bruce Ward, Op. cit. p.38. 


10 Feodor Dostoyevsky, Jurnalul unui scriitor, vol.I, p.153. 


1 Bruce Ward, Op. cit, p.37. 


12 Feodor Dostoyevsky, A Raw Youth (Adolescentul), trans. Constance Garnett, Dell Publishing Co., 1959, p.101. 

burghezul l-ar considera vulgar: “când va face 
avere, cea mai mare satisfacţie va fi să mănânce 
pâine şi fripturi în timp ce copiii săracilor mor de 
foame” 15 

Dostoievski a preluat concepţia slavofilă, 
dezvoltată în anii 1840 de către Komiakov şi Ki- 
rievski, printre alții, în reacţie la occidentalişti 
(precum Herzen şi Bielinski), care are la bază 
conceptele de tselnostşi sobornost. Primului ter- 
men, potrivit lui St&phane Vibert, deşi dificil de 
tradus într-o altă limbă, îi poate fi atribuită sem- 
nificaţia de integralitate a persoanei. Conceptul 
se referă la cunoaşterea integrală la care omul e 
chemat de Dumnezeu de la începuturile lumii. 
Semnificaţia cuvântului e strâns legată de înțe- 
legerea pe care Dostoievski (şi slavofilii, în gener- 
al) o are asupra rațiunii, şi de credința sa că lu- 
mea noastră nu are existență de sine stătătoare, 
ci îşi are sursa de viaţă în lumea de dincolo, cu 
care omul poate alege să conlucreze, pentru a-şi 
dobândi integralitatea. Rațiunea, pentru Dosto- 
ievski, e un instrument, o “capacitate materială” 
care ne ghidează inteligența sau mintea. Dar 
omul nu este doar minte şi trup, ci suflet, minte şi 


13 Ibidem, p.78. 


trup. Iar sufletul, consideră Dostoievski, “trăieşte 
pe seama gândurilor care-i sunt şoptite de 
inimă”.1* Rațiunea îi dă omului posibilitatea de a 
cunoaşte doar lumea materială, logica efectului şi 
a cauzei, însă atunci când omul caută să înțeleagă 
dragostea şi natura, să-l cunoască pe Dumnezeu, 
instrumentul numit rațiune nu mai e suficient. 
Atunci omul trebuie să facă apel “la un principiu 
mai înalt, pe care Dostoievski îl numeşte 
inimă”.15 Dar Dostoievski nu dispreţuieşte nicide- 
cum raţiunea, nici nu o separă de inimă. El con- 
sideră că raţiunea, în calitatea ei de instrument, 
conduce mintea omului către inimă şi doar atun- 
ci, când mintea s-a unit cu inima, omul poate 
cunoaşte lumea de dincolo, precum şi lumea sa 
materială, vizibilă - pentru că în absenţa cu- 
noaşterii celei dintâi, cunoaşterea lumii de aici 
este fragmentată şi incompletă. 

Dar tselnost există pentru că sobornost 
există. Sobornosteste un termen din ecleziologia 
rusă, echivalentul “catolicității”, adică universali- 
tate, împreună-ființare. Spre deosebire de Catoli- 
cism care înţelege termenul în sens de universa- 
litate geografică, sub autoritatea Papei, Biserica 
Ortodoxă îi atribuie conceptului înțelesul grecesc 
al cuvântului katholon, adică unanimitate, 
împreună-ființare universală a credincioşilor, nu 
în virtutea unei autorități lumeşti, ci în virtutea 
faptului că ortodocşii sunt uniți, în mod liber şi 
spontan, în aceeaşi credință pe care o împărtă- 
şesc. După cum spune Stephane Vibert, poporul 
rus (poporul din vremea slavofililor de secol XIX, 
bineînţeles) se vede pe sine ca poporul creştin 
prin excelență, purtătorul Adevărului. Din 
moment ce, aşa cum am spus mai devreme, cre- 
dința nu poate fi abstractă, ci manifestarea con- 
cretă a poporului, Biserica există în mijlocul 
poporului.16 Aşadar, sobornost înseamnă împre- 
ună-fiinţare organică a poporului care, aşa cum 
am spus deja, a păstrat în propria fiinţă adevărul 
creştinismului, o împreună-ființare organică ce 
este menită să includă întreaga umanitate. De 
aceea, trebuie înțeles foarte clar că slavofilismul 


14 Feodor Dostoyevsky, “Letter of 31 October, 1838”, quoted by Bruce Ward, Op. cit. p.137. 


15 Bruce Ward, Op. cit., p.138. 
16 St&phane Vibert, Op. cit. p.196. 

nu are nimic de-a face cu naționalismul îngust sau 
şovin, în ciuda celor sugerate de diverşi exegeți 
rău intenţionaţi sau prost informaţi. În această 
accepţiune, împreună-ființarea organică în 
Biserică, precum şi în poporul “îmbisericit” (căci 
Biserica iradiază în jurul ei o anumită sociologie), 
face posibilă integralitatea persoanei deoarece 
cunoaşterea vie şi moravurile la care o persoană 
aspiră pot fi luate numai din sânul comunității. 
Când individul părăseşte poporul, el nu mai 
e capabil să-şi recunoască scopul în tselnost, 
sufletul său e fragmentat şi rămâne doar cu rați- 
unea căreia nu-i atribuie statutul meritat de in- 
strument, ci ia instrumentul drept ţel. Rațiunea 
modernă înseamnă “combinarea mijloacelor op- 
time pentru atingerea unui scop”, iar acest tip de 
raționament logic ia naştere în singurătate, acea 
singurătate fundamentală, ontologică, pe care 
inventatorul raționalismului modern, Descartes, 
a experimentat-o în timp ce scria Discursul 
asupra metodei. Potrivit lui Leo Strauss, Hobbes a 
înlocuit teologia cu matematica pentru că cea din 
urmă are de-a face cu forme abstracte şi calcule şi, 
în felul acesta, omul poate deveni unicul suveran 
al lumii, pentru că înțelegem ceea ce construim 
noi înşine şi, cu ajutorul matematicii, omul poate 
“construi” lumea in abstracto.! Astfel, aşa cum 
argumentează Milbank, atunci când individul 
modern “se bucură de drepturi de proprietate 
nelimitate şi îşi exercită dreptul unui suveran 
care nu se poate auto-limita”, el se “apropie cel 
mai tare de imago def'.18 Evident, avem de-a face 
cu o imagine deformată a lui Dumnezeu, a cărui 
atotputernicie Hobbes a rupt-o de iubire. A fi ca 
Dumnezeu: aceasta este ispita cea mai mare care 
a urmărit dintotdeauna omenirea şi care se 
ascunde în spatele oricărui act (meschin sau sub- 
lim) de afirmare a sinelui. Deoarece, în urma 
căderii, omul îl percepe adesea pe Dumnezeu ca 
o divinitate atotputernică şi răzbunătoare ce nu 
poate inspira decât frică, omul caută refugiu, de 
la începutul vieţii sale în lumea căzută, în sânul 


17 Leo Strauss, Op. cit. p.174. 
18 John Milbank, Op. cit., p.16. 
19 Jean Drouilly, Op. cit, p.282. 
20 Bruce Ward, Op. cit, p.53. 
21 Jean Drouilly, Op. cit, p.44. 


raționalismului care izgoneşte misterul din lume 
şi pretinde să-l ajute pe om să construiască o 
lume mai bună. La limită, aşa cum argumentează 
Drouilly în analiza sa la opera dostoievskiană, 
individualismul şi raționalismul au aceeaşi sursă: 
ele se dezvoltă împreună în individul care s-a sus- 
tras din umanitatea comună şi s-a izolat într-o 
lume “din care lipsesc marile realităţi ale iubirii, 
suferinței şi credinței”.19 

Urmările raționalismului şi individualismu- 
lui sunt conturate cel mai bine în Raskolnikov din 
Crimă şi pedeapsă. Aşa cum spune Berdiaev, în 
acest personaj, Dostoievski a prezentat “dez- 
voltarea afirmării sinelui”. Fără a fi el însuşi un 
burghez, Raskolnikov e important în această ana- 
liză pentru că reprezintă “produsul” lumii bur- 
gheze, individul rupt de sobornostpentru a urma 
rațiunea individualistă ce pretinde să-i descopere 
“adevăratul său interes, aşa încât să poată 
acționa în conformitate cu interesul rațional”20, 
şi pentru că Raskolnikov revelează rezultatul 
final al raţiunii individualiste. Ca şi Arkadi, Ras- 
kolnikov este “un exclus al societății”. Fundalul 
acțiunii din Crimă și pedeapsă e esenţial: este 
Sankt-Petersburg, “fereastra deschisă” către 
Europa, oraşul “fără trecut, fără suflet şi fără 
dragoste, unde fiecare trăieşte pentru sine, unde 
oamenii sunt mai izolaţi ca într-un deşert, unde 
bogatul ocoleşte săracul şi îl umileşte”.2! Sankt- 
Petersburgul este oraşul european prin excelen- 
ță, unde “tineri provinciali” precum Raskolnikov 
“vin să-şi încerce norocul” însă cedează de multe 
ori în fața idealurilor raționalismului şi individu- 
alismului care tronează. Separat de Dumnezeu şi 
de popor, Raskolnikov percepe lumea ca pe un 
vis absurd, pe care raţiunea individualistă a inte- 
resului bine înețeles este incapabilă să îl explice, 
după cum este incapabilă să-i explice lui Raskolni- 
kov de ce găseşte de neacceptat lumea presupus 
rațională a Sankt-Petersburgului, unde i se pare 
că umanitatea e negată. Dacă nişte minţi “supe- 
rioare” au declarat, cândva, ca Sir James Stewart, 

noua moralitate, aceea că “reglarea nevoilor, nu 
milostenia, este un mod mai serios de control 
social”, de ce nu ar crea şi Raskolnikov noi legi 
morale după care, mâine poate, lumea se va ghi- 
da?2 La urma urmei, Napoleon, care îl fascinează 
pe Raskolnikov prin “figura sa maiestuoasă”, 
crede el însuşi că “are dreptul moral de a ucide, 
dacă interesul social o cere” 25 

Dacă omul se pretinde suveranul unei lumi 
din care transcendența şi misterul au fost alun- 
gate, şi dacă raţiunea conduce acţiunea umană, 
Raskolnikov nu vede niciun motiv “să nu omoare 
o bătrână cămătăreasă nenorocită, lacomă şi 
«inutilă» şi să folosească banii pentru a uşura mi- 
zeria umană atât de prezentă în lumea sa”24 
Dorința aparent inofensivă de îmbunătăţire a 
condiției materiale şi morale a umanităţii se 
transformă într-o secundă în voința de putere 
care reduce întregul univers la micile ei proporţii, 
în încercarea de a găsi secretul universului şi de a 
conduce lumea spre scopuri pe care ea însăşi nu 
ar fi capabilă să le vadă. Însă, în cele din urmă, 
Raskolnikov recunoaşte în fața sa şi a întregii 
lumi că a fost posedat de pura dorință de putere: 
“Nu am ucis nici pentru bani, nici din dorinţa de 
binefacere în numele omenirii”, ci pentru că 
“voiam să văd dacă sunt o creatură temătoare sau 
dacă am dreptul”.25 Aşa cum îi spune Sonia, 
aceasta este urmarea directă a aritmeticii: “o 
crimă în schimbul a o mie de vieţi”, pentru că arit- 
metica ucide, doar dragostea dă viață. Ajuns la 
punctul de iraţionalitate şi absurd, acolo unde l-a 
dus raţiunea individualistă, Raskolnikov simte o 
nevoie acută să facă drumul înapoi, către lumea 
comună a poporului care poartă în sine “un 
ataşament instinctiv, neiscoditor, față de viaţă” .26 
Gândind în termeni dialectici, Raskolnikov vrea 
să facă dreptate, pe care o echivalează cu socialis- 
mul, acolo unde tronează capitalismul, dar o face 
pornind nu de la iubire, ci exact de la aceleaşi 


22 Ibidem, p.279. 


premise ca şi capitalismul, şi anume individualis- 
mul şi raționalismul. Aşa cum îi spune Sonia, el 
judecă societatea în termeni aritmetici care reve- 
lează esența comunismului (rezultatul logic al 
capitalismului), şi anume, nihilismul. 

Dacă liberalismul politic şi economic por- 
neşte de la premisa că este rațional “să calci în 
picioare multe flori nevinovate”, în cuvintele lui 
Hegel, în numele progresului şi pentru îmbună- 
tăţirea materială şi morală a condiţiei unei mari 
părți a omenirii, atunci nu poate respinge filozo- 
fic comunismul, aşa cum acesta nu-l poate respin- 
ge pe cel dintâi, deoarece are la bază aceleaşi 
principii ale raționalismului şi individualismului. 
Din punct de vedere filozofic, pentru Dosto- 
ievski, diferența, care constă în faptul că liberalis- 
mul politic şi economic îi dă individului posibili- 
tatea să-şi organizeze viața după propria voie, în 
timp ce comunismul pretinde să organizeze 
vieţile tuturor în numele unei cunoaşteri presu- 
pus superioare, este prea puţin relevantă. 

În natura umană există “două tipuri de liber- 
tate”, afirmă Berdiaev, citându-l pe Augustin. 
Prima este “libertatea de a alege binele, care pre- 
supune, în acelaşi timp, posibilitatea de a face 
rău/”. Cea de-a doua şi cea mai înaltă este “liber- 
tatea întru Hristos, în sânul binelui” sau “libera 
alegere a lui Hristos”, ca în cuvintele Evangheliei, 
“veți cunoaşte adevărul şi adevărul vă va face 
liberi”.27 Ceea ce Dostoievski conturează în în- 
treaga sa operă este principiul creştin că omul 
este creat după chipul şi asemănarea lui Dumne- 
zeu, aşadar “esența umană presupune esenţa di- 
vină”. O dată ce Dumnezeu e izgonit din lume, 
vine imediat şi rândul omului de a fi izgonit şi, în 
cuvintele lui Berdiaev, “pe mormântul acestor 
două realităţi supreme, al lui Dumnezeu şi al 
omului, se ridică un chip monstrous - chipul 
omului care vrea să fie Dumnezeu, al supraomu- 
lui în acţiune”.28 Omul-dumnezeu păstrează ca- 


23 Joseph Frank, Dostoevsky. The Miraculous Years, Princeton University Press, 1995, p.108. 


24 Ibidem, p.L04. 


25 Feodor Dostoyevsky, Crime and Punishment (Crimă şi Pedeapsă), in Joseph Frank, Op. cit., p.137. 


2 Joseph Frank, Op. cit. p.146. 


27 Nicholas Berdyaev, Dostoevsky, trans. Donald Attwater, New York, New American Library, 1974, p.68. 


2 Ibidem, p.64. 

racteristica umană a libertăţii, dar nu poate să o 
exercite decât ca libertate în rău, ca în cazul lui 
Raskolnikov. 

Părăsind tradiția poporului, păstrătorul 
iubirii şi al credinței, omul se lasă posedat de idei, 
întrucât ideile sunt unica lui realitate, aşa cum 
apare în romanul Demonii. Kirilov, Stavroghin 
sau Piotr Verhovenski reprezintă încarnarea cea 
mai grăitoare a omului-dumnezeu care, în am- 
biţia lui de a conduce omenirea (chiar cu de-a 
sila) dincolo de bine şi de rău, calcă în picioare 
demnitatea vieţii umane şi transformă intenția 
de a realiza libertatea absolută în tiranie abso- 
lută. Kirilov, devorat de ideea libertăţii absolute, 
este un “sfânt secularizat”, în cuvintele lui Joseph 
Frank, care se sinucide în speranța că sacrificiul 
său va deschide o nouă eră în care omenirea va 
trăi precum copiii, fără conştiinţa şi teama de 
bine şi rău. Personajul speră că sacrificiul său - 
un sacrificiu hristic întors pe dos - va face ome- 
nirea să realizeze că “toate sunt bune” şi că nu e 
“nicio deosebire să te închini în fața “unui păian- 
jen care se târăşte pe un perete sau în faţa unei 
icoane sfinte”.29 Sacrificiul de sine al lui Kirilov 
descoperă, însă, nu o eră a inocenţei, ci realitatea 
dezgustătoare etalată de personajul grotesc Piotr 


29 Joseph Frank, Op. cit., p.482. 


30 Feodor Dostoyevsky, Jurnalul unui scriitor, vol.I, p.932. 


Verhovenski care, spre deosebire de Stavroghin 
sau Kirilov, nu are absolut nimic atrăgător şi se 
dedă la un materialism brutal, deschizând în 
mod conştient şi voit, calea către “distrugerea 
universală şi tirania violentă”. Omenirea dincolo 
de bine şi de rău regresează către sfera inumanu- 
lui. Afirmarea absolută a sinelui, călcând în 
picioare toate celelalte ființe, acesta este rezulta- 
tul ultim al idealurilor burgheze de progres şi 
îmbunătățire a propriei condiții materiale şi 
morale, pe baza dreptului la auto-conservare, 
deşi în mediocritatea sa, burghezul este incapa- 
bil să recunoască în Piotr Verhovenski urmaşul 
său. Nihilistul duce principiul burghez al satis- 
facţiei de sine pe culmi ameţitoare. Dostoievski 
subliniază în Jurnal că aceşti nihilişti sunt “bol- 
navi din cauza încrederii nețărmuite în normali- 
tatea lor şi eo ipso sunt atinşi de virusul înşelării 
de sine, al narcisismului imposibil, care adesea ia 
forma încrederii în propria infailibilitate”.30 
Semnificaţia Demonilor se găseşte în cuvintele 
starețului Zosima: “suntem cu toții răspunzători 
pentru toţi”. Să nu ne liniştim cu gândul că o idee 
respingătoare apare ex nihilo, într-o minte bol- 
navă de la marginea societății pentru că, aşa cum 
Dostoievski nu crede că poate fi vorba de frater- 

nitate acolo unde nu e nici urmă de fraţi, el îşi 
exprimă de asemenea convingerea că “nihilismul 
există printre noi pentru că suntem cu toții nihi- 
lişti” 31 Aceasta este versiunea lui Dostoievski de 
“părinţi şi fii”. “Fiii”, întruchipaţi de Raskolnikov, 
Kirilov, Stavroghin sau Piotr Verhovenski, au 
mers pe linia de gândire a “părinţilor”, până la 
capătul ei, fapt de care părinții nu au fost în stare. 
Pentru că pe lângă satisfacția de sine, ceea ce 
defineşte burghezul liberal este incpacitatea de a 
trage concluziile pe care premisele filosofice ale 
liberalismului le impun. Faptul că individualis- 
mul şi raționalismul erau atât de răspândite în 
Europa şi în rândul elitelor ruseşti a dus la con- 
cluzia că “suntem cu toții nihilişti”, deoarece unii 
(mai ales “fiii”) erau nihilişti în mod deschis, pe 
când ceilalți erau nihilişti fără a o recunoaşte sau 
fără a-şi da seama. 

Acceptarea faptului că progresul justifică 
umilirea vieţii omeneşti înseamnă venerarea pu- 
terii care nu poate fi limitată de lege - chiar şi de 
cea mai bună lege posibilă - decât pe un termen 
limitat, deoarece noţiunea de progres porneşte 
de la premisa că nu există o morală absolută, 
aşadar legea se adaptează şi ea mereu progresu- 
lui. Iar puterea sau afirmarea sinelui - adică 
repetarea la nesfârşit a dorinței luciferice de a fi 
ca Dumnezeu - nu se va opri decât atunci când va 
ajunge la negarea de sine, “distrugând totul în 
jurul său”, aşa cum o dovedesc “posedaţii” din 
Demonii. Şatov, din romanul cu acelaşi nume, 
declară că “rațiunea nu a fost niciodată în stare să 
definească binele şi răul sau măcar să deose- 
bească între bine şi rău; din contră, le-a încurcat 
întotdeauna într-un mod barbar; iar ştiinţa chiar 
a dat soluţia cu pumnul”.52 De aceea, aşa cum am 
menţionat la începutul articolului, capitalismul - 
şi implicit individualismul, esența acestuia - nu 
poate fi criticat decât în termeni ontologici şi - 
aici se manifestă geniul lui Dostoievski - nu 
poate fi criticat prin alte idei, ci printr-un alt mod 
de a fi, de a se situa în lume, care descoperă tăcut 
violenţa a care întreaga lume e supusă de către 


31 Feodor Dostoyevsky, in Nicholas Berdyaev, Op. cit. p.17. 


raţiunea individualistă sustrasă din lumea 
comună. Personajele dostoievskiene, aflate la 
antipodul personajelor “posedate” de idei, răs- 
pund celor din urmă, nu dialectic, prin idei rivale, 
ci existenţial, prin smerenia şi iubirea lor. Aşa 
sunt figura tăcută a lui Hristos în fața Marelui 
Inchizitor, Sonia Marmeladov, Alioşa Karamazov 
sau starețul Zosima. 


Ideea Bisericii: alternativa 
lui Dostoievski la formula 
occidentală 


Aşa cum am menţionat la începutul articolu- 
lui, lumea literară a lui Dostoievski este profund 
polifonică, potrivit lui Mihail Bahtin, dar, spune 
acesta, există o imagine centrală, spre care toate 
celelalte imagini şi voci converg, şi anume ima- 
ginea Bisericii. Când vorbeşte de Biserică, Dos- 
toievski nu se referă la ea ca la o instituţie. 
“Biserica apare la Dostoievski”, observă Bruce 
Ward, “ca împlinirea autentică a libertăţii, egali- 
tății şi fraternității la care lumea modernă 
aspiră”.33 Proiectul modern, în opinia lui Dosto- 
ievski, a eşuat pentru că a pornit de la voința 
individuală care intră în contractul social cal- 
culându-şi beneficiile. În această accepţiune, fra- 
ternitatea nu-şi găseşte locul şi, ca urmare, fie 
libertatea se declară pe sine absolută, resp- 
ingând egalitatea, ca în cazul capitalismului, fie 
egalitatea se declară pe sine ca absolută, resp- 
ingând libertatea, ca în cazul comunismului. 
Dostoievski critică atât Catolicismul cât şi 
Protestantismul dintr-o perspectivă asemănă- 
toare. În viziunea sa, “după ce a proclamat dog- 
ma potrivit căreia “creştinismul nu poate supra- 
viețui pe pământ fără autoritatea lumească a 
Papei” ”34, Catolicismul a trădat idea Bisericii şi a 
înlocuit-o cu ideea Statului, preluând practic 
modelul imperial roman care fusese zdrobit de 
coborârea în istorie a Dumnezeului-Om. Aşadar, 
Catolicismul a susţinut “întâi nevoia de a pune 
bazele solide ale unităţii statale, sub forma 


32 Feodor Dostoyevsky, The Possessed (Demonii), in Joseph Frank, Op. cit., p.483. 


35 Bruce Ward, Op. cit, p.158. 


34 Feodor Dostoyevsky, Jurnalul unui scriitor, vol.I, p.256. 

imperiului universal, şi doar după aceea, poate, 
să ajungă şi la unitatea spirituală sub autoritatea 
Papei, potentatul lumii acesteia”.35 În ciuda 
“setei de credință”, Protestantismul, spune 
Dostoievski, a câştigat libertatea, în protestul 
său împotriva ideii catolice a Statului, dar a pier- 
dut unitatea, rămânând “fragmentat în sute de 
secte.36 Protestantismul nu a făcut decât să con- 
tribuie “la adâncirea diviziunii vestice” şi, astfel, 
“cei doi poli, libertatea şi unitatea, au devenit 
antitetici”.57 Dostoievski opune acestor două 
forme idealul ortodox, şi anume, ideea Bisericii. 
Aceasta înseamnă “întâi comuniunea spirituală a 
omenirii întru Hristos, şi apoi, ca urmare a 
unităţii spirituale a tuturor oamenilor în Hristos, 
o comuniune statală şi socială”.38 Astfel, idealul 
ortodox păstrează, potrivit lui Dostoievski, au- 
tentica ierarhie teologico-politică răsturnată în 
Occident prin politizarea Catolicismului. Ideea 
Bisericii, potrivit lui Dosotievski, împlineşte atât 
nevoia de libertate, cât şi aceea de unitate, 
aşezând fraternitatea ca o balanţă între ele, fra- 
ternitatea înţeleasă în cuvintele lui Zosima: 
“caută să-l iubeşti pe fratele tău ca pe tine însuţi”. 
Desigur, a-ți oferi iubirea şi viaţa întreagă unor 
ființe ca Alioşa, Sonia sau Zosima este un lucru 
de înțeles şi relativ uşor. Dar a-ţi oferi iubirea şi 
viaţa unor personaje ca Piotr Verhovenski, 
întruchiparea răului maladiv, sau unor person- 
aje meschine şi avide ca bătrâna cămătăreasă 
sau Smerdiakov, este imposibil după standarde 
strict omeneşti. Tocmai de aceea, spune Dosto- 
ievski, numai iubindu-l pe Hristos care îşi oferă 
dragostea şi viața pentru toţi şi toate, poți, la rân- 
dul tău, să iubeşti pe toţi şi toate, adică ceea ce 
Hristos însuşi iubeşte, inclusiv ființe meschine, 
avide, şi chiar groteşti. Aşa cum observă Bruce 
Ward, “Zosima face apel la chipul lui Hristos care 


35 Feodor Dostoyevsky, Jurnalul unui scriitor, vol.I, p.256. 


36 Ibidem, vol, p.204. 
37 Bruce Ward, Op. cit, p.173. 


38 Feodor Dostoyevsky, Jurnalul unui scriitor, vol.I, p.729. 


39 Bruce Ward, Op. cit, p.155. 
40 Ibidem, p.159. 
41 Bruce Ward, Op. cit. p.175. 


42 Feodor Dostoyevsky, Jurnalul unui scriitor, voL.II, p.1029. 


43 Ibidem. 


a biruit lumea şi suferinţa în Înviere”. Întrucât 
Hristos cel Înviat sau Dumnezeul-Om face “legă- 
tura reală între lumea de aici şi lumea de dinco- 
10”, EI reînnoieşte în inimile oamenilor “princi- 
piul lor spiritual fiinţial”, potrivit expresiei lui 
Bruce Ward, adică reînnoieşte capacitatea rațiu- 
nii de a conduce mintea omului în inimă, posi- 
bilitatea tselnostului. Iar ideea Bisericii “înrădă- 
cinează bunătatea în posedarea comună a prin- 
cipiului spiritual"40, nu în individualismul pose- 
siv şi raţiunea alienată. Poporul, potrivit lui 
Dosotievski, ajunge la unanimitate prin libertate 
şi, astfel, în sobornost, oamenii sunt deopotrivă 
liberi şi uniți, în virtutea faptului că îi acceptă în 
mod conştient pe toți ca frați. 

Dostoievski numeşte alternativa lui la for- 
mula vestică “socialism creştin”, care are ca fun- 
daţie “creştinismul neinstituțional al călugărului 
şi al ţăranului rus” 4! Socialismul creştin, aşa cum 
îl concepe Dostoievski, nu se defineşte ca un 
proiect politic, ci ca un mod de a fi, de a se situa în 
lume, care, pentru a exista, depinde nu de o 
autoritate lumească, ci de acceptarea sa pro- 
fundă, interioară, de către fiecare persoană: 
“Vorbesc aici de setea nestinsă, organică a 
poporului rus pentru fraternitatea universală în 
Hristos”.42 “Socialismul poporului rus”, această 
“idee unificatoare a Bisericii”, se manifestă, 
spune Dostoievski, “nu în comunism sau în forme 
mecanice”, ci în faptul că poporul rus “crede că 
mântuirea sa se va împlini prin comuniunea uni- 
versală în numele lui Hristos”.43 Aceasta este 
accepțiunea dostoievskiană (şi slavofilă) a con- 
ceptului de sobornost, menit să includă întreaga 
umanitate. Aşa cum observă Bruce Ward pe bună 
dreptate, “scopul final al “creştinismului practic 
propus de Dostoievski este să inspire Rusia să 
apară în Vest nu cu sabia, ci cu cuvântul “armoniei 

universale, al comuniunii popoarelor după legea 
Evangheliilor lui Hristos" 7.44 

Potrivit lui Dostoievski, instituţiile politice 
sunt rezultatul eşecului creştin de a trăi după 
principiul spiritual care, drept consecință, a fost 
înlocuit cu legea. Oricât ar fi de bună, legea ră- 
mâne o creaţie artificială şi, cel mai important, re- 
glează balanța puterii în societate şi asigură su- 
pravieţuirea. În special în urma eşecului creştinis- 
mului, indivizii au rămas cu impresia că legea, 
alături de indiferența paşnică reciprocă, reprezin- 
tă un mecanism suficient care să asigure coabi- 
tarea pașnică. Totuşi, “spre deosebire de Tolstoi, 
Dostoievski nu a respins instituţiile guvernamen- 
tale sau măsurile punitive, coercitive, pe care 
acestea le folosesc”. În mod aparent paradoxal, 
dar în esență profund creştin, utopismul lui Dos- 
toievski coexistă cu înțelegerea realistă a 


44 Bruce Ward, Op. cit. p.182. 





condiţiei umane. Dostoievski era conştient de 
faptul că “nu toți indivizii reuşesc să evite răul în 
mod voluntar, şi de aceea e nevoie de anumite 
restricţii care să protejeze unii indivizi de alţii” 45 
Dostoievski recunoaşte realitatea căderii şi impli- 
caţiile acesteia, şi nu respinge nicidecum legea 
(din contră, îi afirmă necesitatea), dar, în calitate 
de creştin, crede că legea nu poate fi luată drept 
finalitate, nu poate fi ultimul cuvânt, deoarece în 
lipsa iubirii, lumea nu poate dăinui. Aici se află 
caracterul utopic al gândirii lui Dostoievski: deşi 
observă că natura umană este capabilă de foarte 
mult rău şi, ca atare, respinge pacifismul şi 
anarhismul lui Tolstoi, Dostoievski crede că atâta 
vreme cât omul şi lumea au viață, aceste două 
realități nu pot fi supuse unei judecăți ultime, 
implacabile, deoarece totul se află permanent în 
viitor şi deoarece Dumnezeul creştin este un 
Dumnezeu al viitorului care transfigurează trecu- 
tul şi prezentul şi, implicit, natura umană. 

Alternativa dostoievskiană a ideii Bisericii 
se fondează pe sacrificiul liber, asumat (niciodată 
impus), al propriei voințe, pentru celălalt şi pen- 
tru întreaga comunitate, în numele Dumnezeu- 
lui-Om, adică al lui Hristos, opusul omului-dum- 
nezeu. Întrucât ideea Bisericii este împlinită în 
numele Dumnezeului-Om şi este fondată pe 
“posedarea comună a principiului spiritual”, ea 
nu îl desființează nici pe celălalt - ca în expresia 
lui Descartes, “gândesc, deci exist”, care afirmă si- 
nele, complet izolat de lumea obiectivă - nici si- 
nele - căci “umilința masochistă” nu susţine iubi- 
rea. Potrivit lui Dostoievski, comuniunea organi- 
că este menită să asigure nu doar supraviețuirea, 
ci se bazează pe dragoste reciprocă, iar dragostea 
este dătătoare de viață sau, altfel spus, este o sete 
permanentă de viață. Când setea de viață se 
transformă în “lăcomia individului care caută să- 
şi satisfacă plăcerea gustului”46, atunci “hrănirea” 
se reduce la pura supraviețuire care situează 
omenirea, potrivit monumentalei observaţii a lui 
Hobbes, în vecinătatea morţii violente, pe care 
instituţiile politice o gestionează. 


45 James Scanlan, Dostoyevsky the Thinker, Cornell University Press, Ithaca and London, 2002, p.233. 
46 Christos Yannaras, Variations on the Song of Songs, translated from Greek by Norman Russell, Holy Cross 


Orthodox Press, Brookline, Massachusetts, 2005, p.59. 

Marele roman al eliberării: 
Petru Dumitriu, „INCognito“ ap 





Paul S. Grigoriu 


editaţia filosofică pe care o propune ro- 
Mo merge până la apropierea de mis- 

terul ultim al existenţei, acela de care ne 
ascundem în micile noastre preocupări. Deşi a 
fost publicat în 1962, Incognito este poate mai 
actual astăzi, când grijile mărunte sunt determi- 
nate de un egoism atât de superficial încât trans- 
formă chiar şi căderea din tragedie universală în 
moarte de struț cu capul ascuns în nisip. Toate 
preocupările noastre vane sau utile doar în planul 
imediatului sunt ridicate - de noi şi de lumea în 
care trăim - la rang de probleme existenţiale, as- 
cunzându-ne astfel mereu de privirea către Dum- 
nezeu, care este în cele din urmă şi privire către 
noi înşine, căci suntem chip al Celui Veşnic. Teama 
cronică de singurătate a omului modern este 
teamă de sine însuşi şi de propriul abis interior. 
De aceea, aproape toate eforturile noastre sunt 


îndreptate spre exterior, iar din plenitudinea 
noastră umană nu atingem decât epiderma. 
„Cine nu se simte în stare să se transforme pe 
sine încearcă să transforme lumea; cine se cunoaş- 
te pe sine cel mai puţin este primul gata să creadă 
că el cunoaşte lumea. Iar această lume, care oricum 
s-ar fi schimbat, pare că se lasă modificată; această 
lume mereu alta dă senzaţia că se lasă prinsă în 
plasa unei imagini definitive. Dar, deodată, de sub 
degetele sculptorului, în locul imaginii surâzătoare, 
senine şi încremenite pe care voia s-o plămădească, 
apare chipul viu, enigmatic şi năprasnic al lui 
Dumnezeu, imposibil de recunoscut altfel decât 
prin Simpla sa însuşire statornică: independența 
faţă de voinţa noastră. Mereu diferit de Mine, el ne 
priveşte în față aşa cum Duhul Pământului îl 
priveşte pe Faust: insuportabilă vedenie. Şi atunci 
ne construim în grabă o nouă imagine închipuită şi 
limitată, şi prin ea contemplăm chipul Domnului 
aşa cum fac copiii când se uită printre degete la ceva 

ce-i sperie. Dar iată că vine din nou clipa când Dum- 
nezeu smulge mâna cu care ne apărăm faţa şi ne 
obligă să-l privim, să ne aducem aminte de el. Şi ne 
pironeşte cu privirea, viu enigmatic, năprasnic, 
insuportabil, prin orificiile măştii sale. Nenumărate 
sunt măştile pe care le poartă mânia Domnului, din 
toate ştiu câteva: războiul, revoluţia, mișcările 
sociale, neprevăzutul, nenorocirea, trufia ome- 
nească şi inevitabilele sale umilinţe, urâtul, neas- 
tâmpărul şi prostia omului, răutatea şi nebunia 
semenilor, moartea. Dar viziunea este de neîndurat 
şi atunci întoarcem capul aşa cum fac animalele 
când omul se uită fix la ele, şi ne vedem de micile 
noastre treburi, de micile noastre combinaţii care 
ni se par uneori îndrăznețe sau nemăsurate şi 
definitive (...) 

În această viziune, toate explicaţiile mărunte 
pe care căutăm să le dăm unor fenomene politice 
şi sociale devin doar lămuriri parțiale legate de 
efecte, fără să atingă niciodată cauza. A devenit o 
obsesie să păstrăm starea de lucruri într-un status 
quo căldicel, dar uităm mereu că, după cum îi spu- 
ne Sebastian fratelui său, „nu poți să stai pe loc, nu 
există decât ascensiuni sau căderi foarte lente și 
ascunse ce par nemișcare”. Sau, în cuvintele Apos- 
tolului, „cel căruia i se pare că stă neclintit să ia 
seama Să nu cadă” Corinteni 10, 12). 

Realismul lui Petru Dumitriu din Incognito 
se depărtează de cel de influență socialistă din 
Cronică de familie, dar şi de cel cu accente natu- 
raliste sau ancorat strict în faptele văzute ale 
vieţii cotidiene ce se găseşte la mai mulți autori 
occidentali ai perioadei. Din acest punct de 
vedere se poate spune că scriitorul român este 
precursorul unei direcţii ce va reda literaturii 
posibilitatea miraculosului şi a revelaţiei întâl- 
nite la fiecare pas. Dar demersul lui este departe 
de amalgamul postmodernist ce duce la confuzii 
sau sincretism axiologic, apropiindu-se mai 
degrabă, într-un chip modern şi unic, de o sinteză 
între manifestările sacrului sub „stratul” profan, 
evocate de Mircea Eliade în studiile sale de istorie 
a religiilor şi elementul creştin care subliniază 
interdependența între trăire şi cunoaştere. „Dar 
răsplata - nemeritată, gratuită ca orice răsplată - 
pentru strădaniile mele nu s-a oprit aici. 
Reuşisem să ajung pe o altă treaptă a destinului, 


acolo unde începeau să mi se întâmple acele 
lucruri banale, perfect raționale şi explicabile, 
anume miracolele. Pe această treaptă miracu- 
loasă a lumii, deodată, anumite gesturi ce par 
obişnuite, mici evenimente prosteşti şi fără 
importanță dacă le analizezi din alte unghiuri, 
dobândesc o aură miraculoasă: o vede însă doar 
cel care are ochi să vadă, cel care a înţeles că mira- 
colul se învecinează şi se întâlneşte cu lucrul 
raţional, că el este de fapt raționalul şi încă ceva 
pe deasupra, tot aşa cum obiectele aşezate în fața 
noastră au toate şi o altă faţă pe care nu o zărim 
decât dacă ne învârtim în jurul lor. Miracolul nu 
poate fi surprins dacă ne lăsăm pradă pasivității 
critice a spiritului care aşteaptă ca lumea să i se 
reveleze: anumite feluri de viață, de gândire şi 
simțire ne dezobişnuiesc să mai vedem mira- 
colul, ne îndepărtează de el şi ne determină să 
considerăm drept miracole vulgare gesticulaţii 
profanatoare. Dacă am avea la îndemână tot soiul 
de maşini şi aparate care ne-ar permite să nu ne 
mai deplasăm şi am ajunge astfel să nu mai vor- 
bim cu prietenii noştri decât printr-un fel de tele- 
viziune, fără să ne mai ridicăm din fotoliul nos- 
tru, am sfârşi prin a-l acuza de animism sau de 
superstiție pe cel care ar veni într-o zi să ne spună 
că prietenii noştri, al căror chip îl vedem pe 
ecranul luminos, au şi ceafă. Miracolul este 
obrazul drept al unei lumi pe care noi o vedem 
mereu din stânga; doar rugăciunea ne ajută să o 
putem privi în față.” 

Ce poate fi mai actual astăzi, într-o vreme în 
care comunicarea virtuală îi ia din ce în ce mai 
mult locul celei reale, banalizând, desacralizând 
întâlnirea între doi oameni ca expresie supremă 
a comuniunii personale? 

Ca şi pentru Soljenițin, pentru Petru Dumi- 
triu Occidentul nu reprezintă răspunsul, ieşirea 
din falsitatea existenţială a comunismului. Şi nici 
viața veche, dinainte de război, nu mai e o alter- 
nativă, din momentul în care eşti confruntat cu 
un război interior atât de dur. În cartea sa despre 
suferința îndurată în vremurile comuniste, loan 
Ianolide critică decadența la care se ajunsese în 
preajma războiului, confortul care dusese la o 
profundă alterare a moralității şi a vitalității celor 
pe care îi numeşte „societatea burgheză”. Incog- 

nito merge pe aceeaşi linie, însă aici autentici- 
tatea care lipsea din Cronică de familie, din prici- 
na maniheismului agresiv impus de gândirea 
socialistă, este prezentă, iar imaginea devine 
credibilă. „Mă revedeam la noi, la ţară, cu acea 
stare de ignoranță radioasă a adolescenţei şi cu 
nemulțumirea radicală pe care am trăit-o în vre- 
mea aceea. Mobilele de rafie, căldura uscată, 
soarele care se strecura printre jaluzele, cretonul 
înflorat, voluptatea tihnei, cărțile frumoase, par- 
tidele de înot şi de pescuit, goliciunea, mesele 
îndestulate, sufletele bolnave din jurul meu, plic- 
tiseala, acea uşoară adiere de incest şi mastur- 
bare vlăguită pe care o simțeam în preajmă, acea 
lume unsuroasă şi cu sclipiri întunecate - mi se 
pare că am auzit că plăgile leproşilor sunt vag fos- 
forescente - şi până şi revolta mea, tulbure şi 
dementă, ce făcea parte din acelaşi univers fericit 
în josnicia lui, asemeni unei plante carnivore ce 
prinde în mrejele ei alte fiinţe spre a le digera în 
deplină tihnă, în miresme şi seve - oh, da, iată-mă 
acasă, îmi spuneam.” 

Schimbarea spirituală presupune ruperea 
de tot ce e vechi, de tot ce a cauzat, fie chiar şi într- 
o mică măsură, căderea, pentru ca apoi, în lumi- 
na noii cunoştinţe, elementele pozitive să fie 
recuperate. De partea cealaltă, lumea aşa-zis 
liberă se descompune şi ea uşor, copleşită de „răs- 
turnarea tuturor valorilor” şi de relativismul co- 
roziv. Cuvintele lui Erasmus către Sebastian scot 
la iveală un vizionarism dureros, pentru că 
descriu lumea pe care o vedem noi astăzi, lumea 
spre care tindem şi care, în inerția ei, este gata să 
fie din nou subjugată în mod mai subtil de un 
comunism ce ia astăzi tot felul de alte forme, fără 
a-şi schimba însă esența. Dacă următoarele cuvin- 
te, scrise în anii 1960, ar fi apărut pe un blog din 
2010, nimeni nu s-ar fi mirat: „...am făcut parte 
din delegaţiile noastre oficiale la ONU şi alte dră- 
covenii cu iniţiale de-astea, am văzut Parisul, 
Londra, Roma - şi am făcut o descoperire extra- 
ordinară: Occidentul nu mai există! În Occidentul 
pustiu, tristeţea m-a cuprins! Sunt devastaţi inte- 
rior, secătuiți, dezumanizați, nu mai există decât 
infrastructură tehnologică, economică şi biolo- 
gică, restul a fost erodat de propria lor critică 
ştiinţifică, de bunăstare, de uzura valorilor muri- 


bunde. Sunt goliți şi complet întorşi spre exterior. 
Ar vrea să alcătuiască Statele Unite ale Occiden- 
tului, cu ideologia lor deschisă ca picioarele unei 
târfe bătrâne, şi asta numesc ei pluralism, tot aşa 
cum o femeie care nu are bărbat ci mai mulţi 
amanți îşi zice liberă le-aş propune o constituție 
pe măsură; Articolul unu: nu există nimic. 
Articolul doi: nimic nu merită nimic. Articolul 
trei: nimeni nu are nici o autoritate în nimic. 
Articolul patru: nimic nu e adevărat sau totul e 
adevărat. Articolul cinci: nimic nu e serios. 
Ultimul articol: cineva din afară e rugat să vină să 
ne salveze. E foarte plăcut să trăieşti acolo şi în 
acelaşi timp complet insuportabil. Ca la noi la 
țară, pe vremuri, îţi aminteşti?” 

Concluzia filosofică şi teologică a romanului 
Incognito este, trebuie spus, ratată. În ciuda intu- 
iţiei, viziunea de ansamblu a lui Sebastian - sau a 
lui Petru Dumitriu - eşuează tocmai la final în 
ceea ce priveşte coerenţa. Atunci când totul duce 
spre o privire personală a relaţiei între om şi 
Dumnezeu şi spre o manifestare personalizată a 
universului, Sebastian nu face ultimul pas, nu 
urcă ultima treaptă a scării, ci cade într-un fel de 
panteism care, prin însăşi confuzia între esența 
divină şi creaţie, nu poate duce decât la determin- 
ism. Iubirea nu se poate manifesta decât în mod 
personal. De aici ne putem crea propriile sce- 
narii, de vreme ce sfârşitul lui Sebastian rămâne 
învăluit în mister, la fel cum stăruie regretul că o 
evoluţie ideatică admirabil zugrăvită îşi pierde 
punctul central tocmai la final. O relaţie de tipul 
eu-Tu între Dumnezeu şi om este singurul mod de 
a depăşi solitudinea, necunoaşterea sau deter- 
minismul. Însă dacă din acest punct de vedere 
finalul este o neîmplinire - am putea spune, jude- 
când foarte strict din punct de vedere teologic, o 
erezie - pe plan literar Incognito este o capodo- 
peră. Scriitorul a cărui irosire o deplângeam ci- 
tind Cronica de familie se regăseşte în toată 
măreția lui în acest roman al exilului, cel datorită 
căruia la cunoscut Franța şi apoi Occidentul. 
Personajele şi imaginile, arta naraţiunii şi pla- 
nurile suprapuse l-au consacrat definitiv, făcân- 
du-l pe criticul şi istoricul literar francez Pierre- 
Henri Simon să noteze că „domnul Petru Dumi- 
triu are geniu epic”. Dincolo de acestea, socotesc 

că Incognito rămâne, în mare parte, un roman 
neînțeles în profunzimea sa de publicul occiden- 
tal şi din ce în ce mai greu accesibil cititorilor 
autohtoni care se hrănesc cu tiparele de gândire 
a noii intelectualităţi de stânga ce se inspiră din 
curentele venite din „lumea civilizată”. 

I s-a reproşat lui Petru Dumitriu faptul că, 
după ce a dus-o bine aici, sub comuniști, s-a apu- 
cat să-i lovească odată ce a trecut Cortina de Fier. 
Cred că este foarte riscant să pronunțăm 
judecăţi fără cunoaşterea resorturilor intime ale 
unui om, însă, mai mult, socotesc reproşul nejus- 
tificat şi din alt motiv. Asumându-şi lipsa de 
curaj, absenţa dimensiunii eroice - chiar şi per- 
sonajul autobiografic din roman este temător, 
incapabil de revolta lui Sebastian, pe care poate 
doar să-l admire - măcar Petru Dumitriu a vorbit 


atunci când a avut posibilitatea. Şi marele lui 
merit, încă nerecunoscut, este că, departe de a 
lovi doar în inechităţile politice şi sociale ale sis- 
temului de care profitase şi din care evadase, el 
pune în evidență substratul spiritual al comunis- 
mului. Este o dimensiune pe care mulți dintre 
noi nu o văd nici astăzi şi de aceea sunt deschişi 
în a face anumite concesii „vremurilor vechi”. 
Răul intrinsec al comunismului, natura sa ne- 
fastă din punct de vedere duhovnicesc, este latu- 
ra sa cea mai puţin studiată. Iar Petru Dumitriu a 
desluşit-o cum puţini alții au reuşit să o facă, con- 
tribuind astfel, pentru cine are urechi de auzit, la 
o exorcizare necesară a Europei şi a lumii. Altfel, 
istoria se va repeta. În ceea ce priveşte latura ar- 
tistică, putem răsufla uşurați spunând: şi totuşi, 
un mare scriitor! 


Paraclisul de Ia subsolul bisericii Sf. Andrei din Oradea 





N ui 

Teologia necazurilor și 
a smereniei în Mioriţa 


Prof. Dr. Const. Miu 





treagă exegeză laică. Studiul nostru îşi 

propune relevarea acelor elemente care 
țin de teologia necazurilor şi a smereniei, căci la 
o lectură atentă, putem sesiza câteva aspecte care 
certifică faptul că ciobănaşul mioritic este un 
creștin autentic. 

În spiritualitatea ortodoxă, „necazurile intră 
în mod necesar în iconomia mântuirii”, iar răb- 
darea lor îl apropie pe credinciosul personaj de 
Creator. În Mioriţa, baciul moldovan este con- 
fruntat în mod indirect cu răul şi, implicit, cu 
necazurile: el află de Ia oița năzdrăvană de faptul 
că cei doi tovarăşi ai săi au pus la cale uciderea sa, 
pentru motivul “Că-i mai ortoman”. 


D) espre balada pastorală Mioriţa avem o în- 


Din lungul testament liric al ciobănaşului, 
putem detecta atitudinea în fața morţii, atitudine 
care este a unui creştin: “A fi creștin e a şti că eşti 
chemat la suferință”? (S.n.). EL nu se resemnează 
şi nici nu se revoltă împotriva potenţialilor crimi- 
nali, ci primeşte realitatea tale quale: “...numai 
acceptând realitatea morţii ce va veni pot deveni 
cu adevărat viu” - declară inspirat teologul 
Kallistos Ware.5 

Din perspectiva celor arătate până aici, aver- 
tismentul oiței bârsane, care deconspiră complo- 
tul, este o minune dumnezeiască, prin care Crea- 
torul verifică răbdarea duhovnicească a necazu- 
rilor ce-l vor asalta pe credinciosul său ciobănaş. 

S-a spus că prima secvenţă (din cele trei) a 
testamentului liric al ciobănaşului moldovean se 
referă la relaţia osmotică erou liric - natură: “- 


1 Pr. L. C. Teşu, Teologia necazurilor, Ed. Christiana, Buc., 1998, p.85. 
2 Mitropolitul Nicolae Mladin, Asceza și mistica paulină, Ed. Deisis, Sibiu, 1996, p. 156. 
3 Episcop Kallistos Ware, Împărăţia lăuntrică, Ed. Christiana, Buc., 1996, p. 20. 

Oiţă bârsană,/ De eşti năzdrăvană/ Şi de-o fi să 
mor/ În câmp de mohor,/ Să-i spui lui vrâncean/ 
Şi lui ungurean/ Ca să mă îngroape/ Aice pe- 
aproape, / În strunga de oi,/ Să fiu tot cu voi;/ În 
dosul stânii/ Să-mi aud cânii./ Aste să le spui,/ Iar 
la cap să-mi pui/ Fluieraş de fag,/ Mult zice cu 
drag!/ Fluieraş de os/ Mult zice duios!/ Fluieraş 
de soc/ Mult zice cu foc!”. 

Sub aspect teologic, recunoaştem în aceste 
versuri ceea ce Părintele Stăniloaie numeşte con- 
templarea lui Dumnezeu în creaţie “Contem- 
plarea lui Dumnezeu în natură este, pentru sfân- 
tul Maxim ca şi pentru Evgarie, treapta premergă- 
toare a contemplării Lui nemijlocite.”5 

Teologia încercărilor, respectiv, teologia 
necazurilor, se află în strânsă legătură cu răb- 
darea necazurilor şi nădejdea. Sf. Isaac Sirul este 
de părere că “toate greutăţile şi necazurile ce nu 
sunt răbdate au în ele un chin îndoit. Căci răb- 
darea micşorează apăsarea lor”S(s.n.). lar calea 
de a se elibera de ele este “răbdarea lor întru 
smerită cugetare.” Suferințele morale prilejuite 
de vestea dată de oaia năzdrăvană sunt conver- 
tite de ciobănaş într-o atitudine contemplativă. 
Leon Tolstoi opina că “Suferințele nu trebuie să 
fie privite ca nenorociri, ci ele trebuie privite ca 
ceva care ne reîntoarce la înțelegerea caracteris- 
tică (...) unei ființe spirituale." Pentru baciul 
moldovan, “Orice încercare ce vine asupra noas- 
tră trebuie să fie un prilej de adâncă meditație 
(...) şi la progresul spiritual...”9 Ce altceva face 
ciobănaşul mioritic decât să mediteze la propria 
moarte, văzută ca o nuntă cosmică? 

Portretul ideal al frumuseţii masculine, pe 
care-l putem decela (alături de prototipul dra- 
gostei materne) din a treia secvență a testamen- 
tului liric este, în fond, o ilustrare a smereniei 


trupești, care duce la adevărata smerenie, cea a 
sufletului - început al urcuşului duhovnicesc. 

Se poate spune că spre a-şi începe viața 
duhovnicească, baciul moldovan - pe care îl con- 
siderăm reprezentativ pentru poporul nostru, 
născut creştin - a trebuit să treacă prin proba în- 
cercărilor, “în vederea înaintării pe o treaptă 
superioară de desăvârşire.”10 





* În teologia creştin-ortodoxă e vorba de iubirea de aproapele pe care şi-o exprimă ciobănaşul. El nu acuză! Prin 
dorința expresă de a fi înmormântat chiar de potenţialii săi criminali, el oferă un model spiritual de dragoste 
creştină: iubirea de aproapele. 

45 Pr. Prot. Dr. Dumitru Stăniloaie, Spiritualitatea ortodoxă. Mistică şi ascetică, Editura Institutului Biblic şi de 
Misiune al BOR, Buc., 1992, p. 164. 


6 SE. Isaac Sirul, Cuvinte despre nevoințe, în Filocalia, vol. 10, Edituralnstitutului biblic şi de Misiune al BOR, Buc., 
1981, p. 247. 


7 Pr. 1. C. Teşu, op. cit. P. 98. 

8 P loan Chioar, Binele și răul în viziunea creștină, Editura Universal Dalsi, 1996, p.119. 
9 Pr.L. C. Teşu, op. cit. p.98. 

10 Ibidem, p. 99. 

Dragostea ca mijloc 
de cunoaştere 


George Popescu Glogoveanu 





ubirea, în existența umană, constituie 

chintesența valorilor moralspirituale şi 
99 A metafizice şi răstoarnă ordinea prin fap- 
tul că omul trebuie, mai întâi, să iubească şi după 
aceea să cugete. Am zis că răstoarnă ordinea, zi- 
cem mai bine că reinstaurează adevărata ordine 
a lucrurilor aşa cum s-a procedat în timpurile su- 
praistorice sau anteistorice, paradisiace, când or- 
dinea era dirijată nu de legi şi norme, ci de iubire 
şi credință, din care emanau cunoaşterea, ştiinţa 
şi înțelepciunea”. 

Poate că este nedreaptă acuzaţia adusă lui 
Immanuel Kant de către unii raționalişti, acuzație 
potrivit căreia sistemul său asupra teoriei cu- 
noştinţei este un agnosticism. De asemenea, cre- 
dem că încercarea raționaliştilor de a fundamen- 
ta o epistemologie pe baza exclusivă a datelor 
rațiunii este total nejustificată. Tentativele filoso- 
fului de la Kânigsberg, prin cercetările sale duse 
până la ultimele lor consecinţe, de a stabili posi- 
bilitățile raţiunii, ca şi ale experimentului în vede- 
rea unei rezolvări a acestei spinoase probleme, 
sunt demne de luat în seamă. Şi de ce să nu fim 
corecţi şi să privim adevărul în față! Immanuel 
Kant nu susține că adevărul nu se poate cunoaşte 
- aceasta ar fi o incriminare pe care raţionaliştii 
au numit-o agnosticism. EI susține numai că rați- 
unea umană şi experimentul nu au capacitatea de 
a pătrunde în sferele de neatins ale adevărului. 
Această incapacitate provine din însăşi natura, 
din ontologia acestor instrumente. Dacă am 
exemplifica, ar avea următoarea înfăţişare: încer- 
carea cuiva de a instala pe calea ferată o căruță 
care este destinată a merge pe un drum de țară 
sau chiar asfaltat şi care să fie trasă de doi cai. 
Revenind la argumentele lui Kant, trebuie să 
avem în vedere faptul că el consideră universul 
compus din două realități, şi anume: din numen 

















şi fenomen sau lume numenală şi lume fenome- 
nală. Kant îi mai spune numenului şi lucru în 
sine. Pentru el, lumea numenală este o lume 
aparținând metafizicii, iar lumea fenomenală 
este o lume aparținând fizicii. Instrumentele pro- 
puse pentru cunoaştere atât de raţionalişti, cât şi 
de empirişti aparțin, prin esența lor, fizicului nos- 
tru. Despre rațiune, Mircea Eliade spunea cândva 
că “nu este altceva decât o manifestare subtilă a 
materiei”, iar experimentul este o punere în miş- 
care a simţurilor noastre cu care unii filosofi au 
avut pretenţia să cunoască lucruri dintr-o altă 
lume decât aceea cărora aparţin aceste simțuri. 
Totuşi, Kant nu lasă problema fără răspuns şi el 
indică o soluţie. Rațiunea, ca şi experimentul nu 
pot pătrunde în lumea lucrului în sine, în lumea 
pură a metafizicii. Dar cu ce operăm atunci, 
acolo? El răspunde: cu credința. Răspunsul său se 
încadrează perfect în viziunea sa protestantă. 
Kant era şi teolog, un teolog protestant. 

În Critica rațiunii pure, filosoful german in- 
serează următoarele în legătură cu această dis- 

ponibilitate a sufletului omenesc: “Credinţa 
într-un Dumnezeu şi într-o altă lume este atât de 
împletită cu simțămintele mele morale încât pe 
cât de puţin există pericolul de a pierde 
simțăminte morale, tot pe atât de puţin mă tem 
că mi-ar putea fi smulsă vreodată credinţa, singu- 
ra dificultate care se prezintă aici este că această 
credință raţională se fundează pe supoziţia unor 
simțăminte morale”. Nu vedem de ce Kant con- 
sideră o dificultate fondarea credinței pe supozi- 
ţia unor simțăminte morale. Noi vedem, dim- 
potrivă, dificultatea în a consideraţia că credința 
este o credinţă raţională. Întrucât ea se fundează 
pe supoziţia unor simțăminte morale, aceasta nu 
contravine cu nimic spiritului şi viziunii creştine, 
aşa că în această privință filosoful nu ar trebui să 
aibă dubii. El aduce, totuşi, o soluţie mai aproape 
de adevăr. Structura lui înclinată spre cercetarea 
riguroasă îl determină să nu aibă înțelegere pen- 
tru mistică, pentru intuiţia mistică, pentru 
dragoste. Nu rămâne însă un pesimist. Mai pesi- 
mişti sunt raționaliştii care, în drumul lor spre 
cucerirea piscurilor ameţitoare ale cunoaşterii 
metafizice, pleacă de la îndoială : dubito, ergo 
cogito; cogito, ergo sum. Îndoiala este o stare su- 
fletească care descompune, macerează, o stare 
care împinsă la consecințele ei ultime, se trans- 
formă într-o stare de nihilism. Din această stare 
mai poate izvori speranța unei înviorări 
sufleteşti care să proiecteze, într-o lume a razelor, 
teritorii metafizice, din care poţi să explorezi cu 
încredere luminile adevărului? Greu de răspuns. 
Dar să admitem că poate cineva s-a putut 
desprinde din această capcană a îndoielii şi 
începe să păşeaşcă, cu paşi optimişti, în spaţiile 
siderale ale cercetării. Oare crede el că prin 
cugetare, prin raţiunea rece şi searbădă poate 
ajunge la esenţa vieţii, la esența adevărului, a 
fiinţei? De ființă nu te apropii cu rațiunea, ci cu un 
alt instrument pe care ni l-a pus la îndemână tran- 
scendentul. Acest instrument este dragostea, o 
stare de trăire, o existențială. Marile drame sunt 
drame de ordin metafizic, drame care privesc di- 
rect aspectul transcendental al vieţii noastre. Noi 
nu ducem lipsă de cunoştinţe ştiinţifice, ci de o 
colaborare fericită, practică, în sens de operativi- 
tate, de eficiență, de un mod teandric, cum a fost 


numită această inepuizabilă sursă de inspirație. 

Noul edificiu, dragostea, deşi nu este nou, 
este una dintre metodele fertile de cunoaştere pe 
care le-a cunoscut metafizica. Cele trei ramuri, 
efecte, stări şi beneficii, care îl fac fericit pe cel ce 
le obține, prin graţie, ridică această metodă pe 
culmea virtuţilor. Energie divină, pară de foc, căl- 
dură şi lumină, deschizătoare a porţilor paradisu- 
lui regăsit, dragostea nu va muri niciodată şi va 
rămâne orizontul cel mai râvnit al tuturor celor 
care vor căuta să se apropie de focul etern al ade- 
vărului absolut. Primul efect al dragostei este 
trăirea virtuţilor, o liniştire totală a conştiinţei, 
acea ardere, acel catharsis care ne umple ființa de 
bucuria prezenței divine. Stare câştigată prin- 
tr-un lung şi acerb proces de purificare, dragostea 
se cere trecută prin focul purificator al arderii 
tuturor patimilor care ne țin legaţi de un nefericit 
destin teluric. Al doilea efect este pătrunderea cu 
ajutorul ei, prin acea stare de fuziune, de 
tranziență, de legătură nevăzută între noi şi 
Adevărul Absolut, între subiectul cunoscător şi 
obiectul de cunoscut, în zona unde Adevărul se 
revelează. În Răsărit, potrivit lui Lucian Blaga, nu 
omenescul urcă, ci transcendentul coboară, ne 
învăluie cu căldura lui, ne sofianizează, adică ne 
umple de înțelepciune. Misterul acestei cunoaş- 
teri nu are egal între toate sistemele gnoseolo- 
gice şi epistemologice din lume. Extazul cu- 
noaşterii este sinonim, ca prezență şi ca timp, cu 
extazul fericirii. De aici rezultă al treilea efect: 
trăirea anticipată a paradisului ceresc, a fericirii 
de după moarte, a eternizării noastre, căci aşa 
cum ne-am statornicit viața spirituală în această 
lume, aşa călătorim pe drumul veşniciei. Numai 
dragostea este capabilă să ne eternizeze, să ne 
facă apți pentru o călătorie fără sfârşit, să ne con- 
fere fericirea mult visată. Acestei nostalgii a 
întoarcerii noastre către origini, către vatra spiri- 
tuală din care am ieşit, îi corespunde, fără putință 
de tăgadă, această complexă stare de beatitudine 
pe care o numim dragoste. 

Putem spune că dragostea se numără chiar 
printre sentimentele înăscute, precum o idee de 
comuniune cu semenii, idee reconfortantă şi fun- 
damentală pentru orice viziune antisolipsistă. 
Privită din acest unghi de vedere, dragostea nu 

mai poate fi considerată ca ceva exclusiv de 
natură umană - deşi face parte integrantă din 
structura ființei umane -, originea ei fiind tran- 
scendentă, divină. O existenţială a cărei sorginte 
transcende umanul şi se încadrează în galeria 
pleromei energiilor divine. Este, deci, dragostea 
un dar ceresc, o graţie sau o virtute a omului? În 
metafizica creştină, trebuie să ne ferim a încorse- 
ta noțiunile. Sfera de interpretare, de cuprindere 
a unei noțiuni, virtuţi sau valori este aşa de largă 
încât avem impresia - iar dacă greşim nu o facem 
cu rea credință - că atunci când marele gânditor 
Augustin a dat ideilor numele de universalii, nu a 
avut în vedere numai valoarea universală a lor, ci 
mai ales posibilitatea de formulare a lor. E ade- 
vărat că nu trebuie să mărim spectrul hermeneu- 
tic până la a cădea în erezie. În acest caz s-au 
înregistrat numeroase abateri. Şi astfel se ridică 
următoarea întrebare: orice om se poate învred- 
nici de acest minunat dar ceresc? Desigur, dar 
numai dacă îndeplineşte anumite condiții. 
Acestea țin de aspectul moral al problemei. Cum 
nu poţi să iei într-un vas murdar apa dintr-un 
izvor de munte, curată ca lacrima ochilor, tot aşa 
nu poate cobori în sufletul nostru o aşa de înaltă 
virtute dacă, în prealabil, nu am pornit la un pro- 
ces de purificare care să ne apropie de omul para- 
disiac şi care nu reprezintă decât o adevărată 
asceză, o luptă titanică cu patimile, cu gândurile 
şi imaginile necurate. Acest proces este un proces 
de dematerializare, căci tot ce nu intră în dome- 
niul sacru al vieţii are o acţiune nefastă, aceea de 
a depune pe sufletul nostru - Sfinţii vorbesc de 
mintea umană - nişte pete (de materie) care opa- 
cizează puterile interioare, în sensul de a nu mai fi 
apte atât să primească graţia divină, cât şi să 
cunoască, prin iubire, adevărurile transcendente. 

Trebuie să amintim aici o facultate a sufletu- 
lui uman care joacă un rol important în procesul 
de purificare, fără a cădea, însă, în voluntarism. 
Această facultate este voința. Educaţia ei, mai ales 
pentru firile sentimentale, este un lucru care nu 
trebuie deloc neglijat. Voința poate fi educată în 
două direcţii: activă şi în direcţia de stăpânire. 
Urmează deci două căi: de realizare a unor 
deziderate pe care ni le propunem şi a doua cale, 
cea de stopare a unor porniri. Pentru toate aces- 


tea, este nevoie de o introspecţie în viața noastră. 
Următoarea etapă este cea a războiului nevăzut 
cu noi. Rezultatul acestei asceze este statornicirea 
unei stări de linişte sufletească, de împăcare cu 
noi înşine, cu conştiinţa noastră şi cu Dumnezeu. 

Pomul cunoștinței binelui şi al răului sădit 
de Dumnezeu în grădina paradisului devine pen- 
tru noi piatra de încercare a raporturilor noastre 
cu Creatorul, precum şi piatra de temelie a ade- 
văratei cunoştinţe. Piatră de încercare, în sensul 
că Dumnezeu îi pune omului în față alternativa: 
să-l recunoască drept Creator şi Stăpân al Univer- 
sului, ascultând de porunca Sa, sau să se lase con- 
dus în eroare de tentaţiile puterilor răului de a 
nu-i respecta poruncile, incitându-l că va deveni 
şi el asemenea lui Dumnezeu. Cele două aspecte 
ale existenței omului (în devenire) sunt legate 
indestructibil unul de altul, întrucât Dumnezeu 
vroia să stabilească în universul creat de el o or- 
dine şi o armonie fără de care desfăşurarea vieţii 
nu putea avea loc. Ascultarea din dragoste era 
elementul care garanta aceste raporturi. În al doi- 
lea rând, Dumnezeu indică un mod de cunoaşte- 
re diferit față de cel pe care au fost tentaţi primii 
oameni să-l adopte. Modelul propus de Creator 
era modelul cunoştinței prin trăire mistică, prin 
dragoste, pe când ei au ales tocmai modelul 
raţionalisto-empirist. Textul din Geneză este 
elocvent: “Femeia a văzut că pomul era bun de 
mâncat şi plăcut de privit şi că pomul era de dorit 
ca să deschidă cuiva mintea”. Și acest lucru s-a 
adeverit, căci textul precizează mai departe: “Iată 
că omul a ajuns ca unul din Noi, cunoscând binele 
şi răul”. Ascultând de porunca lui Dumnezeu, 
omul ar fi rămas pur, dar căzând în păcatul neas- 
cultării, i se instalează în suflet conştiinţa binelui 
şi a răului, lucru de care nu ar fi avut nevoie în 
starea paradisiacă. Starea următoare este o stare 
de durere, de tristețe, de regret şi de frică, căci 
apariţia conştiinţei binelui şi a răului nu i-a liniştit 
sufletul, ci, dimpotrivă, i-a mărit drama, inserân- 
du-i sentimentul tragic al existenţei. 

Totuşi, Dumnezeu nu l-a părăsit pe om şi i-a 
promis un răscumpărător, pe Fiul Omului, care, 
prin jertfa sa, îi arată omului calea restaurării 
sale. Restaurarea omului nu este altceva decât 
descoperirea acestui miraculos instrument sau 





74 


anul IX e nr. 95-96 


DECANTĂRI 

















mijloc de cunoaştere a adevărurilor, care este 
dragostea. Deci instalarea dragostei în viața unui 
om nu are loc decât în urma răstignirii, a jertfirii 
tuturor plăcerilor noastre. Iubirea devine, astfel, 
cel mai eficient şi operativ mijloc de cunoaştere. 
Operativ nu prin obiectivizarea operaţiunii de 
cunoaştere, căci cunoaşterea metafizică nu este o 
cunoaştere obiectivă, ci ea este un proces subiec- 
tiv. Întrucât obiectul cunoaşterii este lumea 
metafizică, este firesc ca subiectul cunoscător, 
precum şi procesul acestei cunoaşteri, să fie 
subiective. De aceea, toate metodele de cunoaș- 
tere, amintite mai sus, ca şi formele de pătrun- 
dere în sfera obiectului de cunoscut, se învârtesc 
în jurul acestui obiect, neavând posibilitatea de a 
intra în natura intimă a obiectului. Singura 
metodă care ne duce evident la împlinirea unei 
adevărate cunoaşteri este dragostea. Aceasta are 
capacitatea de a realiza osmoza dintre subiect şi 
obiect, unirea subiectului cunoscător cu obiectul 
de cunoscut, stare în care adevărul, cu toate 
tainele lui, i se descoperă prin revelaţie subiectu- 
lui. Niciodată rațiunea, şi mai ales experiența, nu 


vor putea pătrunde în teritorii inaccesibile. În 
primul rând că raţiunea fiind un element care 
lucrează cu judecăţi, prin deducţii, ne-ar putea 
face doar serviciul de a ne cataloga datele culese 
prin intuiţii, de a le organiza şi propaga, iar expe- 
riența să ne ofere concluzia că orice lucru este 
efectul unei cauze, conducându-ne la cauza 
cauzelor, care este ființa supremă, Adevărul Ab- 
solut. Dar aceasta înseamnă numai să postulăm 
că el există. Dar cum există? Care este esența lui? 
Cum lucrează? Cum a creat lumea? Cum o 
guvernează? Ce finalitate i-a dat? Care este raţi- 
unea tuturor lucrurilor? Răspunsurile la toate 
aceste întrebări raţiunea şi experienţa nu ni le 
pot furniza. 

În acest caz, dragostea devine piatra unghiu- 
Iară, piatra de temelie a comuniunii noastre, pe 
plan vertical cu Dumnezeu şi cu tot ceea ce se 
leagă de EI şi de adevărurile ce emană de Ia EI, iar 
pe plan orizontal, comuniunea cu semenii noştri 
şi cu raţiunile lucrurilor create, acea etapă a ilu- 
minării noastre. Astfel, dragostea se transformă 
într-un instrument de cunoaştere metafizică care 
operează prin aşa-zisele intuiții mistice. Acestea 
sunt nişte trăiri, niște stări existențiale de mare 
intensitate interioară, rod al dezegoizării totale a 
vieţii noastre şi din care mai ales orgoliul, ce 
desparte cei doi poli ai procesului de cunoaştere, 
a fost definitiv abolit. Orgoliul de a cunoaşte 
magic, adică prin voință şi mijloace proprii şi de a 
deveni asemenea Creatorului ne-a întunecat 
mintea, pierzând nu numai cunoştinţa adevăru- 
lui prin revelaţie, dar şi fericirea paradisiacă. 

Prin urmare, avem două moduri de cunoaş- 
tere: unul mistic, prin dragoste, respectiv ascul- 
tare, care ne garantează cunoştinţa adevărului şi 
a vieţii, şi un mod magic, prin rațiune şi expe- 
riență, generate de orgoliu. Prin intermediul pri- 
mului mod, cunoaştem totul, prin cel de-al doilea, 
nu numai că nu am câştigat nimic, dar am pierdut 
totul. Prin modul mistic, cel de trăire spirituală, 
un mod paradisiac, aveam şi fericirea, o stare de 
iubire permanentă, cunoştinţa, în timp ce prin 
modul magic, care a devenit luciferic, fericirea a 
fost înlocuită cu starea de frică, de ruşine, provo- 
când o întreagă suferință şi o permanentă exis- 
tență tragică. 

Dragostea este mai 
mare decât toate... 


Pr. Arhim. Dr. Chesarie Gheorghescu 





dragostea creştină este a treia şi cea mai 
mare virtute religioasă (Deut. VI, 5; Matei 
XXII, 37; Marcu XII, 28-39; Luca X, 27). Prin cre- 
dință omul primeşte şi-şi însuşeşte adevărurile 
mântuitoare descoperite de Dumnezeu şi propo- 
văduite de Biserică; prin nădejde, el aşteaptă cu 
deplină încredere ca Dumnezeu să aducă la în- 
deplinire tot ce i-a făgăduit pentru mântuirea sa; 
prin iubire însă, omul credincios intră în cea mai 
strânsă comuniune de viață cu Dumnezeu, Crea- 
torul şi Părintele său, îl îmbrățișează cu toate pu- 
terile sufletului şi-i împlineşte voia Sa cea atots- 
fântă. „Dumnezeu dragoste este şi cela ce petrece 
întru dragoste, întru Dumnezeu petrece şi Dum- 
nezeu întru dânsul” (| loan IV, 16). În limba ebrai- 
că, verbul ahab şi derivatele lui indică, în primul 
rând, dragostea umană: iubirea oamenilor între 
ei; iubirea paternă (Facere XXV, 28), iubirea sen- 
zuală (Osea III, 10); iubirea de aproapele (Levitic 
XIX, 18; 1 Regi XVI, 21), dar şi iubirea credin- 
cioşilor față de Dumnezeu (Deut. VI, 5): „Să iu- 
beşti pe Domnul Dumnezeul tău din toată inima 
ta, din tot sufletul tău şi din toată puterea ta”. 
Dragostea lui Dumnezeu față de om este 
exprimată prin cuvântul hezed (fidelitate, credin- 
cioşie), cu sensul de a fi recompensată când ea se 
manifestă în cadrul angajamentelor noastre 
făcute cu Dumnezeu: „Să ştii, dar, că Domnul 
Dumnezeul tău, acesta este Dumnezeu, Dumne- 
zeu credincios, care păzeşte legământul său şi 
mila sa până în al miilea neam, către cei ce-l 
iubesc şi păzesc poruncile Lui” (Deut. VII, 9; II 
Regi VII, 15); sau „Munţii pot să dea înapoi şi col- 
inele să se clatine, dar milostivirea Mea nu se va 
depărta de a tine şi legământul Meu de pace nu 
se va zdruncina, zice Domnul cel cu tine milostiv” 
(Isaia LIV, 10). 


lături de credință şi nădejde, iubirea sau 





Dragostea lui Dumnezeu faţă de noi mai este 
exprimată şi prin cuvântul hen (favoare, bunăvo- 
inţă, graţie) sau riham (compasiune, condescen- 
dență, iertare), când se are în vedere acţiunea 
liberă şi gratuită a iubirii lui Dumnezeu față de 
omul credincios (Cf. La Sainte Bible, version 
Gtablie par les moines de Maredsous, Brepols, 
Paris - Turnhout, 1968, p.1605). 

În civilizaţia greco-romană, noţiunea de 
iubire este exprimată, în general, prin trei verbe, 
plus cuvintele care decurg din ele: 1. eran (eros) 
- ce sugerează iubirea ca dorință, iubirea pose- 
sivă, principiul dinamic al oricărui fel de acțiune; 
2. philein - ce exprimă iubirea dezinteresată de 
eros, aceasta este proprie sufletelor mari şi în- 
țelepţilor; 3. agapan (de aici provine cuvântul 
creştin agape, a iubi, în sens religios, moral). 
Acest verb amplificat cu noţiunea iubirii dezin- 
teresate, exprimate prin verbul philein, dar fără 

înțelesul iubirii senzuale din verbul eros, va fi 
preferat pentru a traduce noțiunea creştină de 
dragoste, care este una dintre cele trei virtuţi teo- 
logice. Astfel iubirea trăită, învățată şi propovă- 
duită de lisus Hristos va fi exprimată întotdeauna 
în Biserica creştină prin cuvântul grecesc agape 
care se traduce în mod curent prin caritate sau 
dragoste şi al cărui sens este aproape identic cu 
cel al cuvântului ebraic hen. 


Iubirea în istoria mântuirii 


Dacă dragostea în înţelesul ei firesc este 
experiența şi trăirea unor relații personale, prin- 
tre care iubirea conjugală şi cea a părinţilor față 
de copiii lor, relaţii care reprezintă aspectele cele 
mai caracteristice ale acesteia, se poate afirma cu 
certitudine că întreaga istorie a mântuirii poate fi 
concepută ca o perioadă a relaţiilor de iubire şi 
colaborare dintre Dumnezeu şi credincioşi. 

În Vechiul Testament, Dumnezeu se reve- 
lează, de la început, în virtutea acestei iubiri, 
punând bazele unei prietenii şi colaborări dintre 
Sine şi omul creat (Facere I-III), fiind din firea Sa 
„iubitor de oameni, milostiv, îndelung răbdător, 
plin de îndurare şi de dreptate” (Ieşire XXXIV, 6). 
Chiar în urma păcatului adamic, Dumnezeu va 
rămâne credincios în manifestarea iubirii Sale, 
desfăşurând o lentă şi îndelungată pedagogie 
(Galat. III, 24) în istoria mântuirii, pentru a-l face 
pe om să cunoască firea reală a relaţiilor pe care 
Dumnezeu voia să le stabilească între Sine şi crea- 
tura Sa. În virtutea acestei iubiri, Dumnezeu se 
descoperă unui om (Avraam), alegându-l din 
poporul său (Facere XII), făgăduindu-i ajutorul şi 
binecuvântările Sale față de el şi urmaşii acestuia 
şi stabilind cu el un legământ. Acest legământ se 
va dezvolta „şi se va adresa cu timpul unui întreg 
popor ales. În fruntea condiţiilor incluse în 
alianța făcută de Dumnezeu cu Avraam stă 
iubirea de Dumnezeu şi credința în făgăduinţele 
Sale” (Ieşire XX, 2-7; Deut. VI, 5; Galat. 1, 6). De 
aici învăţăm că iubirea şi alianța sunt egale şi se 
condiţionează reciproc (Deut. VII, 9). Dar această 
strânsă împletire dintre iubirea de Dumnezeu şi 
legământul făcut cu EI va fi slăbită şi neglijată 
prin neascultarea poporului ales față de legea 


Domnului în ciuda învățăturilor şi amenințărilor 
făcute de profeţi, care scoteau în relief toate 
dimensiunile afective şi apropiate ale iubirii lui 
Dumnezeu față de oameni (Osea II, 21; lezechil 
XVI) şi îndelunga Sa răbdare (Isaia II, 2-4; 
Ieremia XXXIII, 11). Cu toate acestea, în tot 
decursul istoriei mântuirii şi a manifestării 
dragostei lui Dumnezeu în lume, au existat 
oameni devotați şi credincioşi lui Dumnezeu şi 
legământului făcut cu ei: Avraam, Moise, Samuel, 
David, Ilie ş.a., iar după exilul babilonic, grupuri 
de iudei care doreau să răspundă la iubirea lui 
Dumnezeu printr-o credință şi dragoste firească 
şi devotată (1 Macabei, 42). 

În Noul Testament, printr-o serie de acte adu- 
se a îndeplinire de Domnul Iisus Hristos, Dumne- 
zeu va descoperi oamenilor Săi, în mod direct şi 
definitiv, sensul istoriei mântuirii, făcându-i să în- 
țeleagă că „Dumnezeu este iubire şi cel ce rămâne 
în iubire rămâne în Dumnezeu şi Dumnezeu ră- 
mâne în e!” (1 Ioan IV, 8, 16). El este Dumnezeu 
întreit în persoane, Tatăl, Fiul şi Sfântul Duh, dar 
unic şi nedespărțit în ființă prin iubire (Efes. 1, 4 
5; Ioan V, 7; loan XVII, 22-23) şi vrea ca această 
iubire să se reverse în afară (1 loan IV, 19; Rom. 
XV, 30), să fie împărtăşită oamenilor credincioşi 
prin Fiul Său (Ioan XIII, 1; Rom. V, 8). Căci Fiul, 
fiind iubit de Tatăl şi trimis în lume să aducă 
această iubire tuturor credincioşilor (Matei III, 
17; Ioan II, 16-17), le-a dat şi lor puterea să se 
împărtăşească din Duhul iubirii dumnezeieşti, să 
umble în această iubire şi să devină fii adoptivi ai 
lui Dumnezeu (Rom. VIII, 14-17; Colos. 1, 8). 
Întreaga misiune din lume a lui lisus Hristos are 
drept scop să descopere dragostea lui Dumnezeu 
față de lume şi chemarea noastră de a răspunde 
la această dragoste, prin unitate şi slujire (Ioan 
XX, 7-14). Cel care primeşte învățătura lui lisus 
Hristos şi a Bisericii Sale, este ajutat de puterea 
iubirii creştine să-şi realizeze adevărata sa 
chemare, să înlăture din viața sa orice păcat care 
l-ar îndepărta de la comuniunea cu Dumnezeu (I 
Petru IV, 8) şi îl întăreşte „să prisosească tot mai 
mult întru cunoştinţă şi întru pricepere” (Filip. ], 
9), devenind un veritabil slujitor al lui Dumnezeu 
şi al oamenilor. Dacă dragostea de aproapele 
făcea şi ea parte integrantă din Alianța Veche 

(Lev. XIX, 18; Ieşire XXIII, 4), în Noul Testament 
ea devine virtute cardinală, porunca cea mai 
mare a Bisericii lui Hristos: „Poruncă nouă vă dau 
vouă, să vă iubiți unul pe altul. Precum Eu v-am 
iubit pe voi, aşa şi voi să vă iubiţi unul pe altul” 
(loan XIII, 34; Matei XXII, 37-39). De virtutea 
iubirii de Dumnezeu şi de aproapele atârnă mân- 
tuirea omului creştin (Matei V, 43-44). Fiind 
creaţi de Dumnezeu prin iubire, răscumpărați şi 
deveniți fii ai Săi (Rom. VIII, 14-17) printr-un plus 
de iubire, noi avem unica cinste între creaturi de 
4-L iubi pe Dumnezeu cu aceeaşi iubire. 


Manifestarea iubirii de 
Dumnezeu 


În înţelesul larg, iubirea este năzuința omu- 
lui spre tot ce este bun şi frumos sau vrednic de 
dorit. Această năzuință este revărsată de însuşi 
Dumnezeu în firea noastră, la creare, şi de aceea 
se numeşte dragoste firească, naturală. În teme- 
iul acestei năzuințe, omul tinde din fire spre 
Dumnezeu Creatorul şi Susținătorul său, socotin- 
du-l drept bunul său cel mai mare. Dar cum prin 
păcatul strămoşesc firea noastră a fost slăbită în 
puterile ei (Rom. V, 12), numai cu propriile sale 
forțe omul credincios nu poate dobândi mân- 
tuirea, după cum Domnul însuşi spune: „fără de 
Mine nu puteți face nimic” (Ioan XV, 5). Astfel, 
pentru mântuirea sa şi pentru orice acţiune con- 
structivă în Biserica lui Hristos, creştinul are ne- 
voie de virtutea iubirii, adică de dragostea supra- 
firească, de dragostea creştină, de dragostea lui 
Hristos ca virtute religioasă, teologică. Această 
dragoste creştină este puterea dumnezeiască 
revărsată în ființa noastră prin Taina Sfântului 
Botez, şi prin aceasta avem năzuința adâncă şi 
curată către Dumnezeu, bunul nostru cel mai 
înalt; dorim din toate puterile sufletului nostru 
unirea cu EI şi ne străduim să avem voința hotă- 
râtă de a împlini voia Lui atotsfântă, jertfind, în 
caz de nevoie, orice bun pământesc pentru pre- 
amărirea numelui Său. Iubirea creştină este de la 
Dumnezeu (I loan IV, 7) şi ne este dată în dar, pre- 
cum spune Sfântul Apostol Pavel: „Dragostea lui 
Dumnezeu s-a vărsat întru inimile noastre prin 
Duhul Sfânt cel ce s-a dat nouă” (Rom. V, 5). 


Dragostea de Dumnezeu este cea mai mare vir- 
tute, am putea spune chiar, singura virtute a 
creştinismului fiindcă toate celelalte virtuţi tră- 
iesc cu adevărat şi rodesc binefăcător în viața 
omului credincios numai când sunt luminate şi 
încălzite de flacăra arzătoare a dragostei. Acest 
adevăr îl arată atât de minunat Sfântul Apostol 
Pavel, în acel pe drept numit imn al dragostei 
creștine pe care îl găsim în capitolul al XIII-lea din 
Epistola 1 către Corinteni. „De aş grăi în limbile 
omeneşti şi îngereşti, iar dragoste nu am, făcutu- 
m-am aramă sunătoare şi chimval răsunător. Și 
de aş avea darul proorociei şi tainele toate le-aş 
cunoaşte şi orice ştiinţă şi de aş avea atâta cred- 
ință încât să mut şi munții, iar dragoste nu am, 
nimic nu sunt. Şi de aş împărți toată avuţia mea şi 
de aş da trupul meu să- ardă şi dragoste nu am, 
nici un folos nu-mi este... (XIII, 1-3). Şi acum 
rămân aceste trei: credința, nădejdea, dragostea. 
Iar mai mare dintre acestea este dragostea” (13). 

Dragostea este mai presus de toată cunoştin- 
ţa, este mai mare chiar decât celelalte două vir- 
tuți religioase: credința şi nădejdea. Fără puterea 
dragostei, credinţa slăbeşte, căci credința „lucrea- 
ză prin dragoste” (Galat. V, 6), iar nădejdea se 
ofileşte şi scade mereu (Învățătura de credință 
creştină ortodoxă, Bucureşti, 1952, pp.343-346). 
Dragostea este mai mare decât celelalte virtuți: 1. 
prin izvorul ei, care este Dumnezeu (] loan IV, 8); 
2. prin roadele şi puterea ei, căci „dragostea este 
plinirea legii” (Rom. XIII, 10), 3. prin durata ei, 
căci ea este veşnică (1 Corint. XIII, 8), fiindcă 
însuşi Dumnezeu cel veşnic este dragoste (Învăță- 
tura de credință, p.347). Sfântul loan Teologul 
afirmă că omul trebuie să-l iubească pe Dumne- 
zeu, întrucât Dumnezeu l-a iubit pe el mai întâi (1 
Ioan IV, 19) şi Dumnezeu este Creatorul, Susţină- 
torul, Răscumpărătorul şi Binefăcătorul său cel 
mai mare (Nicolae Cabasila, Despre viața în Hris- 
tos, traducere de Teodor Bodogae, Sibiu, 1946, 
p.64). A iubi pe Dumnezeu din toată inima, din 
tot sufletul şi din tot cugetul (Matei XXII, 37-39) 
înseamnă să-l închini Lui toate gândurile, toate 
simţirile, doririle tale, adică „să te muţi cu toate 
puterile sufletului în Dumnezeu”, cum spune 
acelaşi teolog ortodox (Nicolae Cabasila, op.cit. 
p.199). Acest lucru este posibil şi firesc din punct 

de vedere teologic, căci iubirea îşi are izvorul în 
Dumnezeu care, pe de o parte, ne-a dat puterea 
de a iubi, iar pe de altă parte, ne-a iubit EI pe noi 
din veşnicie (Ieremia XXXI, 3) şi ne-a dovedit 
iubirea Sa prin felul în care ne-a atras la sânul Său 
părintesc. De aceea, omul credincios căruia Dum- 
nezeu i s-a descoperit, prin credință, ca adevărul 
desăvârşit, ca principiu al oricărui adevăr, prin 
nădejde, ca Bine suprem, omul îşi găseşte pacea 
şi fericirea de a cunoaşte pe Dumnezeu, dorind, 
în virtutea bunătății Lui, să se unească cu EI, 
iubind pe Dumnezeu pentru Dumnezeu. EI caută 
să-i ofere totul din partea celor create şi îi aduce 
toată adoraţia, toată slava, toată dragostea din 
partea făpturilor înzestrate cu inteligență şi vrea 
să rămână sub influența binefăcătoare a lucrării 
Sale harice. 

Iubirea creştină este un frumos arbore al că- 
rui fruct rodeşte prin lucrarea Sfântului Duh. Su- 
flul Său creator răspândeşte acest fruct peste acel 


pământ, care este inima omului pătruns de 
farmecul trăirii religioase. Căzând pe acest teren, 
sămânța iubirii divine aduce roadele sale, după 
cum şi pământul este prelucrat sau nu; dar 
Sfântul Duh o ajută să crească, ţinând seama în 
acelaşi timp de dragostea şi de libertatea umană, 
făcând să se dezvolte această virtute, aşa cum 
razele soarelui fac să crească plantele pământului 
(Matei XIII, 23). Puțin câte puţin, această lucrare 
tainică devine puternică şi astfel dragostea lui 
Dumnezeu se răspândeşte în sufletele noastre 
prin ajutorul harului divin, care se dă celor ce se 
nevoiesc să trăiască în mod activ viața în Hristos 
(Galat. V, 22-25; Romani V, 5). Iubirea creştină 
este şi o acţiune a sufletului uman care doreşte să 
se bucure de Dumnezeu pentru EI însuşi. Această 
dorință, această lucrare este turnată în suflet de 
Dumnezeu, căci omul este creat după chipul și 
asemănarea lui Dumnezeu (Facere |, 26-27), cu 
dorința de a fi în legătură cu EI, dar în același 

timp ea este o lucrare proprie a sufletului nostru, 
ce se manifestă de bunăvoie şi în aceasta constă 
frumuseţea iubirii. 

Ca autorul oricărui bine, Dumnezeu vrea să 
ne atragă spre Sine, aşa cum vulturul îşi învață 
puii să zboare spre înălțimi. Dar aceştia sunt vul- 
turi care zboară în mod firesc; noi însă trebuie să 
ne ridicăm spre Dumnezeu prin eforturi susținu- 
te şi prin iubirea noastră. Nu se poate concepe 
virtute religioasă, supranaturală, fără dragostea 
dumnezeiască, dar când sufletul se îndrăgosteşte 
de dorința de a-L iubi în fiecare zi pe Dumnezeu 
mai mult, el simte o mare nevoie să-i dovedească 
lui Dumnezeu iubirea sa, şi cum ar putea să o facă 
dacă nu prin practicarea sau prin reînnoirea aces- 
tor acte faţă de Dumnezeu, care îl sfințesc şi îl 
unesc cu Făcătorul său. Pe de altă parte, dacă dra- 
gostea faţă de Dumnezeu izvorăşte şi din voința 
noastră, ea este, desigur, o virtute, căci presupu- 
ne un efort din partea naturii noastre corupte, 
cum şi pentru faptul că este în deplină concor- 
danță cu raţiunea noastră (Rom. II, 13-16). Ori, 
deoarece nimic nu este mai potrivit cu rațiunea 
religioasă decât a trăi tinzând spre ceea ce este 
desăvârşit, şi deoarece nimic nu este mai desă- 
vârşit decât Dumnezeu, care însuflețeşte, în ace- 
laşi timp, orice activitate creatoare a oamenilor 
înzestrați cu ea. Prin credință îl căutăm pe 
Dumnezeu ca pe adevărul suprem, care ne 
luminează; prin nădejde ne legăm de EI ca de 
Binele nețărmurit, iar prin dragoste ne unim cu 
EI, ne însuflețim în această comuniune şi primim 
noi energii creatoare care actualizează şi dau 
sens vieţii noastre creştine. Sufletul plin de 
dragoste faţă de Dumnezeu se comportă la fel şi 
față de toţi oamenii. EI se simte parte din univer- 
salul noi, partener de fiecare clipă al lui 
Dumnezeu şi gata de a deveni partener în fiecare 
clipă cu un semen sau altul, în legătura dragostei 
actuale sau creatoare. Desigur, puterea iubirii 
fiind de la Dumnezeu şi obținându-se prin ori- 
entarea sufletului spre Dumnezeu, prin rugăci- 
une, este just să se spună că iubirea de Dumnezeu 
este izvorul iubirii de oameni, nu invers. Nu de la 
iubirea de oameni se ajunge la iubirea de Dum- 
nezeu, ci de la iubirea de Dumnezeu se ajunge la 
iubirea de oameni, ultima constituind o ramnifi- 


caţie a celei dintâi. Iubirea de oameni este fructul 
firesc şi necesar al iubirii de Dumnezeu, aşa cum 
rodul plantei este efectul necesar al luminii 
solare pe care o primeşte prin orientarea ei spre 
soare (Pr. Prof. Dr. Dumitru Stăniloae, Desăvâr- 
şirea prin unire cu Dumnezeu sau prin îndum- 
nezeire, Bucureşti, 1947, p.80). 

Noi avem capacitatea virtuală de a deveni 
subiecte ale dragostei divine şi într-o mare 
măsură tindem spre ea. În aceasta constă chipul 
dumnezeiesc. Iar dragostea însăşi, în deplină- 
tatea ei, nu o putem avea de la noi înşine, ci o 
primim de la Dumnezeu, ceea ce înseamnă că 
asemănarea cu El nu o putem dobândi decât în 
comuniune cu Dumnezeu. Dragostea de Dumne- 
zeu fiind izvorul oricărei acţiuni bune, celelalte 
virtuţi atârnă de ea şi au nu altă valoare decât şi 
în măsura în care sunt transformate de noi în flă- 
cări ale iubirii de Dumnezeu. Oferiţi-mi o iubire 
cât de palidă şi celelalte virtuţi se vor veşteji în 
faţa ei; arătaţi-mi o iubire plină de căldură şi cele- 
lalte virtuţi vor fi transformate în flăcări arzătoa- 
re prin puterea ei (1 Cor. XIII, 8). Iubirea care, 
prin izvorul ei, prin roadele şi prin durata ei, fi- 
ind cea mai strălucită dintre virtuți, încetează de 
a mai fi omenească, în felul ei de a se înălța până 
la Dumnezeu. 


Sfinţenia și semnificaţia iubirii 


Dacă această virtute, în esenţa ei, este 
dragostea lui Dumnezeu însuşi, adică îşi are 
izvorul în Dumnezeu, care este iubire, şi noi nu-l 
putem iubi pe Dumnezeu decât dacă ne iubeşte El 
mai întâi, de aici învăţăm că EL a înzestrat ființa 
noastră cu însuşirea de a putea primi iubirea Lui 
în noi, şi această însuşire nu este altceva decât 
voința noastră; în ea se găseşte puterea de a iubi 
şi de a răspunde la iubirea lui Dumnezeu (Matei 
XIX, 21). Voința nu e o oarecare impresie senti- 
mentală. Ea este o trăsătură de caracter care 
exprimă capacitatea de hotărâre fermă, de insis- 
tență în depăşirea obstacolelor. Voința pre- 
supune un efort care este cu atât mai intens cu cât 
sunt mai mari greutățile de înfruntat pentru atin- 
gerea scopului urmărit. Voința şi iubirea sunt cele 
mai înălțătoare puteri ale sufletului. Daca com- 

parăm cele două feluri de iubire (instinctivă şi 
rațională: eros şi agape), constatăm că prima se 
potriveşte cu iubirea firească a animalelor care își 
apară puii lor, ultima reprezintă mijlocul prin 
care putem pătrunde într-o lume superioară, în 
care poate şi trebuie să lucreze şi sufletul. S-ar 
putea spune că aceasta se potriveşte, într-o anu- 
mită măsură, cu ceea ce se petrecea la templul din 
Ierusalim: mulțimea nu putea să intre dincolo de 
zidul unei anumite incinte; numai marele preot, 
după ce îşi făcea purificarea cerută de lege, intra 
singur, în Sfânta Sfintelor (Ieşire XXX, 10; Evrei 
IX, 7). În calitate de creştini, avem şi noi multe 
calități care aspiră spre Dumnezeu, dar numai cu 
ele nu putem pătrunde pînă la EL; avem nevoie de 
o voință puternică, curățită şi sfințită prin harul 
divin pentru ca Dumnezeu să se coboare cu bucu- 
rie în acest sanctuar al sufletului, unde dragostea 
Sa şi iubirea noastră se întrepătrund una cu alta. 

Iubirea de Dumnezeu trebuie să se aprofun- 
deze fără încetare, şi nimeni dintre cei care au 
gustat din fericirea acestei virtuți nu va putea 
spune că a ajuns la limitele ei, pentru că Dumne- 
zeu ne iubeşte de nenumărate ori mai mult decât 
am fi noi în stare să-L iubim (loan XVII, 23; 1 loan 
IV, 19). Prin lucrarea Sfântului Duh, inima noas- 
tră se poate deschide în proporții neprevăzute 
pentru a-L iubi pe Dumnezeu mereu, din toată 
inima, din tot sufletul şi din toată puterea noastră 
(Deut. VI, 5; Luca X, 27). Această iubire trebuie să 
se dezvolte continuu, pentru că numai înălțându- 
se spre Dumnezeu - vertical - şi răspândindu-se 
spre semenii noştri - orizontal -, iubirea creştină 
poate fi dinamică, creatoare. Oricât am cultiva 
noi însă această virtute, ea va putea fi trăită în 
mod desăvârşit numai în viața viitoare, „căci 
acum îl vedem (pe Dumnezeu) ca prin oglindă, în 
ghicitură, iar atunci, faţă către față...” (1 Cor. XIII, 
12). Dar chiar în cealaltă existență, în cer, sunt 
diferite trepte ale desăvârşirii, drept recompen- 
să, după gradul de sfinţenie şi de iubire pe care 
le-am atins în lumea de față. De fapt, pe măsură ce 
dragostea de Dumnezeu şi de oameni se intensi- 
fică, ea se dezvoltă, se revarsă în afară şi devine 
tot mai cuprinzătoare. Astfel, dragostea creştină 
este desăvârşită pentru că omul iubeşte pe 
Dumnezeu nu atât în virtutea puterii sale perso- 


nale, ci cu ajutorul harului divin turnat în ființa 
sa, prin botez şi prin celelalte taine; el se simte 
atras spre Dumnezeu şi devine capabil să-l iu- 
bească şi să colaboreze cu toată făptura înconju- 
rătoare, în numele acestei iubiri. 

Din nefericire, credinciosul poate să piardă 
cu timpul căldura iubirii de Dumnezeu, aşa cum 
vedem în Biserica primară, când Cuvântul cel 
veşnic al lui Dumnezeu, prin vocea Sfântului 
Ioan, reproşează acelui înger al unei comunități 
creşrtine din Asia Mică, a cărui iubire nu mai era 
cea dintâi: „...Am împotrivă faptul că de dragos- 
tea ta cea dintâi te-ai lepădat” (Apoc. II, 4; loan 
XXI, 15-17). Sunt suflete neputincioase care încep 
să iubească, dar nu au şi tăria necesară de a duce 
până la capăt această iubire. Dacă dragostea de 
Dumnezeu poate fi slăbită, ea poate, în acelaşi 
timp, să fie distrusă. Un singur păcat mortal este 
suficient să se strecoare în viața noastră pentru a 
ne despărţi de Dumnezeu, de harul şi iubirea Sa: 
„orice nedreptate este păcat, dar este şi păcat 
care nu e de moarte. Ştim că oricine este născut 
din Dumnezeu nu păcătuieşte; ci Cel ce s-a născut 
din Dumnezeu (Fiul lui Dumnezeu) îl păzeşte, şi 
cel viclean nu se atinge de el” (1 loan V, 17-18). Să 
ne păzim, deci, de păcatele de moarte căci 
„partea celor fricoşi şi şovăielnici şi spurcaţi şi 
ucigași şi desfrânaţi şi fermecători şi a tuturor 
celor mincinoşi este iezerul care arde; cu foc şi cu 
pucioasă...” (Apoc. XXI, 8; Galat. VI, 9-21). 

Dumnezeu este obiectul iubirii creştine. El 
este piatra de mare preț din Evanghelie, spre care 
avem datoria să năzuim cu toată voința şi 
dragostea noastră fără încetare. Dumnezeu fiind 
superior față de tot ce există şi faţă de noi, suntem 
chemați să ne orientăm spre EI, ca şi flacăra de 
foc care, consumându-se, tinde mereu spre 
înălțime. În acest proces permanent de ridicare 
mai presus de noi înşine, cu scopul de a ajunge la 
Dumnezeu şi de a primi forţe creatoare din 
energiile Sale divine, are loc reînnoirea vieții 
noastre spirituale: „Cel ce crede în Mine, precum 
a zis Scriptura, râuri de apă vie vor curge din pân- 
tecele lui. Iar aceasta a zis-o despre duhul pe care 
aveau să-l primească cei ce cred în EI” (Ioan VII, 
37-38). În calitate de slujitori ai lui Dumnezeu şi 
ai credincioşilor, suntem chemaţi să devenim 

nişte oameni noi, prin credință şi cunoaştere, 
propovăduitori ai Legământului celui nou şi 
sfânt, prin speranță, cântăreți ai cântecului celui 
nou, prin dragoste. Atunci când ne oferim lui 
Dumnezeu prin iubire, noi nu facem altceva decât 
să iubim iubirea însăşi, căci „Dumnezeu este iubire 
şi cel ce rămâne în iubire rămâne în Dumnezeu şi 
Dumnezeu rămâne în el” (I loan IV, 16). Mai 
înainte de a-l putea mărturisi pe Dumnezeu prin 
credință şi a ne bucura de făgăduințele Sale prin 
Speranță, trebuie să ne apropiem de EI prin iubire. 
„Înainte de a ajunge în zona credinţei cu 
mintea se cade să trecem prin aceea a iubirii, care 
le susține pe toate. Dumnezeu este iubire, şi 
nimeni nu poate fi în comuniune cu El dacă nu se 
lasă cuprins de această iubire cerească. Ceva mai 
mult, Dumnezeu aşteaptă de la noi să-l iubim prin 
iubirea de oameni, prin iubirea semenilor noştri, 
căci aceasta este iubirea care se dăruieşte pentru 
mântuirea altora” (Vasile, Episcopul Oradei, 
Cuvântări liturgice, Oradea, Editura Episcopiei 
Ortodoxe Române - Oradea, 1973, p.188). 
Ridicarea noastră la Dumnezeu pentru a-L 
iubi şi a ne uni cu EI a fost şi este posibilă prin 
mijlocirea celei de-a treia persoane a Preasfintei 
Treimi (Sfântul Duh), care se revarsă peste noi 
prin Biserica lui Hristos şi ne ajută să ne unim cu 
Sfânta Treime prin iubire. Iubirea, în general, 
presupune o reciprocitate mutuală. Iubirea creş- 
tină, însă, ca virtute teologică, constă mai mult în 
a iubi tu pe Dumnezeu şi pe aproapele decât a fi 

iubit. Şi atunci când Dumnezeu, în iubirea Sa prin 
care El m-a iubit întâi, mă cheamă să-L iubesc şi 
eu, la rândul meu, trebuie să fac orice pentru a-i 
închina sentimentele celei mai arzătoare iubiri şi 
dăruiri în slujba Sa. Întrucât această virtute 
creştină îmbrățișează totul în numele iubirii de 
Dumnezeu, noi avem datoria să-l cunoaştem pe 
Dumnezeu prin tot ce ne-a descoperit EI în chip 
direct, dar şi prin lucrurile înconjurătoare care 
sunt făptura mâinilor Sale, prin care EI se mani- 
festă în afară şi ne ține legaţi de EI (Teologia dog- 
matică şi simbolică, volumul IL, Bucureşti, 1958, 
pp.313-337). Iată ce orizonturi noi se deschid în 
fața sufletului care doreşte sincer să-şi desfăşoare 
activitatea sa călătorind pe acest drum al iubirii 
de Dumnezeu şi de oameni. Dovada iubirii este, 
însă, acţiunea, virtutea, fapta. Cine iubeşte pe 
Dumnezeu va căuta să se depărteze de tot ce ar 
putea să umbrească această iubire şi să slăbească 
legătura dintre Dumnezeu şi el. De aici învăţăm 
că numai cel ce păzeşte legea dumnezeiască, 
acela iubeşte pe Dumnezeu. Această învățătură o 
găsim chiar în Sfânta Evanghelie. Mântuitorul 
Hristos spune: Cel ce are poruncile Mele şi le pă- 
zeşte, acela este cel ce Mă iubeşte (loan XIV, 21). 

Fă Doamne ca dragostea noastră față de Tine 
şi față de oameni pentru Tine să fie mereu tot mai 
înflăcărată, să ne apropie totdeauna de Tine, 
Dumnezeul nostru până în ultima clipă a exis- 
tenței noastre şi să ne unească pentru totdeauna 
cu Tine în veşnicie. 








Catapeteasma de marmură a bisericii St. Ap. Andrei din Oradea 

Prietenie şi adevăr 


Claudiu Târziu 





Ț: ultimii ani, am fost suprins de câteva ori, aş 


spune chiar dramatic, de felul în care înțeleg 

prietenia unii dintre cei pe care îi credeam 
prieteni. Am realizat deodată cîtă lipsă de 
dragoste şi de prețuire, câte frustrări şi bănuieli 
ticăloase, cîtă ipocrizie şi câtă dorință de revanșă 
se adăposteau sub porecla de „prietenie“. Tot ce 
eu consideram - pe baza unor criterii general 
acceptate - că sînt dovezi de prietenie din partea 
mea era cântărit drept slăbiciune, prostie, interes 
sau fățărnicie de către ceilalți. Toate gesturile din 
partea acelor oameni către mine, de care eu mă 
bucurasem ca de semnele prieteniei, nu erau 
decit straiele ademenitoare ale unei minciuni. 

Îndeobşte se crede că prietenia e mai lesne 
de obţinut decît dragostea (în sensul de eros sau 
sorg6). Pentru că prietenia e cumva mai rațională 
decît dragostea. Dar amîndouă funcționează 
după mecanisme asemănătoare, pentru că nu 
sînt decât chipuri ale iubirii. 

Şi cînd vrei să ştii dacă ai un prieten, un a- 
mic, un cunoscut sau un semen oarecum străin în 
fața ta, e de ajuns să te întrebi ce ar fi el gata să sa- 
crifice pentru tine şi ce-ai fi tu gata să sacrifici 
pentru el. 

Imaginea mea despre prietenie este o punte 
pe care ne întîlnim, apropiindu-ne. Nu pot fi doar 
eu prieten cu tine, iar ţie să-ţi fiu indiferent. Tre- 
buie ca sacrificiul potenţial să aibă echivalent în 
celălalt. Altminteri, minciuna plesneşte pînă la 
urmă. 

De altfel, sînt convins că şi în dragoste e la 
fel. Niciodată nu va funcţiona pînă la capăt o re- 
laţie - numită convenţional de dragoste - în care 
unul iubeşte şi celălalt se lasă iubit. Acolo nu va fi 
vorba de dragoste, ci de o formă de dependență. 
Sigur că întîlnim astfel de forme şi sub numele de 
căsnicii longevive. 

Dacă vreodată am pierde sensul cuvîntului 
prietenie, avem la îndemînă, pentru a ne ghida, 
prieteniile exemplare ale unor contemporani ex- 














traordinari: foştii deţinuţi politici. Unii, ca dl 
Marcel Petrişor, de pildă, au făcut ani grei de tem- 
niță din prietenie. Nu pentru slujirea unei cauze, 
nu pentru apărarea unui adevăr, ci din pură pri- 
etenie. Prietenia i-a dus şi spre adevăr şi pe dru- 
mul unei cauze. Dar ea a fost la început. Şi 
oamenii aceia n-au trădat prietenia. 

Aşa încât eu unul resping accepțiunea prea 
des întilnită a spusei: „Prieten mi-e Platon, dar 
mai prieten mi-e adevărul“. Pentru că e falsă. Cei 
care îşi motivează absenţa dragostei prin nevoia 
de a apăra adevărul, afişind cu emfază această 
maximă, fie n-au avut niciodată un prieten, fie 
n-au înțeles ce e prietenia şi în orice caz se rapor- 
tează strimb la adevăr. 

Adevărul nu are nevoie să fie apărat. El exis- 
tă şi este indestructibil, oricât am vrea să-l ocolim 
sau să-l manipulăm. EL iese la lumină întotdeauna 
de unul singur. Şi aş adăuga: prin Pronia ce- 
rească. 

Adevărul poate fi mărturisit, dar nimeni 
nu-ți cere să-ţi înjuri prietenul, să-l baţi, să-l 
asasinezi moral, să te delimitezi de el. Adevărul 

nu poate fi în afara dragostei. Nici prietenia nu 
există fără dragoste. Şi dacă ambele au ca suflare 
de viață dragostea, înseamnă că nu se pot anula 
unul pe altul. Adevărul şi prietenia coexistă şi se 
afirmă/ dovedesc în acelaşi timp. Adevărul tre- 
buie să fie spus cu delicateţe, mai cu seamă cînd e 
vorba de un prieten. Ascunderea adevărului nu-l 
va ajuta pe prietenul acela, dar nici dezvăluirea 
sa brutală. Există chiar riscul ca acela care 
primeşte adevărul să nu-l recunoască sub expre- 
sia schimonosită de lipsa dragostei. 

A spune adevărul este spre restabilirea unei 
ordini fireşti a lumii, nu spre smintire sau război. 

Ca să nu mai spun că ar fi înțelept să ne 
convingem mai înțîi că ştim adevărul. Cînd doar 
presupui adevărul, pe baza unor informații insu- 
ficient verificate şi a unui sistem sofistic alimen- 





tat de orgoliu, e bine să îţi iei răgaz măcar de o 
rugăciune scurtă înainte de a rosti ceea ce crezi că 
e adevărul. Mai ales cînd e vorba de un prieten, 
deşi ar trebui s-o faci oricînd, pentru a nu-ţi încăr- 
ca sufletul de păcate. 

Ar fi mult mai multe de spus (şi au şi fost for- 
mulate de alţii mai vrednici decât mine şi în fraze 
mai meşteşugite) despre prietenie şi adevăr. Mă 
opresc însă aici cu scurta mea meditaţie pe 
subiect. Una prilejuită de anumite evenimente 
despre care nu vreau să vorbesc acum. 


PS: Aș vrea să nu se simtă nimeni vizat şi Să 
nu personalizămn. E o problemă de principiu. Eu 
însumi am căzut adesea în trufia de a-mi răni pri- 
etenii în numele adevărului. Îmi doresc să mă fi 
iertat. 

„Decomunizarea“ 
Republicii Moldova 





Dr. Octavian Ticu 


telui interimar al Republicii Moldova Mihai 

Ghimpu, a fost creată Comisia pentru studi- 
erea şi aprecierea regimului comunist totalitar 
din Republica Moldova. Botezată “Comisia Ghim- 
pu”, de cei care au văzut în aceste gest o tentă 
politică a Alianţei pentru Integrarea Europeană 
(dacă nu chiar a Partidului Liberal, pe care Ghim- 
pu îl conduce) sau “Comisia Cojocaru” (după 
numele preşedintelui comisiei Dr. Gheorghe 
Cojocaru), de către cei care au văzut în această 
decizie o dorință firească a mediului academic şi 
intelectual, dar şi a marii majorităţi a societăţii 
moldoveneşti, de a se face lumină în problema 
trecutului totalitar sovietic, comisia a întrunit în 
componenţa sa treizeci de membri, dintre care 
douăzeci de istorici, trei jurişti, doi filologi (unul 
dintre ei scriitor), doi filosofi, un sociolog, un 
economist şi un politolog. 

Mandatul comisiei urma să expire la 1 iunie 
2010, când aceasta trebuia să prezinte un Raport 
pentru preşedintele Mihai Ghimpu (care urma a 
fi citit în plenul Parlamentului) şi un studiu de 
cercetare şi apreciere a regimului totalitar comu- 
nist din Republica Moldova, care urma a fi publi- 
cat în cel mai apropiat timp. 

Chiar de la începutul activităţii sale, Comisia 
a întâlnit numeroase critici şi acuze de diferită 
intensitate şi culoare politică, dar şi numeroase 
linii de rezistență. Printre aceste putem constata 
văicărelile Partidului Comuniştilor, care au văzut 
în crearea sa un gest politic, menit a discredita 
PCRM, dacă nu chiar anihila din punct de vedere 
politic prin interzicerea simbolicii şi chiar a par- 
tidului în sine. Temerile erau în temei justificate 
din moment ce PCRM se pretinde moştenitorul 
de drept al Partidului Comunist din RSSM, care a 
fost pilonul central al regimului totalitar sovietic 


ÎL, a 14 aprilie 2010, prin decretul preşedin- 


în Moldova. O altă supărare a venit din parte “fra- 
telui mai mare” - Federaţia Rusă - care a văzut în 
decretul lui Ghimpu o încercare de rescriere a 
istoriei contra sa, un gest inamical față de 
Moscova, care risca să acutizeze relaţiile dintre 
cele două state şi chiar era întrevăzută perspecti- 
va ca această decizie să facă şi mai puţin proba- 
bilă soluţionarea conflictului transnistrean. De 
parcă până atunci acesta era pe cale de a fi so- 
luţionat. 

În opinia altora, Comisia Cojocaru ar fi avut 
doar de câştigat dacă preşedintele interimar 
Ghimpu nu ar fi desemnat în componența ei per- 
soane care în perioada regimului totalitar comu- 
nist de ocupaţie au deţinut înalte calități şi funcții 
în Partidul Comunist al Uniunii Sovietice (este 
vorba de Al. Moşanu, care a fost membru al Co- 
mitetului Central al Partidului Comunist din RSS 
Moldovenească, dar ţinta atacurilor au fost de 
asemenea D. Dragnev, P. Parasca şi A. Petrencu, 
care ar fi fost autori ai unor producții cu caracter 
propagandistic sovietic şi chiar ar fi colaborat cu 
regimul - acuzaţii dezminţite public de aceştea). 

De asemenea, au existat opinii că această 
inițiativă a preşedintelui Ghimpu ar fi avut mai 
multe şanse de credibilitate şi izbândă dacă 
venea ca una a mediului intelectual şi academic, 
dar nu una determinată politic. Mulţi au spus 
răutăcios că decizia de creare a Comisiei Cojo- 
caru este un gest de imitație şi că, în felul acesta, 
Chişinăul s-a luat după Bucureşti, aluzie evidentă 
la Comisia Tismăneanu. 

Mulţi analişti au spus că preşedintele interi- 
mar, din raţiuni de politică internă, a dorit să 
pareze gesturile altor componente ale alianței 
aflate la guvernare, cărora n-a dorit să le lase 
monopolul asupra legitimării prin delimitare de 
trecutul sovietic cu toate consecințele pe care 
acesta le-a generat. 

Dincolo de aceste obiecţii şi critici aduse tre- 

buie să consemnăm momentul politic unic al 
crearii sale şi anume victoria forțelor democrat: 
ice în Republica Moldova după protestele antico- 
muniste din 7 aprilie 2009 şi alegerile repetate 
din 29 iulie acelaşi an, care au făcut posibilă con- 
stituirea unei Alianțe pentru Integrare Europea- 
nă şi demararea unui proces de demolare a con- 
secințelor regimului comunist autoritar instaurat 
de preşedintele Voronin după 2001. Acest fapt a 
permis preşedintelui interimar, susținut şi de 
ceilalți membrii AIE, de a iniţia un proces extins 
de decomunizare, care a avut ca vârf de lance 
crearea Comisiei Cojocaru. În justificarea intenţi- 
ilor sale, M. Ghimpu făcea referire la Declaraţia 
de Suveranitate din 23 iunie 1990 şi Declaraţia de 
Independenţă din 27 august 1991, care au însem- 
nat pentru Republica Moldova nu doar înlătu- 
rarea regimului comunist totalitar, dar şi şansa 
edificării unei societăţi democratice. Ghimpu a 
vorbit şi despre necesitatea informării obiective a 
societății despre trecutul recent, fapt obligatoriu 
pentru ca generaţiile născute în perioada postco- 
munistă să “cunoască esența totalitară a regimu- 
lui comunist şi să nu admită instaurarea unor 
regimuri similare pe viitor”. De asemenea,s-a 
referit în mod special la prevederile Rezoluţiei 
nr.1096 (1996) a Adunării Parlamentare a Con- 
siliului Europei, privind măsurile de eliminare a 
moştenirii fostelor sisteme totalitare comuniste, 
şi la cele ale Rezoluţiei nr.1481 (2006) a Adunării 
Parlamentare a Consiliului Europei, privind 
necesitatea unei condamnări internaționale a 
crimelor regimurilor comuniste totalitare. 

Comisia a activat într-un climat de presiune 
constantă, determinat atât de implicaţiile politice 
interne şi externe, cât şi de aşteptările mari din 
partea societăţii față de rezultatele sale. În plus, 
perioada scurtă rezervată funcţionarii sale 
(aproape şase luni), lipsa unui mecanism juridic 
clar de acces Ia arhivele Ministerului de Interne, 
Serviciului de Informaţie şi Securitate şi ale 
Procuraturii Generale, au îngreunat şi mai mult 
lucrul său. 

Desigur Comisia nu a activat pe un teren 
istoriografic gol. Eforturile sale au fost uşurate şi 
în mare parte stimulate de studiile şi publicaţiile 
consistente elaborate pe parcusul perioadei de 











Mihai Ghimpu 


independență, multe dintre ele fiind chiar rezul- 
tatul cercetărilor realizate de membrii Comisiei. 
Cu adevărat nou era contextul politic în care 
urmau să fie valorificate rezultatele cercetărilor, 
posibilitatea unei conlucrări între istorici şi alți 
membri în vederea stabilirii unui punct de 
vedere comun asupra trecutului totalitar comu- 
nist, dar mai ales posibilitatea, de nesperat până 
atunci, de acces la arhivele MAI, SIS şi PG, fapt ce 
urma să aducă noi date asupra interpretării seg- 
mentului sovietic în istoria Basarabiei. 

Încă de la începutul funcționării sale, Co- 
misia a beneficiat de experiența unor comisii si- 
milare create în alte foste state comuniste şi so- 
vietice, în mod special de cea a statelor baltice, 
dar şi de suportul Comisiei Tismăneanu - cu 
membrii căreia au existat numeroase contacte, 
inclusiv o întâlnire la Bucureşti, organizată cu su- 
portul fundaţiei Soros. În acelaşi sens, la 24 şi 25 
mai 2010, la Chişinău şi-a desfăşurat lucrările 
conferința internaţională intitulată „Democraţie 
după totalitarism: lecţii învăţate după 20 de ani” 
şi organizată de Asociaţia Naţională a Tinerilor Is- 
torici din Moldova (ANTIM), în colaborare cu 

Comisia pentru studierea şi aprecierea regimului 
comunist totalitar din Republica Moldova. La con- 
ferință au fost prezenţi numeroşi istorici din Ro- 
mânia, unii membri ai Comisiei Tismăneanu (in- 
clusiv Vladimir Tismăneanu), dar şi din Lituania, 
Letonia, Estonia, Slovacia, Cehia, Ungaria, Polo- 
nia, Rusia, Franţa, care au luat cunoştinţă de 
rezultatele la zi a Comisiei şi şi-au împărtăşit 
experiențele proprii în materie. Un fapt curios (Şi 
inedit probabil în alte circumstanţe) a fost 
pichetarea sediului unde se desfăşura conferința 
de către un grup de protestatarii comunişti, 
conduşi de deputaţii parlamentari PCRM Mark 
Tkaciuk, Eduard Muşuc, Grigorii Petrenco şi Iurie 
Munteanu, care au scandat slogane împotriva 
examinării obiective, de către comisia Cojocaru, 
a trecutului totalitar, catalogând participanţii la 
conferință drept “fascişti”, care doresc “falsifi- 
carea istoriei”. 

Pe perioada activităţii sale Comisia a deschis 
posibilitatea studierii unor tematici puţin sau 
deloc cunoscute prin accesul larg la arhivele sovi- 
etice din Chişinău. Este vorba în special de acce- 
sul la fondurile depozitelor speciale ale SIS (fos- 
tul KGB), ale Ministerului Afacerilor Interne, pre- 
cum şi unele fonduri ale AOSPRM (arhiva fostului 
CC al PCM), dar şi ale Arhivei Naţionale şi 
Procuraturii. Astfel, în anii următori vor fi editate 
volume care vor acoperi asemenea subiecte pre- 
cum manifestări antisovietice şi anticomuniste în 
RSSM de la moartea lui Stalin până în timpul 
Perestroikăi, viața cotidiană sub comunism, sta- 
rea de spirit a populaţiei în diferite momente cru- 
ciale ale regimului, relaţia dintre victime şi călăi, 
strategiile de control social şi formele de pedeap- 
să şi de identificare a „duşmanilor poporului” 
aplicate de poliţia politică în perioada sovietică, 
privilegiile nomenclaturii, discriminarea moldo- 
venilor în zonele urbane etc. În plus, membrii 
Comisiei au fot implicați constat în prezentări şi 
dezbateri la posturile de radio şi televiziune, ceea 
ce a generat un proces amplu de discuții în soci- 
etatea civilă asupra problemelor sus-menționate. 

La sfârşitul activităţii sale Comisia a înaintat 
preşedintelui interimar M. Ghimpu un raport 
care constata un şir de crime, atrocități, abuzuri şi 
nedreptăți comise de regimul totalitar comunist, 


printre care menţionăm: extinderea dictaturii 
Partidului Comunist Unic în zonele incluse în 
RASS Moldovenească şi misiunea de subminare şi 
subversiune a acestei entităţi în raport cu Româ- 
nia şi populaţia din Basarabia, de cap de pod al 
revoluției mondiale bolşevice; instituirea unui 
mecanism diabolic de represiune (CeKa, GPU, 
OGPU, NKVD, NKGB, MGB, KGB, Justiţie şi Procu- 
ratură) şi aplicarea terorii în masă; decretarea şi 
aplicarea unei legislații discriminatorii antiu- 
mane; impunerea unei ideologii a urii de clasă, a 
urii față de ființa şi demnitatea umană, exacer- 
barea propagandei anticreştine şi a xenofobiei; 
mutilarea spirituală a moldovenilor prin impune.- 
rea unei limbi artificiale, străine de limba româ- 
nă, şi a unei identități contrafăcute ideologic; in- 
terzicerea cugetului liber, a dreptului de asociere, 
a liberei iniţiative, exterminarea şi marginali- 
zarea intelectualității; lichidarea țărănimii prin 
colectivizarea forțată şi deportările de la în- 
ceputul anilor '30 ai secolului XX; foametea cum- 
plită din anii 1932-1933; declanşarea represiu- 
nilor împotriva aşa-numitelor „elemente antiso- 
vietice” şi „naţionaliste” de la mijlocul anilor * 30 
ai secolului trecut, deportarea şi exterminarea în 
masă a oamenilor prin deciziile unor instituții 
extrajudiciare, ale aşa-numitelor „troika”; ocupa- 
rea, prin dictat, la 28 Iunie 1940 a Basarabiei, 
Nordului Bucovinei şi Ținutului Herţa în urma 
tranzacţiei sovieto-germane din 23 august 1939 
şi a înțelegerilor secrete ulterioare dintre URSS şi 
Germania nazistă; realizarea unui transplant de 
sistem sovietic în teritoriile româneşti ocupate şi 
impunerea cu forța a regimului totalitar comu- 
nist; aplicarea terorii împotriva fruntaşilor vieții 
publice, intelectualilor, slujitorilor cultelor şi 
oamenilor simpli rămaşi în teritoriile ocupate, 
comiterea unor asasinate din motive de ură de 
clasă; exodul forțat al zecilor de mii de oameni, 
intelectuali, în primul rând, din teritoriile ocu- 
pate de URSS; formarea abuzivă a RSS Moldove- 
neşti şi sfârtecarea teritorială a Basarabiei; in- 
terzicerea alfabetului românesc şi a limbii ro- 
mâne şi impunerea alfabetului rusesc, prin Ho- 
tărârea Consiliului Comisarilor Poporului al 
URSS din 11 noiembrie 1940; anularea abuzivă a 
dreptului la cetățenia română prin Decretul 

Prezidiului Sovietului Suprem al URSS cu privire 
la restabilirea cetățeniei sovietice de către 
locuitorii Basarabiei şi la dobândirea ei de către 
locuitorii Bucovinei de Nord din 8 martie 1941; 
deportarea în regiunile îndepărtate ale URSS a 
zecilor de mii de oameni nevinovaţi la 13 iunie 
1941; mobilizările forțate antebelice şi postbelice 
a zecilor de mii de tineri pe şantierele de muncă 
(FZO) din URSS şi înrolarea lor în Armata So- 
vietică; arestările şi epurările operate de or- 
ganele sovietice de represiune în primii ani post: 
belici; foametea organizată din 1946-1947; depor- 
tarea în regiunile îndepărtate ale URSS a zecilor 
de mii de oameni nevinovaţi la 6 iulie 1949; lichi- 
darea proprietăţii private, confiscarea bunurilor 
materiale ale țăranilor şi colectivizarea satului; 
prigoana împotriva Bisericii şi a slujitorilor cul- 
telor, închiderea, profanarea şi demolarea loca- 
şurilor de cult; deportarea pentru credință în re- 
giunile îndepărtate ale URSS la 1 aprilie 1951 a 
credincioşilor confesiunii „Martorii lui lehova”; 
ofensiva ideologică şi propagandistică împotriva 
scriitorilor şi valorilor noastre naționale; sovieti- 
zarea, rusificarea şi deznaționalizarea populaţiei 
prin sistemul de educaţie şi cultură, aparatul 
administrativ, mass-media şi propogandă; mani- 
pularea şi deformarea conştiinţei identitare prin 
falsificarea istoriei, impunerea unor ritualuri, 
monumente şi simboluri străine firii noastre; 
negarea identităţii româneşti a populaţiei majo- 
ritare şi inocularea românofobiei; instrumenta- 
rea unui regim al „terorii memoriei”, al controlu- 
lui, al constrângerilor şi al persecuțiilor individu- 
alităţii umane pentru cea mai mică încercare de 
gândire liberă în raport cu regimul totalitar co- 
munist;, promovarea unei industrializări şi urba- 
nizări de tip colonial, cu grave consecinţe pe plan 
etnodemografic; înregistrarea unor mari deze- 
chilibre ecologice şi a unor urmări nefaste pentru 
sănătatea populaţiei în urma experimentelor în 
sfera agriculturii bazate pe chimizarea şi concen- 
trarea excesivă a producţiei agricole; formarea 
unei caste privilegiate a aparatului de partid, a 
nomenclaturii care a consfiscat şi a concentrat 
puterea absolută,a profitat de aceasta şi a parazi- 
tat pe spatele cetățenilor simpli, servind interese 
străine. 


În asemenea circumstanțe Comisia a consta- 
tat ferm şi univoc că regimul totalitar comunist a 
fost de Ia început şi până în ultimul moment al 
existenţei sale un regim criminal şi represiv, abu- 
ziv şi inuman, lipsit de orice urmă de legitimitate 
şi a propus condamnarea oficială a regimului to- 
talitar comunist din RASS Moldovenească şi RSS 
Moldovenească drept unul care a comis acte de 
genocid şi crime împotriva umanității, prin teroa- 
re în masă, represiune politică, foamete organiza- 
tă, deportări, violarea demnității umane şi drep- 
turilor fundamentale ale omului. 

Comisia de asemenea a propus onorarea şi 
comemorarea tuturor victimelor regimului to- 
talitar comunist, tuturor victimelor Holo- 
caustului, tuturor celor care, în anii crunți de te- 
roare, represiune și opresiune, au avut de păti- 
mit, precum şi tuturor celor care în aceşti ani, 
prin fapta, verticalitatea şi cuvântul lor au opus 
rezistență regimului totalitar comunist, punân- 
du-și viaţa şi libertatea în pericol. 

Având în vedere necesitatea debarasării de 
moştenirea grea a regimului totalitar comunist, a 
distanțării ireversibile de acest regim, în spiritul 
recomandărilor în materie ale Consiliului Euro- 
pei, OSCE şi Uniunii Europene, Comisia a făcut şi 
alte propuneri: interzicerea utilizării noțiunii de 
„comunist” şi a derivatelor acesteia în titulaturile 
formațiunilor politice, în denumirile unor insti- 
tuții şi întreprinderi publice şi private, precum şi 
interzicerea utilizării şi propagării în scopuri 
politice în spațiul public a simbolurilor totalitare, 
deopotrivă, comuniste şi naziste, în conformitate 
cu Rezoluţia OSCE din 2009 cu privire la reunirea 
Europei divizate prin promovarea Drepturilor 
Omului şi Libertăţilor Civile în sec. XXI; elabo- 
rarea şi adoptarea neamânată a Legii Lustraţiei; 
eternizarea memoriei victimelor regimului totali- 
tar comunist şi a participanţilor la mişcarea de 
rezistență prin ridicarea în oraşul Chișinău a 
unui complex memorial, deschiderea unor mu- 
zee locale, instalarea unor plăci comemorativeîn 
locurile comiterii crimelor şi ororilor comuniste; 
declararea zilei de 23 august ca Zi Europeană a 
Comemorării Victimelor Regimurilor Totalitare 
şi Autoritare, care să fie marcată cu demnitate şi 
imparţialitate, în consens cu Rezoluţia din 2009 a 

Parlamentului European cu privire la conştiinţa 
europeană şi totalitarismul; declararea zilelor de 
13 iunie (1941), 6 iulie (1949) şi 1 aprilie (1951), 
în care au avut loc deportări masive, drept zile 
naţionale de comemorare a victimelor regimului 
totalitar comunist; formarea unei comisii de 
experți care să evalueze daunele materiale prici- 
nuite de regimul totalitar comunist; aprobarea 
unui program de stat pe termen lung privind in- 
vestigarea în profunzime a regimului totalitar co- 
munist; reorganizarea Arhivei Organizaţiilor 
Social-Politice din Republica Moldova în Arhiva 
Regimului Totalitar Comunist din Republica 
Moldova, cu transmiterea tuturor fondurilor de 
arhivă din depozitele speciale ale Ministerului de 
Interne, Serviciului de Informaţie şi Securitate, 
Ministerului Afacerilor Externe şi al Integrării 
Europene, a fondurilor Procuraturii Generale, 
precum şi a altor fonduri ce reflectă esenţa re- 
gimului totalitar comunist în fondurile arhivei 
respective şi asigurarea accesului neîngrădit la 
toate aceste fonduri; crearea unui Institut de Stu- 





diere a Totalitarismului; elaborarea unui manual 
de istorie a regimului totalitar comunist şi intro- 
ducerea în sistemul de instruire şi educaţie preu- 
niversitară a unui curs de istorie a totalitarismu- 
lui; încurajarea desfășurării în mass-media a dez- 
baterilor publice privind esența inumană a re- 
gimurilor totalitare, comuniste şi naziste; abroga- 
rea Legii nr. 546-XV din 19 decembrie 2003 pri- 
vind adoptarea Concepţiei politicii naţionale a 
Republicii Moldova, concepția fiind una tributară 
trecutului şi ideologiei totalitare, incompatibilă 
cu parcursul european al societăţii noastre. 

Din păcate, citirea şi votarea acestui raport 
în Parlamentul Republicii Moldova nu a putut ti 
realizată. Data de 28 iunie 2010, fixată de M. 
Ghimpu pentru aceasta, a fost boicotată de cei- 
lalţi membri al AIE, care au considerat că nu 
există un consens în alianță asupra conținutului 
acestui raport. Mai mult decât atât, după discuţii 
aprinse atât în societate şi media, cât şi în mediul 
politic legate, de conţinutul raportului, asupra 
rezultatelor activităţii comisiei nu s-a mai revenit. 
Proclamarea prin decret prezidențial a zilei de 28 
iunie drept Ziua Ocupaţiei Sovietice a fost întâl- 
nită cu protest nu numai de membrii PCRM şi 
Rusia, dar şi cu rezerve de unii membri ai Alian- 
ței. În plus, Curtea Constituţională (influenţată în 
continuare de PCRM) a considerat acest decret 
drept unul neconstituțional, cerând abrogarea 
sa. Discuţiile asupra legii lustraţiei stârnesc zâm- 
bete ironice printre membrii parlamentului de la 
Chişinău, mulți dintre care nu ar ma fi prezenţi 
acolo dacă o asemenea lege ar fi adoptată şi apli- 
cată, iar în societatea moldovenească nu există 
un consens asupra trecutului totalitar sovietic, 
părerile variind de la extrema pozitivă, benefică 
a efectelor sale, până la atitudinile de negativism 
şi condamnare (majoritare totuşi). 

În asemenea circumstanțe, chiar dacă ates- 
tăm un moment unic în condamnarea trecutului 
totalitar comunist, care poate avea în durată efec- 
te benefice asupra viitorului ţării (în funcţie to- 
tuşi de circumstanțele politice care vor exista), la 
moment în Republica Moldova are loc o dezvălu- 
ire a comunismului ca regim criminal şi ilegitim, 
dar fără să se treacă şi la decomunizarea reală a 
societăţii. 

Familia românească în 
Anul Sfintei Cununii 


Ierarhia Bisericii noastre a sesizat încă din prima jumătate a 
anului 2010 că familia românească este tot mai puternic 
afectată de criza economică şi politică în care se zbate România, 
că efectele acestei crize lovesc grav atât fundamentele creştine 
ale familiei, cât şi pe cele economice și că, în consecință, 


Biserica trebuie să intervină. 


Pr. Marcel Răduţ Seliște 





| ntr-un mesaj intitulat „Familia creştină între 


criză şi speranță”, adresat românilor orto- 

docşi în mai 2010, Preafericitul Părinte Da- 
niel, Patriarhul Bisericii Ortodoxe Române averti- 
za Că „nu putem reduce familia doar la aspectul ei 
biologic, juridic, psihologic, sociologic sau eco- 
nomic, pentru că ea este mai mult decât toate 
acestea laolaltă şi le transcende. Familia are vo- 
caţia de a fi conlucrare a omului cu Dumnezeu în 
lume, pentru a dobândi viaţa eternă, spre slava 
Preasfintei Treimi şi binele umanității.” 

Mesajul „Familia creştină între criză şi sper- 
anță” a fost urmat de adoptarea, în şedinţa Sino- 
dului Bisericii din zilele de 6-7 iulie 2010, a „Pro- 
gramului pastoral şi social în vremuri de criză 
economică”, ca instrument de intervenţie anti- 
criză în beneficiul creştinilor săraci, bătrâni, 
orfani. Acest program şi-a propus ca obiective 
principale: ajutorarea familiilor de vârstnici cu 
pensii mici, ajutorarea familiilor sărace cu mulţi 
copii, dar cu venituri mici, ajutorarea bolnavilor 
săraci. Obiectivele urmau a fi atinse prin imple- 
mentarea unui număr de 14 măsuri şi principii, 
cum ar fi: creşterea numărului de persoane care 
beneficiază de masă la cantinele parohiale, orga- 
nizarea de noi cantine filantropice (activităţi care 
vor fi susținute prin valorificarea materiilor pri- 
me obținute din exploataţiile agricole ale parohi- 
ilor, mânăstirilor şi centrelor eparhiale), creşte- 
rea numărului serviciilor de tip „masa la domicil- 
iu”, atragerea de voluntari, organizarea de 


colecte de alimente, îmbrăcăminte, medicamen- 
te, creşterea numărului beneficiarilor centrelor 
medico-sociale şi farmaciilor sociale bisericeşti, 
intensificarea cu preoții slujitori din spitale etc. 
Programul Bisericii noastre de intervenție 
filantropică în beneficiul românilor afectați de 
criza economică reprezintă o iniţiativă necesară 
şi totodată, un gest firesc din partea unei biserici 
creştine dintr-o ţară aflată în prag, de faliment. 
Prin măsurile sale, acest program are potenţiali- 
tatea de a ajuta familia românească afectată grav 

de dezastrul economic şi politic în care se scu- 
fundă România. Există însă o problemă de comu- 
nicare între responsabilii administraţiei bise- 
riceşti care coordonează implementarea progra- 
mului şi restul societății româneşti. Rezultatele, 
statisticile şi alte date edificatoare despre imple- 
mentarea acestui program în eparhiile Bisericii 
nu sunt cunoscute. Discutăm despre un program 
cu caracter naţional, în conţinutul căruia aflăm 
obiective, măsuri, principii, adică acele compo- 
nente care sunt măsurabile şi care pot fi cuprinse 
în rapoarte de activitate concrete. Relatările de 
presă despre diferite activităţi filantropice reali- 
zate de o parohie, de o asociaţie sau de vreun cen- 
tru eparhial, reportajele sau articolele difuzate 
prin intermediul ziarului „Lumina”, Radio „Trini- 
tas”, „Trinitas TV” sau Agenţiei de presă „Basi- 
lica”, nu se pot substitui unui raport semestrial 
sau anual, care să cuprindă date statistice, refer- 
inţe la nivel naţional şi regional, listele cu canti- 
nele parohiale funcţionale sau nou înființate, da- 
tele de contact ale responsabilor bisericeşti căro- 
ra se pot adresa pentru a solicita ajutor familiile 
sărace, bătrânii, bolnavii etc. 


Sărbătorim sau dăm alarma? 


Deoarece „Programul pastoral şi social în 
vremuri de criză economică” are un caracter spe- 
cial atât prin conținutul său, cât şi prin zona de 
intervenţie, este necesară redactarea unui raport 
de activitate separat de rapoartele anuale pri- 
vind activitatea de asistență social-filantropică 
desfăşurată de Biserică. Îmi exprim speranța că 
responsabilii adminstraţiei bisericeşti care coor- 
donează implementarea programului vor oferi 
publicităţii un raport de activitate şi astfel se va 
demonstra celor care neagă existența implicării 
Bisericii noastre în combaterea crizei actuale că 
se află într-o mare eroare. De fapt, transparența, 
publicitatea programului ar avea ca efect princi- 
pal accesibilitatea lui. Familiile sărace cu mulţi 
copii, bătrânii cu pensii mici, părinţii săraci cu 
copii bolnavi şi toți românii aflaţi în sărăcie lucie 
vor afla cui să se adreseze Ia centrele eparhiale, la 
protopopiate sau la asociaţiile Bisericii pentru a 
primi ajutor. 


Am amintit despre „Programul pastoral şi 
social în vremuri de criză economică” pentru că 
în opinia mea, acest program se află sau trebuie 
să se afle în strânsă legătură cu „Anul omagial al 
Sfântului Botez şi al Sfintei Cununii în Patriarhia 
Română”. În viziunea Cancelariei Sfântului Sinod 
al Bisericii noastre, acest proiect religios-duhov- 
nicesc, cultural-editorialistic şi mediatic va fi 
implementat în 2011 prin intermediul unui pro- 
gram-cadru cu caracter național bisericesc ce va 
cuprinde: „conferințe pastoral-misionare, coloc- 
vii teologice, dezbateri şi seri duhovniceşti 
despre Tainele Sfântului Botez şi Sfintei Cununii, 
realizarea de către profesorii instituţiilor de 
învățământ teologic ortodox a unor studii, co- 
mentarii, bibliografii cu conţinut biblic, istoric, 
dogmatic, liturgic, omiletic-catehetic, pastoral-so- 
cial despre cele două Sfinte Taine, rolul familiei 
creştine din punct de vedere religios, spiritual, 
cultural şi social şi apărarea instituţiei sacre a fa- 
miliei în faţa provocărilor contextului contempo- 
ran secularizat, o atenţie specială acordată celor 
două Sfinte Taine în cateheza ortodoxă, ora de 
religie şi programul catehetic Hristos împărtăşit 
copiilor al Patriarhiei Române etc. 


Familia este pe cale 
de dispariţie. Statistici 


Programul-cadru naţional bisericesc de 
implementare a Proiectului religios-duhovnicesc 
„Anul omagial al Sfântului Botez şi al Sfintei 
Cununii în Patriarhia Română” este generos cu 
dimensiunea catehetică a problemei numită „fa- 
milia creştină românească”. Totuşi, există riscul 
alunecării în festivism şi formalism. Familia 
creştină românească este pe cale de dispariție - 
acesta este adevărul de Ia care trebuie să pornim 
în necesarul demers de redescoperire a Tainelor 
Sfântului Botez şi Sfintei Cununii. De fapt, nu 
doar familia creştină, ci chiar familia laică, înte- 
meiată exclusiv pe căsătoria civilă, dispare din 
peisajul românesc. 

Să oferim în susținerea tezei noastre câteva 
date statistice. Conform statisticilor EUROSTAT, 
România a înregistrat o scădere a numărului de 
căsătorii la mia de locuitori de la 8,72 căsătorii / 

1000 locuitori în 2007, anul aderării României la 
Uniunea Europeană, la 6,25 căsătorii / 1000 
locuitori în 2009. Statisticile pentru 2010 nu sunt 
încă disponibile, dar evaluările preliminare aver- 
tizează că este foarte probabil că situaţia anului 
2010 să fie gravă. Românii încep treptat să 
renunțe la instituţia căsătoriei civile şi, implicit, la 
căsătoria religioasă, adică la Sfânta Cununie. O 
atitudine de altfel răspândită în rândul cetățe- 
nilor țărilor membre ale Uniunii Europene. De 
exemplu, în 2009, conform EUROSTAT, în diferite 
țări ale Uniunii se înregistrau următoarele date 
privind numărul de căsătorii la mia de locuitori: 
Belgia 4,36/1000, Bulgaria 3,42/1000, Grecia 
4,68/1000, Spania 3,76/1000, Italia 401/1000, 
Franța 3,97/1000, Ungaria 3,67/1000, Polonia 
6,57/1000. Cu excepţia Poloniei, care înreg- 
istrează o relativă creştere a numărului de căsă- 
torii în 2009 în raport de 2007, în celelalte țări se 
constată scăderea numărului de căsătorii. 

EUROSTAT oferă date statistice şi despre nu- 
mărul de divorțuri la mia de locuitori. România a 
înregistrat o creştere a divorțurilor de la 1,5 
divorțuri / 1000 locuitori în 2005 Ia 1,7 divorțuri 
/ 1000 locuitori în 2008. Evaluarea parțială a sta- 
tisticilor naţionale, pentru anii 2009 şi 2010, 
avertizează că numărul de divorțuri în România 
înregistrează o creştere accelerată, principalele 
cauze fiind criza economică şi migraţia forței de 
muncă spre vestul Uniunii Europene, fenomen 
care provoacă destrămarea unui număr tot mai 
mare de familii româneşti. Conform Comunica- 
tului de presă Nr. 240 / 9 noiembrie 2010 remis 
de Institutul Naţional de Statistică, “numărul 
căsătoriilor a fost în luna septembrie 2010 cu 
2162 mai mic decât în aceeaşi lună a anului 2009. 
Prin hotărâri judecătoreşti definitive s-au pro- 
nunțat cu 643 divorțuri mai multe în luna sep- 
tembrie 2010 decât în luna septembrie 2009”, iar 
Comunicatul de presă Nr. 266 / 10 decembrie 
2010 remis de acelaşi institut, ne informează că 
„numărul căsătoriilor a fost în luna octombrie 
2010 cu 3277 mai mic decât în aceeaşi lună din 
anul precedent”. 

Dacă numărul căsătoriilor în România este 
în scădere, iar al divorțurilor în creştere, conform 
EUROSTAT se înregistrează o relativă creştere a 


fertilității (numărul mediu de copii născuţi vii de 
o femeie) de la 1,30 copii / femeie în 2007 la 1,38 
copii / femeie în 2009. Totuşi, aceste cifre sunt 
sub media europeană, conform EUROSTAT în 
diferite țări europene înregistrându-se în 2009 
următoarele date: Belgia 1,84 copii / femeie, Bul- 
garia 1,57 copii / femeie, Grecia 1,52 copii / feme- 
ie, Spania 1,40 copii / femeie, Italia 1,42 copii / fe- 
meie, Franța 2,00 copii / femeie, Ungaria 1,32 co- 
pii / femeie, Polonia 1,40 copii / femeie. Este 
necesar să adăugăm și faptul că în România, con- 
form EUROSTAT, procentul copiilor născuţi din 
mame care nu erau căsătorite la momentul 
naşterii este tot mai mare, acesta crescând de la 
26,67% din totalul copiilor născuţi vii în 2007, la 
27,97% în 2009. Totodată, România se afla în 
2009 în fruntea clasamentului european la 
numărul de minore care devin mame. Astfel, con- 
form datelor UNICEF, din 1000 de femei românce 
care au născut în 2009, 43 erau minore. Numărul 
minorelor care devin mame a crescut vertiginos 
după Decembrie 1989, Institutul Naţional de 
Statistică calculând că anual, în medie aproxima- 
tiv 8.500 de minore nasc în România. 

Nu în ultimul rând, familia românească este 
grav afectată de avorturi. În anul 2008, femeile 
românce au reuşit „performanța” de a ocupa locul 
3 în clasamentul țărilor europene cu numărul cel 
mai mare de avorturi comise. Conform organi- 
zaţiei „Institute for Family Policies”, în anul 2008, 
în România au fost comise 127.907 avorturi, ţara 
noastră clasându-se după Marea Britanie (215.975 
avorturi) şi Franţa (209.913 avorturi). 

Aceste date statistice seci şi impersonale dez- 
văluie trista situaţie de apostazie în care se află 
familia românească. Un popor ale cărui femei 
ucid sute de mii de prunci în pântece, un popor în 
care bărbaţii şi femeile refuză să se mai căsătore- 
ască sau să păstreze unitatea familiei, nu este un 
popor creştin. Pelerinajele pe la mânăstiri, în ziua 
de hram, înghesuiala din fața Sfintelor moaşte la 
vreme de praznic sau a butoaielor cu Aghiasmă 
Mare în ziua de Bobotează reprezintă în cazul 
românilor începutului de secol XXI mai degrabă 
dovezile unui primitivism religios şi nu ale unei 
credințe sincere, curate şi asumate, pentru că 
aceste gesturi exterioare nu pot ascunde faptele, 

adică avorturile, divorțurile, minorele rămase 
gravide, altfel spus, refuzul românilor de a fi 
creştini nu doar de câteva ori pe an, ci în fiecare 
clipă a vieţii lor. 


Biserica este chemată 
la ofensivă 


Implementarea celor două programe națio- 
nale bisericeşti adoptate de Sinodul Bisericii 
Ortodoxe Române de intervenţie în sprijinul fa- 
miliei creştine - „Programul pastoral şi social în 
vremuri de criză economică” şi „Anul omagial al 
Sfântului Botez şi al Sfintei Cununii în Patriarhia 
Română” - se va confrunta nu numai cu reali- 
tatea dură a familiei româneşti, ci şi cu un mediu 
politic național deosebit de nociv care distruge 
sistematic viitorul neamului românesc. 2010 a 
fost anul unor măsuri economice anti-criză care 
au afectat grav stabilitatea familiei în România. 
Modificarea legislaţiei cu privire la concediul de 
creştere a copilului nou-născut, prin scăderea in- 
demnizaţiei acordate mamelor, concedierile ma- 
sive din sistemul bugetar, migrația personalului 
medical calificat din spitalele româneşti spre 
țările vestice ale Uniunii Europene, fenomen pro- 
vocat de reducerea cu 25% a salariilor şi de coma- 
sarea spitalelor reprezintă doar câteva dintre 
loviturile primite de familia românească din 


partea clasei politice. Nu vom uita să adăugăm la 
toate acestea şi nefericita, penibila şi total anti- 
creştina iniţiativă legislativă de legalizare a pros- 
tituţiei pe care a avut-o un parlamentar al cărui 
nume nu merită a fi pomenit aici. Toate aceste 
decizii politice vor favoriza creşterea numărului 
de avorturi, de divorțuri şi vor descuraja pe tineri 
în dorința lor de a întemeia o familie. 

Biserica noastră este chemată la ofensivă. 
Societatea românească se păgânizează, familia 
creştină românească a devenit o excepţie de la 
regula destrâului generalizat, credința noastră 
este invadată de false tradiţii, de superstiții, de 
simonie şi de apostazie, poporul rătăceşte în 
deznădejde şi întuneric. „2011 - Anul omagial al 
Sfântului Botez şi al Sfintei Cununii în Patri- 
arhia Română” poate reprezenta o şansă acor- 
dată renaşterii familiei creştine româneşti, fam- 
ilie îmbrăţişată de Biserică întru vindecare în 
ambele sale dimensiuni - trupească şi duhov- 
nicească. Familia şi naşterea de prunci reprezin- 
tă temelia viitorului unui neam, iar sufletele 
inocente ale copiilor noştri ne cheamă să dăm 
ascultare lui Hristos: „Lăsaţi copiii să vină la 
Mine şi nu-i opriţi, căci a unora ca aceştia este 
împărăţia lui Dumnezeu. Adevărat zic vouă: 
Cine nu va primi împărăţia lui Dumnezeu ca un 
copil nu va intra în ea”. (Sfânta Evanghelie după 
Marcu 10, 14-15) 

Viza umană 


- un eşec 


al multiculturalismului 


Culturile diferite ajung, în cele din urmă, să tulbure societatea, 
punînd-o în fața unor provocări pentru care nu este pregătită. Imigrația 
masivă a noneuropenilor în statele dezvoltate economic ale bătrânului 
continent are etecte dintre cele mai grave, dar pe care o vreme 
oficialităţile le-au minimalizat, iar apoi au încercat să le ascundă. 

Iată încă să acum sunt nevoite să recunoască realitatea și să ia măsuri. 
Doctrina statului multiculturat a eşuat și va ti abandonata, a spus 
premierul britanic David Cameron într-o conferință pe teme de 
securitate, destășurată recent la Munchen, cittat de “The Telegraph”. 
Declaraţia liderului britanic vine a doar câteva luni după ce cancelarul 
Angela Merkel a afirmat şi ea că „încercările de a construi o societate 


Alina loana Dida 





multiculturală în Germania au eşuat complet“. 

ezbaterile din presa de azi, produse de 
[) criza statului multicultural, pot fi înțelese 

mai bine dintr-o carte publicată încă din 
anul 2003 de jurnalista norvegiană Hege Stor- 
haug şi fundaţia Human Rights Service, HUMAN 
VISAS - A Report from the Front Lines of Eu- 
rope's Integration Crisis (VIZA UMANĂ - Raport 
din linia întâi a crizei politicilor de integrare din 
Europa). 

Storhaug a scris în 1992 un articol care a pro- 
dus un scandal de presă şi a adus în fața opiniei 
publice din Norvegia existența unor realități alt- 
minteri uşor de bănuit, poate şi cunoscute la 
nivel oficial, dar asupra cărora se tăcea. O tânără, 
cetățean norvegian, născută din părinți imi- 
granţi, fusese victima unui abuz definit ulterior 
drept “căsătorie forțată”. Fata fusese convinsă să 
facă o vizită în Pakistan, “la rude”, iar acolo fus- 
ese căsătorită, sub amenințarea armelor, cu un 
văr de gradul doi, astfel încât acesta să obţină 
viza pentru Norvegia. Ea a reuşit să fugă după 
câteva zile, să ajungă la ambasada de la Islama- 
bad şi să obţină ajutorul autorităților din ţara 
natală. A divorțat cu greu, după un proces lung, 
care a făcut vâlvă în Norvegia şi a determinat par- 


lamentul să “definească”, în 1995, o nouă infrac- 
țiune: căsătoria forțată, prin care o persoană este 
transformată într-o “viză umană”. 

Human Rights Service (HRS) este un think 
tankindependent politic, înființat în 2000, care îşi 
propune să înțeleagă societatea multietnică astfel 
încât politicile de integrare să fie îmbunătăţite, iar 
drepturile omului respectate. Principiul etic pe 
care se bazează este: drepturile şi obligaţiile fun- 
damentale se aplică atât copiilor, cât şi adulţilor, 
indiferent de etnie, cetăţenie sau religie. 

Informaţiile folosite în cartea scrisă de Hege 
Storhaug provin din documente oficiale, statisti- 
ci, rapoarte ale organizaţiilor profesionale, mass- 
media, conferințe şi interviuri. La această fun- 
daţie lucrează multe persoane ale căror familii 
sunt originare din Pakistan, Kurdistan (regiune 
geografică împărţită între Turcia şi Irak, ce 
defineşte şi o realitate etnică), Iran, Maroc, 
Somalia şi Liban, majoritatea femei, ele au în 
comun faptul că au fost victimele unor încălcări 
ale drepturilor omului: căsătoria forțată, privarea 
de libertate, tortura etc. 

Începând din 1950, populaţia Europei în- 
cepe să-şi modifice structura. Afluxul de imi- 
granți proveniți din toate colțurile lumii, necesari 
în industriile de după cele de-al doilea război 

mondial, care foloseau mână de lucru necalifi- 
cată, are şi efecte secundare, când imigranții sunt 
originari din ţinuturi cu au alte valori, mult 
diferite de cele europene - societăți în care statu- 
tul social al unui om depinde în mod absolut de 
religie, clan, castă sau clasă. Aspectele negative 
ale politicilor de imigrație masivă au devenit vizi- 
bile pentru publicul larg la începutul anilor 1990, 
întâi în ţările scandinave, apoi în țări ca Anglia, 
Franţa şi Germania. Presa a semnalat problemele 
sociale grave cu care se confruntă comunităţile 
de imigranți, mai ales cele de origine noneuro- 
peană. În unele țări europene, cu istoric colonial 
şi de expansiune, sentimentele de vinovăţie pro- 
duse de evenimente din ultimele două secole au 
făcut ca studierea şi dezbaterile asupra acestor 
fenomene sociale şi culturale să întârzie. În țările 
scandinave, care au o istorie uşor diferită şi o altă 
sensibilitate la asemenea subiecte, autoritățile au 
sesizat mai devreme problemele cu care se con- 
fruntă cei mai vulnerabili membri ai comu- 
nităților de imigranți: copiii şi tinerii fără studii 
sau calificare. 








Subiectul imigrației 
a polarizat opinia publică 
occidentală 


Dezbaterile asupra imigrației şi integrării 
sunt mult polarizate în Occident: fie eşti contra 
celor proveniţi din afara Europei, fie eşti pentru 
şi, în cazul acesta, te audodefineşti ca “antirasist” 
sau “umanist”. Fundaţia HSR are o altă abordare 
în această carte, menită să evite reacţiile emo- 
ționale puternice. Ea se defineşte drept “a treia 
voce”, ce recunoaşte că imigrația din Europa a 
adus cu ea şi unele practici nedorite (undesirable 
practices), ce nu sunt compatibile cu valorile 
democraţiei. În general politicile de imigrație ale 
ultimelor decenii au “privit” spre bărbaţi (nale 
oriented), pornind de la prejudecata că, dacă 
tatăl de familie are o slujbă, integrarea se va pro- 
duce de Ia sine, cu timpul. Autorii demonstrează 
că în comunitățile de imigranți există numeroase 
femei care trăiesc în Europa de peste 20 de ani, 
dar care nu vorbesc limba țării de adopţie, pentru 

că sunt obligate să trăiască izolat şi să nu aibă 
contacte cu “străinii”. 

Fundaţia are ca motto: integrați mama și 
două treimi din probleme se rezolvă, întrucât 
mama este cea care îi va integra pe copii. 

Cartea încearcă să răspundă la două între- 
bări: 1. care sunt problemele de integrare a imi- 
granţilor cu care se confruntă Europa în prezent? 
şi 2. pot statele europene să înveţe unele de la al- 
tele, astfel încât să elaboreze politici de integrare 
eficiente? 

Volumul este structurat pe patru teme mari: 

1. Politicile de reunificare a familiei 

Cartea prezintă statistici în premieră asupra 
modelelor de căsătorie (marriage patterns) întâl- 
nite în rândul comunităţilor de imigranți noneu- 
ropeni din Norvegia. Ele îi conduc pe autori la 
concluzia că politica actuală de reunificare a fam- 
iliei (până în 2003 - n. n) a dus la distrugerea 
drepturilor individuale şi s-a dovedit contrară 
efortului de integrare făcut de stat. Este prima 
lucrare, în Europa, care a făcut un studiu extins al 
grupurilor de imigranți. 

Fenomenul căsătoriilor cu de-a sila (fetching 
marriages) este larg răspândit: copiii şi nepoţii 
imigranţilor sunt “măritaţi” cu persoane din ţara 
de origine, transformându-se în “vize”, “obiecte 
de gaj” şi surse de venit pentru familie. Politica 
Norvegiei în domeniu (şi a multor alte state, cum 
se arată în carte) a dus la apariţia şi continuă să 
permită acest trafic cu fiinţe umane. 

2. Căsătoriile forțate 

Sunt cele mai vizibile în mass-media. Victi- 
mele acestei infracţiuni, ce presupune mai multe 
forme de violență de-a lungul întregii căsnicii, 
aduc o serie de probleme nerezolvate încă de 
decidenţii politici, cei din din sistemul medical, 
de asistență socială etc. 

3. Divorțul 

Multe femei din Europa (sunt documentate 
mii de cazuri) ajungeau să fie căsătorite, în 
străinătate, printr-un contract care nu le per- 
mitea să divorţeze sau le limita foarte mult drep- 
tul la divorţ, lucru ce contravenea legislaţiei din 
Norvegia. Totuşi statul norvegian a recunoscut 
validitatea acestor căsătorii până de curând. 
Norvegia a fost prima țară din Europa care a 





introdus, drept condiţie a reunificării familiei în 
urma căsătoririi, obligaţia ca în contractul de 
căsătorie din țara de origine să fie inclus dreptul 
soției la divorț. 

4. Mutilarea genitală a fetelor 

În anul 2000, un documentar de televiziune 
dezvăluia faptul că fete cu cetățenie norvegiană 
sunt mutilate genital, o practică veche de mii de ani 
în ținuturi îndepărtate. “Ştirea” a produs mari 
emoții, dar măsurile luate (dialogul intergrupuri, 
măsurile educaţionale şi informarea populației) 
s-au dovedit paleative. Cartea arată experiența 
unui proiect (singular) dintr-un departament 
francez, ce a avut rezultate încurajatoare, care ar 
putea fi punctul de pornire al unei politici eficiente. 

Lucrarea se adresează în primul rând oame- 
nilor politici din Europa, dar şi lucrătorilor din 
învățământ, sănătate, asistență socială, poliție 
etc. Volumul este de asemenea de interes şi pen- 
tru orice persoană dornică să înțeleagă provo- 
cările pe care le-a adus imigrația. Cu atât mai mult 
cu cât prea mulți dintre noi suntem grăbiţi uneori 
să considerăm că “drepturile omului” sunt o noți- 
une goală de conţinut. 

Erorile catolicismului (III) 


Autoritatea episcopilor 
Romei în primul mileniu 


1. Veacurile I - III 


Epistola Sfântului Clement Romanul 

Partizanii suveranităţii papale pretind că 
Sfântul Clement a scris Epistola sa către 
Corinteni în temeiul unei puteri covârşitoare, 
alipită numelui său de episcop al Romei. Numai 
că Sfântul Clement nu era episcop al Romei când 
a scris această scrisoare. De unde ştim? În primul 
rând este mărturia lui Evsevie!, apoi pomenirea 
în Epistolă de jertfele iudaice ca fiind încă în 
vigoare în templul din Ierusalim, templu care a 
fost distrus în anul 70 d. Hs., sau altfel spus, cu 23 
de ani înainte de urcarea pe scaunul episcopal a 
Sfântului Clement. 

Disputa pascală 

Disputa pascală din secolul II evidenţiază 
foarte clar „autoritatea” de care se bucura epis- 
copul Romei, în acest caz, Victor. În disputa sa cu 
Policrat al Efesului el amenință cu ruperea legă- 
turilor duhovniceşti, rostind chiar excomuni- 
carea, însă celelalte Biserici nu i-au împărtăşit 
părerea, îndemnându-l „de a lucra altmintera şi 
de a se pătrunde de simțăminte mai paşnice, mai 
conforme unităţii şi dragostei ce se cuvin aproa- 
pelui”2. Ba mai mult, conform aceluiași Evsevie, 
au existat scrisori de protest adresate papei Vic- 
tor, cum este şi cea a lui Irineuă. 

Disputa baptismală 

Sfântul Ciprian al Cartaginei susţinea rebo- 
tezarea ereticilor. În acest demers era sprijinit de 
doi mari ierahi cu viață sfântă, Dionisie al 
Alexandriei şi Firmilian al Ierusalimului, dar 
dezaprobat de Ștefan al Romei şi amenințat de 








acesta cu excomunicarea. Firmilian este chiar cat- 


egoric în această privință, numindu-l pe Ştefan 
„cutezător şi îngâmfat”, asemănându-l cu Iudat. 
Referitor la Biserica Romei, Firmilian scrie: 
„Aceia ce sunt la Roma nu ţin socoteală de toate 
lucrurile ce au fost date la început, şi în zadar pre- 
tind ei a se sprijini pe autoritatea apostolilor”, iar 
ceva mai departe zice: „Mă mâhnesc adânc, după 
dreptate, de nebunia vădită a lui Ştefan, care, pe 
de o parte se slăveşte cu scaunul episcopatului 
său şi pretinde că este moştenitorul lui Petru, pe 
care au fost puse temeliile Bisericii, şi care, pe de 
altă parte, adaugă alți Petri şi zideşte noi clădiri 
pentru alte biserici, afirmând, cu de la sine pute- 
re, că ele țin adevăratul botez... Pe când tu cugeți 
că toţi ceilalţi s-au despărțit de tine, tu eşti cel ce s- 
a despărțit de ceilalţi”. O altă dovadă că Scaunul 


1 Eusebiu de Cezareea, op. cit. p. 99; Wladimir Guettee, op. cit., p. 22. 
2 Busebiu de Cezareea, op. cit., cartea V, cap. XXIV, p. 216; Wladimir Guettee, op. cit, p. 25. 
3 Sfântul Irineu, împotriva ereziilor, cartea III, cap. Il apud Wladimir Guettee, op. cit, p. 24. 


4 Firmilian, Scrisoarea 75, apud Ibidem, p. 33. 

Romei era văzut ca egal sunt adresările Sfinţilor 
Dionisie şi Ciprian în scrisorile schimbate cu epis- 
copii Romei privind problema rebotezării ereti- 
cilor. Astfel, Sfântul Ciprian scrie papei Ştefans: 
„Am crezut de datorie să vă scriu asupra unui fapt 
ce interesează unitatea şi vrednicia Bisericii 
Soborniceşti şi să stau de vorbă cu un om atât de 
statornic şi înțelept ca tine”, iar Sfântul Dionisie 
scrie papei Xiste: „Frate, am nevoie de sfatul 
vostru şi vă cerem părerea voastră pentru ca să 
nu greşesc într-o afacere atât de însemnată”. lată 
cum înțelegeau ceilalți ierarhi „autoritatea” 
Romei, ca pe o împreună-lucrare în folosul Bise- 
ricii Universale. 


2. În veacurile IV — V 


Merită menţionate o serie de evenimente 
care nu vin deloc în sprijinul supremaţiei papale. 
In primul rând Sinoadele Ecumenice au fost con- 
vocate de împărați, ceea ce dovedeşte că Biserica 
nu avea o autoritate centralizată care să convoa- 
ce toți episcopii. Al doilea Sinod Ecumenic desfă- 
şurat la Constantinopol, în anul 381, a fost recu- 
noscut ca Ecumenic, deși Roma nu a participat, 
urmând să aibă o sesiune sinodală la Acquileia. 
La Sinodul al III-lea, papa Celestin trimite o 
scrisoare” care nu facea decât să sublinieze îm- 
preună-slujirea: „ ...Această sarcină de a învăţa a 
fost predată tuturor episcopilor deopotrivă; noi o 
moştenim cu toţii prin drept de moştenire, noi, 
toți care propovăduim, în locul Apostolilor, 
numele Domnului în feluritele țări ale lumii, 
după cuvântul Său: Mergând, învățați toate nea- 
murile. Trebuie să ţineţi seamă, fraților, că noi am 
primit o poruncă obştească şi că Iisus Hristos a 
voit ca toți să o împlinim achitându-ne de această 
datorie. Suntem cu toţii datori a lua parte la stră- 
daniile celor cărora toţi am urmat”. Nici când s-a 
hotărât alegerea noului episcop al Antiohiei, 
după moartea lui Meletie, nu s-a urmat părerea 
Romei, Sinodul din Constantinopol alegându-l 


pe Flavian, nu pe Paulin, preteratul papei. Şi, 
peste toate acestea, vine excomunicarea papei 
Vigiliu de către africani, în anul 551, care nu lasă 
loc de interpretări. De asemenea, convocarea 
unui sinod Ia Arles pentru a judeca erezia dona- 
tistă, la rugămintea donatiștilor, după ce aceștia 
au fost declaraţi eretici în prealabil de sinodul din 
Roma, dovedeşte că decizia luată în fosta capitală 
a imperiului nu era infailibilă, irevocabilă. Dacă 
papii din vechime se considerau primii, de ce 
papa Inocenţiu, apărându-l pe Sfântul loan 
Hrisostom, nu s-a folosit de această autoritate 
pentru a rezolva problema, ci a insistat pe lângă 
împărăteasa Eudoxia de trei ori pentru convo- 
carea unui sinod ecumenic? 


3. În veacurile VI-VIII 


Cel mai interesant episod din această 
perioadă constituie dialogul pe care papa 
Grigorie îl are cu Ioan al Constantinopolului. Se 
ştie că odată cu mutarea capitalei la Constantino- 
pol, acestui scaun i s-a acordat o oarecare cinste, 
față de care Vechea Romă a protestat vehement. 
Iată câteva din spusele papei Grigorie adresate 
lui loan, din care reiese că nici măcar Îa jumătatea 
primului mileniu nu putem vorbi de un primat 
papal „Cugetaţi deci, vă rog, că prin această cute- 
zătoare încredere în sine, pacea Bisericii întregi 
este tulburată, şi că sunteți vrăjmaşul harului ce 
s-a dat tuturor deopotrivă... Deci, prea iubite 
frate, iubiţi smerenia din toată inima voastră; căci 
ea este cea care păstrează unirea între fraţi şi care 
păstrează unitatea în Sfânta Biserică Soborni- 
cească... Petru, cel dintâi dintre apostoli şi mădu- 
lar al Bisericii celei sfinte şi universale, Pavel, 
Andrei, loan - au nu sunt ei capii oarecăror po- 
poare? Şi cu toate acestea toţi sunt mădulare sub 
un singur cap... Şi nici unul din ei n-a voit a fi 
numit universal. Recunoaşteţi, deci, Fericirea 
Voastră, cât vă îngâmfați în sine-vă când revendi- 
cați un titlu ce nici unul n-a avut cutezanța a şi-l 


5 Sf. Ciprian, Scrisorile 72 şi 73 către Ştefan, apud Ibidem, p. 30-31. 
6 St. Dionisie, Scrisoarea către Xist, apud Eusebiu de Cezareea, op. cit. cartea a VH-a, cap V, p. 272; Wladimir 


Guettee, op. cit., p. 33 
7 Cf. Wladimir Guettee, op. cit, p. 50. 


3 Sf. Grigorie, Papa, Epistola 25, Cartea 1, apud Ibidem, p. 95 

însuşi!... Domnul, vrând a rechema către smere- 
nie inimile încă slabe ale ucenicilor săi, le-a zis: 
Dacă cineva vrea să fie întâi între voi, să fie cel 
mai mic între toți; ceea ce ne face a cunoaşte 
lămurit că cel într-adevăr înălțat este acela care se 
smereşte în cugetările sale. Să ne temem deci de 
a fi din numărul acelora care caută locurile întâi 
în sinagogi, închinăciunile prin târguri, şi care 
iubesc a fi numiţi învăţători între oameni. Căci 
Domnul a zis ucenicilor săi: nu vă numiţi învăţă- 
tori, căci nu aveţi decât un singur învățător, şi voi 
sunteți toți frați. Nici vă numiţi părinți, căci nu 
aveţi decât un Părinte. Ce veţi zice deci, prea 
iubite frate, la înfricoşătoarea judecată cea de 
apoi, voi care doriți nu numai a îi numit Părinte, 
ci încă Părintele universal al lumii? Luaţi aminte 
deci la relele însuflări; fugiți de tot sfatul sminti- 
tor. Cu neputinţă este, într-adevăr, să nu vie 
smintelile dar, cu toate acestea, vai aceluia prin 
care vin. În urma titlului vostru viclean şi plin de 
slavă deşartă, Biserica e dezbinată şi inimile 
tuturor fraţilor sunt întru sminteală. Am căutat o 
dată şi de două ori, prin trimişii mei şi prin vorbe 
smerite, a îndrepta păcatul ce s-a săvârşit împotri- 
va Bisericii întregi; astăzi scriu eu însumi. Nu am 
lăsat nimic din ceea ce smerenia îmi cerea să 
împlinesc ca o datorie. De nu voi culege din certa- 
rea mea decât dispreț, nu-mi va rămâne decât mij- 
locul de a apela la Biserică”. Din această scrisoare 
se extrag următoarele concluzii: că papa Grigorie 
nu apără cauza sa, ci a Bisericii întregi; că va face 
apel la întreaga Biserică, deci la Sinod; că titlul de 
episcop universal este contrar cuvântului dum- 
nezeiesc şi că denotă viclenie şi slavă deșartă; că 
nici un episcop nu poate pretinde o autoritate 
universală, tără a ataca drepturile episcopatului 
întreg. Trebuie remarcată şi adresarea către loan 
(„Stăpânul meu”, „preaiubite frate”), precum şi 
duhul scrisorii, care nu vine din recunoaşterea 
unei autorități, ci mai degrabă ca de la un egal. 
„Cine este acela care, împotriva preceptelor 
Evangheliei şi a hotărârilor Canoanelor, are 
cutezanța a hrăpi un nou titlu? Să dea Dumnezeu 
să nu fie decât unul care, fară a voi să micşoreze 
pe ceilalţi, să dorească să fie el însuşi univer- 


sal!...” scrie acelaşi papă?. Iată un fragment din 
scrisoarea sfântului episcop al Romei către patri- 
arhul Alexandriei Evloghie!0: „Fericirea Voastră a 
avut grijă să ne spună că, scriind unora, nu le va 
da mai mult nişte titluri ce nu aveau ca izvor 
decât mândria, şi se serveşte în privinţa mea de 
expresia «după cum aţi poruncib. Vă rog să nu 
mă faceţi să mai aud vreodată cuvântul poruncă, 
pentru că eu ştiu cine sunt și cine sunteţi. Prin 
rangul vostru, voi sunteți frații mei: prin virtuțile 
voastre sunteți părinții mei. N-am poruncit, deci, 
nicidecum. M-am îngrijit numai de a arăta nişte 
lucruri ce mi s-au părut folositoare. Nu găsesc 
însă că Fericirea Voastră a voit să țină minte ceea 
ce tocmai eu voiam a încredința amintirii sale, 
căci am zis că nu trebuia să-mi dați mie acest titlu, 
precum nici altora, şi iată Că, în subscrierea scri- 
sorii Voastre, voi îmi dați mie ceea ce am lepădat, 
titlurile trufașe de universal şi papă! Rog pe dul 
cea Voastră Fericire să nu mai lucreze pe viitor 
asttel; căci vă răpiți vouă înşivă ceea ce daţi prea 
mult altora. Nu cer să sporesc în demnități, ci în 
virtuți. Eu nu privesc ca o cinstire ceea ce face pe 
frații mei să piardă din propria lor demnitate. 
Cinstea mea este a întregii Biserici. Cinstea mea 
este statornicia nestrămutată a traţilor mei. Eu 
mă privesc într-adevăr ca cinstit atunci când nu 
se refuză nimănui cinstirea ce i se cuvine. Daca 
Fericirea Voastră îmi zice papă universal, tăgădu- 
iti că aţi îi voi înșivă ceea ce aș fi eu însumi: Fe- 
rească Dumnezeu de așa! Departe de noi cuvin- 
tele care umflă deşertăciunea şi care lovesc dra- 
gostea creştină!“ 

Spre sfârşitul celui de-al VIII-lea veac găsim o 
situaţie complicată, premergătoare Schismei. 
Răsăritul era măcinat de conflicte interne, din 
care cel mai grav a fost criza iconoclastă, în timp 
ce Apusul începe uşor, uşor să se alipească de 
franci. Tarasie, acum Patriarh al Constantinopo- 
lului consideră necesară întocmirea unui mare 
sinod care să refacă unitatea Bisericii. Însă de 
unde avea să ştie că limbajul smerit al papilor de 
până acum, apărători ai credinţei, avea să fie 
înlocuit de o atitudine trufaşă care urma să deser- 
vească propriile interese? lată ce ton foloseşte 


9 Sf. Grigorie, Papa, Epistola 20, Cartea V apud Ibidem, p. 98. 
10 Scrisorile Sf. Grigorie, Scrisoarea 39 apud Ibidem, p. 104. 

papa Adrian I: „Noi am fost foarte surprinşi de a 
vedea că, în scrisoarea voastră, se dă lui Tarasie 
titlul de Patriarh Ecumenic. Patriarhul Constanti- 
nopolului n-ar avea nici chiar rangul al doilea, 
fară consimțământul scaunului nostru; dacă el 
este ecumenic, are atunci şi întâietatea asupra 
Bisericii noastre? Toţi creştinii înţeleg că aceasta 
este o pretenţie ridicolă“!!. 

Cu papa Adrian se inaugurează O nouă etapă 
în relațiile Roma - Constantinopol. Tot pe timpul 
lui Adrian 1 se elaborează Falsele Decretale, punc- 
tul comun dintre papalitatea veche şi cea moder- 
nă. Cu toate acestea, Biserica era privită în con- 
tinuare sub semnul sinodalității şi a unității pri- 
melor veacuri, după cum rezultă şi din mărturi- 
sirea lui Vasile de Ancira care vine în fața Si- 
nodului (al VII-lea) pentru a-şi recunoaşte gre- 
şeala: „Pentru aceasta, eu, Vasile, episcop de An- 
cira, vrând a mă uni cu Biserica, cu papa Adrian, 
cu patriarhul Tarasie, cu scaunele apostolice ale 
Alexandriei, Antiohiei şi Ierusalimului, şi cu toți 
episcopii şi preoții catolici, fac această prezentă 
mărturisire prin scris şi v-o prezint vouă ...12. 
Deci, papa nu era privit ca unicul centru al uni- 
tăţii, ca izvorul puterii catolice. 


1! Wladimir Guettee, op. cit. p. 119. 
12 Ibidem, p. 120. 








După moartea lui Adrian 1, Leon al III-lea, 
succesorul său, va continua aceeaşi politică. Cu 
ajutorul său, Imperiul Roman de Apus a fost re- 
stabilit, sub conducerea lui Carol cel Mare. Pa- 
palitatea va primi o putere sporită, nu în ultimul 
rând şi datorită Falselor Decretale care au înce- 
put să se răspândească din ce în ce mai repede şi 
care prevedeau, printre altele, că scaunul apos- 
tolic care putea judeca totul nu trebuia judecat de 
nimeni. Visul lui Adrian a fost realizat de Leon al 
III-lea, iar papalitatea intră într-o nouă eră, 
debarasându-se de trecutul demn și glorios carac- 
terizat de atitudinile demne ale unor papi fară de 
care creștinismul ar fi suferit drastic. 


4. La sfârșitul primului 
mileniu 


După încoronarea lui Carol cel Mare se 
instalează puţină pace între Biserici, însă această 
pace avea să prevadă marea furtună: Schisma. În 
Răsărit se reînnoieşte criza iconoclastă, cu Leon 
Armeanul, în timp ce în Apus apare opoziţia față 
de tradiţia catolică numită galicanism. Cu Nicolae 
I papii încep să se abată de la apărarea dreptei 

credinţe, emițând pretenţii de supremație, impli- 
cându-se în politică pentru dobândirea de moşii, 
aşa cum a fost cazul Siciliei, revendicată acum de 
apuseni, faţă de care înțeleptul Fotie, pe-atunci 
patriarhul Constantinopolului, răspunde: „Noi vi 
le-am fi lăsat, dacă aceasta ar fi atârnat de la noi, 
însă fiindcă e vorba de țări şi de hotare, aceasta 
este o afacere care priveşte Statul. Cât pentru 
mine, aş voi nu numai înapoia altora ceea ce le 
aparţine, dar încă a lăsa o parte din vechile depen- 
dinţe ale acestui scaun. Aş fi îndatorat față de cel 
care m-ar descărca de o parte din povara mea”!5. 
Papa Nicolae 1 se adreseaza lui Fotie ca unui 
simplu mirean, deşi era hirotonit. Papii vechi nu 
au folosit niciodată un asemenea limbaj, nici față 
de împărați, nici față de colegii lor episcopi. Asta 
pentru că papii de dinaintea lui Nicolae I nu au 
avut convingerea că: „Făcătorul tuturor lucruri- 
lor a aşezat principatul divinei puteri pe care Zi- 
ditorul tuturor făpturilor a dat-o aleşilor săi apos- 
toli; Ela stabilit trăinicia lor pe credința tare aver- 
hovnicului Apostolilor, adică a lui Petru, căruia i-a 
dat mai cu seamă întâiul scaun...” sau pe aceea că 
„... fară învoirea scaunului şi pontifului roman nu 
se cuvenea a încheia nimic în orice discuţie”!“. 
Urmând aceluiaşi duh prezent în mai toate epis- 
tolele sale, papa Nicolae îl anatemiează pe Fotie 
în 863, printr-un sinod convocat la Roma. Împă- 
ratul Mihail protestează, dar se trezeşte cu un 
răspuns plin de dispreţ şi de raționamente 
greşite. În 867, Fotie, numit „tâlhar” şi „adulter”i5 
de Nicolae 1, n-a mai putut răbda, cum nu mai 
putea suporta nici amestecul aceluiaşi papă în 
problema Bulgariei, ori tonul său disprețuitor şi 
poruncitor. Drept urmare, în capitala imperiului 
a fost convocat un sinod, la care au participat 
1000 de clerici, ambii împărați, dar şi episcopi 
apuseni, cum ar fi arhiepiscopii de Treba şi Colo- 
nia, sau exarhul Ravennei. Sinodul a declarat 
nulă excomunicarea lui Fotie şi 1-a depus din 
episcopat pe Nicolae 1. Însă pretențiile de a fi nu- 
miţi suverani pontifi şi papi universali, au contin- 


13 Ibidem, p. 133 


uat cu aceeaşi acrivie şi cu Adrian II şi cu loan 
VIII, dar şi cu cei care i-au urmat, până în zilele 
noastre. 


Desfăşurarea Schismei 
de la 1054 


Schisma era o consecință logică a eveni- 
mentelor, mai ales în condiţiile în care fiecare 
papă ce urca pe scaunul Romei se socotea urma- 
şul Sfântului Petru, având pretenţii de suprema- 
ție, pe care predecesorii lor din primele veacuri, 
cum a fost papa Grigorie, le socoteau lucruri 
inspirate de diavol. 

În 885, papa Ștefan al V-lea îi scrie împăratu- 
lui Vasile următoarele: „După cum Dumnezeu v-a 
dat suveranitatea lucrurilor vremelnice, noi de 
asemenea am primit de la EI, prin Sfântul Petru, 
verhovnicul Apostolilor, suveranitatea lucrurilor 
duhovniceşti... Nouă ni s-a încredințat purtarea 
de grijă a turmei; această purtare de grijă este cu 
atât mai înaltă, cu cât cerul este deasupra pămân- 
tului. Ascultaţi ce a zis Domnul lui Petru: Tu eşti 
Petru, etc. Rog dar Evsevia Voastră de a cinsti 
numele şi vrednicia verhovnicului Apostolilor, 
supunându-se hotărârilor sale; căci episcopatul 
în toate Bisericile pământului îşi trage obârşia de 
la Sfântul Petru, prin care noi învăţăm pe toți 
credincioşii şi le arătăm sănătoasa şi nestrică- 
cioasa doctrină”16. 

Sfârşitul primului mileniu găseşte Bizanțul 
în cădere, iar pe împărații bizantini disperaţi în a 
încheia alianţe politice cu Apusul. Însă deşi poli- 
ticul nesocotea dogma, vrednicii ierarhi ai Răsă- 
ritului au ştiut s-o apere, cum au facut-o spre 
exemplu, arhiepiscopul de Tesalonic şi chiar 
patriarhul Mihail Cerularie, care nu s-au lăsat im- 
presionaţi de politica de apropiere faţă de Apus a 
împăraţilor bizantini, respingând inovațiile cato- 
lice şi pretenţiile lor de suveranitate. Despre actul 
de excomunicare compus de cardinalul Humbert, 
Steven Runciman scria”: „Puţine documente 


14 Nicolae, Epist. 2, 3, 5 şi 6 în „Colecţia Sinoadelor“, Labbe, tom VIII, apud Ibidem, p. 129 


15 Wladimir Guetee, op. cit., p. 138. 


16 Ştefan, Epistola Vîn „Colecţia Sinoadelor“, Labbe, tom IX apud Wladimir Guettee, op. cit. p. 154. 


17 Steven Runciman, op. cit. p. 48. 

importante sunt atât de pline de erori demon- 
strabile. E într-adevăr extraordinar cum un om de 
erudiţia lui Humbert a putut să compună un ma- 
nifest atât de lamentabil (citiţi cu atenţie acuzele 
următoare, pentru a sesiza ridicolul, nota mea). 
EI începe prin a-i refuza lui Cerularie atât perso- 
nal, cât şi ca episcop al Constantinopolului titlul 
de patriarh. Declară apoi că n-are nimic de spus 
împotriva cetățenilor imperiului sau Constanti- 
nopolului, dar toți cei care-l susţin pe Cerularie 
sunt vinovaţi de simonie (viciul dominant în acel 
timp în Biserica lui Humbert), de a încuraja cas- 
trarea (0 practică urmată Ia Roma), de reboteza- 
rea latinilor (neadevărată pe atunci), de a per- 
mite preoţilor să se recăsătorească (ceea ce era 
incorect, pentru că un bărbat căsătorit putea 
deveni preot, dar unul deja hirotonit nu se mai 
putea căsători), de a respinge legea mozaică 
(ceea ce nu era adevărat), de a refuza împărtăşa- 
nia bărbaţilor raşi şi, în cele din urmă, de a omite 
din crez pe Filioque (ceea ce era exact opusul ade- 
vărului). După astfel de acuzaţii plângerea privi- 
toare la închiderea bisericilor latine din Con- 
stantinopol îşi pierdea efectul. Anatema finală 
era urmată de o proclamare a lui Cerularie şi 
susținătorilor lui drept eretici «prozimiţi»”. 

Fiind împărat Constantin Monomahul, iar 
imperiul atacat de normanzi, i se propuse papei 
unirea în schimbul sprijinului militar. Papa răs- 
punse cu nerăbdare: „Biserica Catolică, mamă şi 
fecioară neprihănită, deşi aleasă a umple cu 
mădularele sale pământul întreg, n-are totuşi 
decât un singur cap, care trebuie să fie cinstit de 
toți. Oricine îl nesocoteşte, în zadar pretinde a fi 
unul din mădularele ei”18. Iar în scrisoarea către 
patriarhul Mihail, după ce aduce reproşuri titula- 
turii de patriarh ecumenic, amintind în acest sens 
de împotrivirea Sfântului Grigorie, papă al Ro- 
mei, spune, printre altele: „Biserica Romană este 
atât de puţin particulară încât, în tot universul, 
orice naţiune care are îngâmfarea de a nu fi de 
părerea ei, nu poate fi mai mult privită ca făcând 
parte din Biserică. Ea nu mai este o Biserică, ci o 


adunare de eretici, o sinagogă a lui Satan... Deci 
cel ce voiește a se slăvi cu numele de creştin, să 
înceteze de a huli și de a ataca Biserica Romană, 
căci în zadar pretinde a cinsti pe Tatăl familiei, 
dacă necinsteşte pe soţia sa!”. Cam acelaşi lucru îl 
spune şi papa Inocenţiu patriarhului loan X 
Camateros la sfârşitul secolului XII: „Întâietatea 
scaunului roman a fost aşezată nu de om, ci de 
Dumnezeu, sau, ca să zic mai bine, de Dumnezeu- 
Omul;... Biserica Universală este aceea care e 
întocmită din toate Bisericile, după textul literal 
al cuvântului catolic. În acest înţeles, Biserica 
Romană nu este universală, ea este numai o parte 
din Biserica universală, însă cea dintâi şi princi- 
pală, asemenea capului într-un trup; ea este altfel 
pentru că plinirea puterii se află acolo şi numai o 
parte din plinire decurge asupra celorlalte. 
Această Biserică una este deci, universală, în înțe- 
lesul că ea are pe toate celelalte sub dânsa. După 
adevăratul sens al cuvântului, numai Biserica 
Romană este universală, pentru că ea este singu- 
ra care a fost înălțată mai presus de celelalte...” 

Tocmai această atitudine a fost cea care l-a 
determinat pe patriarhul Mihail Cerularie să 
refuze legația papală ce avea în frunte pe cardi- 
nalul Humbert. Aceştia din urmă au aruncat pe 
altarul Sfintei Sofia o sentință de excomunicare, 
apoi au plecat scuturându-şi praful de pe pi- 
cioarele lor. Atitudinea patriarhului Mihail a fost 
îndreptăţită, acest lucru fiind întărit şi de înfăp- 
tuirea Imperiului Latin de Constantinopol, care a 
durat din 1204 până în 1261. lată câteva din 
mesajele cruciaților către papa Inocenţiu20: „Noi 
am dus atât de departe cauza Mântuitorului, încât 
Biserica Răsăriteană, a cărei mitropolie era odin- 
ioară la Constantinopol, fiind reunită cu papa, 
şeful ei, dimpreună cu împăratul şi tot imperiul 
său, după cum ea era din vechime, se recunoaşte 
fiica Bisericii Romane, şi voieşte a-i da ascultare 
cu umilință pe viitor. Patriarhul însuşi are să 
meargă la Roma spre a primi pallium (mantia), a 
făgăduit aceasta cu jurământ, dimpreună cu 
împăratul” (Contele de Saint Paul, ducelui de 


18 Leon IX, Epistole, în „Colecţia Sinoadelor“, Labbe, tom IX, apud Wladimir Guettee, op. cit, p. 158. 


19 Innochentie al II-lea, Epistole, apud Ibidem, p. 161. 


20 Wladimir Guetee, op. cit. p. 162; Pr. Nicolae Chifar, Istoria Creștinismului, voi. UI, Ed. Trinitas, Iaşi, 2002, cap. 


„Cruciada a IV-a“, pp. 132-138, pp. 187-189. 

Louvain). lar marchizul de Monferrat, şeful cruci- 
adei, scrise papei că a luat Constantinopolul pen- 
tru „a aduce un serviciu Sfântului Scaun şi pentru 
a readuce pe greci la ascultarea ce i se cuvenea”. 
Despre capturarea Constantinopolului, papa 
Inocențiu, având în minte numai orgolii lumeşti, 
zice: „... se poate ca grecii să fi fost pedepsiţi cu 
dreptate pentru păcatele lor, deşi voi ați lucrat cu 
nedreptate vărsând ura voastră asupra lor; se 
poate ca Dumnezeu să vă răsplătească cu drep- 
tate pentru că aţi fost uneltele propriei sale răz- 
bunări”. Şi continuă: „Este sigur că voi puteți ține 
şi apăra pământul ce l-aţi câştigat prin hotărârea 
lui Dumnezeu; însă cu condiția că veţi restitui 
bunurile Bisericilor şi veţi fi totdeauna credin- 
cioşi Sfântului Scaun și Nouă”21. Așadar, crimele 
devin virtuți dacă au ca scop autoritatea Sfântului 
Scaun. Prin voia lui Dumnezeu, este de părere 
acelaşi papă, „imperiul grecilor trufaşi, supersti- 
țioși şi neascultători” a trecut Ia „latinii cei sme- 
rii, evlavioşi și supuşi'22. Trebuie să urmărim ati- 
tudinea papei Inocențiu privind scaunul Con- 
stantinopolului deoarece dorința de putere şi vic- 
lenia de care dă dovadă în această problemă sunt 
reprezentative pentru modul de gândire al papi- 








lor moderni, care a dus la schismă. Astfel, după ce 
împăratul noului Imperiu Latin, Baudouin, îl 
aşează ca episcop de Constantinopol pe Tomasso 
Morosini, papa nu-i confirmă alegerea deşi ştia că 
este „de neam nobil şi cu bune moravuri, 
înțelept, prevăzător şi destul de învăţat”. 
Motivul? ÎL găsim în aceeaşi scrisoare: „cercetând 
alegerea n-am găsit-o canonică, pentru că laicii 
neavând nici o putere de a dispune de afacerile 
bisericeşti, patriarhul Constantinopolului nu tre- 
buia să fie ales prin autoritatea vreunui principe 
secular. Afară de aceasta, clericii venețieni ce se 
zic canonici ai Sfintei Sofii, n-ar fi avut dreptul de 
a alege, nefiind aşezaţi în această Biserică nici de 
noi, nici de legaţii sau delegaţii noştri. Pentru 
aceasta noi am casat această alegere în plin con- 
sistoriu”25. Pe cine, deci, va desemna papa epis- 
cop de Constantinopol? Tot pe Tomasso Moro- 
sini. Aceeaşi persoană, mai întâi a fost refuzată 
pentru ca ulterior să fie acceptată. Diferenţa este 
că prima dată, Tomasso nu fusese investit în vir- 
tutea deplinătății papale, în timp ce a doua oară, 
da. Nimic nu poate fi legitim în Biserică decât 
prin această putere deplină a papei. Prin acest act 
solemn, papa Inocenţiu al III- lea afirmă cu tărie 


21 Cf. Villehardoiun, Cf. It. Godef., ad ann. 1203; Raynald. Armai.; Innochent. al III-lea, Epist., apud Wladimir 


Guettee, op. cit. p. 163 
22 Wladimir Guetee, op. cit, p. 163 
25 Ibidem, p. 164. 

că: „Prerogativa de har ce a dat Sfântul Scaun Bi- 
sericii Bizantine arată lămurit plinirea puterii ce 
acest Scaun a primit de la Dumnezeu, fiindcă 
Sfântul Scaun a pus această Biserică în rangul 
Bisericilor Patriarhale. El a scos-o ca din pulbere, 
a ridicat-o până la punctul de a o prefera celor ale 
Alexandriei, Antiohiei şi Ierusalimului; a pus-o 
alături cu Biserica Romană, mai presus de cele- 
lalte”24. Acest mod de a interpreta istoria i-a făcut 
pe mulți să afirme că până la papa Inocenţiu al III- 
lea, schisma n-a existat. Cele întâmplate până 
atunci au fost numai nişte proteste ale Răsări- 
tului, proteste vehemente ce-i drept, dar asta pen- 
tru că şi Roma inova încontinuu. Adevărata schis- 
mă, sunt de părere aceşti istorici, s-a produs 
acum, pe timpul Imperiului Latin de Răsărit, fiind 
continuată prin stăruința în novisme şi pretenții 
absurde, şi de următorii papi. 

Conceptul de primat papal continuă cu papa 
Grigorie VII si al sau „Dictatus Papae” unde se 
afirmă că papa este sfânt prin natura numirii ca 
episcop, poate depune împărați, fiind singura au- 
toritate universală, care nu a greşit, nu greşeşte şi 
nici nu poate greşi vreodată, Scriptura fiind mar- 
tora acestui fapt25. Cu riscul de a fi lungit oare- 
cum discuţia, am ales să prezint şi aceste texte 
privitoare la Marea Schismă, pentru a sublinia 
diferența de ton şi de atitudine între primii papi 
şi cei contemporani. Odată cu trecerea timpului şi 
a inovaţiilor Bisericii Romano-Catolice, lucrurile 
au evoluat în sens negativ. Câteva secole mai târz- 
iu, istoria apusului va consemna o nouă schismă, 
a protestanților, fapt care a avut urmări şi în Ră- 
sărit, declanşând uniaţia. Aşadar, fără a insista şi 
asupra acestor două evenimente isotrice, putem 
concluziona că istoria Bisericii Apusene, compar- 
ativ cu cea Răsăriteană, a fost una nici măcar pa- 
ralelă, ci divergentă. Aşa se face că în urma Con- 
ciliilor Vatican 1 şi II, Biserica Catolică şi-a pierdut 
şi ultima fărâmă de deminitate şi har, devenind o 
organizație religioasă mondială şi doar atât. 
Ruperea catolicilor tradiționalişti (cunoscuţi ca 
vechii-catolici), aggiornamentarea (acceptarea în 
Biserică a calului troian numit secularizare), ecu- 
menismul (înţeles nu ca dialog, ci ca prozelitism) 
24 Ibidem. 


şi nu în ultimul rând declaraţiile ultimilor papi, 
conform cărora evoluționismul nu este o simplă 
poveste, cerându-și scuze de la Darwin, afirmaţia 
cum Că extratereștrii există şi sunt fraţii noştri, 
finanțarea a unele programe în acest sens, 
înlocuirea epiclezei cu a unor dansuri provoca- 
toare (se întamplă în Apus), organizarea de dis- 
coteci/carnavale în interiorul bisericilor chiar de 
către cardinali (susținuți de papa) şi multe alte 
abateri de acest gen (cu înaltă binecuvântare) 
sunt dovada cea mai clară că harul a părăsit 
Biserica Catolică. Ca să nu mai vorbim de erezii 
(tâlcuite ca dezvoltări diferite ale aceleiaşi 
Tradiţii): Filioque, Imaculata Concepţie, Harul 
creat, Purgatoriul, ideea de răscumpărare (doar 
ca achitare juridică şi nu îndumnezeire), erezii 
care se traduc toate prin hulă Ia adresa Sfintei 
Treimi! Desigur, Dumnezeu va cântări evlavia şi 
râvna catolicului de rând, nelăsându-l răsplătit, 
însă (numai) prin iconomie, nu prin Har. Este 
mare păcat că unii ierarhi, dintr-o falsă smerenie 
şi pe alocuri ipocrizie, nu conştientizează aceste 
lucruri, motivaţi de subiectivismul faptului că, 
studiind în afară şi luând contact cu diverşi catoli- 
ci, ei sunt totuşi oameni buni, cumsecade şi dorni- 
ci de mântuire. Ba mai mult, se afirmă că pe am- 
bele altare există aceleaşi Taine şi acelaşi Hristos! 
Am auzit un oarecare ierarh, care a afirmat că ere- 
tici sunt numai cei ce hulesc Treimea, cu referire 
la musulmani, budiști, etc.. Aşa este sfințite părin- 
te, nu sunt eretici. N-au cum să fie eretici, pentru 
că sunt păgâni, iar erezia presupune (conform 
DEX): „Doctrină sau credință religioasă care ia 
naştere în sânul unei biserici, abătându-se de la 
dogmele consacrate şi care este condamnată de 
biserica respectivă.” Este uimitor cu câtă dibăcie 
se pot jongla cuvintele de către anumite per- 
soane (cărora și funcția le conferă o anumită 
autoritate în cuvânt) pentru a-şi susține punctul 
de vedere şi a trece drept înţelepţi şi smeriți. Nu- 
mi propun să îndrept pe cel ce nu vrea să 
primească îndreptarea, dar sper să pot lumina pe 
cei care nu s-au aplecat îndeajuns asupra subiec- 
tului. Pentru că în materie de credință nu poate 
exista compromis! 


25 Vezi punctele 11, 12, 23 şi 26 ale acestui act. În engleză Ia http;//www.fordham.edu/halsall/source/g7-dict- 


pap.html 

Eminescu şi 
unirea românilor 


Radu Ilaș 





ihai Eminescu a fost cel mai important 

dintre promotorii proiectului etno-politi- 

co-statal „Dacia Mare”, elaborat la înce- 
putul secolului al XIX-lea de către nobilii iubitori 
de patrie. Marele poet a înţeles că refacerea uni- 
tăţii spaţiului străvechii Dacii era pentru români 
o problemă de renaştere naţională, iar nu o sim- 
plă „afacere”, aşa cum încercau să o exploateze 
marile imperii vecine în folos propriu. 

Începând din secolul al XVIII-lea, când trei 
mari imperii (otoman, țarist şi habsburgic) încon- 
juraseră, practic, vatra de viețuire a neamului ro- 
mânesc şi se confruntau pentru acest spațiu chiar 
în interiorul său, în marile cancelarii s-au făcut 
proiecte, unele oculte, care vizau reconstituirea 
Daciei, ca stat-tampon între acestea. Boierii ro- 
mâni patrioți visau la unirea Principatelor în „Da- 
cia” sau „Valahia Mare”, iar imperiile vecine nego- 
ciau să obţină foloase din unirea Ardealului cu 
Principatele Dunărene, formând „regatul Dacia”. 

Atât Viena, cât şi Petersburgul, au avut în 
vedere, în anumite contexte, formarea unui stat- 
tampon, cu numele Dacia, însă fiecare voia să-l ia 
sub tutelă proprie: „Dacia austriacă” urma să 
încorporeze Ardealul unit cu Principatele, iar 
„Dacia rusească” urma să încorporeze Țara 
Românească (Valahia), Moldova şi Dobrogea, 
fiecare voind o Dacie a lui, dar nu una româ- 
nească. Numele „Dacia” a constituit premisa pe 
fundamentul căreia, începând de la revoluţia 
pașoptistă, a fost gândită refacerea statalității 
româneşti în vatra ancestrală a neamului. 

Este important de menţionat că Eminescu a 
cunoscut aceste proiecte, unii dintre autorii lor, 
îndeosebi învățații ardeleni, fiindu-i mentori 
îndeosebi în perioada studiilor sale la Viena. 

Proiectul „Dacia Mare”, în care Eminescu s-a 
implicat profund, a însemnat: asumarea şi 


recunoaşterea identităţii naţionale şi acţiunea 
pentru restaurarea istoriei naționale. Unirea 
Principatelor, în anul 1859, sub conducerea lui 
Alexandru loan Cuza, a constituit, pe fond, pri- 
mul mare pas vizând realizarea, prin cuget şi fap- 
tă românească, a proiectului Daciei Mari. Pentru 
imperiile vecine, numele „Dacia”, ca entitate so- 
cio-politică creată exclusiv din perspectivă româ- 
nească, era considerat un atentat la ordinea sta- 
bilită prin tratatele parafate. 

La vârsta de 17 ani, Eminescu, simțind 
nevoia să reînvie mândria naţională, a publicat în 
revista „Familia” (2 aprilie 1867) poemul patetic: 
„Ce-ţi doresc eu ţie, dulce Românie” şi a devenit 
principalul promotor al punerii în aplicare a de- 
vizei „În unire e tăria”. Aşa s-a născut ideea orga- 
nizării unei manifestări spirituale a întregii vetre 
de vieţuire a neamului, într-un loc cu cea mai 
adîncă semnificaţie istorică: serbarea de la Putna, 
prilejuită de împlinirea a 400 de ani de Ia târno- 
sirea mănăstirii de către Ştefan cel Mare. Această 
serbare, desfăşurată în zilele de 15-16 august 
1871, a constituit, în fapt, cel dintâi congres al 
românilor de pretutindeni. Cu acel prilej, la mor- 
mântul voievodal, Eminescu a recitat poezia 
„Doină populară” - prima variantă a cunoscutu- 
lui poem „Doina”, primită, precum se cunoaşte, 
cu multă însufleţire de către cei prezenți, întrucât 
reflecta dorinţa fierbinte de eliberare a teritori- 
ilor româneşti „de la Nistru pîn la Tisa” de sub 
dominație străină. 

După revenirea în țară şi stabilirea la Iaşi, 
Eminescu a militat cu o energie nemaiîntâlnită 
pînă atunci pentru reconstrucția unității etno- 
politico-statale româneşti. Însă, la demararea 
proiectului de reconstrucţie a statalității româ- 
neşti a constatat că în calea acestuia existau două 
piedici fundamentale: „elementul de disolu- 
țiune”, „demagogia României”, căruia i se alătura 
aşa-numita „pătură superpusă”, răsărită din 

amestecul scursurilor orientale şi occidentale, 
„fără tradiţii, fără patrie sau naţionalitate hotă- 
rîtă”. Posibilitatea iniţierii noului proiect etno- 
politico-statal românesc a fost întrevăzută odată 
cu înfiinţarea, la Cernăuţi, în octombrie 1875, a 
Societăţii „Arboroasa”. În contextul izbucnirii 
„crizei orientale”, Eminescu a crezut că s-au ivit 
condiţiile pentru reconstrucţia etno-politico- 
statală românească şi a trecut la ofensivă. El a 
atras atenţia că cea mai mare piedică în calea rea- 
lizării proiectului „Daciei Mari” era Austro-Un- 
garia. În conlucrare cu conducerea Societății 
„Arboroasa”, Eminescu a gîndit şi proiectat acți- 
uni menite să atragă atenţia asupra situaţiei 
românilor încorporați în Imperiul austro-ungar. 
Astfel, a intrat în atenţia serviciilor de infor- 
maţii ale Austro-Ungariei, fiind urmărit. În 
octombrie 1877, în plin război ruso-româno-turc, 
cînd cea mai mare parte a intelectualității ro- 
mâne era angajată cu condeiul şi cuvîndul scris în 
susținerea războiului cu turcii, Societatea „Arbo- 
roasa” şi-a asumat riscul de a înfrunta pe faţă au- 
torităţile austro-ungare. Drept urmare, autori- 
tățile imperiale austro-ungare au arestat cinci 
membri ai acesteia, între care s-a aflat şi Ciprian 





Porumbescu, iar societatea a fost desființată. 
Eminescu a luat cunoştinţă, pe diverse căi, despre 
ancheta deschisă de autoritățile austriece în legă- 
tură cu activitatea „Arboroasei”, acuzând Curtea 
din Viena de nesocotirea unităţii nației româ- 
neşti. În acest fel, n-a făcut decât să-şi îngroaşe 
dosarul întocmit de către Biroul Informativ din 
Viena, care începea să conceapă acțiuni menite să 
anihileze manifestările sale „naţionaliste”. Însă, 
dezamăgirea lui a fost mare, constatînd că au- 
toritățile statului român n-au sprijinit sub nici o 
formă acțiunea Societăţii „Arboroasa”. 

În noiembrie 1877, Eminescu a ajuns la Bu- 
cureşti, devenind redactor la ziarul „Timpul”, zia- 
rul oficial al Partidului Conservator. Și-a început 
colaborarea Ia ziarul respectiv în 24 noiembrie 
1877 cu articolul „Bălcescu şi urmaşii săi”. 

În scurt timp, Eminescu s-a avântat într-o 
vastă activitate publicistică destinată emancipării 
neamului şi apărării memoriei acestuia. Patriotis- 
mul a rămas calitatea lui definitorie. Probabil că 
junimiştii care lau recomandat pentru ziarul 
„Timpul” nu şi-au dat seama că Eminescu era un 
naţionalist neclintit, care nu putea fi modelat în 
spirit politicianist decât zdrobindu-l. 

Evenimentul care a marcat fundamental ac- 
tivitatea sa pe tărâm politico-social a fost Con- 
gresul de la Berlin, convocat la iulie 1878 de către 
cele şapte puteri europene. Eminescu, care ştia că 
trăieşte în România, stat european, denumit ast- 
fel din anul 1862, a auzit că marile puteri folo- 
seau încă sintagma „Principatele Unite Române” 
pentru a desemna statul român. Mai mult, 
România nu fusese invitată acolo ca ţară învingă- 
toare în războiul antiotoman şi nici nu fusese 
tratată ca atare. El a reacționat extrem de dur față 
de umilirea statului român şi, fără aprobarea 
forurilor de conducere ale Partidului Conserva- 
tor, a angajat ziarul „Timpul” într-o campanie de 
presă împotriva modificării Constituţiei, în sen- 
sul cerut de marile puteri europene. În acelaşi 
timp, a devenit o problemă pentru politicieni, 
inclusiv pentru conservatori, ideile sale fiind con- 
siderate „periculoase”. 

Eminescu a ajuns la concluzia că, pentru a da 
viaţă proiectului respectiv, era nevoie de jertfă. 
Această idee a fost exprimată, la Iseptembrie 

1879, când în „Convorbiri literare” a publicat 
poezia „Rugăciunea unui dac”. 

Proiectul etno-politico-statal gîndit de Emi- 
nescu, eminamente anti-austro-ungar, s-a lovit de 
obedienţa partidelor politice, mai ales a politicie- 
nilor, în primul rînd a conservatorilor, dar şi a 
unor liberali faţă de Puterile Centrale. Împotriva 
lui Eminescu s-au coalizat toţi cei care s-au auto- 
declarat din interes politic apărători ai „românis- 
mului”. Cu toți aceştia, Eminescu s-a simţit obligat 
să poarte o polemică publică extrem de violentă, 
fapt ce i-a creat şi mai mulţi duşmani. 

La rândul lor, agenţii serviciilor de infor- 
maţii austro-ungare, care au urmărit cu rigoare 
ideile lui Eminescu şi erau la curent cu „visele” 
sale, numeau statul preconizat de el „Dacisches 
Kaiserreich”. 

Numele lui Eminescu devenise cunoscut în 
cercurile politice austro-ungare, iar avertis- 
mentele au început să-i sperie pe politicienii ro- 
mâni. De la Viena, ambasadorul liberalilor, con- 
servatorul Petre P. Carp, a transmis în ţară sem- 
nalul reducerii la tăcere a lui Eminescu. Acesta a 
fost exprimat într-o scrisoare trimisă lui Titu 
Maiorescu, în care îi atrăgea atenția pe un ton im- 
perativ: „Şi mai potoliţi-l pe Eminescu!”. Emines- 
cu nu şi-a abandonat crezul în reconstruirea sta- 
talităţii româneşti, care trebuia să aibă ca suport 
teritorial spaţiul vechii Dacii. Însă, a fost con- 
ştient că în acel context nu trebuiau implicate „pe 
faţă” autorităţile tânărului şi firavului stat ro- 
mân. De aceea, a recomandat o neutralitatea acti- 
vă, pentru a feri România de consecinţele unei 
confruntări directe între cele două imperii. Cu 
inteligența-i recunoscută, el a încercat să le ex- 
plice politicienilor momentului că „situaţia noas- 
tră excepţională ne învaţă că una din condiţiile, 
de nu ale existenței, dar ale păcii şi dezvoltării 
noastre liniştite, e ca să trăim în pace cu amindoi 
vecinii (imperiile țarist şi austro-ungar, n.ns.) şi să 
lăsăm ca echilibrul între puterile lor să fie 
garanţia neutralității noastre”. 

În condiţiile înăspririi prigoanei autorită- 
ților austro-ungare împotriva românilor încorpo- 
rați în imperiu, la Bucureşti, cu sprijinul lui C.A. 
Rosetti, studenții români transilvăneni Gheorghe 
Secăşanu şi Gheorghe Ocăşanu au pus bazele so- 


cietăţii Iredenta română („România Iridenta”), al 
cărui obiectiv imediat era contracararea politicii 
de deznaționalizare şi de maghiarizare a româ- 
nilor din Ungaria. În vara anului 1881, „România 
Iridenta” a pus în circulaţie o hartă cu Banatul 
pînă la Tisa, Transilvania şi Bucovina, toate con- 
siderate „teritorii române”. Această hartă care 
proclama „teritorii române” provinciile istorice 
Banatul, Transilvania şi Bucovina a fost semnalul 
reluării cu vigoare a luptei pentru eliberarea ro- 
mânilor aflați sub stăpînirea Imperiului austro- 
ungar şi unirea teritoriilor respective cu „patria 
mamă”, pentru a reconstitui Dacia Mare. 

Eminescu s-a alăturat cu toată ființa şi pri- 
ceperea sa reprezentanţilor românilor ardeleni şi 
bucovineni stabiliți în Bucureşti, care se simțeau 
abandonaţi de către puterea politică „din țară” în 
lupta pentru câştigarea drepturilor naţionale. 

Ideea „Daciei Mari” a fost răspândită şi a 
prins repede rădăcini chiar şi în interiorul oştirii 
române. Cu ocazia deschiderii unei expoziții 
organizate la Sibiu, la care a fost invitat ca delegat 
al statului român şi generalul-medic Carol Da- 
villa, acesta „şi-a afirmat ideile cu privire la 
Marea-Dacie” şi a dispus „să fie îndepărtate 
portretele împăratului şi împărătesei” şi înlocuite 
cu cele ale „majestăţii româneşti”. 

La 24 ianuarie 1882, pe suportul Iredentei 
române, a luat ființă, la Bucureşti, Societatea 
„Carpaţii”, în care a fost cooptat şi Eminescu. Sco- 
pul declarat al societăţii a fost sprijinirea ardele- 
nilor emigranți cu slujbe şi locuințe în capitala 
României, însă scopul real era eliberarea Transil- 
vaniei şi refacerea „Daciei Mari”. În acest sens, 
programul Societăţii a fost subordonat pregătirii 
luptei de eliberare a românilor ardeleni de sub 
dominația austro-ungară. 

Societatea „Carpaţii” a început să desfăşoare 
o acțiune susținută împotriva stăpînirii dualiste şi 
în apărarea ființei naţionale. Unii membrii au 
primit sarcini să difuzeze manifeste incendiare şi 
să militeze prin toate mijloacele de comunicare 
pentru reîntregirea politică şi teritorială. Emines- 
cu s-a remarcat şi în noua situaţie prin poziţia fer- 
mă adoptată faţă de interzicerea de către au- 
toritățile ungare a utilizării limbii şi a unor ma- 
nuale şcolare româneşti, în special de geografie, 

istorie şi literatură, deşi acestea fuseseră apro- 
bate de către Viena. 

Societatea „Carpaţii” a fost considerată, 
chiar de la înființare, ca periculoasă pentru sigu- 
ranța Imperiului austro-ungar. Se pare că imediat 
după înfiinţare, serviciile secrete austriece au 
reuşit să o „penetreze” informativ. Zvonul pri- 
vind intenţiile refacerii Daciei Mari au început să 
circule peste Carpaţi, în Transilvania. 

În acest context, autorităţile de la Budapesta 
au intensificat măsurile necesare prevenirii ma- 
nifestărilor de simpatie sau de susținere a luptei 
naţionale a românilor. Eminescu a simţit ostili- 
tatea crescândă şi tot mai violentă a politicienilor 
români, îndeosebi a liderilor Proiectului „Daciei 
Mari” sau a „statului daco-român”. EL a fost tot 
mai conştient că poziţia lui la ziarul Timpul”, pre- 
cum şi atitudinea sa critică la adresa politicianis- 
mului antinațional l-au transformat într-o ade- 
vărată ţintă. În acelaşi timp, i s-a întărit convin- 
gerea că, odată ce a apucat pe un drum care cerea 
jertfă, era menit să înfrângă relele sau să piară, nu 
să li se plece lor! 

Dintr-o astfel de cugetare de geniu s-a născut 
ideea Luceafărului, pe care Eminescu l-a prezen- 
tat, „șlefuit”, la „Junimea”, în 8 octombrie 1882. 
Versurile sale au sintetizat ideea destinului omu- 
lui de geniu, prezentă şi în poeziile sale din tine- 
rețe, precum Gemenii, Povestea Dochiei, Ursito- 
rile sau Povestea magului călător în stele. Toate 
acele personaje sau întâmplări făceau parte din 
patrimonial ancestral al neamului, la renașterea 
căruia Eminescu lucra şi cu gîndul şi cu fapta, fără 
tihnă şi fără odihnă. În noul context, Eminescu a 
fost atacat dur de către publicaţii din Austro-Un- 
garia, cu care a început o polemică acerbă. Auto- 
rităţile Imperiului austro-ungar au aţâțat asupra 
sa politicieni români obedienţi Vienei, iar diverşi 
agenți amenințau cu ocuparea „Valahiei”. El a 
explicat că aşa-numitul „iredentism românesc” 
nu era decât reacţia firească față de ocuparea 
unor ținuturi româneşti de către Imperiul austro- 
ungar şi a asupririi românilor, arătând că „Româ- 
nia irredenta” nu exista decât „în imaginaţia 
maghiarilor”, iar „Daco-Romania” constituia o 
„invenţiune austro-rusescă, făcută de a fi opusă 
de o putere celeilalte”. Însă, el s-a simţit obligat 


de propria-i conştiinţă să afirme public faptul că 
mişcarea de eliberare a românilor „de peste 
munţi” era „un adevăr” şi „0 realitate etnologică”. 
Precum se ştie, viabilitatea proiectului a fost tes- 
tată „pe viu” de către Societatea „Carpaţii” la 
începutul lunii iunie 1883. 

Folosind prilejul dezvelirii, la Iaşi, a statuii 
ecvestre a lui Ştefan cel Mare (sculptată de 
Emmanuel Frâmiet), Societatea „Carpaţii” a dorit 
să testeze reacţia concomitentă a celor două 
imperii - austro-ungar şi țarist - față de proiectul 
etno-politico-statal al cărui mentor principal era 
Eminescu. La ceremonia respectivă, desfăşurată 
la 5 iunie 1883, au participat aproape 10.000 de 
români din toate provinciile româneşti, inclusiv 
un grup restrâns de români basarabeni. 

Eminescu a participat în calitate de delegat 
al ziarului „Timpul”, în realitate ca reprezentant 
al Societăţii „Carpaţii”. EI venise hotărit să facă 
publică viziunea sa asupra proiectului etno-politi- 
co-statal, cu invocarea voievodului Ştefan cel 
Mare, ca justiţiar al naţiei româneşti. În acest 
sens, pregătise ultima variantă din Doină, scrisă 
în spiritul doctrinei Societăţii „Carpaţii”, pentru a 
fi citită la ceremonie. 

Însă, unii politicieni, în frunte cu liberalul 
Petre Grădişteanu, profitind de faptul că festivi- 
tățile au fost onorate de prezenţa regelui Carol, 
au transformat momentul, voit sau inconştient, 
într-o „serbare guvernamentală”. 

Aceste realități nepercepute corect de cei 
mai mulţi dintre cei implicați în realizarea proiec- 
tului au fost sesizate cu claritate de către Emines- 
cu. Aşa se explică de ce n-a participat la solemni- 
tatea de dezvelire a statuii lui Ştefan cel Mare şi 
nici n-a prezentat poezia Doină la manifestaţia 
publică, citind-o abia în seara zilei de 5 iunie 
1883, la şedinţa societăţii literare „Junimea”, ţi- 
nută în casa lui Iacob Negruzzi. Pentru mediile 
politice şi de presă din Viena şi Budapesta, mo- 
mentul respectiv, interpretat ca provocare direc- 
tă, a constituit prilejul pentru a proba Europei 
„pericolul iredentismului românesc” de care, pro- 
pagandistic, imperiul făcea caz deosebit. 

La rîndul lor, autoritățile țariste au dat o 
replică simbolică la acţiunea desfăşurată la Iaşi, 
lansînd vestea dezvelirii a două monumente în 

capitala „guberniei Basarabia”: statuia țarului Ale- 
xandru al II-lea (cel care răpise judeţele Cahul, 
Ismail şi Bolgrad din trupul României!) precum şi 
bustul scriitorului Puşkin („zeul literaturii ruse”). 
Prin aceasta, ţarul Rusiei a ținut să exprime public 
că nu era dispus să cedeze „gubernia Basarabia”! 

Aflat sub presiunea conjugată a autorităţilor 
austro-ungare şi țariste, guvernul român s-a deso- 
lidarizat de ideea oricărui proiect etno-politico- 
statal care eluda „spiritul” Congresului de la Ber- 
lin şi „ordinea germană” impusă şi apărată în spa- 
țiul etnic românesc printr-o înţelegere tainică 
dintre cele două imperii vecine. Pe cale de conse- 
cință, a fost dezavuată orice acţiune a Societăţii 
„Carpaţii”, fiind pusă în discuţie chiar existența 
acesteia. 

Eminescu a înțeles că atitudinea respectivă 
va fi urmată de o lovitură aplicată proiectului 
„Daciei Mari” chiar din partea puterii politice de 
la Bucureşti. 

El a simţit că puterea politică pregăteşte o 
acțiune de lichidare prin forță a Societăţii. De 
aceea, din spirit de apărare a proiectului, a adop- 
tat public o atitudine preventivă, pentru a preîn- 
tâmpina posibilele efecte perverse asupra 
viitorului mişcării naționale româneşti. Agresivi- 
tatea cu care cele două imperii au reacționat față 
de momentul respectiv, l-a convins pe Eminescu 
că România era înconjurată de „rechini”, cărora 
nu le putea rezista decât prin inteligență politică, 
simţ strategic şi efort naţional. A fost convins că 
ideea unirii politice a tuturor românilor în acel 
moment putea fi periculoasă şi nepractică dacă 
era abordată abrupt, prin implicarea violentă a 
politicienilor şi prin stârnirea mâniei concomi- 
tente a celor două imperii vecine. 

Eminescu a tras un semnal de alarmă în co- 
loanele ziarului „Timpul”, arătând că în România, 
„0 țară mică, înconjurată de puternici şi uneori 
indispuşi vecini”, ideea de luare prin forță a Basa- 
rabiei, Banatului, Bucovinei şi Transilvaniei „pen- 
tru moment e respinsă de toţi oamenii politici şi 
chiar de patrioţi înţelepţi”. Totuşi, s-a simţit da- 
tor să recunoască public că ideea de „Dacia Mare” 
exista în subconștientul colectiv şi că „avea drep- 
tul să doarmă tainică şi liniştită în cugetul cîtorva 
nobili visători”. 


În iunie 1883 (la fel ca în 1880!), în citatul 
articol despre „serbarea guvernamentală” de la 
laşi, Eminescu s-a delimitat net de atmosfera 
provocatoare în care aduseseră țara demagogii 
momentului sau agenții infiltrați. 


Reprimarea politică 
a Societăţii „Carpaţii“ 
şi jertfirea lui Eminescu 


Momentul „Iaşi”, însă, a transformat So- 
cietatea „Carpaţii” în duşman declarat al Austro- 
Ungariei, iar pe Eminescu în „obiectiv” perma- 
nent pentru serviciile sale de informații. El a 
sesizat pericolul izbucnirii unui conflict diplo- 
matic, apoi chiar armat între Austro-Ungaria, 
sprijinită de Germania, şi regatul României, care 
trebuia adus cu forța în „ordinea germană”. De 
aceea, a încercat să tempereze agresivitatea unor 
politicieni austrieci, incitați de Budapesta, care 
exagerau pericolul acțiunilor româneşti vizînd 
constituirea Daciei Mari. Însă, guvernanţii de la 
Bucureşti, preocupați mai ales de împărțirea şi 
reîmpărțirea demnităţilor publice şi a resurselor 


A 


de putere, au acceptat fără împotrivire sau alte 

explicaţii ideea anihilării Societății „Carpaţii” şi 
„potolirii” lui Eminescu, ca soluţii necesare redu- 
cerii stării de tensiune între regatul României şi 
Imperiul austro-ungar. Aşa-numitele „discursuri 
iredentiste” de la Iaşi, din 6 iunie 1883, au consti- 
tuit pretextul pentru Germania şi Austro-Ungaria 
de a-i cere imperativ regelui Carol 1 să se inte- 
greze urgent în „noua ordine” europeană, deci în 
sistemul geopolitic instituit la Congresul de la 
Berlin din anul 1878. Această integrare urma să 
fie stipulată într-un tratat între România şi 
Puterile Centrale (Austro-Ungaria, Germania şi 
Italia), în 28 iunie 1883. Proiectul de tratat 
prevedea că România era obligată să se orien- 
teze, politic în primul rând, spre Austro-Ungaria 
şi interzicea orice acţiuni pentru eliberarea 
Ardealului. 

Consecința imediată a semnării tratatului 
respectiv era eliminarea aşa-zisei influențe france- 
ze în România şi desființarea Societăţii „Carpaţii”. 

Guvernul român a acceptat destul de greu şi 
cu rezerve regulile care îi erau impuse României. 
Discuţiile care au urmat au reprezentat o veri- 
tabilă bătălie diplomatică, din care va ieşi un 
tratat secret şi defensiv, care nu implica România 
în politica expansionistă a Puterilor Centrale, 
însă intrarea României în sfera de influenţă a 
Triplei Alianțe excludea existenţa „Daciei Mari” şi, 
pe cale de consecință, a Societăţii „Carpaţii”. 

Politicienii interni, atât cei conservatori, cât şi 
liberalii - aflaţi la guvernare, puternic şi contin- 
uu loviți de Eminescu în presă - au simţit că a 
sosit momentul de a-l elimina pe Eminescu din 
viața publică şi au lucrat „mînă-n mînă” cu „Ocul- 
ta” internă şi externă. Liderii celor două partide 
puteau să-şi dea seama că Eminescu devenise o 
valoare naţională, dar nici unul n-a discutat cu el 
deschis, de pe poziţia interesului naţional. 

„Loja” din spatele Societăţii „Junimea” şi-a 
avut rolul ei nefast, iar Titu Maiorescu s-a dovedit 
a fi „regizorul” intern („din umbră”) al întregii 
acțiuni. 

Aşa a fost fabricată, ad hoc, „nebunia lui 
Eminescu”. S-a recurs la această soluţie, întrucât 
„nebunia” declarată public excludea automat din 
viața publică pe cel ce nu putea face dovada credi- 
bilă că este sănătos. În cazul lui Eminescu, aceas- 


ta putea fi invocată, fără nici o răspundere, ori de 
câte ori venea vorba de scrierile sale, iar creduli se 
aflau destui în acele vremuri. Deci, scopul ur- 
mărit era scoaterea lui Eminescu din viața publi- 
că! Ca variantă de rezervă, Eminescu trebuia să 
ajungă în fața organelor de Poliţie, care n-aveau 
nimic cu poetul ci cu ziaristul politic. Cei care i-au 
gîndit soarta erau convinşi că dacă Eminescu va 
intra în conştiinţa publică drept nebun, nimic din 
ceea ce a scris nu va mai fi luat în considerare. 
Momentul exploatării aşa-zisei „nebunii a lui Emi- 
nescu” a venit în ziua de 28 iunie 1883, cînd, amâ- 
nându-se încheierea tratatului cu Austro-Ungaria, 
a izbucnit flacăra conflictului. Invocînd acţiunile 
„subversive” ale Societăţii „Carpaţii”, Austro- 
Ungaria a notificat suspendarea relațiilor diplo- 
matice cu România şi a rupt relaţiile diplomatice 
cu Regatul României pentru 48 de ore. În acelaşi 
timp, efective militare executau manevre armate 
în Carpaţi, iar presa ungară striga că a venit tim- 
pul ca imperiul să-şi anexeze „Valahia”. 

La rîndul său, cancelarul Germaniei, Otto 
von Bismack, a amenințat Regatul României, 
printr-o telegramă secretă către Carol I, cu 
declararea războiului dacă România nu intră în 
„noua ordine”. Totodată, guvernului I.C.Brătianu 
i s-a cerut să verifice Societatea „Carpaţii”, sub 
motivul că desfăşura activitate subversivă, 
urmărind unirea Ardealului cu regatul României. 
Astfel, guvernul a dispus măsuri radicale împotri- 
va Societăţii „Carpaţii”. Poliţia a trecut, în forță, la 
percheziționarea sediului acesteia din strada Știr- 
bei Vodă şi a domicilului membrilor comitetului 
de conducere, iar toţi cei dovediți ca membri 
activi ai organizaţiei au fost ulterior expulzați. 
Apoi s-a lansat semnalul: “Prindeți-l pe Eminescu 
şi băgaţi-l la balamuc!”. 

Scenariul sacrificării lui Eminescu rămîne 
subiectul şi obiectul unor ample analize şi de zba- 
teri. Fapta odioasă comisă împotriva lui Emines- 
cu este confirmată, în primul rînd, de modul în 
care a fost acoperită oficial, în stil balcanic. El a 
fost internat la „sanatoriul dr. Alexandru Şuţu la 
„Caritatea” (Caritas), punîndu-i-se falsul diagnos- 
tic de „alcoolism şi sifilis”. 

Deci, agresiunea împotriva sa a fost acoperi- 
tă, oficial, cu un certificat medical. Ştirea că „a 

înnebunit Eminescu” nu a apărut în ziarul „Tim- 
pul”, unde Eminescu fusese redactor principal, ci 
în ziarul „Românul” - oficiosul guvernului, de 
fapt, al aripii rosettiste din partidul liberal, care 
se aflase în polemică permanentă cu Eminescu. 
Eminescu a fost ținut în sanatoriul dr. Alexandru 
Suțu pînă cînd România a aderat la Tripla Alianță, 
apoi a fost târât din sanatoriu în sanatoriu, cu 
scurte momente de libertate, pînă la sfîrşitul vie- 
ţii. Nici unul dintre cei care au participat la săvir- 
şirea mîrşavei fapte nu şi-a asumat vreodată nici 
o parte de vină. Unii au inventat momente şi 
scene ireale, dar credibile pentru cei “săraci cu 
duhul”, pentru a scăpa de urmări, iar alții, laşi, au 
acceptat să vorbească după mulți ani de la eveni- 
mentul respectiv, cînd Eminescu era perceput de 
mulți semeni aşa cum îl proiectaseră “epigonii” 
săi. 


Încercare de reconstituire 
a scenariului sacrificării 
lui Eminescu 


Cu puţin timp înainte de această zi fatidică 
pentru destinul său, Eminescu, găzduit în acel 
moment de familia Slavici, a simţit, probabil, că 
era supravegheat de aproape, cu complicitatea 
lui Titu Maiorescu, a cărui răceală față de el era 
tot mai pregnantă. Aşa se explică intenţia de a se 
muta la inginerul Constantin Simţion, din con- 
ducerea Societăţii “Carpaţii”, care devenise deja 
un fel de gazdă de rezervă. EI îşi transportase în 
casa acestuia, puţin câte puţin, bunurile - 
înțelegînd că nu mai poate conviețui alături de 
„Madame Slavici” (Ecaterina Sz6ke Magyarosy) 
care era, foarte probabil, dacă nu agent, cel puţin 
informator al serviciilor secrete ale Austro- 
Ungariei. Conflictul cu această „Madame Slavici” 
(Kati, cunoscută cu numele de Catinca Slavici), 
devenise aproape permanent, mai ales după ce 
Eminescu începuse să critice vehement maghia- 
rizarea numelor româneşti din Transilvania. În 
acest scenariu a fost atras şi publicistul Grigore 
Ventura, aflat în legături suspecte cu agentul aus- 
triac Friderick Lachman. Mărturiile şi sursele de 
epocă afirmă că în zorii zilei de 28 iunie 1883, 
înainte de ora 6.00, între Mihai Eminescu şi gazda 


lui, doamna Ecaterina Sz5ke Magyarosy, soţia lui 
Ioan Slavici, s-a petrecut o scenă marcată de vio- 
lență verbală. Probabil că Eminescu, suprave- 
gheat de gazda sa, surmenat după o noapte de 
lucru, a fost provocat de către „Madame Slavici”, 
prin vorbe meşteşugite, pentru a-l face să devină 
violent. După consumarea scenei respective, 
Eminescu a plecat la redacţia ziarului „Timpul” 
pentru a lua un exemplar din numărul proaspăt 
tipărit, a-l duce lui Titu Maiorescu şi a-i arăta aces- 
tuia acuzele aduse guvernului față de încălcarea 
libertăţii presei. Probabil că el a amenințat că nu 
se mai întoarce la gazda sa, urmînd să se mute 
definitiv la inginerul Constatnin Simţion. La ora 
6.00, imediat după plecarea lui Eminescu, 
„Madame Slavici” - foarte probabil, potrivit unui 
scenariu dinainte stabilit - simțind că „obiecti- 
vul” scapă de sub supraveghere, a scris pe o carte 
de vizită: „Domnul Eminescu a înnebunit. Vă rog 
faceţi ceva să mă scap de el, că e foarte rău”. Apoi 
a trimis acel înscris, printr-o servitoare, lui Titu 
Maiorescu. Înscrisul respectiv, notat de Titu 
Maiorescu în Jurnalul său, a fost preluat de toţi cei 
care s-au încumetat să reconstituie acele eveni- 
mente! 

Acasă la Titu Maiorescu a apărut repede 
inginerul Constantin Simţion, pe care Emines- 
cu îl considera „prieten” (pînă astăzi nu s-a sta- 
bilit cu rigoare dacă acesta fusese anunţat de 
Titu Maiorescu sau de madame Slavici ori veni- 
se potrivit unui plan dinainte stabilit!) Împreu- 
nă (fără nici o analiză a cazului sau o sumară 
verificare a conținutului înscrisului), cei doi au 
plecat la aşa-zisa „Casă de sănătate” a dr. Ale- 
xandru Şuţu, adică la spitalul de nebuni. Acolo, 
Titu Maiorescu i-a cerut dr. Şuţu să-i pregăteas- 
că o cameră lui Eminescu şi să-l interneze, sub 
motivul că era nebun (deci, nu i-a cerut să-l exa- 
mineze, cum era normal!), obligîndu-se să achi- 
te costul de 300 de lei pe lună pentru camera 
respectivă. 

Apoi, Titu Maiorescu şi Constantin Simţion 
s-au înțeles asupra modalităţilor de acţiune pen- 
tru a-l aduce la ospiciu pe Eminescu. Maiorescu 
urma să meargă la propriul domiciliu, iar Con- 
stantin Simţion la sediul Societăţii „Carpaţii”, 
pentru a-l aştepta pe Eminescu, a-l imobiliza şi a-l 

duce cu forța la ospiciu. În acest punct apare o altă 
enigmă: Constantin Simţion a devenit doar în 
acel moment complicele lui Titu Maiorescu sau ei 
au făcut parte dintr-o conspirație pregătită cu 
metodă împotriva lui Eminescu? Care a fost 
motivul real al asocierii celor doi complici pentru 
a-l imobiliza pe Eminescu şi a-l interna cu forța în 
ospiciul dr. Al. Suţu? 

Singura neliniște a lui Titu Maiorescu a fost 
ca imobilizarea lui Eminescu să poată fi făcută 
„fără greutate”. Ajuns acasă, Maiorescu la anun- 
țat şi pe Theodor Rosetti despre iminenta inter- 
nare la ospiciu a lui Mihai Eminescu (fapt notat în 
Jurnalul său); acesta a acceptat tacit acţiunea 
pusă la cale. De ce trebuia să ştie Theodor Rosetti? 

Erau interesate şi implicate şi alte forțe 
oculte în anihilarea lui Eminescu? 

Pe la ora 10.00, fără să bănuiască ce s-a pus 
la cale împotriva lui, Eminescu a apărut într-o tră- 
sură în fața casei lui Titu Maiorescu, avînd sub 
braţ ziarul „Timpul” din acea zi (datat, conform 
obiceiului vremii, o zi mai tîrziu), în care publi- 
case articolul „Pentru libertatea presei şi a jurnal- 
istului” şi protesta față de expulzarea lui Emille 
Galli, directorul revistei „Lindependence rou- 
maine”. Eminescu spera să-i poată prezenta lui 
Titu Maiorescu protestul său sever împotriva 
măsurilor represive luate de către guvernul 
I.C.Brătianu. A binecuvântat, cu privirea fixă, pe 
soţia lui Titu Maiorescu şi pe Ilie Nicolescu (care 
tocmai pleca de la Titu Maiorescu!), apoi l-a 
îmbrăţişat „tremurând” pe aşa-zisul său binefăcă- 
tor şi prieten, după care a avut o discuţie scurtă 
cu Maiorescu, al cărui conținut nu se cunoaşte. 

Pentru a-l abate de la gândurile care i se 
înfiripaseră în suflet, Titu Maiorescu i-a arătat sta- 
tuile reprezentînd „pe Hermes şi pe Venus din 
Melos”, la care Mihai Eminescu a răspuns, cu pri- 
virea în extaz: „Lasă, că va reînvia arta antică!”. 

Potrivit planului stabilit cu acel Constantin 
Simţion şi cu dr. Alexandru Suţu, fără nici o re- 
muşcare, teamă sau compasiune față de cel pe 
care-l numea prieten, Titu Maiorescu i-a spus lui 
Eminescu „Că trebue să se ducă la Simţion” (adică 
la sediul Societăţii „Carpaţii”, iar omul fusese 
instruit, ştia ce are de făcut!). Eminescu a acceptat 
şi i-ar fi cerut 5 lei pentru trăsură, pe care Titu 


Maiorescu spune că i-a dat (cu toate că fiica sa, 
Livia, într-o scrisoare către 1. E. Torouţiu, din 21 
aprilie 1939, va spune că i-ar fi dat doar „2 lei pen- 
tru birjă”), apoi Eminescu „a plecat cu trăsura 
acolo” (adică la sediul Societății “Carpaţii”). 

Probabil că Titu Maiorescu l-a pus pe urmele 
sale pe gazetarul Grigore Ventura, pentru a fi 
sigur că totul va decurge conform planului şi că 
Eminescu va ajunge la sediul Societăţii „Carpaţii”. 
Nimeni n-a explicat riguros de ce gazetarul 
Grigore Ventura n-a fost afectat de expulzarea 
directorului revistei „Lindependence roumaine”, 
cu toate că el era redactor la acel ziar! Implicarea 
lui în urmărirea şi imobilizarea lui Eminescu a 
avut, probabil, girul Poliţiei, acesta cumpărîndu- 
şi libertatea cu prețul libertăţii lui Eminescu. 

Ajungând în apropierea Societăţii „Carpaţii”, 
Eminescu a văzut, probabil, vânzoleala creată de 
Poliţie, care percheziţiona sediul acesteia şi a in- 
tuit că i se pregătise o capcană. El nu ştia că înă- 
untru îl aştepta Constantin Simţion cu o echipă 
gata de a-l imobiliza şi a-l interna Ia ospiciu. 

Cu inteligența-i cunoscută, Eminescu a 
devenit precaut şi fiind convins că dacă ar fi 
intrat în sediul Societăţii era reţinut de Poliţie s-a 
întors din drum, încercînd să găsească un loc de 
refugiu pentru a afla ce se petrece cu adevărat şi 
a găsi un mijloc de apărare. Din acest moment, 
reconstituirea acelei zile este dificilă, întrucât s-a 
făcut, în bună măsură, pe baza relatărilor lui 
Grigore Ventura (cel pe care I.L.Caragiale avea 
să-l „imortalizeze” sub numele personajului Rică 
Venturiano!), consemnate abia în anul 1911, de 
AL. Ciurcu în ziarul „Adevăru!”. Potrivit acestora, 
Eminescu, s-ar fi dus la Capşa, unde l-ar fi întâlnit 
pe Grigore Ventura, care lar fi informat despre 
interzicerea Societăţii „Carpaţii. 

Eminescu ar fi reacționat violent, începînd 
să ţină un discurs „politico-socialo-naționa!”. 
Apoi, înfierbîntat, ar fi scos un pistol, ar fi 
ameninţat-o pe soţia patronului, Marie Obeline 
Vautier, şi ar fi strigat: „La toate acestea nu-i decât 
un leac. Să îl împuşc pe rege!”. Grigore Ventura 
i-ar fi propus să meargă împreună la palatul 
Cotroceni, pentru a-şi pune planul în aplicare. 
Eminescu a fost de acord, astfel că au plecat 
împreună, au ajuns la poarta palatului, însă 

„poarta nu s-a deschis”, regale nefiind în Bucu- 
reşti. Tot Grigore Ventura lar fi convins pe Emi- 
nescu să meargă la Mitroşevschi, la baie! 

Aceasta a fost versiunea oficială, vreme de 
aproape 70 de ani, deşi, între timp, apăruseră şi 
relatările Liviei Maiorescu şi ale lui Constantin 
Dimitriu. Din aceste relatări reiese clar că Emi- 
nescu n-a trecut pe la Capşa, nu a amenințat pe 
nimeni cu pistolul şi, totuşi, a fost ridicat de la 
baia Mitraşevschi de către „prietenii” săi, care 
doreau să-l ducă la „balamuc”. „Scena cu pistolul 
de la Capşa” şi „afirmaţia lui Eminescu că îl va 
omori pe rege” au constituit piesele tezei nebu- 
niei sale. Ele au fost asumate numai de către Gri- 
gore Ventura, după ce Eminescu fusese declarat 
nebun, iar internarea sa în ospiciu justificată cu 
„acte în regulă”. 

În ultimii ani, unii cercetători ai scenei jert- 
firii lui Eminescu, plusând, sugerează că prezența 
lui la Capşa ar fi avut ca scop întîlnirea altor con- 
frați cărora să le aducă la cunoştinţă cele ce 
făceau în acea zi guvernul şi curtea regală. 

Există şi percepţia potrivit căreia Eminescu 
ar fi fugit la Capşa, unde se afla reprezentantul 
diplomatic al Americii în România. 

Traseul lui Eminescu din acea zi a fost lămu- 
rit prin relatările lui Constantin Dimitriu şi loan 
Slavici. Este foarte probabil ca, simțind că vor să-i 
pună laţul, Eminescu să se fi refugiat în baia pu- 


blică Mitraşevschi (aflată nu departe de sediul So- 
cietății „Carpaţii”), unde agresiunea Poliţiei asu- 
pra sa devenea mai greoaie! 

Această ipoteză este confirmată de Constan- 
tin Dimitriu, care, la două săptămâni de a „inter- 
narea” lui Eminescu, într-o scrisoare trimisă lui 
Mihai Brăneanu, redactorul şef al ziarului „Româ- 
nia liberă”, afirma că Eminescu „a simțit totodată 
că vor fi siliți cei de lângă el să-l asigure la Ba- 
lamuc. Deci a fugit într-o baie unde a stat mai 
toată ziua ascuns”. Astfel era relatat, probabil, 
evenimentul în lumea jurnaliştilor, la scurt timp 
după producerea sa. La fel avea să relateze şi loan 
Slavici, care confirmă că „la d-IT. Maiorescu el s-a 
stăpânit, dar s-a dus apoi să ieie o baie ca să-şi 
potolească nervii şi de la baie a fost dus la casa de 
sănătate”. Pentru conspiratorii care lucrau potri- 
vit unui plan, izolarea lui Eminescu în baia pub- 
lică Mitraşevschi a fost o şansă de a-l imobiliza 
fără incidente, întrucît baia publică era singurul 
loc în care acesta era nevoit să intre fără a avea 
asupra sa arma de apărare (în orice alt loc, Emi- 
nescu ar fi putut opune rezistență, iar arestarea 
sa putea genera un scandal public!). În procesul- 
verbal întocmit de Poliţie în aceeaşi zi, în jurul 
orei 19.00 se afirmă că „Eminescu a venit singur 
la Băile Mitraşevschi şi, fiind atins de alienaţie 
mintală, s-a încuiat singur pe dinăuntru şi a 
refuzat să deschidă”. 

Feminism marxist cu 
panaș la PDL, via FCD 


Pe 25 ian. a.c,, în aula Bibliotecii Centrale Universitare din București, 
a avut loc conferința Femeile în viaţa publică. Mentalități și realități 
românești şi europene, organizată de Fundaţia Creştin-Democrată, 


PDL București şi Organizaţia de Femei a PDL. 


Alina loana Dida 





Baconschi, care a trecut direct la subiect, 

prin prezentarea menirii FCD: “Promova- 
rea unei viziuni politice bazate pe demnitatea 
persoanei umane, pe respectarea celuilalt. PDL se 
reclamă de la valorile creştin-democrate ale miş- 
cării populare europene; idealul politeții şi civili- 
tății în politică îl are ca reprezentant pe dl Valeriu 
Stoica (perfect gentleman). Nu trebuie să ducem 
în derizoriu subiecte grave, cum este violența 
domestică; discursul politic trebuie să fie civi- 
lizat; agresivitatea şi mitocănia trebuie combă- 
tute, iar moravurile îmblânzite. În România 
femeia este prezentată caricatural sau ca obiect. 
Nu mai există modele, iar copiii sunt derutaţi. De 
UE ne despart particularități nu neapărat ono- 
rante pentru noi şi se impune structurarea unei 
liste de subiecte europene.” 


[) ezbaterea a fost moderată de d-l Teodor 


România, codașă și la 
femeile-politicieni 


D-na Sulfina Barbu, preşedinta Organizaţiei 
de Femei a PDL, apreciază faptul că există bărbaţi 
preocupați de participarea femeilor la viața pu- 
blică din România, unde ele constituie jumătate 
din votanți. În ceea ce priveşte participarea feme- 
ilor în politica activă, mult scăzută, România ocu- 
pă locul 25 din 27 în UE (cu procente asemănă- 
toare Turciei şi țărilor musulamane, în general), 
judecând după următoarele cifre relevante: în 
parlament sunt 9,7% femei, faţă de 24% media 
UE; în guvern sunt 6% femei, față de 25% media 


UE, iar în administraţia locală femeile deţin 3,5% 
din posturile eligibile. În opinia d-nei Barbu, cau- 
zele acestui fenomen se află în realităţile româ- 
neşti: partidele politice, mass-media şi faptul că 
femeile se țin departe de politică. “Partidele nu 
au şi nu au avut o politică limpede şi constantă de 
promovare a femeilor în politică (inclusiv PDL, cu 
excepţia perioadei în care a fost condus de d- 
Traian Băsescu). Implicarea femeilor în competi- 
ţia electorală presupune identificarea competen- 
țelor lor, profesionalizarea şi acordarea de credit 
femeilor. La alegerile parlamentare din 2008, 
pentru camera deputaţilor PDL a avut 275 candi- 
daţi bărbaţi şi 39 femei; PNI, 291, respectiv 44, iar 
PSD 266, respetiv 49. Oare femeile nu au fost 
competitive electoral sau procentele se datorează 
liderilor bărbaţi? Femeile nu au ştiut să se impună 
în viața politică. 

În familia tipic românească femeile se ocupă 
de copii, de sănătatea şi educaţia lor şi de admin- 
istrarea bugetului. De ce femeile nu sunt creditate 
şi în politică? 

Mediatizarea femeilor politicieni se face într- 
un anumit fel: ca mondenitate, ca aspect fizic, şi 
nu pe criteriul competenţei. Femeile ce s-au com- 
plăcut cu această abordare nu au reuşit în po- 
litică. Femeile muncesc în politică, uneori mai 
mult ca bărbaţii, iar filtrele interne de partid sunt 
foarte severe în a le promova; este foarte dificil 
pentru femei să demonstreze că au competență 
pe domeniul lor. Când d-l Băsescu a promovat 
femeile, imediat a fost taxat de presă ca fiind slab 
şi s-a vorbit peiorativ de “femeile preşedintelui”. 

Femeile ce au reuşit în politică se dovedesc 
reticente faţă de suratele lor, poate pentru că a 

rămâne în minoritate în domeniu reprezintă un 
avantaj” - a afirmat d-na Barbu. 


Cotă de femei în Parlament 


În toamna anului 2010, d-na Sulfina Barbu a 
depus o iniţiativă legislativă: introducerea pen- 
tru partide a unei cote obligatorii de reprezen- 
tare a femeilor în politică (de 40% femei pentru 
locrurile eligibile), urmând ca partidele care nu 
respectă această cotă să nu mai primească sub- 
venţia de la stat. “Cota le-ar oferi femeilor şanse 
egale de participare Ia procesul politic. Într-o emi- 
siune TV pe această temă, femeile jurnalişti şi 
politicieni au desființat cu virulență ideea pentru 
că nu citiseră textul: nu era vorba de locuri rezer- 
vate în parlament sau de eliminarea competiției 
electorale, ci de profesionalizarea candidaţilor. 

Poate că ideea promovării femeilor a fost de 
stânga, la începuturile ei, cum a fost şi ideea pro- 
tecției mediului, dacă privim doctrinele; dar PPE 
are politici în aceste domenii şi noi trebuie să 
renunțăm la discursul ipocrit şi duplicitar şi să ne 
orientăm spre electoratul feminine” - a explicat 
d-na Barbu. 


Trebuie schimbate 
mentalităţile 


D-l Valeriu Stoica s-a bucurat să preia ştafeta 
într-o echipă mixtă, la o dezbatere la care par- 
ticipă şi femei. Titlul iniţial al conferinței era pro- 
vocator: De ce nu iubim femeile? Masochism, mi- 
soginie, mitocănie în politică. Titlul final are o 
precizare: Mentalități şi realități româneşti şi 
europene. D- Stoica declară că nu este specialist, 
dar îşi pune nişte întrebări la care răspunde sin- 
gur: “E nevoie de femei în viața publică şi mai ales 
politică? Da. Există cel puţin trei argumente: drep- 
tatea - Dumnezeu ne-a repartizat în proporții 
aproximativ egale; faptul că femeile ar igieniza 
limbajul şi comportamentele din spaţiul public şi 
ar schimba şi estetica arhitecturii acestui spaţiu. 
Au fost vreodată reprezentate şi recunoscute 
femeile în viața publică şi politică din România? 
Niciodată, chiar dacă până în 1989 reprezentarea 
lor în funcţiile de conducere era aproximativ 


egală, ea era falsă, făcută pe criterii artimetice şi 
fără conţinut. Toate discursurile regimului totali- 
tar aveau premise false. De ce nu sunt reprezen- 
tate femeile? Din cauza femeilor, a bărbaţilor şi a 
mediului românesc cu obstacolele lui. Femeile nu 
au curajul necesar, iar tradițiile şi mentalităţile 
rămase din Evul Mediu sunt un obstacol atât pen- 
tru ele, cât şi pentru bărbaţi. Ce-i de făcut? D-na 
Barbu a creat un instrument foarte important 
pentru a debloca accesul femeilor în spaţiul pu- 
blic. Dar legile, oricât de bune ar fi ele, nu pot în- 
locui mentalități şi nu le pot crea peste noapte, 
dar ele pot forma mentalități. Dacă inițiativa 
legislativă trece, ea îşi va face efectul în timp, 
poate în ani, poate în decenii; mentalităţile se vor 
schimba, astfel încât reprezentarea artimetică să 
fie însoţită de recunoaşterea reală a femeilor; 
lupta pentru recunoaşterea femeilor este comu- 
nă bărbaţilor şi femeilor, pentru normalitate în 
România.” 














Sulfina Barbu 

Puţină luciditate 


D- Baconschi a făcut un făcut un scurt excurs 
despre creştinism şi demnitatea femeii, pe care 
creştinismul a eliberat-o din poziţia secundară. 
“Biserica a asigurat o demnitate egală a oameni- 
lor în fața lui Dumnezeu, tratând bărbaţii şi 
femeile într-un registru de complementaritate, 
nu de antagonism. În cultura politică modernă 
există personalităţi feminine ce au slujit binele 
comun: M. Thatcher, B. Bhutto - care a plătit cu 
viața -, Angela Merkel, eleva lui Helmuth Kohl, şi 
chiar Sarah Palin, care a ştiut să îmbine conserva- 
torismul american cu modernitatea. În spaţiul 
românesc, Monica Lovinescu a fost un model de 
tenacitate, inteligență combativă şi curaj antito- 
talitar, Elisabeta Rizea - Ia celălalt capătal univer- 
sului spiritual, reginele Elisabeta şi Maria 
(supranumită Regina Soldat), regina Elena, care a 
salvat sute de evrei în anii '40 ai secolului trecut, 
dar şi principesa Ileana, o mărturisitoare a creşti- 
nismului răsăritean într-o mănăstire din SUA. [...] 

Un partid de dreapta trebuie să evite cap- 
cana ideologizării. Principiul parităţii femei-băr- 
baţi este paradoxal: el este necesar întrucât în 
toate partidele mai puţin de 20% din membri 
sunt femei, dar impus mecanic are un substrat 
stângist, centralizator şi totalitar. Este nevoie de 
spirit critic; să nu uităm că o utopie a dus la abera- 
ţia «omul now! Nici în mediul de afaceri nu stăm 
bine cu indicatorul funcţionării democrației şi 
civilităţii; doar 3% din preşedinţii de companii 
sunt femei. (Suntem curioşi ce zic soţiile/aman- 
tele celor 97% preşedinţi! - n.red) Domeniul 
finanţe-bănci este complet masculinizat şi poate 
că o parte din derapajele crizei financiare şi eco- 
nomice se explică astfel; femeile şi-ar fi asumat 
mai puţine riscuri. Nu trebuie promovat fără dis- 
cernământ principiul parităţii contabile, iar lini- 
ile de program nu trebuie să degenereze într-un 
amalgam feministo-marxist, în care lupta de clasă 
s-a mutat în domeniul relaţiilor dintre sexe. Este 
necesară o pledoarie neobosită pentru revenirea 
politeții în viața publică şi politică românească, o 
promovare a culturii curtoaziei şi respectului; 
intimidarea de tip macho trebuie să înceteze, 
poate şi prin măsuri legale. Femeia reprezintă o 





cutie de rezonanță mai bună faţă de o agendă 
publică de real interes național.” 


„În spatele unui bărbat 
puternic se află o femeie 
puternică“ 


D-na Barbu a completat că NATO are un 
departament specializat pe egalitatea de gen, iar 
PPE are o organizaţie de femei, ceea ce demon- 
strează că problemele de gen sunt o realitate a 
zilelor noastre. 

La interpelările din sală (“nu e o perspectivă 
de stânga, dle ministru?!”), d-] Baconschi a vorbit 
de iarna demografică şi de criza familiei şi a nata- 
lităţii, ce reprezintă teme de securitate colectivă 
pe temen lung ale UE. Oare nu cumva tocmai fe- 
minismul agresiv şi corectitudinea politică - 
aceea care şi pretinde număr egal de femei şi băr- 
baţi în politică - au dus la distrugere familiei? 

Ajunsă mai târziu din motive obiective, d-na 
Elena Udrea, preşedinte al PDL Bucureşti, care a 
ales să nu participle la acţiuni ce-şi propun să 
rezolve global problemele femeii în societate, a 
făcut o analiză a propriei experienţe. Dânsa a por- 
nit de la întrebarea lui Mircea Cărtărescu: de ce 











Elena Udrea 

iubim femeile? “Le iubim pentru că ne oferă şansa 
unor experienţe unice de autocunoaştere. Şi nu 
le iubim pentru că ne arată propriile limite. 
Există o abordare de gen; bărbaţii răspund altfel 
la întrebarile de mai sus. Nu sunt iubite femeile ce 
au pretenţia sau tupeul să pătrundă în zone con- 
siderate exclusiv de competența bărbaţilor. Lipsa 
de dragoste față aceste femei este esența temei de 
la această conferință. Politica este zona de putere 
maximă. Pentru alte cariere bărbaţii le sprijină pe 
femei, dar în politică ele intră în conflict cu ei. [..] 
Viaţa adevărată presupune gestionarea proble- 
melor societății, iar aceasta nu ține de compe- 
tența femeilor, ci exclusiv de a bărbaţilor. În poli- 
tica de vârf locurile sunt cam ocupate, iar femeile 
nu au apucat să ajungă acolo. Ele trebuie să 
treacă examenul votului; femeile trebuie să 
ajungă pe o listă minimală de candidaţi şi să aibă 
suportul unei echipe sau al unei personalități 
pentru a ocupa o funcție. Bărbat sau femeie, tot ai 
nevoie de sprijinul partidului, însă doar femeile 
sunt judecate când sunt susținute de un bărbat; 
problema este că cei care pot oferi sprijnul sunt 
de obicei bărbaţi, care au fost sprijiniți cândva de 
alți bărbaţi. De obicei bărbaţii primesc mai uşor 
sprijin, chiar dacă au mai puţine merite, sunt mai 
puțin loiali şi fac mai uşor compromisuri în 
politică, dar oamenii se uită doar la femei dacă au 
meritat acel sprijin, în acelaşi context.” 

Răspunsul unic al femeilor şi bărbaţilor la 
întrebarea de mai sus i-a fost inspirat d-nei Udrea 
de un film artistic: “Nu acceptăm cu uşurinţă suc- 
cesul celorlaţi decât dacă este vorba de artişti sau 
sportivi; succesul altora ne creează frustrări şi ne 
generează complexe, pentru că ştim că a existat 
şansa de a ajunge acolo unde ne-am dorit, dar nu 
am ştiut să o fructificăm. Un om obişnuit, fără 
date speciale, ca mine, trebuie să ştie că poate 
reuşi acolo unde au reuşit şi alții. Să ne amintim 
proverbul românesc (Sic!): în spatele unei bărbat 
puternic se află o femeie puternică.” 


Femeile sunt bune, dar n-au 
aceleași șanse ca bărbaţii 


D- Baconschi i-a data poi cuvântul d-nei 
Mihaela Miroiu, pe care a prezentat-o drept o 


emblemă pentru studiile de gen în România, teo- 
retician şi practician ce promovează o necesară 
schimbare de mentalitate. „Încerc să o schimb şi 
pe a dvs., i-a replicat dânsa. 

„Într-un stat de drept, oamenii vor să 
depindă de legi, nu de alți oameni. Nu trebuie să 
aştepţi să fii promovat de oameni; legea îţi garan- 
tează că ai acces la putere şi la resurse ce pot fi 
împărțite şi după mintea femeilor. Nu există pro- 
blema profesionalizării femeilor în politică 
întrucât mai mult de 70% dintre absolvenţii de 
masterate în drept, studii politice şi economice, 
sociologie, relaţii economice internaționale şi 
comunicare sunt fete şi femei; un procent 
asemănător se înregistrează la doctorate. Să fie 
vorba de profesionalizarea în şmecherie şi 
cârdăşie? Femeilor nu le lipseşte competența 
reală în gestionarea problemelor politice. De ce 
lipsesc femeile din domeniu? Amenințarea cu 
finanţarea partidelor nu va ţine. BEC trebuie să 
accepte doar listele ce vor respecta principiul 
legal: mai mult de 40% pentru ambele genuri. Să 
ne imaginăm situaţia inversă: o sală de bărbaţi ce 
fac o conferință despre faptul că nu sunt 
reprezentaţi în politică; ar fi absolut jenant! Dacă 
bărbaţii din România ar fi striviți de misandrie, 
practicată de femei în viaţa privată, aşa cum ele 
sunt desconsiderate în viața publică? Probabil ca 
nici nu cunoaşteţi temenul de misandrie! 
(Repulsie patologică față de bărbaţi - n.red.) 
Poate că o femeie ar imagina o scutire de impozit 
pentru firme şi statul n-ar mai sponsoriza doi ani 
de descalificare a femeii în concediul de îngrijire 
a copilului. Poate că ele ar gândi altfel bugetul 
armatei, ştiind agresiunile domestice. Femeile 
polițist nu «s-ar folosi» de prostituatele de pe cen- 
tura de lângă academia de profil. Ce ar alege o 
femeie consilier: bugetul pentru şosea sau pentru 
canalizarea comunei? [...] Fiecare trebuie să aibă 
interesele reprezentate în politică. Acest princi- 
piu este liberal, nu socialist. Plecăm de la inegali- 
tăţi de şanse, dar trebuie să fim egali în com- 
petiție. La noi există capitalişti de resurse, apăruţi 
prin redistribuirea bunurilor publice în defa- 
voarea femeilor. În armată, poliţie, SRI, unde pre- 
domină bărbaţii, salariile sunt mult mai mari 
decât în învățământ şi sănătate, unde lucrează 

75% femei” - a pledat d-na Miroiu. (Dl Baconschi 
a adăugat cu diplomaţie: dacă absolvenţii cei mai 
compatibili sunt femei, trebuie fructificat acest 
bazin de resurse umane.) 

„Nu doar din punct de vedere lingvistic, 
estetic şi al problemelor femeilor este important 
ca acestea să fie prezente în viața publică. 
Numărul creşelor a scăzut de la 12.000 Ia 3.000 
pentru că nu există femei care să apere aceste 
bunuri. (Oare se-arată primăvara demografică? - 
n.red.) Țările cu indicele cel mai mare de dez- 
voltare au cel mai mare număr de femei în 
politică, de exemplu cele din nordul Europei. 
Corupţia este mai mică acolo unde măcar jumă- 
tate din funcțiile de conducere sunt ocupate de 
femei” - a continuat d-na Miroiu, pe acelaşi ton. 

„D- Stoica a fost, alături de d-l Boc, promo- 
torul principiului egalităţii de şanse între bărbaţi 
şi femei la revizuirea Constituţiei, în 2003. De opt 
ani de zile prevederea constituţională nu are 
urmări. Există o lege lipsită de conţinut, ce nu s-a 
aplicat; instituţiile publice trăiesc în ilegalitate 
din acest punct de vedere. Atunci nu a fost gândit 
un principiu constituţional de formă; e necesară 
schimbarea legii electorale conform propunerii 
d-nei Barbu. Îmi doresc ca cele prezente aici să fie 
masa critică pentru dezbaterile parlamentare şi 
să ofere susţinere publică proiectului” - a 
încheiat d-na Miroiu. 

D- Stoica a promis că va susține iniţiativa d- 
nei Barbu şi le-a încurajat pe femei să intre în 
politică şi să nu se mire că bărbaţii sunt mai mulți, 
pentru că bătălia se dă înăuntrul partidelor 
votate şi de femei. În fine, a invitat-o pe d-na 
Miroiu să-şi folosească energia şi în politică. 


kkk 


D-na Udrea a revenit în dezbatere: “Cum 
poate fi folosită cota în competiția internă, din 
partid? Există şi alte criterii pentru a susține o 
persoană, nu doar faptul că este femeie. Cine 
decide care sunt femeile ce vor face parte din cele 
40%? Putem rezolva reprezentativitatea la 
nivelul funcțiilor publice, dar nu criteriile prin 
care femeile vor face parte din cele 40%. Femeile 
aflate într-o funcţie trebuie să susțină alte femei. 


Cota e bună pentru schimbarea mentalității, dar 
nu rezolvăm posibilitatea de a critica evoluţia din 
interiorul partidului.” 

D-na Barbu a precizat: “Prin cotă partidele 
sunt obligate să se deschidă spre societatea civilă, 
mediul academic şi economic.” 

Comentariul unei studente din sala: mental- 
itatea din alte țări este alta, iar cota de care are 
nevoie România nu reflectă faptul ca femeile nu 
pot sau nu vor să intre în politică, ci doar că ele 
sunt văzute altfel. Poate că ar trebui să nu existe 
organizaţii separate de femei în partide, iar 
femeile care au reuşit ar trebui să lase “scara” şi 
pentru alte femei. 

D-na Barbu i-a răspuns că într-un partid 
organizaţiile interne lucrează pe politici sectori- 
ale. “Nu ştim cât timp vor fi necesare organizaţiile 
de femei, dar când PPE va desființa organizaţiile 
de femei, atunci le vom desființa şi noi. Aceste 
organizaţii nu accentuează diferențele dintre băr- 
baţi şi femei”. “Dar femeile sunt diferite de băr- 
baţi!”, a observat dl Baconschi, însă nimeni nu a 
părut interesat de intervenţie. 

D-na Udrea i-a răspuns studentei că ea a aju- 
tat foarte multe femei pentru funcții în admin- 
straţie, în interiorul partidului şi chiar în propri- 
ul cabinet - femei care au avut curajul să-şi 
schimbe viața în bine. 

D-na Sandra Pralong a spus că acţiunea afir- 
mativă, promovată de Transparency Interna- 
tional, este absolut indispensabilă pentru a recu- 
pera timpul pierdut. Acţiunea afirmativă a făcut 
ca SUA să aibă un secretar de stat şi un preşedinte 
afro-americani; în Elveţia, din şapte miniştri, 
patru sunt femei. Şi bărbaţii din România vor trăi 
mai bine în urma acestei politici. 

D-na Andreea Paul (Vass) a răspuns cu o în- 
trebare: “Romeo, respectarea drepturilor omului 
e de stînga sau de dreapta? Nici una, nici alta. 
Egalitatea de şanse şi de gen este un obiectiv pen- 
tru mileniul III. Există o forță latentă a femeilor în 
politică, exercitată prin solidaritatea feminină 
transpartinică şi mărturiile femeilor active în 
politică. Nu toate femeile fac pasul spre politică şi 
diriguitorii politici şi intelectualii de marcă 
explică percepția femeilor în politică. Cota mini- 
mală distributivă de gen reprezintă o uşă pentru 

interesul doamnelor pentru acest domeniu. Nu 
este vorba de discriminare pozitivă.” Domnia sa 
trage un semnal de alarmă (bărbaţii începuseră 
demult să părăsească sala!): coliziunea cu băr- 
baţii în politică este de fapt o coliziune cu bărbaţii 
şi ferneile din politică! “Cele mai mârşave gesturi 
în politică le fac femeile”. La care d-l Stoica a pre- 
cizat din experienţa politică proprie: mie cele mai 
urâte lucruri mi le-au făcut bărbații. 

D-na Paul a a mai adăugat că atunci când în 
politică vor fi 90% femei, se vor desființa organi- 
zațiile de femei. 

D-l Baconschi şi-a felicitat Fundaţia pentru 
alegerea temei: atmosfera încinsă îl duce cu gân- 
dul la adunările sufragetelor. Nu trebuie să pate- 
tizăm. Schimbarea atitudinilor a dus deja la pro- 
grese cosmice față de regimul totalitar, care îi 
strivea şi pe bărbaţi şi pe femei în politică. 

Dna Floarea Comşa, psiholog, a făcut refe- 
rire la indicele şi nivelul de evoluţie al democra- 
ției în România. “Nu există argumente ştiinţifice 
care să susţină că domeniul politic este specific 





genului bărbătesc. Componentele animus şi 
anima sunt prezente la ambele genuri. Şiretenia 
şi intuiţia sunt practicate şi de bărbaţi, dar sunt 
atribuite femeilor. După modul în care se face 
politică în România, valoarea nu şi-a putut găsi 
locul în parlament şi în executiv. De ce partidele 
nu ar împrumuta criteriile pe baza cărora sunt 
promovați oamenii într-o organizație corpo- 
ratistă - de ex, competența? Dacă pentru lista de 
candidați la parlament sunt mai potrivite 80% 
femei sau, invers, 80% bărbaţi?”. 

D- Baconschi a conchis că dezbaterea a fost 
oportună, diversă, vie, fără clişee şi lozinci şi că 
ea va marca congresul PDL astfel încât lucrurile 
să se mişte în direcţie europeană, nu neapărat 
scandinavă, iar România să ajungă pe locul 15 în 
UE, în acest domeniu. “Aceasta luptă nu trebuie 
militarizată; este o cauză non-evidentă, pe care 
nu o văd ca peo problemă de societate. FCD şi ISP 
vor continua să umărească şi să propună dezba- 
teri publice legate de această temă.” 

A urmat o recepție, ce s-a desfăşurat într-o 
atmosferă caldă, tovărăşească. 

Publicul a fost format din 82% femei încă de 
[a început, iar la sfîrşit se apropoai de 99% femei. 

În calitate de cetăţeană turmentată de 
deprofesionalizarea presei româneşti, sunt 
recunoscătoare că am avut ocazia să admir: 

- curajul unor doamne, ce nu au avut nevoie 
de microfon pentru a-şi face auzită vocea în viața 
politică românească; 

- discreţia d-lui Stoica, care a ştiut să lucreze 
cu organizaţiile de femei pentru a-şi atinge obiec- 
tivele de om politic bărbat; 

- pragmatismul d-nei Barbu în politica secto- 
rială, căreia îi prezic un viitor luminos la departa- 
mentul de profil din viitorul guvern; 

- uşurinţa cu care d-l Baconschi se exprimă în 
limba de lemn a corectitudinii politice; 

- francheţea dnei Udrea, care ne-a făcut cu- 
noscut, fără teama de concurență, secretul reu- 
şitei în viața publică şi politică. 

Am aflat aici că PDL, un partid ce se pretinde 
de centru-dreapta, este un vajnic urmaş al mar- 
xismului european transpus în viață şi că există 
studenți/studente la ştiinţe politice ce nu au auzit 
încă de şcoala de la Frankfurt. 

Provocarea cărţilor 


Dan Ciachir, Gânduri despre Nae Ionescu, 


Ediţia a IIL-a, Editura Litera Ortodoxă, Ploieşti, 2010, 120 pag. 





Ion Alexandru Mizgan 


epoci este dată de gândirea profesată de 

personalităţile care o trăiesc şi care trans- 
formă întunericul dinafara lor în lumină a lumii. 
S-a afirmat, de asemenea, că generaţia de după 
primul război mondial a creat în douăzeci de ani 
o cultură pe care un popor o scoate Ia iveală, în 
mod normal, într-un secol. Intelectualității inter- 
belice nu i-a lipsit geniul şi reprezentanții săi au 
ştiut cum să-l valorifice la maxim în timp optim şi 
fără nici o întârziere. Intelectualitatea interbelică 
este unică prin anumite trăsături, dintre care 
amintim: ancorarea în spiritual, descoperirea re- 
ligiozităţii - în special a ortodoxiei -, susţinerea 
ideii de neam şi naționalitate. 

Între iluştrii cărturari ai epocii interbelice, 
un loc de prim rang îl ocupă profesorul şi publi- 
cistul Nae Ionescu. Profesor şi ziarist, teolog şi 
filozof, Nae Ionescu a avut un rol însemnat în for- 
marea şi educarea generaţiei interbelice, iar com- 
paraţia cu „Luceafărul poeziei româneşti”, făcută 
de Mircea Eliade nu este nici întâmplătoare şi nici 
exagerată. Mircea Eliade afirma că: În istoria cul- 
turii româneşti moderne, o singură personalitate 
a avut o influență asemănătoare asupra contem- 
poranilor săi mai tineri. A fost Mihai Eminescu. În 
timp ce, însă, Eminescu a creat un curent de 
simțire şi gândire eminescian prin opera sa scri- 
să, Nae Ionescu exercita o influență socratică, de 
la om la om, de la suflet la suflet». Dacă Mihai 
Eminescu, ca scriitor şi publicist, a avut o influ- 
ență decisivă asupra contemporanilor săi tineri, 
dar şi asupra posterității, acelaşi lucru se poate 
spune şi despre Nae Ionescu. Personalitate mar- 
cantă şi incomodă pentru unii, Nae lonescu a fost 
persecutat în timpul vieţii de regimul carlist, 
opera sa fiind interzisă după moartea lui şi de 
regimul comunist. Cu toate acestea, Nae Ionescu 


$ -a spus, pe bună dreptate, că măreţia unei 














Dan Ciachir 


a rămas în conştiinţa contemporanilor şi a dis- 
cipolilor săi. 

Având în vedere că Nae Ionescu nu şi-a publi- 
cat opera, fapt care ţinea, de altfel, de maniera sa 
de a fi şi de a gândi, ar fi fost imposibil ca el să 
devină cunoscut, dacă opera nu i-ar fi fost cu ade- 
vărat valoroasă. Valoarea operei sale explică 
eforturile contemporanilor săi mai tineri de a-i 
publica lucrările, care nu au fost uitate, cu toate 
că regimul comunist l-a pus la index pe autorul 
lor. Încă din vremea regimului comunist, au exis- 
tat unii scriitori care au citit şi aprofundat scrieri- 
le lui Nae Ionescu, încercând să pună în lumină 
marea sa personalitate. Avem în vedere aici con- 
tribuţia scriitorului Dan Ciachir, care încă înainte 
de evenimentele din decembrie 1980 a alcătuit o 
antologie din articolele publicate de Nae Ionescu 
în perioada 1919-1926, după modelul lui Mircea 
Eliade (Roza Vânturilor, 1937). 'Tot înainte de 
1989, Dan Ciachir a aşezat pe hârtie câteva con- 
sideraţii despre marele Profesor în eseul intitulat 

Gânduri despre Nae Ionescu pe care l-a multipli- 
cat punându-l în circulaţie în medii literare şi bi- 
sericeşti, [a fel cum făcuse cu antologia din textele 
lui Nae Ionescu. După evenimentele din 1989, 
eseul dedicat lui Nae Ionescu a fost publicat în trei 
numere consecutive din revista „Steaua” din Cluj 
în anul 1990, iar în anul 1994 a fost tipărit într-o 
variantă substanţial îmbunătăţită la Editura 
Institutului European din Iaşi. 

Recent, scriitorul Dan Ciachir a reeditat în 
cea de a treia ediţie lucrarea Gânduri despre Nae 
Ionescu (Litera Ortodoxă, Ploieşti, 2010). S-a spus 
Că va trebui să mai treacă ceva vreme până când 
complexa personalitate a lui Nae Ionescu se va 
dezvălui în toată amploarea ei. Cine va citi rân- 
durile scrise de Dan Ciachir va reuşi să desluşeas- 
că foarte multe aspecte ale personalității cu totul 
excepţionale ale profesorului Nae Ionescu. În 
primele pagini ale volumului, autorul vorbeşte 
despre momentul în care s-a apropiat de Nae 
Ionescu şi îşi mărturiseşte „decepția” pe care a 
avut-o atunci, întrucât a considerat că „Nae 
Ionescu era o cumplită deziluzie” (pag. 8). 
Continuând să citească şi să îl recitească pe Nae 
Ionescu, la îndemnul unui prieten, autorul a 
început să-l descopere pe Profesor ca atractiv şi 
drastic. Nae Ionescu, în opinia lui Dan Ciachir, 
descrie realitatea românească nudă, fără a o 
împacheta sau a o ambala frumos, acesta fiind şi 
motivul pentru care Nae Ionescu nu este citit şi 
înțeles de foarte mulți intelectuali. 

Acum, când autorul la descoperit pe Nae 
Ionescu la adevărata lui valoare, se întreabă de ce 
în anii 70, când despre Nae Ionescu se vorbea ca 
despre un personaj fabulos, legendar, nu s-a dus 
la Biblioteca Academiei să citească măcar una din 
cărțile lui. Dan Ciachir crede că nu te întâlneşti 
oricând şi oricum cu un scriitor, ci că asemenea 
întâlniri sunt o chestiune de destin, adăugând că 
de Nae Ionescu nu se pot apropia în mod real şi cu 
folos decât oamenii cu plămadă şi weltanchau- 
ung asemănătoare: oameni care cred în Dumne- 
zeu, în intuiţie, în realităţi, în istoria care se face 
singură mai mult decât într-o metodă etc. 

În ce priveşte preocupările teologice ale lui 
Nae Ionescu, autorul remarcă ataşamentul aces- 
tuia față de Ortodoxie, aşa cum o demonstrează 


articolele din anii '20, publicate în Ideea Euro- 
peană. Nae lonescu vedea în creştinism o formă 
de legitimare, dar şi de valorificare a suferinței, 
spre deosebire de soluțiile oferite de alte religii, 
care încercau să evite suferinţa, să o nesocotească 
şi să ofere diferite alternative condiţiei umane. 
Nae Ionescu considera că viața religioasă a naţiei, 
pornită din inimile credincioşilor şi a preoților 
simpli, este mai vie şi mai bogată decât gândirea 
religioasă formulată exact. Dan Ciachir relevă 
faptul că Nae Ionescu a introdus problematica 
teologic-creştină în mediul universitar, în soci- 
etăţile academice, în publicistică etc. Nae Ionescu 
a fost acela care a demonstrat că nu e o ruşine să 
fii intelectual şi mistic şi tot el a intuit valoarea 
teologilor ruşi din exil. Deşi a jucat un rol impor- 
tant în atragerea tineretului universitar spre 
Biserică, Nae Ionescu nu a fost un răsfățat al 
Bisericii şi nici al ierarhiei interbelice. Tot la acest 
capitol trebuie să amintim şi cursurile lui Nae 
Ionescu despre catolicism şi protestantism, pre- 
cum şi cursul său de Filosofia religiei, susținut la 
Universitatea din Bucureşti. Nae Ionescu a fost un 
om cu o profundă educaţie creştină. Scriitorul 
Dan Ciachir remarca faptul că lui Nae Ionescu i s- 
au adus numeroase reproşuri, însă nici unul din- 
tre contemporanii săi n-a cutezat să-i conteste 
credința în Dumnezeu ori fidelitatea față de 
Ortodoxie. Nimeni de la noi, în perioada interbe- 
lică, nu a reuşit, aşa cum a făcut-o Nae Ionescu, să 
dea o înfăţişare atât de vie a bogățiilor mental- 
ităţii răsăritene, consideră Dan Ciachir. Tocmai 
pentru aceasta Părintele Galeriu îl considera pe 
Nae Ionescu „singurul nostru filosof ortodox” 
Utile şi demne de reţinut sunt şi remarcile 
făcute de Dan Ciachir cu privire la ucenicii lui Nae 
Ionescu. Autorul precizează faptul că în aproxi- 
mativ doisprezece ani (1925-1937) Nae Ionescu 
şi-a format o generaţie de ucenici şi colaboratori 
remarcabili: Mircea Eliade, Mircea Vulcănescu, 
Mihail Sebastian, Emil Cioran, Gheorghe Raco- 
veanu, Constantin Noica etc. Nu întâmplător au- 
torul reţine constatarea lui Alexandru Paleologu 
care afirma despre Nae Ionescu următoarele: 
„Opinia mea este că Nae Ionescu a fost unul din- 
tre cei mai inteligenţi oameni de pe planeta asta”. 
Dan Ciachir evidenţiază şi socratismul lui Nae 





anul IX e nr. 95-96 


121 


ROST 


SEMNAL EDITORIAL 





Ionescu, care, în opinia autorului, îşi are izvorul 
la Nicolae Iorga, gânditor admiat de Nae Ionescu. 
Autorul îl situează apoi pe marele Profesor 
între cei mai incomozi români, arătând că regele 
Carol al Ikea a pus să fie arestat, să i se suspende 
ziarul şi să fie îndepărtat de la catedră, iar mai apoi 
să fie internat în lagăr. Patriarhul Miron Cristea i-a 
cerut pictorului Belizarie să-l zugrăvească în chip 
de drac, aşa cum se poate vedea şi astăzi în prid- 
vorul catedralei patriarhale. Mareşalul Ion Anto- 
nescu a cerut stoparea editării postume a cursuri- 
lor de Logică şi Metafizică ale lui Nae Ionescu, deşi 
acestea nu aveau nici o conotație politică. În pri- 
vinţa „antisemitismului” de care a fost acuzat Nae 
Ionescu, Dan Ciachir precizează cu fermitate că e 
nevoie de puţină cultură teologică, pentru a în- 
țelege că „scandaloasa” prefață Ia cartea lui Mihail 
Sebastian nu are nimic antisemit. Cei care îl acuzau 
pe Nae Ionescu de antisemitism erau oameni de 
stânga, rupți de propria lor tradiţie şi gândire reli- 
gioasă. Autorul mai precizează faptul că, în timpul 
regimului comunist, Nae Ionescu nu putea să fie 
pomenit decât ca reacționar, fascist, mistic etc. 
Spre finalul volumului Gânduri despre Nae 
Ionescu, Dan Ciachir ia în discuţie cele trei versi- 


uni în legătură cu asasinarea prin otrăvire a lui 
Nae Ionescu. Cartea se încheie cu reproducerea 
unui interviu - Teologul „nespecialist” - acordat 
de Dan Ciachir revistei Dilema, în care acesta 
evocă statura duhovnicească și culturală a erudi- 
tului Profesor. 

Reţinem, drept concluzie a rândurilor de 
față, opiniile lui Dan Ciachir referitoare la poste- 
ritatea lui Nae Ionescu: „Acest filosof şi gazetar pe 
care - lucru într-adevăr rar - l-au pus la zid trei re- 
gimuri politice diferite între ele - mai ales ul- 
timele două -, lau pus cu străşnicie la index 
începând din 1938 şi până azi, rămâne sub obroc 
nu pentru că ar fi fost «antisemit» sau ar fi făcut 
«politică de dreapta», ci trage consecinţele realis- 
mului său. (...) Atunci când o anumită elită cultur- 
ală, şi chiar unii intelectuali mijlocii vor ajunge la 
un anume grad de realism, vor descoperi că au 
nevoie de Nae Ionescu...” (pag. 10-11). 

Cartea lui Dan Ciachir reprezintă o medi- 
taţie a autorului asupra personalității lui Nae 
Ionescu; ea constituie, în acelaşi timp, o mărtur- 
isire şi o pledoarie a autorului în vederea situării 
corecte a lui Nae Ionescu, între „granițele” cul- 
turii naționale. 

